Joe Abercrombie s-a născut în în Lancaster, Marea Britanie, şi a urmat Universitatea din Manchester, unde a studiat psihologia A activat apoi în domeniul producţiei TV, înainte de a deveni editor de film liber-profesionist În a început să scrie Tăişul sabiei (Nemira, ) Cartea a fost publicată în în treisprezece ţări şi a fost urmată de alte două volume, Fără îndurare (Nemira, ) şi Puterea armelor (Nemira, ), care au încheiat trilogia în A mai publicat volumele Best Served Cold ( ), The Heroes ( ) şi Red Country ( ) Cea mai recentă serie a autorului este trilogia Marea Sfărâmată, al cărei prim volum a apărut în Joe Abercrombie – Half a King Cuprins Despre autor I – Jilţul negru Binele suprem Datorie O cale de-a câştiga Între zei şi oameni Porumbei Promisiuni Treabă de bărbat Inamicul II – Vântul din sud Ofertele cele mai ieftine O familie Trageţi Uneltele preotului Prostul loveşte Sălbatici Secrete mici şi murdare Inamici şi aliaţi Un prieten Moartea aşteaptă III – Drumul cel lung Jonglând cu împrejurarea Libertate Oamenii mai buni Bunătate Adevărul Fugind În josul râului Doar un diavol Ultima redută Incinerând morţii Rămurele plutitoare IV – Regele de drept Corbi Casa duşmanului tău Interese mari În întuneric Lupta unui prieten Învoiala mamei război Ultima poartă Un scaun singuratic Vina Unii sunt salvaţi Răul cel mai mic Mulţumiri Note Pentru Grace Echipament mai bun Decât bunul-simţ Un călător nu poate lua cu el Din „Hávamál”, Discursul Celui Prea Înalt I Jilţul negru Binele suprem Un vânt puternic şi aspru sufla în noaptea în care Yarvi află că este rege Sau, cel puţin, o jumătate de rege Un vânt scormonitor, aşa îl numiseră cei din Gettland, pentru că găsea orice crăpătură şi orice gaură, aducând cu el frigul ucigător al Mării Mamă în orice locuinţă, indiferent cât de adăpostite erau focurile sau cât de mult se înghesuiau oamenii unul într-altul Izbea în obloanele ferestrelor înguste de la camerele Mamei Gundring, făcând chiar şi uşa cu întărituri de fier să trepideze în toc Îşi bătea joc de flăcările din sobă şi le făcea să trosnească şi să pâlpâie cu furie, astfel încât ierburile ce atârnau acolo creau umbre ascuţite, aruncând lumină pâlpâitoare pe rădăcina ţinută de Mama Gundring între degetele sale noduroase — Şi asta? Arăta ca un bulgăre de ţărână, dar Yarvi fusese instruit bine — Rădăcină de limbă-neagră — Şi de ce ar căuta-o un preot, prinţul meu? — Un preot speră că nu va fi nevoit s-o caute Fiartă în apă, nu poate fi văzută sau simţită, dar este o otravă mortală Mama Gundring lăsă rădăcina la o parte — Câteodată preoţii trebuie să caute lucruri întunecate — Preoţii trebuie să găsească răul cel mai mic, replică Yarvi — Şi să aleagă ce e cel mai bine Cinci corecte din cinci Mama Gundring dădu o singură dată din cap şi Yarvi roşi de mândrie Aprobarea preotesei regelui Gettlandului nu se câştiga cu uşurinţă Şi întrebările de la test vor fi mai uşoare — Testul Yarvi îşi frecă nervos palma deformată a mâinii sale betege cu degetul mare de la cea sănătoasă — Îl vei trece — Nu poţi fi sigură — E treaba unui preot ca mereu să se-ndoiască — Dar mereu să pară sigur, termină el în locul ei — Vezi? Te cunosc Era adevărat Nimeni nu-l cunoştea mai bine, nici chiar cei din familia lui Mai ales din propria lui familie N-am avut niciodată un elev mai bun Vei trece din prima — Şi nu voi mai fi Prinţul Yarvi Când se gândea la asta nu simţea decât uşurare Nu voi mai avea nici familie şi nici drept din naştere — Vei fi Fratele Yarvi, iar familia ta vor fi preoţii Flăcările scoteau în evidenţă ridurile din jurul ochilor Mamei Gundring atunci când zâmbea Dreptul tău din naştere vor fi plantele, cărţile şi cuvintele rostite cu înţelepciune Îţi vei aduce aminte şi vei da sfaturi, vei vindeca şi vei rosti adevărul, vei cunoaşte căi secrete şi vei nivela calea pentru Tatăl Pace în toate limbile Aşa cum am încercat şi eu Nu există muncă mai nobilă, indiferent ce spun proştii plini de muşchi în careul de antrenament — Proştii plini de muşchi sunt greu de ignorat atunci când te afli cu ei în careu — Hm Plescăi şi scuipă în foc Odată ce vei trece testul va trebui doar să te duci acolo şi să îngrijeşti un cap spart când joaca devine prea dură Într-o zi tu vei fi cel care va purta toiagul meu Făcu un semn cu capul înspre bucata de metal ascuţită, plină de ţepi şi de crestături, făcută de elfi, ce era sprijinită de perete Într-o zi vei sta lângă Jilţul Negru şi vei fi Părintele Yarvi — Părintele Yarvi Începu să se foiască pe taburet când se gândi la asta Îmi lipseşte înţelepciunea Ar fi vrut să spună că-i lipsea curajul, dar îi lipsea curajul s-o recunoască — Înţelepciunea poate fi dobândită, prinţul meu Îşi ridică mâna stângă, aşa cum era ea, în lumină — Şi mâinile? Pe-acelea le poţi învăţa? — Poate ţi-o lipsi o mână, dar zeii ţi-au dat daruri mai rare El pufni — Te referi la vocea mea bună pentru cântat? — De ce nu? Şi o minte ascuţită, empatie şi rezistenţă Doar că e o rezistenţă ce i se potriveşte mai bine unui preot bun decât unui rege măreţ Ai fost atins de Tatăl Pace, Yarvi Să-ţi aduci mereu aminte: oamenii puternici sunt numeroşi, cei înţelepţi sunt puţini — Fără îndoială că de-asta femeile sunt preoţi mai buni — Şi sunt mai pricepute la făcut ceai, în general Gundring sorbi din ceaşca pe care el i-o aducea în fiecare seară şi dădu din nou aprobator din cap Iar prepararea ceaiului este încă unul din darurile tale de preţ — O muncă de erou, într-adevăr Mă vei flata mai puţin după ce mă voi transforma din prinţ în preot? — Vei primi flatarea pe care o meriţi, iar în rest, şuturi în fund Yarvi oftă — Unele lucruri nu se schimbă niciodată — Acum înapoi la istorie Mama Gundring luă o carte de pe raft, pietrele de pe cotorul poleit al acesteia aruncând irizaţii roşii şi verzi — Acum? Trebuie să fiu sus când apare Soarele Mamă, ca să-ţi hrănesc porumbeii Speram să dorm un pic înainte — O să te las să dormi după ce vei trece testul — Ba nu, n-o să mă laşi — Ai dreptate, n-o să te las Îşi linse un deget, hârtia foarte veche trosnind atunci când întoarse paginile Spune-mi, prinţul meu, în câte aşchii au sfărâmat-o elfii pe Zeiţă? — Patru sute nouă Cei patru sute de Zei Mici, cei şase Zei Înalţi, primul bărbat şi prima femeie, şi Moartea, care păzeşte Ultima Poartă Dar asta nu e mai degrabă treaba celui ce alcătuieşte rugile decât a unui preot? Mama Gundring plescăi — Toate cunoştinţele sunt treaba preotului, pentru că doar ce e cunoscut poate fi controlat Numeşte-i pe cei şase Zei Înalţi — Marea Mamă şi Pământul Tată, Soarele Mamă şi Tatăl Lună, Mama Război şi Uşa se deschise larg cu o izbitură şi vântul scormonitor pătrunse în cameră Focul din sobă sări asemenea lui Yarvi, dansul acestuia reflectându-se distorsionat în sutele de borcane şi sticle de pe rafturi O siluetă se poticni pe trepte, făcând mănunchiurile de plante din spatele său să se mişte ca aceia atârnaţi în spânzurătoare Era unchiul lui Yarvi, Odem, cu faţa-i palidă acoperită de părul ud de la ploaie şi gâfâind Nu era nevoie să ai darul empatiei pentru a observa că ducea povara unei ştiri importante — Ce e? Croncăni Yarvi, cu gâtul încleştat de spaimă Unchiul său căzu în genunchi, cu mâinile pe paiele soioase Îşi lăsă capul în jos şi rosti două cuvinte, încet şi aspru: — Regele meu Iar Yarvi ştiu atunci că tatăl şi fratele său erau morţi Datorie Abia dacă păreau morţi Erau doar foarte palizi, aşezaţi pe lespezile reci în camera aceea rece, acoperiţi cu giulgiuri până la subsuori şi cu săbiile scoase din teci lucindu-le pe piepturi Yarvi se aştepta în continuare ca gura fratelui său să se mişte în somn Şi ca ochii tatălui său să se deschidă, pentru ca familiara privire dispreţuitoare s-o întâlnească pe-a lui Yarvi Dar ochii nu se deschiseră Şi nu aveau să se mai deschidă vreodată Moartea deschisese Ultima Poartă pentru ei, iar prin acel portal se nu mai întorsese nimeni — Cum s-a întâmplat? Îşi auzi Yarvi mama întrebând de la intrare Vocea ei era la fel de sigură ca de obicei — Trădare, regina mea, murmură unchiul Odem — Nu mai sunt regină — Desigur Îmi cer scuze, Laithlin Yarvi se întinse şi atinse uşor umărul tatălui său Atât de rece Se întrebă când îşi atinsese tatăl ultima dată Oare l-a atins vreodată? Îşi amintea destul de bine când îşi adresaseră ultima oară cuvinte care chiar contaseră Cu luni în urmă Un bărbat roteşte coasa şi securea, spusese tatăl său Un bărbat trage de vâslă şi face noduri strânse Şi, cel mai important, un bărbat ţine scutul Un bărbat stă în linie Un bărbat stă alături de camaradul său Ce fel de bărbat nu poate face nimic din toate aceste lucruri? Nu eu am cerut să am o jumătate de mână, replicase Yarvi, prins în acelaşi loc în care era prins deseori, lipsit de apărare, undeva între ruşine şi furie Nici eu n-am cerut să am o jumătate de fiu Iar acum Uthrik era mort şi Cercul său de Rege, micşorat mult, atârna greu pe sprâncenele lui Yarvi O greutate mult mai mare decât trebuia să aibă acea bandă subţire din aur — Te-am întrebat cum au murit, spunea mama lui — Mergeau să vorbească despre un tratat de pace cu Grom-gil-Gorm — Nu se poate face pace cu nenorociţii de vanstermani, veni vocea profundă a lui Hurik, Păzitorul Ales al mamei sale — Trebuie să fie răzbunaţi, zise mama lui Yarvi Unchiul său încercă să potolească furtuna — Mai întâi e timpul pentru jelire, desigur Regele Suprem a interzis războiul deschis până când — Răzbunare! Vocea ei era ascuţită precum sticla spartă Rapidă ca fulgerul, aprigă ca focul, adăugă ea Ochii lui Yarvi se îndreptară asupra cadavrului fratelui său Şi el era rapid şi aprig, sau fusese Cu maxilare puternice, gât gros, având deja o umbră de barbă neagră ca a tatălui său Iar între el şi Yarvi nu exista nicio urmă de asemănare Fratele său îl iubise, presupunea el O dragoste dureroasă, în care orice bătaie uşoară pe umăr era aproape ca o lovitură de palmă Dragostea pe care cineva o are pentru un inferior — Răzbunare, mârâi Hurik Vanstermanii trebuie să plătească — Blestemaţii de vanstermani, zise mama lui Yarvi Propriii noştri oameni trebuie făcuţi să slujească Trebuie să li se arate că noul lor rege are fier în el Odată ce sunt fericiţi în genunchi, poţi face ca Marea Mamă să se ridice cu lacrimile tale Unchiul lui Yarvi oftă adânc — Răzbunare, atunci Dar este el pregătit, Laithlin? N-a fost niciodată un luptător — Trebuie să lupte, pregătit sau nu! Se răsti mama lui Oamenii vorbeau mereu în preajma lui Yarvi ca şi cum ar fi fost şi surd, nu doar schilod Se părea că brusca lui ascensiune la putere nu-i vindecase de vechiul obicei Pregătiţi-vă pentru un raid de amploare — Unde ar trebui să atacăm? Întrebă Hurik — Tot ce contează e să atacăm Pleacă Yarvi auzi uşa închizându-se şi paşii uşori ai mamei sale pe podeaua rece — Nu mai plânge, spuse ea Doar atunci realiză şi Yarvi că ochii îi înotau în lacrimi şi şi-i şterse, îşi trase nasul şi i se făcu ruşine Întotdeauna îi era ruşine Îl apucă strâns de umeri — Stai drept, Yarvi — Îmi pare rău, zise el, încercând să-şi umfle pieptul aşa cum ar fi făcut-o fratele său Lui mereu îi părea rău — Eşti rege acum Îi potrivi catarama de la pelerină, încercând să-i aranjeze părul blond-deschis, tăiat scurt, dar mereu ciufulit, şi-l mângâie în sfârşit pe obraji cu vârfurile reci ale degetelor Nu trebuie să-ţi pară rău niciodată Trebuie să porţi sabia tatălui tău şi să conduci un atac împotriva vanstermanilor Yarvi înghiţi în sec Ideea participării la un atac îl umpluse mereu de teamă Să conducă unul? Probabil că Odem îi văzuse groaza — Voi fi eu camaradul tău, regele meu, întotdeauna alături de tine, cu scutul gata pregătit Oricum voi putea să te ajut, o voi face — Mulţumirile mele, bâigui Yarvi Tot ajutorul pe care îl voia era să fie trimis la Skekenhouse pentru a da Testul Preoţilor şi să stea în umbră, mai degrabă decât să fie împins în lumină Dar speranţa aceea se năruise acum Precum mortarul prost amestecat, speranţele sale aveau tendinţa să se năruie — Trebuie să-l faci pe Grom-gil-Gorm să plătească pentru asta, spuse mama sa Apoi trebuie să te însori cu verişoara ta Nu putea decât să se uite fix în ochii ei gri precum oţelul Să-şi ridice privirea un pic, din moment ce ea încă era mai înaltă decât el — Ce? Atingerea uşoară deveni o strânsoare puternică pe obrajii lui — Ascultă-mă, Yarvi, şi ascultă-mă cu atenţie Tu eşti regele E posibil ca asta să nu şi-o fi dorit-o niciunul din noi, însă e tot ce avem Tu reprezinţi toate speranţele noastre acum şi te afli pe marginea prăpastiei Nu eşti respectat Ai puţini aliaţi Trebuie să faci familia noastră mai unită, căsătorindu-te cu fiica lui Odem, Isriun, aşa cum trebuia s-o facă fratele tău Am vorbit despre asta S-a aprobat Unchiul Odem se grăbi să îndulcească răceala spuselor mamei lui Yarvi — Nimic nu m-ar bucura mai mult decât să-i ţin locul tatălui tău când te vei căsători, regele meu, şi să văd familiile noastre unite pentru totdeauna Sentimentele lui Isriun nu fuseseră menţionate, îşi dădu seama Yarvi Nu mai mult decât ale sale — Dar Încruntătura de pe chipul mamei sale se adânci Privirea i se îngustă Văzuse eroi tremurând sub acea privire, iar Yarvi era departe de a fi un erou — I-am fost promisă ca soţie unchiului tău, Uthil, despre a cărui îndemânare în mânuirea sabiei încă se mai vorbeşte printre războinici Unchiul tău, Uthil, care ar fi trebuit să fie rege Vocea ei suna de parcă vorbele îi cauzau durere Când Marea Mamă l-a înghiţit, iar oamenii săi i-au ridicat un tumul gol pe ţărm, m-am măritat cu tatăl tău Aşa trebuie să faci şi tu Ochii lui Yarvi reveniră asupra corpului arătos al fratelui său, fiind uimit de faptul că mama sa putea face planuri atât de calmă de faţă cu soţul şi fiul ei morţi, la o lungime de braţ distanţă de ei — Nu plângi pentru ei? O grimasă apăru brusc pe faţa mamei sale, toată frumuseţea ei întreţinută cu grijă fisurându-se, buzele dezgolindu-i dinţii, ochii bulbucându-i-se şi venele de la gât devenindu-i proeminente Pentru o clipă, Yarvi nu mai ştiu dacă va sări să-l bată sau va claca şi va începe să ţipe, plină de jale, şi nici ce l-ar fi putut speria mai tare Apoi ea trase aer în piept epuizată, îşi potrivi o şuviţă aurie de păr şi redeveni ea însăşi — Cel puţin, unul din noi trebuie să fie bărbat Şi, cu o atitudine regească, se răsuci şi ieşi din cameră Yarvi îşi strânse pumnii Sau cel puţin îşi strânse unul din pumni, apăsându-şi degetul mare de la mâna cealaltă peste ciotul răsucit al unicului său deget — Mulţumesc pentru încurajare, mamă Întotdeauna era furios De îndată ce era prea târziu ca să-i mai fie de folos Îl auzi pe unchiul său apropiindu-se, rostind cu vocea blândă cu care i te adresezi unui mânz jucăuş: — Ştii că mama ta te iubeşte — Oare ştiu? — Ea trebuie să fie puternică Pentru tine Pentru ţară Pentru tatăl tău Yarvi îşi mută privirea de la trupul tatălui său la faţa unchiului său Atât de asemănătoare, şi totuşi atât de diferite — Mulţumesc zeilor că eşti aici, spuse el, vorbele zgâriindu-i parcă gâtul Cel puţin exista un membru al familiei căruia îi păsa de el — Îmi pare rău, Yarvi Chiar îmi pare Odem îşi aşeză mâna pe umărul lui Yarvi, lacrimile făcându-i ochii să strălucească Însă Laithlin are dreptate Trebuie să facem ce e cel mai bine pentru Gettland Trebuie să lăsăm sentimentele deoparte Yarvi oftă adânc — Ştiu Sentimentele sale fuseseră ignorate de când se ştia O cale de-a câştiga — Keimdal, te vei lupta cu regele Yarvi fu nevoit să-şi înăbuşe un chicotit prostesc când îşi auzi antrenorul numindu-l rege Probabil că cei patru tineri războinici adunaţi de cealaltă parte îşi stăpâneau la rândul lor râsul Cu siguranţă o vor face atunci când îşi vor vedea regele luptând Fără îndoială că în acel moment râsul va fi ultimul lucru la care se va gândi Yarvi Acum erau supuşii lui, desigur Servitorii săi Oamenii săi care juraseră să moară dacă aşa avea el chef Şi totuşi, i se păreau a fi mai degrabă nişte vrăjmaşi care-l dispreţuiau acum, mai degrabă decât atunci când îi înfruntase, băiat fiind Încă se mai simţea ca un băiat Mai băiat ca niciodată — Va fi o onoare pentru mine Keimdal nu păru onorat în mod special atunci când se desprinse dintre colegii săi şi păşi în careul de antrenament, mişcându-se la fel de uşor în cămaşa din zale precum o fată într-o rochie Luă un scut şi o sabie de antrenament din lemn şi făcu aerul să şuiere cu câteva lovituri intimidante Probabil cu un an mai vârstnic decât Yarvi, deşi părea cu cinci ani mai mare: cu o jumătate de cap mai înalt, cu pieptul şi umerii mult mai puternici şi având deja o urmă de barbă roşcată pe maxilarele puternice — Eşti pregătit, regele meu? Bolborosi Odem în urechea lui Yarvi — Evident că nu, şuieră Yarvi, însă nu avea nicio scăpare Regele Gettlandului trebuie să o facă mândră pe Mama Război, oricât de puţin înzestrat ar fi Trebuia să le dovedească războinicilor mai în vârstă adunaţi în jurul careului că putea fi mai mult decât o ruşine cu o singură mână Trebuia să găsească o cale de a câştiga Întotdeauna există o cale, obişnuia mama lui să-i spună Dar, cu toate darurile sale de netăgăduit, o minte vioaie, empatie şi o voce potrivită pentru cântat, nu se putea gândi la niciuna Astăzi careul de antrenament fusese trasat pe plajă, opt paşi pe nisip alcătuind o latură şi câte o suliţă înfiptă în nisip în fiecare colţ Zi de zi găseau tipuri diferite de teren pentru antrenament – roci, codri, mlaştini, străzile înguste din Thoriby, chiar şi în râu – pentru că un bărbat al Gettlandului trebuia să fie la fel de pregătit pentru orice tip de teren pe care ar fi fost nevoit să lupte Sau la fel de nepregătit, cum era cazul lui Yarvi Dar bătăliile din preajma Mării Sfărâmate se dăduseră în mare parte pe ţărmurile sale zdrenţuite, aşa că, de cele mai multe ori, pe ţărm se antrenau şi ei, iar Yarvi înghiţise la guri de nisip cât să facă o corabie să eşueze Când Soarele Mamă va trece de coama dealurilor, veteranii se vor lupta în apa mării până la genunchi Însă acum apa era departe, lăsând doar bălţi pe terenul plat, umezeala provenind doar de la stropii aduşi de vântul sărat şi de la transpiraţia ce picura pe Yarvi de la greutatea cămăşii de zale, cu care nu se obişnuise încă O, zei, cât de mult îşi ura cămaşa de zale Cât de mult îl ura pe Hunnan, antrenorul care îl asuprise atâţia ani Cât de mult îl scârbeau săbiile şi scuturile, cât detesta careul de antrenament şi cât de mult dispreţuia luptătorii care-şi făcuseră o casă din el Dar cel mai mult îşi ura nenorocita de mână, ceea ce însemna că niciodată nu putea deveni unul ca ei — Ai grijă la poziţie, regele meu, murmură Odem — Nu poziţia e problema mea, se răsti Yarvi Cel puţin, am două picioare În trei ani de-abia atinsese o sabie, petrecându-şi tot timpul în camerele Mamei Gundring, studiind întrebuinţările plantelor şi limbile ţinuturilor îndepărtate Învăţând numele Zeilor Mici şi desăvârşindu-şi talentul la caligrafie În timp ce el învăţa cum să îngrijească răni, băieţii ăştia – bărbaţii ăştia, realiză el cu un gust acru în gură – depuseseră toate eforturile pentru a învăţa cum să le capete Odem îi dădu o palmă încurajatoare pe umăr care aproape îl trânti la pământ — Ţine-ţi scutul sus Pândeşte ocazia Yarvi pufni Dacă aşteptau să aibă el ocazia, fluxul îi va îneca pe toţi Avea scutul legat strâns în jurul braţului său nefolositor cu câteva legături amărâte şi şi-l ţinea strâns de mâner cu degetul mare şi cu ciotul de deget, cu braţul deja arzându-l până la umăr din pricina efortului de-a face nenorocitul de scut să se legene — Regele nostru s-a ţinut ceva timp departe de careul de antrenament, anunţă Maestrul Hunnan, arătând parcă prin expresia gurii că vorbele nu-i făceau plăcere Poartă-te cu blândeţe azi — Voi încerca să nu-l rănesc prea tare! Strigă Yarvi Se auziră câteva râsete, dar lui i se păru că simte o urmă de dispreţ Într-o luptă, glumele sunt un înlocuitor modest pentru tendoane puternice şi pentru o mână cu care să ţii scutul Privi în ochii lui Keimdal, îi văzu încrederea şi încercă să-şi spună că bărbaţii puternici sunt mulţi, însă cei înţelepţi sunt puţini Chiar şi lui gândul îi păru a fi prea puţin încurajator Maestrul Hunnan nu zâmbea Nicio glumă nu era amuzantă, niciun copil nu era adorabil, nicio femeie nu era suficient de frumoasă pentru a mişca acele buze de fier Îi aruncă lui Yarvi aceeaşi privire lungă ca întotdeauna, la fel de plină de dispreţ chiar dacă avea de-a face cu un prinţ sau cu un rege — Începeţi! Le ordonă el Dacă rapiditatea era o îndurare, atunci această încleştare fu una plină de îndurare, într-adevăr Prima lovitură se izbi de scutul lui Yarvi şi-i smulse mânerul ţinut într-o strânsoare slabă, astfel încât muchia îl lovi în gură şi-l trimise înapoi împleticindu-se Reuşi, cu o fărâmă de instinct, s-o pareze pe următoarea, care-l pocni în umăr şi-i amorţi braţul, însă pe-a treia nici n-o mai văzu, simţind doar durerea ascuţită atunci când picioarele îi fură măturate de sub el şi se prăbuşi pe spate, tot aerul părăsindu-l aşa cum părăseşte un burduf sfâşiat Zăcu acolo câteva clipe, clipind neajutorat Încă se mai vorbea despre performanţele fără egal în ring ale unchiului său, Uthil Se părea că şi a sa va dăinui la fel de mult în memorie Numai că din motive diferite Keimdal îşi înfipse sabia de lemn în nisip şi-i întinse mâna — Regele meu Mult mai bine ascunsă decât de obicei, dar lui Yarvi tot i se păru că vede o expresie batjocoritoare în colţul gurii — Ai progresat, se forţă Yarvi să rostească printre dinţii încleştaţi, răsucindu-şi mâna beteagă pentru a se elibera de legăturile nefolositoare ale scutului, astfel încât Keimdal nu mai avu de ales decât să i-o apuce pentru a-l ridica în picioare — Şi tu la fel, regele meu Yarvi putu vedea dezgustul lui Keimdal atunci când atinse chestia răsucită şi se strădui să-l gâdile uşor de despărţire cu ciotul de deget Un gest meschin, probabil, dar cel slab trebuie să găsească satisfacţie în răzbunări mărunte — Am regresat, mormăi Yarvi, în timp ce Keimdal se întorcea între ai lui Dacă-ţi vine să crezi Prinse privirea unei fete aflate între elevii mai tineri În vârstă de treisprezece ani, poate, cu privire feroce şi cu păr negru fluturându-i în jurul obrajilor ascuţiţi Probabil că Yarvi ar fi trebuit să fie mulţumit că Hunnan n-o alesese pe ea ca să lupte cu el Sau poate că asta va fi următoarea umilinţă Maestrul de arme clătină dispreţuitor din cap în timp ce se întoarse cu spatele, iar furia îl copleşi pe Yarvi, aprigă ca un vânt de iarnă Dacă fratele său moştenise toată forţa tatălui lor, el îi moştenise toată furia — Să începem o altă luptă? Se răsti el la cei din careu Keimdal se încruntă, apoi ridică din umerii-i largi şi-şi înălţă sabia şi scutul — Dacă aşa porunceşti — Oo, da Un mormăit se auzi dinspre mulţimea bărbaţilor mai vârstnici, iar Hunnan se încruntă şi mai tare Trebuia să mai îndure mult această farsă degradantă? Dacă regele lor se făcea de ruşine, atunci şi ei se făceau de ruşine, iar în persoana lui Yarvi puteau găsi suficientă ruşine cât să le ajungă pentru tot restul zilelor Îl simţi pe unchiul său apucându-l uşor de braţ — Regele meu, şopti el blând şi liniştitor Întotdeauna era blând şi liniştitor ca o briză într-o zi de vară Poate ar trebui să nu te epuizezi prea tare — Ai dreptate, desigur, spuse Yarvi Un prost este sclavul furiei sale, îi spusese Mama Gundring odată Furia este unealta unui om înţelept Hurik, ia-mi locul Se lăsă tăcerea atunci când toţi ochii se întoarseră către Păzitorul Ales al reginei, care stătea, uriaş şi tăcut, pe scaunul sculptat ce-l indica a fi unul din cei mai de seamă războinici ai Gettlandului, cu cicatricea de pe obraz transformându-se într-o linie albă acolo unde-i atingea barba — Regele meu, bubui el ridicându-se şi trecându-şi o mână prin legăturile încurcate ale scutului căzut Yarvi îi dădu sabia sa de antrenament Arăta ca o jucărie în pumnul enorm şi plin de cicatrice al lui Hurik Îi puteai auzi paşii în timp ce-şi ocupa locul în faţa lui Keimdal, care dintr-odată îşi arătă cei şaisprezece ani pe care îi avea Hurik se încordă, mişcându-şi încet cizmele în nisip, apoi strânse din dinţi şi scoase un mârâit războinic, adânc şi vibrant, din ce în ce mai tare, până când careul de antrenament păru că se mişcă din cauza lui, iar Yarvi văzu că ochii lui Keimdal se măriră de îndoială şi de frică, aşa cum visase întotdeauna că-l va vedea făcând-o — Începeţi, spuse el Lupta aceasta fu chiar mai scurtă decât prima, însă nimeni n-ar fi putut să o numească miloasă Spre meritul lui, Keimdal atacă destul de curajos, dar Hurik îi pară lovitura, săbiile de lemn frecându-se una de alta, apoi se repezi rapid ca un şarpe, în ciuda gabaritului său, şi-i mătură picioarele lui Keimdal Băiatul ţipă când căzu, dar numai până când muchia scutului lui Hurik îl lovi deasupra ochiului cu un sunet sec, lăsându-l aproape inconştient Hurik se dădu într-o parte încruntat, trântindu-şi cizma peste mâna lui Keimdal în care ţinea sabia, îngropându-i-o în nisip cu călcâiul Băiatul gemu, cu o jumătate de faţă acoperită de nisip şi cu cealaltă jumătate, de sângele provenit de la tăietura adâncă de pe frunte Poate că fetele n-ar fi fost de acord, dar lui Yarvi i se părea că arăta mai bine ca niciodată Apoi îşi plimbă privirea asupra războinicilor Genul de privire pe care mama lui i-o aruncă unui sclav care o nemulţumise — Una pentru mine, zise el, păşind peste sabia căzută a lui Keimdal şi îndepărtându-se cu paşi mari de careu, alegându-şi un traseu care-l făcu pe Maestrul Hunnan să se dea la o parte stânjenit — N-a fost generos, regele meu, spuse unchiul Odem, păşind alături de el, umăr lângă umăr Dar a fost amuzant — Mă bucur că te-am făcut să râzi, mormăi Yarvi — Mai mult decât atât, m-ai făcut mândru Yarvi privi într-o parte şi-l văzu pe unchiul său întorcându-i privirea, calm şi liniştit Întotdeauna era calm şi liniştit ca zăpada proaspăt căzută — Victoriile glorioase inspiră cântece frumoase, Yarvi, dar cele lipsite de glorie nu devin mai puţin glorioase odată ce barzii au terminat cu ele Înfrângerile glorioase, în acelaşi timp, sunt doar înfrângeri — Pe câmpul de luptă nu există reguli, replică Yarvi, amintindu-şi ceva ce îi spusese tatăl său odată, când fusese beat şi plictisit de la atâta zbierat la câinii săi — Exact Odem îşi puse mâna puternică pe umărul lui Yarvi şi Yarvi se întrebă cât de plăcută ar fi fost viaţa lui dacă unchiul său i-ar fi fost tată Un rege trebuie să învingă, adăugă Odem Restul e ţărână Între zei şi oameni — Soare Mamă şi Lună Tată, poleiţi cu luminile voastre de aur şi de argint această căsătorie între Yarvi, fiul lui Laithlin, şi Isriun, fiica lui Odem Statuile impozante ale celor şase Zei Înalţi priveau încruntate cu ochi din granat, lipsiţi de milă Deasupra lor, în nişele ce înconjurau cupola acoperişului, scânteiau figurile chihlimbarii ale zeilor mici Toate apreciindu-l pe Yarvi şi găsindu-l, fără îndoială, la fel de lipsit de valoare pe cât se considera el însuşi Îşi răsuci braţul nefolositor şi încercă să-şi tragă mai mult mâneca peste el Toţi cei din Sala Zeilor ştiau destul de bine ce avea la capătul ciotului Sau ce nu avea Şi tot încerca să-l ascundă — Mare Mamă şi Pământ Tată, asiguraţi-le recoltele şi generozitatea voastră, trimiteţi-le noroc de vreme bună şi de arme desăvârşite În centrul sălii se afla Jilţul Negru, pe postamentul său Era o relicvă făcută de elfi înainte de Sfărâmarea Zeiţei, turnat prin metode necunoscute dintr-o singură bucată de metal, imposibil de delicată şi de rezistentă, pe care trecerea anilor fără de număr nu lăsase nici măcar o zgârietură Locul regilor, cel dintre zei şi oameni Aflat mult prea sus pentru ca o fiinţă jalnică precum Yarvi să stea pe el Se simţea nedemn până să se şi uite la el — Mamă Război şi Tată Pace, dăruiţi-le puterea de a înfrunta orice le-ar scoate Soarta în cale Se aşteptase să devină preot Să renunţe la a avea o soţie şi copii fără a sta prea mult pe gânduri Să sărute obrazul ridat al Bunicii Wexen după trecerea testului avea să fie cea mai apropiată noţiune de romantism la care spera Acum trebuia să-şi împartă viaţa, aşa cum era, cu o fată pe care de-abia o cunoştea Isriun îşi ţinea palma umedă în a lui, cu veşmântul sacru înfăşurat în jurul mâinilor lor lipite una de cealaltă şi strâns neîndemânatic într-o legătură Se strânseră unul pe celălalt, fiind legaţi împreună şi uniţi unul cu celălalt de dorinţele părinţilor lor, devenind de nedespărţit pentru nevoile Gettlandului, simţindu-se încă de parcă un abis de netrecut s-ar fi aflat între ei — O, Cel ce Răspândeşti Sămânţa, asigură-le lor sănătate Yarvi ştia la ce se gândea fiecare invitat Nu la probleme de diformitate Nu la probleme cum ar fi o singură mână Aruncă pe furiş o privire într-o parte la micuţa şi slăbuţa fată cu păr blond, care ar fi trebuit să fie soţia fratelui său Arăta speriată şi puţin bolnavă Dar cine n-ar fi fost, obligat să ia în căsătorie jumătate de om? Asta era a doua dorinţă ca importanţă pentru oricine O zi de sărbătoare în care toată lumea jeleşte Un compromis tragic — O, Cea Care Păzeşti Lacătele, ţine-le casa în siguranţă Doar Brinyolf, Cel ce Alcătuia Rugile, se simţea bine Rostise o binecuvântare plictisitoare pentru Isriun la logodna cu fratele lui Yarvi şi acum – pentru plăcerea lui, nu pentru a ei – avea şansa să mai rostească încă una Trăncănea în continuare, îndemnând Zeii Înalţi şi pe cei Mici să asigure fertilitatea câmpurilor şi supunerea sclavilor, şi nimeni nu s-ar fi mirat dacă următoarea cerinţă ar fi fost pentru sănătatea intestinelor Yarvi îşi lăsă umerii în jos, înghiţiţi de una din blănurile grele pe care tatălui său îi plăcea să le poarte, temându-se de însăşi amploarea binecuvântării lui Brinyolf de la nuntă — O, Tu Cea din Ewer, revarsă prosperitate asupra acestui cuplu regal, asupra părinţilor lor şi asupra supuşilor lor, precum şi asupra tuturor celor din Gettland! Brinyolf păşi înapoi, mulţumit ca un proaspăt părinte, cu bărbia dispărându-i în colacul de grăsime de sub ea — Voi vorbi scurt, spuse Mama Gundring, privind înţelegătoare către Yarvi Aproape că izbucni într-un râs pe care şi-l reţinu cu greu, apoi surprinse privirea mamei lui asupra sa, rece ca apa mării pe timp de iarnă, şi nu mai avu nevoie să-şi mai reţină încă unul — Un regat se sprijină pe doi stâlpi, rosti bătrâna preoteasă Avem deja un rege puternic Nimeni nu râdea Un control de sine admirabil Curând, de zeii vor vrea, vom avea şi o regină puternică Yarvi văzu cum Isriun se străduia să-şi înghită nodul din gât Mama Gundring le făcu semn mamei lui Yarvi şi unchiului Odem, singurul care părea bucuros că face parte din asistenţă, să îşi dea binecuvântările, punându-şi mâinile în jurul legăturii Apoi, cu un efort, îşi ridică toiagul, tuburi şi tije din acelaşi metal făcut de elfi ca şi strălucitorul Jilţ Negru, şi anunţă: — Sunt juraţi unul altuia! Şi aşa se sfârşi Lui Isriun nu i se ceruse părerea despre asta, aşa cum nici lui Yarvi nu i se ceruse Părea că nu prea exista interes când venea vorba să ceri părerea regilor Cu siguranţă nu era cazul cu acesta Asistenţa, de vreo sută de oameni sau chiar mai mult, aplaudă reţinut Bărbaţii – capii celor mai importante familii din Gettland, cu mânerele săbiilor şi cataramele de la mantii împodobite cu aur – îşi exprimară aprobarea bătând cu pumnii lor mari în piepturile puternice În partea cealaltă a sălii, femeile – cu părul lucindu-le de la uleiul proaspăt şi cu cheile de la gospodării atârnate de lanţuri incrustate cu cele mai fine pietre preţioase – bătură politicos cu degetele în palmele lor parfumate Mama Gundring desfăcu veşmântul sacru şi Yarvi îşi eliberă mâna sănătoasă, rozalie şi plină de furnicături Unchiul său îl apucă de umeri şi-i spuse la ureche: — Bine lucrat! Deşi Yarvi nu făcuse decât să stea acolo şi să psalmodieze nişte promisiuni pe care abia le înţelegea Oaspeţii părăsiră încăperea, iar Brinyolf închise uşile sălii cu un pocnet răsunător, lăsându-i pe Yarvi şi pe Isriun singuri cu zeii şi cu Jilţul Negru, apăsaţi de greutatea unui viitor nesigur şi înconjuraţi de un ocean de tăcere stânjenitoare Isriun îşi frecă discret mâna care o ţinuse pe a lui Yarvi şi privi în podea Şi el se uita la podea, nu c-ar fi fost ceva deosebit de interesant acolo Îşi drese glasul Îşi aranjă centura ce-i ţinea sabia Încă mai atârna neobişnuit în jurul mijlocului său Era sigur că aşa o va simţi mereu — Îmi pare rău, spuse într-un sfârşit Ea privi în sus, un ochi lucind în întunericul deplin — De ce-ţi pare rău? Apoi îşi aminti, nesigură, să adauge: Regele meu? El aproape că spuse Că vei avea drept soţ o jumătate de om, dar se opri la: — Că eşti trecută de la un membru al familiei mele la altul ca un pocal din mână-n mână la o masă — La masă, toată lumea e bucuroasă să primească pocalul Îi surâse tristă Eu sunt cea căreia ar trebui să-i pară rău Să mă închipui regină Pufni de parcă ar fi fost cea mai prostească glumă posibilă — Să mă închipui eu rege — Tu chiar eşti rege Clipi când auzi asta Fusese atât de concentrat asupra defectelor sale încât nu se gândise deloc că poate că şi ea le avea pe-ale ei Gândul acesta, aşa cum deseori nefericirea altora o poate face, îl determină să se simtă un pic mai bine — Conduci gospodăria tatălui tău Privi la cheia de aur ce-i atârna pe piept Nu e o treabă lipsită de importanţă — Dar o regină conduce afacerile unei ţări! Toată lumea zice că mama ta a făcut o artă din asta Laithlin, Regina de Aur! Rosti numele ca pe o vrajă magică Se spune că i se datorează o mie de mii de favoruri, că o datorie către ea e o datorie de onoare Despre cuvântul ei se spune că e mai preţuit decât aurul printre negustori, pentru că valoarea aurului poate scădea, dar a cuvântului ei nu o face niciodată Se spune că nişte negustori din nordul îndepărtat au renunţat la a se mai închina zeilor lor şi o venerează pe ea în loc Vorbea din ce în ce mai repede, muşcându-şi unghiile şi trăgându-se de-o mână subţire cu cealaltă, cu ochii larg deschişi Se zvoneşte că face ouă din argint Yarvi râse — Sunt destul de sigur că nu e adevărat — Dar a construit hambare şi a săpat canale şi a arat mai mult pământ, ca să nu mai existe foamete şi să nu mai fie nimeni obligat să-şi caute adăpost dincolo de mare În timp ce vorbea, Isriun îşi ridicase umerii până în dreptul urechilor Şi oameni din toate ţinuturile s-au adunat în Thoriby pentru a face comerţ, iar oraşul şi-a triplat suprafaţa, zidurile prăbuşindu-i-se şi făcând-o pe mama ta să construiască altele, care s-au prăbuşit la rândul lor — Adevărat, dar — Am auzit că intenţionează să bată monede cu aceeaşi greutate, iar aceste monede să circule prin toate ţinuturile din jurul Mării Sfărâmate, astfel încât tot comerţul să poarte marca ei şi s-o facă mai bogată chiar şi decât Marele Rege din Skekenhouse! Cum voi putea eu? Isriun îşi lăsă umerii în jos şi-i dădu un bobârnac cheii de la piept, făcând-o să se legene pe lanţ Cum ar putea cineva ca mine — Întotdeauna există o cale Yarvi prinse mâna lui Isriun într-a sa înainte ca ea să-şi bage iar unghiile între dinţi Mama o să te ajute E mătuşa ta, nu? — O să mă ajute? În loc să-şi smulgă mâna dintr-a lui, ea îl trase mai aproape Poate că tatăl tău a fost un mare războinic, dar mai degrabă cred că el a fost cel mai puţin de temut dintre părinţii tăi Yarvi zâmbi, dar nu negă — Tu ai avut mai mult noroc Unchiul e întotdeauna calm ca apa nemişcată Isriun aruncă o privire nervoasă spre uşă — Nu-l cunoşti pe tata aşa cum îl cunosc eu — Atunci o să te ajut eu Îi ţinuse mâna în a sa toată dimineaţa şi la fel de bine ar fi putut ţine un peşte mort în palma-i umedă Acum însă o simţea cu totul diferit – puternică, rece şi foarte vie Nu ăsta-i scopul unei căsătorii? — Nu doar ăsta Păru dintr-odată foarte apropiată de el, lumina slabă reflectându-i-se în ochi şi dinţii lucindu-i printre buzele întredeschise Avea un miros al ei, nici dulce, nici acru, pe care el nu-l putea identifica Slab, dar care îi făcea inima să bată mai repede Nu ştia dacă trebuie să închidă ochii, apoi ea şi-i închise, aşa că îi închise şi el, iar nasurile li se atinseră stângaci Respiraţia ei îi gâdila obrazul şi-i făcea pielea să i se-nfierbânte Înfricoşător de tare Buzele ei abia se frecară de ale lui şi el sări înapoi cu toată demnitatea unui iepure speriat, se împiedică de sabie, gata să cadă — Iartă-mă, spuse ea, retrăgându-se şi privind în pământ — Eu ar trebui să-mi cer scuze Pentru un rege, Yarvi petrecuse o groază de timp cerându-şi scuze Sunt cel mai jalnic om din Gettland Fără îndoială că fratele meu te-a sărutat mai bine Mai mult antrenament presupun — Fratele tău a vorbit doar despre bătăliile pe care le-a câştigat, murmură ea, privindu-şi picioarele — Niciun pericol din partea mea în privinţa asta N-ar fi putut spune de ce-a făcut-o – ca s-o şocheze, ca răzbunare pentru sărutul eşuat, sau doar pentru a fi sincer –, dar îşi ridică mâna beteagă, scuturându-şi mâneca pentru a o descoperi şi a o lăsa să stea între ei în toată urâţenia Se aştepta ca ea să tresară, să pălească, să se dea înapoi, dar ea doar o privi gânditoare — Doare? — Nu chiar câteodată I-o atinse, apoi îşi trecu degetele peste încheieturile noduroase şi-şi plimbă degetul mare peste palma lui strâmbă, în timp ce lui i se tăiase răsuflarea Nimeni nu-i atinsese mâna aceea ca şi cum era doar o mână O bucată de carne cu simţuri, la fel ca oricare alta — Am auzit că l-ai învins pe Keimdal în careul de antrenament chiar şi aşa, zise ea — Eu doar am dat comanda Cu mult timp în urmă am învăţat că nu sunt prea bun în luptă dreaptă — Un războinic luptă, spuse ea, privindu-l în ochi Un rege comandă Şi, cu un rânjet, îl trase în sus pe postament El se mişcă parcă jenat, căci, chiar dacă era sala lui, tot se simţea ca un intrus la fiecare pas — Jilţul Negru, murmură el atunci când ajunseră lângă el — Jilţul tău, zise Isriun şi, spre groaza lui, întinse mâna şi-şi plimbă vârfurile degetelor de-a lungul metalului perfect al braţului cu un şuierat care făcu pielea lui Yarvi să se-nfioare Greu de crezut că e cel mai vechi obiect de-aici Făcut de mâinile elfilor înainte de Distrugerea Lumii — Te interesează elfii? Îngăimă el, îngrozit că ea l-ar putea face să-l atingă sau, mai rău, că l-ar putea face să stea pe el, gândindu-se disperat cum ar putea să evite asta — Am citit toate cărţile pe care Mama Gundring le are despre ei, zise ea Yarvi clipi — Citeşti? — M-am pregătit cândva pentru a deveni preoteasă Am fost ucenicul Mamei Gundring înaintea ta Sortită unei vieţi dedicate cărţilor, plantelor şi cuvintelor meşteşugite — Nu mi-a zis niciodată nimic Se părea că aveau mai multe în comun decât îşi imaginase — Am fost promisă fratelui tău, iar asta a dus la întreruperea studiilor Trebuie să facem ce e cel mai bine pentru Gettland Aproape că scoaseră un oftat identic în acelaşi timp — Aşa îmi spune şi mie toată lumea, zise Yarvi Amândoi am ratat şansa de-a deveni preoţi — Dar ne-am câştigat unul pe celălalt Şi am câştigat asta Ochii îi străluciră atunci când atinse pentru ultima oară curbura perfectă a braţului Jilţului Negru Fără cadou de nuntă Degetele ei uşoare părăsiră metalul şi se aşezară pe dosul palmei lui, un gest care lui îi făcu o plăcere deosebită Trebuia să discutăm despre asta după ce ne vom fi căsătorit — Imediat după ce mă întorc, spuse el cu o voce uşor răguşită Ea îi strânse încă o dată mâna beteagă, apoi i-o lăsă să cadă — Voi aştepta un sărut mai bun după victorie, regele meu În timp ce o privea îndepărtându-se, Yarvi aproape că se bucura că niciunul dintre ei nu intrase în rândul preoţimii — O să încerc să nu mă-mpiedic în sabie! Strigă el când ea ajunse la uşă Ea îi zâmbi peste umăr în timp ce se strecură afară, lumina zilei făcându-i părul să lucească Apoi uşile se închiseră uşor în urma ei, lăsându-l pe Yarvi singur pe postament, în mijlocul acelui spaţiu lipsit de orice zgomot, cu îndoielile crescându-i, până deveniră mai mari chiar şi decât Zeii Înalţi de deasupra Cu un efort supraomenesc, se întoarse înspre Jilţul Negru Chiar ar putea sta pe el, între zei şi oameni? El, cel care de-abia reuşea să se forţeze să-l atingă cu tentativa aia de mână? Îşi impuse să întindă mâna, abia reuşind să respire Forţându-se să atingă metalul cu un deget tremurător Foarte rece şi foarte dur Aşa cum trebuie să fie un rege Aşa cum fusese şi tatăl lui Yarvi, aşezat acolo cu Cercul Regelui pe sprâncenele-i stufoase Cu mâinile pline de cicatrice ce strângeau braţele jilţului, cu mânerul sabiei aproape, gata să poată fi apucat oricând Sabia care acum era prinsă la centura lui Yarvi, atârnând cu o greutate nefamiliară N-am cerut o jumătate de fiu Şi Yarvi se îndepărtă de jilţul gol chiar mai lipsit de demnitate decât dacă tatăl său încă ar mai fi stat pe el Şi nu se îndreptă înspre uşile Sălii Zeilor şi spre mulţimea care-l aştepta dincolo de ele, ci înspre statuia Tatălui Pace, lipindu-se de piatră şi strecurându-şi degetele în crăpătura de lângă uriaşul picior al zeului ocrotitor al preoţilor Silenţioasă, uşa secretă se deschise larg şi, ca un infractor părăsind scena crimei, Yarvi se strecură în întunericul de dincolo de ea Citadela era plină de pasaje secrete, dar nicăieri nu erau atât de multe ca în Sala Zeilor Pasajele o străbăteau pe sub podea, prin pereţi, chiar şi prin cupolă Preoţii din trecut le folosiseră pentru a revela voinţa zeilor cu ajutorul unor mici şi neînsemnate miracole – pene căzând fluturând sau fum ridicându-se din spatele statuilor Odată picurase sânge pe războinicii neîncrezători ai Gettlandului când regele îi chemase la război Pasajele erau întunecate şi pline de zgomote, dar Yarvi nu se temea de ele Acele tunele erau de mult timp domeniul lui Se ascunsese în întuneric de furia arzătoare a tatălui său De dragostea copleşitoare a fratelui său De dezamăgirea rece a mamei sale Îşi putea găsi drumul dintr-un capăt în celălalt al citadelei fără să iasă niciodată la lumină Aici cunoştea toate căile, aşa cum orice preot capabil trebuia să le cunoască Aici era în siguranţă Porumbei Hulubăria era cocoţată în vârful unuia din cele mai înalte turnuri din citadelă, pătată pe dinăuntru şi pe dinafară de secole de găinaţ, în timp ce vântul rece sufla prin numeroasele-i ferestre Ca ucenic al Mamei Gundring, era sarcina lui Yarvi să hrănească porumbeii Să-i hrănească, să le predea mesajele pe care le aveau de transmis, să-i urmărească rotindu-se pe cer pentru a prelua ştirile, ofertele şi ameninţările pentru ceilalţi preoţi din jurul Mării Sfărâmate Porumbeii priveau acum în jos la el din numeroasele cuşti înşirate de-a lungul pereţilor, iar alături de ei se afla şi un impunător şoim cu pene din bronz, care probabil adusese un mesaj de la Marele Rege din Skekenhouse Singura persoană din ţinuturile din jurul Mării Sfărâmate care avea acum dreptul să-i ceară ceva lui Yarvi Şi totuşi el era aici, lângă zidul stropit cu găinaţ, cercetându-şi dezaprobator unghia de la mâna zbârcită, îngropat într-o grămadă de cereri pe care nu avea să le rezolve niciodată Fusese slab dintotdeauna, dar nu se simţise cu adevărat lipsit de puteri până când nu-l făcuseră rege Auzi paşi târşâiţi pe trepte şi Mama Gundring se aplecă pe sub intrarea joasă, respirând sacadat — N-am crezut c-o s-ajungi vreodată aici, spuse Yarvi — Regele meu, zise bătrâna preoteasă după ce-şi recăpătă suflul Erai aşteptat în Sala Zeilor — Tunelele nu sunt făcute pentru ca regele să fugă? — Să fugă de inamici înarmaţi Nu de familia ta, de supuşi, ca să nu mai vorbesc de viitoarea soţie Se uită la tavanul în formă de dom şi la zeii pictaţi ca păsări, gata să-şi ia zborul spre cerul strălucitor Plănuiai să zbori de-aici? — Spre Catalia, poate, spre ţinutul alyukşilor, ori în susul Râului Divin, spre Kalyiv Yarvi ridică din umeri Dar nu am două mâini bune, nici măcar două aripi bune Mama Gundring încuviinţă din cap — În final, toţi trebuie să fim ceea ce suntem — Şi eu ce sunt? — Regele Gettlandului Atunci el înghiţi în sec, ştiind cât de dezamăgită trebuia ea să fie Cât de dezamăgit era el însuşi În cântece rareori regii se furişau ca să se-ascundă de propriul popor Se uită la şoimul impunător şi liniştit în cuşca lui — Bunica Wexen a trimis un mesaj? — Un mesaj, răsună ecoul cuvintelor scoase de un porumbel cu ceea ce aducea cu greu a voce Un mesaj Un mesaj Mama Gundring se încruntă la şoimul nemişcat ca un trofeu împăiat — A sosit de la Skekenhouse acum cinci zile Bunica Wexen întreabă când vei ajunge ca să dai testul Yarvi îşi aminti când o văzuse prima dată pe Marea Preoteasă, cu câţiva ani înainte, când Marele Rege vizitase Thoribyul Un bătrân sumbru şi lacom, supărat pe toată lumea Mama lui Yarvi fusese obligată să-l calmeze atunci când cineva nu făcuse o plecăciune aşa cum i-ar fi plăcut lui Fratele lui Yarvi se amuzase că un omuleţ pricăjit, ce de-abia avea un smoc de păr, trebuie să conducă Marea Sfărâmată, dar râsul i se stinsese după ce văzuse mulţimea de războinici care îl urmau Tatăl lui Yarvi se înfuriase deoarece Marele Rege primise cadouri, dar nu oferise niciunul Mama Gundring plescăise şi spusese: Cu cât un om e mai bogat, cu atât tânjeşte mai mult după bogăţie Bunica Wexen de-abia dacă-şi părăsise locul de lângă Marele Rege, zâmbind din când în când ca o bunică amabilă Când Yarvi a îngenuncheat în faţa ei, ea s-a uitat la mâna lui beteagă şi s-a aplecat murmurând: Prinţul meu, te-ai gândit vreodată să te alături preoţimii? Şi, pentru o clipă, a văzut o strălucire lacomă în ochii ei, care l-a speriat chiar mai mult decât războinicii încruntaţi ai Marelui Rege — Atât de mult interes din partea Marii Preotese? Murmură el, înghiţindu-şi parcă gustul fricii din ziua aceea Mama Gundring ridică din umeri — Se-ntâmplă rar ca un prinţ cu sânge regal să se alăture preoţimii — Fără îndoială că va fi la fel de dezamăgită ca şi ceilalţi de faptul că am ales Jilţul Negru — Bunica Wexen e suficient de înţeleaptă ca să aleagă ce e cel mai bine pentru voia zeilor Aşa cum noi toţi trebuie s-o facem Ochii lui Yarvi alunecară de-a lungul cuştilor, în căutarea unei eschive Aşa lipsită de milă cum era, privirea din ochii păsărilor era mai uşor de îndurat decât cea din ochii supuşilor lui dezamăgiţi — Care dintre porumbei a adus mesajul de la Grom-gil-Gorm? — L-am trimis înapoi în Vansterland La preoteasa lui, Mama Scaer, cu acordul de negociere al tatălui tău — Unde trebuia să aibă loc întâlnirea? — La graniţă, în apropierea oraşului Amwend Tatăl tău n-a mai ajuns acolo — A căzut într-o ambuscadă în Gettland? — Aşa se pare — Nu prea arată ca o acţiune de-a tatălui meu, să fie atât de dornic să sfârşească un război — Război, croncăni un porumbel Să sfârşească un război Mama Gundring privi încruntată la podeaua împroşcată cu gri — Eu l-am sfătuit să meargă Marele Rege a cerut ca toate săbiile să rămână în teci până când noul lui templu pentru Zeiţa Unică va fi gata N-am bănuit niciodată că niciun sălbatic precum Grom-gil-Gorm nu va respecta legământul sacru pe care l-a făcut Îşi strânse mâna în pumn, dorind parcă să se lovească cu el, apoi îl desfăcu încet E datoria unui preot să netezească drumul pentru Tatăl Pace — Dar tata n-a avut oameni cu el? N-a — Regele meu Mama Gundring îl privi pe sub sprâncene Trebuie să coborâm Yarvi înghiţi în sec, simţind un nod în gât şi clătindu-şi gura cu salivă acră — Nu sunt pregătit — Nimeni nu e niciodată pregătit Nici tatăl tău n-a fost Atunci Yarvi scoase un sunet, jumătate râs, jumătate plâns, şi-şi şterse lacrimile cu dosul palmei deformate — Tata a plâns după ce s-a logodit cu mama? — De fapt, chiar a plâns, zise Mama Gundring Timp de câţiva ani Ea, pe de altă parte Iar Yarvi aproape că se îneca de râs — Mama e mai zgârcită cu lacrimile decât e cu aurul ei Privi în sus la femeia care-i fusese îndrumător, şi care acum îi era preoteasă, cu faţa plină de riduri ale bunătăţii şi cu privirea îngrijorată, şi se trezi şoptind: — Ai fost ca o mamă pentru mine — Iar tu ca un fiu pentru mine Îmi pare rău, Yarvi Îmi pare rău pentru tot, însă ăsta e binele suprem — Răul cel mai mic Yarvi îşi făcu de lucru cu ciotul de deget şi privi păsările, clipind, nenumăraţii porumbei şi impunătorul şoim Acum cine le va da de mâncare? — Voi găsi pe cineva Şi Mama Gundring îi întinse mâna ei osoasă Regele meu Promisiuni Era un eveniment de mare amploare Multe familii puternice din ţinuturile îndepărtate ale Gettlandului s-ar supăra dacă ştirea despre moartea Regelui Uthrik ar sosi la ele cu doar puţin timp înainte ca el să fie incinerat, privându-le de şansa ca importanţa prezenţei lor să fie remarcată la un eveniment ce va rămâne mult timp în memoria tuturor Fără îndoială că atotputernicul Mare Rege de pe tronul său din Skekenhouse şi atotştiutoarea Bunică Wexen de lângă el vor fi departe de-a fi mulţumiţi neprimind o invitaţie, aşa cum ţinuse neapărat să puncteze Mama Gundring Însă mama lui Yarvi strecurase printre dinţii încleştaţi „Furia lor e doar ţărână pentru mine” Cu toate că Laithlin nu mai era regină, niciun alt cuvânt n-ar fi descris-o mai bine decât acesta, iar Hurik tot lângă umărul ei se înălţa mare şi tăcut, jurat să o servească pentru totdeauna Odată ce ea vorbise, era deja un lucru hotărât Procesiunea se mută din Sala Zeilor în curtea citadelei, unde iarba era marcată de căzăturile lui Yarvi, sub crengile impunătorului cedru unde fratele său obişnuia să-l tachineze pentru că nu putea să se caţere Yarvi ieşi în faţă, desigur, mama lui umbrindu-l însă din toate punctele de vedere, stându-i alături, şi cu Mama Gundring străduindu-se să ţină pasul cu ei, sprijinindu-se în toiag Unchiul Odem conducea alaiul regal, alcătuit din cei mai de seamă războinici, alături de femeile lor Sclavii veneau la urmă, cu zgărzile zdrăngănind şi cu ochii plecaţi în pământ, acolo unde le era locul Yarvi aruncă o privire nervoasă când trecură de intrarea într-un tunel şi văzu partea de jos a Porţii Urlătoare sclipind în întuneric, gata să fie coborâtă şi să închidă citadela în faţa oricărui inamic Se spunea că fusese lăsată în jos doar o dată, şi asta cu mult înainte ca el să se nască, totuşi înghiţi în sec când trecu pe sub ea Greutatea unui munte de cupru lustruit, ţinută în frâu doar de un singur ţăruş, avea darul de a-ţi încorda nervii Mai ales când te pregăteşti să-ţi incinerezi jumătate din familie — Te descurci bine, îi şopti lui Yarvi la ureche unchiul său — Merg — Mergi ca un rege — Sunt rege şi merg ca un rege Cum aş putea altfel? Odem zâmbi — Bine spus Regele meu Yarvi surprinse zâmbetul lui Isriun peste umărul unchiului său, torţa pe care ea o purta făcându-i ochii şi lanţul de la gât să scânteieze Curând, şi cheia de la trezoreria Gettlandului îi va atârna la gât, iar ea va fi regină Regina lui, iar gândul acesta îi făcu speranţa să răsară ca o scânteie în întuneric Cu toţii purtau torţe, un şarpe luminos prin întunericul ce se lăsa, cu tot vântul care deja stinsese jumătate din flăcări atunci când trecură de porţile oraşului şi ajunseră pe coasta dealului golaş Corabia regelui, cea mai bună din portul aglomerat al oraşului Thoriby, cu douăzeci de vâsle pe o parte, cu prova-i înaltă şi cu partea din spate la fel de fin sculptate ca orice obiect din Sala Zeilor, era trasă de războinici încununaţi de glorie către locul ales dintre dune, chila săpând un şanţ şerpuitor prin nisip Aceeaşi corabie cu care Regele Uthrik navigase pe Marea Sfărâmată în faimosul raid asupra Sagenmarkului Aceeaşi corabie ce se adâncise în apă sub greutatea sclavilor şi a prăzii când se întorseseră triumfători Aşezară pe punte corpurile palide ale regelui şi moştenitorului său, pe un catafalc alcătuit din săbii fine, pentru că faima de războinic a lui Uthrik fusese întrecută doar de cea a fratelui său mort, Uthil Yarvi nu se putea gândi decât la cum toate evenimentele recente arătau că şi războinicii măreţi mureau la fel ca toţi ceilalţi Şi, de obicei, mai repede Ofrande generoase au fost aşezate lângă morţi aşa cum cel ce alcătuia rugile considera că le va plăcea zeilor Armele şi armura cu care regele luptase în bătălii Brăţări din aur, monede din argint Comorile scânteiau grămadă Yarvi puse un pocal incrustat cu pietre preţioase în pumnul fratelui său, iar mama lui aşeză o mantie de blană albă pe umerii regelui mort, punându-şi o mână pe pieptul lui şi privindu-l de sus, cu maxilarele strânse, până când Yarvi o strigă Se întoarse fără un cuvânt şi-l conduse la scaunele de pe coasta dealului, cu briza mării suflând prin iarbă, făcând-o să li se frece de picioare Yarvi se foi pentru a-şi găsi o poziţie mai comodă în acel scaun tare şi înalt, mama sa stându-i alături, în dreapta, nemişcată, cu Hurik o umbră mare în spatele ei, în timp ce Mama Gundring se cocoţă pe un taburet în stânga lui Yarvi, cu toiagul strâns în pumnul osos, metalul răsucit lucrat de elfi însufleţit de flăcările provenite de la torţele foşnitoare ce se reflectau în el Yarvi stătea între cele două mame ale sale Una care credea în el Una care îi dăduse naştere Mama Gundring se aplecă spre el şi-i spuse cu blândeţe: — Îmi pare rău, regele meu Nu asta mi-am dorit pentru tine Yarvi nu mai putea arăta semne de slăbiciune acum — Toţi trebuie să facă faţă la orice ne oferă zeii, spuse el Chiar şi regii — Mai ales regii, scrâşni mama lui, dând semnalul Două duzini de cai fură mânaţi pe corabie, cu copitele tropăind pe scânduri, şi apoi măcelăriţi pentru ca sângele lor să spele puntea Toţi ştiau că Moartea îi va conduce pe Regele Uthrik şi pe fiul său prin Ultima Poartă cu respect, iar meritele le vor fi recunoscute printre morţi Unchiul Odem păşi în faţa rândurilor de oşteni gata de luptă adunaţi pe nisip, cu o torţă în mână Arăta ca un fiu, ca un frate şi, într-adevăr, ca un unchi de rege, îmbrăcat în armură argintie, cu coiful încununat cu pene şi cu mantia fluturând Îşi înclină capul cu solemnitate în faţa lui Yarvi, iar el îi întoarse gestul, simţindu-şi mama cum îl apucă de mâna dreaptă şi-l strânge cu putere Odem apropie torţa de lemnele îmbibate cu răşină Flăcările linseră corabia, care într-o clipă fu cuprinsă de văpăi, un geamăt plin de durere răzbătând dinspre mulţime – de la cei suspuşi şi bogaţi, cu locuinţe pe terasele înalte de lângă zidurile din Thoriby, la meşteşugarii şi negustorii situaţi sub ei, la străinii şi ţăranii aflaţi şi mai jos, şi până la cerşetorii şi sclavii răsfiraţi prin găurile create de vânt, fiecare aflat în locul pe care zeii i-l rezervaseră Iar Yarvi fu nevoit să-şi înghită amarul, pentru că realiză dintr-odată că tatăl său nu se va mai întoarce niciodată şi el chiar va trebui să fie rege, de-acum şi până când va fi el însuşi incinerat Stătea acolo, înfrigurat şi slăbit, cu sabia scoasă, aşezată pe genunchi, în timp ce Tatăl Lună se ivi împreună cu copiii săi, stelele, luminat de flăcările de la corabia care ardea, cu zeii cuprinşi de văpăi odată cu familia lui luminând feţele miilor de oameni care jeleau În timp ce lumini răzleţe apăreau în clădirile din piatră din oraş, cocioabele rotunde se înghesuiau una într-alta în afara zidurilor şi turnurile citadelei se înălţau deasupra dealului Citadela lui, deşi pentru el întotdeauna avusese aerul unei închisori Fu necesar un efort eroic ca să rămână treaz De-abia reuşise să doarmă noaptea trecută, la fel cum se întâmplase în toate nopţile de când Cercul Regelui îi fusese pus pe cap Umbrele din adâncimile întunecoase căscate în dormitorul tatălui său păreau pline de spaime, iar prin tradiţia străveche nu exista nicio uşă care să poată fi încuiată, din moment ce regelui îi aparţineau şi pământul, şi poporul, deci nu putea ţine nimic ascuns de popor Secretele şi uşile de la dormitor erau rezervate oamenilor mai norocoşi decât regii Un şir de bărbaţi impunători în straiele lor de război şi de femei impunătoare, cu chei lustruite, unii dintre ei adevărate probleme pentru Regele Uthrik pe când acesta încă mai trăia, stăteau la coadă pentru a le strânge mâinile lui Yarvi şi mamei sale, adresându-le urări pompoase şi nelalocul lor şi folosind cuvinte la fel de pompoase în memoria celui dispărut Deplângeau faptul că Gettlandul nu va mai avea pe nimeni ca el, apoi îşi dădeau seama şi murmurau, plecându-se, „regele meu”, neîndoielnic gândindu-se, ascunzându-se sub zâmbete, cum vor putea profita avându-l ca suveran pe molâul ăsta cu o mână aşezat în Jilţul Negru Între Yarvi şi mama lui se auzea doar şuieratul obişnuit — Ridică-te Eşti rege Nu-ţi cere scuze Eşti rege Aranjează-ţi catarama de la mantie Eşti rege Eşti rege Eşti rege De parcă ar fi încercat să-l convingă pe el şi să se convingă şi pe ea, ca şi întreaga lume, în ciuda a tot ce ştiau cu toţii Fără îndoială că Marea Sfărâmată nu mai avusese niciodată un negustor mai viclean, dar până şi ea avea îndoieli că s-ar fi putut descurca în actuala situaţie Stătură în picioare până când flăcările se reduseră la o pâlpâire, iar chila în formă de dragon se transformă în cenuşă învolburată, în timp ce zorile murdare începură să lumineze norii, poleind cupola din cupru a Sălii Zeilor şi făcând păsările de mare să ţipe Apoi mama sa bătu din palme şi sclavii cu lanţuri zdrăngănitoare începură să sape în pământul de lângă rugul încă fumegând, ridicând un tumul impunător ce se va înălţa alături de cel al lui Uthil, unchiul lui Yarvi, înghiţit de o furtună, al bunicului său, Brevaer, şi al străbunicului său, Angulf Copită-despicată Mai jos, pe coastă, se ridicau movilele pline de iarbă până hăt, departe, pierzându-se printre dune şi dispărând încet-încet în negura timpului de dinaintea momentului când Cea Care Scrie îi dăruise femeii harul slovelor, iar preotesele păstraseră numele morţilor în cărţile lor groase Apoi Soarele Mamă îşi arătă faţa orbitoare şi aruncă foc în apă Mareea se va retrage curând, scoţând nenumăratele nave din nisip, înguste la pupă pentru a aluneca la fel de repede pe cât veniseră, gata să ducă războinicii spre Vansterland pentru răzbunarea distrugătoare împotriva lui Grom-gil-Gorm Unchiul Odem urcă dealul cu pumnul strâns în jurul mânerului sabiei şi cu zâmbetul transformat într-o încruntătură războinică — E timpul, zise el Aşa că Yarvi se ridică şi păşi alături de unchiul său, ridicându-şi sabia de împrumut, înghiţindu-şi temerile şi urlând în vânt cât de tare putea: — Eu, Yarvi, fiul lui Uthrik şi al lui Laithlin, Regele Gettlandului, fac un jurământ! Fac un jurământ în faţa soarelui şi a lunii Jur în faţa Celei Care Judecă, a Celui Care Îşi Aminteşte şi a Celei Care Face Nodul Strâns Fie ca fratele şi tatăl meu şi toţi străbunii noştri îngropaţi aici să-mi fie martori Fie ca Acela Care Veghează şi Cea Care Scrie să-mi fie martori Fie ca toţi să-mi fiţi martori Fie ca asta să-mi fie o povară şi un îndemn Mă voi răzbuna pe ucigaşii tatălui şi fratelui meu Acesta-i legământul! Războinicii adunaţi acolo îşi loviră capetele împodobite ale securilor de coifuri, pumnii şi-i izbiră de scuturile pictate şi cizmele de Tatăl Pământ în semn de aprobare furioasă Unchiul lui Yarvi se încruntă — E un jurământ greu, regele meu — Poate c-oi fi eu o jumătate de om, spuse Yarvi, străduindu-se să-şi bage sabia înapoi în teaca îmbrăcată în piele de oaie Dar pot face un jurământ complet Cel puţin, oamenii l-au apreciat — Aceştia sunt oameni ai Gettlandului, zise Hurik Ei apreciază faptele — Eu cred că a fost un jurământ solemn Isriun stătea aproape, cu părul blond fluturând în vânt Un jurământ regesc Yarvi îşi dădu seama că se bucura s-o vadă acolo Îşi dorea să fie singuri, ca s-o poată săruta din nou şi, poate, să depună un efort mai mare pentru asta Însă tot ce putea face era să zâmbească şi să încerce să-şi ridice jumătatea de mână într-un rămas-bun stângaci O să fie timp pentru sărutări când se vor întâlni din nou — Regele meu Se părea că până şi ochii Mamei Gundring, permanent uscaţi indiferent de fum, praf sau vreme, erau în lacrimi Fie ca zeii să-ţi trimită noroc de vreme bună şi succes în luptă — Nu te teme, mamă preoteasă, zise el, întotdeauna există şanse să supravieţuiesc Mama sa adevărată nu vărsă nicio lacrimă Nu făcea decât să-i ajusteze catarama de la mantie din nou şi din nou — Stai ca un rege, Yarvi Vorbeşte ca un rege Luptă ca un rege — Sunt rege, spuse el, chiar dacă sună ca o minciună, şi se forţă să rostească prin gâtul încleştat: Te voi face mândră, chiar dacă nu ştiuse niciodată cum s-o facă Dar privi înapoi, în timp ce mergea şi mâna unchiului său îl strângea cu blândeţe de umăr, iar soldaţii formau şerpuiri de oţel sclipitor în timp ce se îndreptau către apă, şi-şi văzu mama apucându-l strâns de zale pe Hurik şi trăgându-l aproape de ea, aşa puternic cum era el — Să veghezi asupra fiului meu, Hurik, o auzi spunând cu voce sugrumată El este tot ce am Apoi Regina de Aur plecă cu gărzile şi cu însoţitorii şi cu numeroşii ei sclavi înspre oraş, iar Yarvi începu să meargă în lumina zorilor lipsite de culoare în direcţia navelor, marea de catarge legănându-se şi împungând parcă cerul Încercând să meargă aşa cum o făcea şi tatăl său, nerăbdător să lupte, chiar dacă era influenţabil, sensibil şi cu inima plină de îndoieli Încă mai putea simţi mirosul de fum Îl lăsă pe Tatăl Pace să jelească în cenuşă şi se grăbi spre îmbrăţişarea de fier a Mamei Război Treabă de bărbat Orice val zămislit de Marea Mamă îl sălta, îl rostogolea, îi flutura veşmintele ude şi-l făcea să tresalte şi să se zbată, de parcă şi-ar fi adunat forţele pentru a se ridica Orice val îi târa şuierând trupul pe plajă şi-l pedepsea abandonându-l, cu părul încâlcit şi plin de spumă şi de nisip, nemişcat precum un mănunchi de alge pe prundiş Yarvi se holba la el, întrebându-se cine era Sau cine fusese Băiat sau bărbat? Murise fugind sau luptase plin de curaj? Ce importanţă mai avea acum? Chila navei se îngropă în nisip, iar puntea se cutremură Yarvi se împiedică şi fu nevoit să se apuce de braţul lui Hurik pentru a-şi recăpăta echilibrul Cu bufnituri şi cu zornăituri, oamenii îşi abandonară vâslele, îşi desfăcură scuturile şi săriră peste parapetele navei în valuri, furioşi la gândul că vor rămâne ultimii care vor călca pe pământ, ajungând prea târziu pentru faimă sau pradă demnă de însuşit Să faci parte din echipajul navei regelui fusese o mare onoare pe vremea domniei lui Uthrik Nicio onoare acum, când rege era Yarvi Câţiva oameni apucară parâmele de la provă şi traseră nava pe lângă corpul plutitor în sus pe plajă, iar alţii îşi scoaseră armele şi o luară la fugă în direcţia oraşului Amwend, care deja ardea Yarvi îşi muşcă buza în timp ce se pregăti să se caţere peste margine cu o brumă de autocontrol regesc, dar mânerul scutului său poleit cu aur i se răsuci în strânsoarea-i slabă, prinzându-i-se în mantie şi aproape aruncându-l cu faţa în jos în apa sărată a mării — Lua-te-ar dracu’! Yarvi desfăcu legăturile, smulse scutul din mâna beteagă şi-l aruncă printre cuferele pe care stăteau oamenii în timp ce vâsleau — Regele meu, zise Keimdal Ar trebui să-ţi păstrezi scutul E periculos — Te-ai luptat cu mine Ştii cât de folositor mi-e scutul Dacă cineva vine la mine şi nu-l pot opri doar cu sabia, mai bine fug Voi fugi mai repede fără scut — Dar, regele meu — El este rege, bubui Hurik, trecându-şi degetele groase prin barba înspicată cu alb Dacă el spune că trebuie să ne lăsăm scuturile deoparte, aşa trebuie să facem — Cei care au două mâini bune sunt invitaţi să şi le ia pe ale lor, zise Yarvi, poticnindu-se prin valuri, înjurând atunci când un alt val rece îl udă până la brâu Acolo unde nisipul ceda locul ierbii, câţiva oameni proaspăt înrobiţi erau legaţi unul de altul, aşteptând să fie mânaţi la bordul uneia dintre corăbii Stăteau ghemuiţi şi erau plini de funingine, cu ochii larg deschişi şi plini de frică şi de durere, şi le venea greu să creadă că cineva se năpustise din mare şi le furase vieţile Lângă ei, unii dintre războinicii lui Yarvi dădeau cu zarul pentru a le câştiga îmbrăcămintea — Unchiul tău, Odem, te caută, regele meu, zise unul din ei, ridicându-se apoi încruntat şi lovindu-l în faţă pe un bătrân care suspina — Unde? Întrebă Yarvi, limba cleioasă devenindu-i dintr-odată uscată în gură — În vârful întăriturilor pentru apărare Bărbatul arătă înspre un turn din piatră ridicat pe o stâncă verticală deasupra oraşului, cu valuri furioase izbindu-se de o parte şi cu un golf înspumat de partea cealaltă a ei — N-au închis porţile? Întrebă Keimdal — Ba da, însă trei dintre fiii conducătorului au rămas în oraş, iar Odem i-a tăiat gâtul unuia dintre ei şi a zis că-l va ucide şi pe următorul dacă poarta nu va fi deschisă — Asta a fost! Zise unul dintre războinici, apoi chicoti când dădu numărul potrivit Ciorapi noi! Yarvi clipi Nu şi-l închipuise niciodată pe unchiul său cel zâmbitor ca fiind un bărbat nemilos Însă Odem răsărise din aceeaşi sămânţă ca şi tatăl lui Yarvi, iar Yarvi încă mai avea semne de pe urma acceselor sale de furie, aşa cum răsărise şi fratele lor, Uthil, cel care se înecase, care nu avusese egal în mânuirea sabiei, îndemânare de care războinicii mai vârstnici încă îşi mai aminteau cu ochii umezi când păşeau în careul de antrenament La urma urmei, câteodată apele liniştite ascund curenţi repezi — Blestemat să fii! O femeie din şirul de sclavi se apropiase împleticindu-se cât de mult îi permisese funia, cu părul plin de sânge lipit de o parte a feţei — Rege bastard al unei ţări de bastarzi, fie ca Marea Mamă să vă înghită Unul dintre oşteni îi trase o palmă, trântind-o la pământ — Tăiaţi-i limba, zise altul, apucând-o de păr şi dându-i capul pe spate, în timp ce un al treilea scotea un cuţit — Nu! Urlă Yarvi Oamenii se uitară la el încruntaţi Dacă onoarea regelui era pusă la îndoială şi onoarea lor era pusă la îndoială, iar îndurarea nu ajuta cu nimic O să valoreze mai mult dacă are şi limbă Şi Yarvi se întoarse, cu umerii roşi de zalele grele, grăbindu-se înspre întăriturile defensive — Eşti fiul mamei tale, regele meu, zise Hurik — Cine altcineva aş putea fi? Ochii tatălui şi ai fratelui său străluceau atunci când povesteau despre atacurile din trecut, despre fapte măreţe şi despre prăzi de război cucerite, în timp ce Yarvi se ascundea în umbră, lângă piciorul mesei, şi-şi dorea să fi putut participa şi el ca bărbat la o treabă de bărbat Însă acum îşi dădea seama cum stăteau de fapt lucrurile şi să iei parte la un atac nu mai părea ceva de invidiat Lupta se terminase, dacă luptă se putea numi ce se întâmplase, însă lui Yarvi totul i se păruse un coşmar, transpirând sub zale, muşcându-şi fălcile şi speriindu-se de orice zgomot Ţipete şi râsete, siluete trecând prin fumul care se ridica şerpuind, iritându-i gâtul Corbii ciuguleau ce puteau şi se roteau prin aer, croncănindu-şi triumful A lor era victoria, mai mereu Mama Război, Mamă a Corbilor, cea care adună morţii şi care transformă palma deschisă în pumn, va dansa astăzi, în timp ce Tatăl Pace îşi va ascunde faţa şi va plânge Aici, aproape de graniţele neschimbate dintre Vansterland şi Gettland, Tatăl Pace plângea deseori Turnul de apărare se înălţa în întuneric deasupra lor, zgomotul puternic produs de valurile ce i se izbeau de ambele părţi ale fundaţiei auzindu-se jos de tot — Opreşte-te, zise Yarvi, cu capul învârtindu-i-se şi cu faţa plină de transpiraţie Ajută-mă să-mi dau jos zalele — Regele meu, protestă Keimdal vehement, trebuie să mă opun! — Opune-te, dacă vrei Apoi fă cum îţi spun — Este datoria mea să am grijă de tine — Atunci, imaginează-ţi dezonoarea ce-o vei suporta după ce voi muri din pricina transpiraţiei, ajuns abia la jumătatea înălţimii acestui turn! Desfă-mi legăturile, Hurik — Regele meu Îi desfăcură cămaşa din zale şi Hurik o aruncă pe umăru-i masiv — Mergi înainte, se răsti Yarvi la Keimdal, chinuindu-se să-şi strângă cu ciotul de mână nefolositor incomoda cataramă din aur de la mantia moştenită de la tatăl său, mult prea mare şi prea grea pentru el, înţepenită complet precum Rămase împietrit de priveliştea care le apăru în faţa ochilor, dincolo de porţile deschise — Iată o recoltă, exclamă Hurik Spaţiul îngust din faţa turnului era înţesat de trupuri Atât de multe, încât Yarvi se văzu nevoit să caute goluri între ele pentru a-şi putea pune piciorul Erau acolo şi femei, şi copii Muştele bâzâiau şi el simţi cum i se face greaţă, luptându-se să-şi revină La urma urmei, era rege, iar un rege se bucură când vede cadavrele inamicilor săi Unul dintre oştenii unchiului său stătea lângă intrarea în turn, curăţându-şi calm securea, de parcă s-ar fi aflat acasă, lângă careul de antrenament — Unde e Odem? Îl întrebă Yarvi Bărbatul rânji, privindu-l cu ochi mijiţi, şi arătă în sus — Sus, regele meu Yarvi făcu cale întoarsă, cu respiraţia auzindu-i-se pe scări, târşâindu-şi picioarele pe piatră şi înghiţindu-şi cu greu saliva Pe câmpul de bătălie, obişnuia tatăl său să spună, nu există reguli Sus, tot mai sus, în întunericul plin de agitaţie, cu Hurik şi Keimdal trudind în spatele lui Se opri în dreptul unei ferestre înguste pentru a simţi vântul pe faţa-i încinsă, văzu apa zdrobindu-se de o stâncă abruptă şi-şi înăbuşi frica Stai drept ca un rege, îi spusese mama sa Vorbeşte ca un rege Luptă ca un rege În vârf se afla un reazem, sprijinit de scânduri, un parapet din lemn aproape de margine, nu mai înalt de coapsa lui Yarvi Nu prea înalt, făcând ca greaţa ameţitoare să revină cu putere atunci când văzu cât de sus urcaseră, cu Tatăl Pământ şi Marea Mamă peste tot în jurul lor şi cu pădurile Vansterlandului întinzându-se în ceaţa depărtării Odem, unchiul lui Yarvi, şedea calm şi privea Amwendul arzând, coloane de fum mânjind cerul cenuşiu ca ardezia, în timp ce oştenii minusculi distrugeau totul în cale, iar corăbiile micuţe stăteau aliniate acolo unde valurile întâlneau prundişul, aşteptând să primească recolta însângerată Doisprezece dintre cei mai experimentaţi oameni ai săi erau răspândiţi în jurul lui, iar un prizonier într-o robă fină, de culoare galbenă, stătea în genunchi în mijlocul lor, legat şi cu căluş în gură, cu faţa umflată şi lovită şi cu părul lung, plin de sânge — O zi fructuoasă! Anunţă Odem, zâmbindu-i lui Yarvi peste umăr Am capturat două sute de sclavi, vite, pradă şi am incendiat unul din oraşele lui Grom-gil-Gorm — Dar cum rămâne cu Grom însuşi? Întrebă Yarvi, încercând să-şi recapete respiraţia după urcuş şi – din moment ce statul în picioare şi lupta nu se număraseră niciodată printre calităţile sale – cel puţin vorbind ca un rege Odem îşi supse dinţii posomorât — Cel Care Frânge Săbiile o fi pe drum, nu-i aşa, Hurik? — Fără îndoială Hurik se îndepărtă de scări şi-şi îndreptă statura impunătoare Bătălia îl atrage pe ursul ăla bătrân la fel de sigur precum atrage şi muştele — Trebuie să adunăm oamenii şi să ne întoarcem pe mare într-o oră, zise Odem — Plecăm? Întrebă Keimdal Deja? Pe Yarvi îl cuprinse dintr-odată furia Obosit, dezgustat şi furios pe propria-i slăbiciune, pe lipsa de scrupule a unchiului său şi pe felul în care era croită lumea — Asta-i răzbunarea noastră, Odem? Arătă cu mâna sănătoasă înspre oraşul care ardea Pe femei, pe copii şi pe fermieri bătrâni? Glasul unchiului său era blând, ca întotdeauna Blând ca ploaia de primăvară — Răzbunarea se obţine bucată cu bucată Dar nu trebuie să-ţi faci griji pentru asta acum — N-am făcut un jurământ? Mârâi Yarvi În ultimele două zile se înfiorase ori de câte ori cineva folosise cuvintele regele meu Acum se înfiora chiar mai tare atunci când cineva nu le rostea — L-ai făcut L-am auzit şi l-am considerat un jurământ prea greu pentru ca tu să-l poţi îndeplini Odem arătă înspre prizonierul îngenuncheat, care mormăia ceva în căluş Dar el te va elibera de povara jurământului — Cine este? — Conducătorul Amwendului El este cel ce te-a ucis Yarvi clipi — Ce? — Am încercat să-l opresc Dar laşul a ţinut un cuţit ascuns Odem îşi ridică mâna în care ţinea un pumnal Un pumnal lung, cu un mâner dintr-un material negru În ciuda faptului că era înfierbântat din pricina urcuşului, Yarvi se înfioră dintr-odată, de la tălpi şi până la rădăcina părului — Va fi cel mai mare regret al meu că am ajuns prea târziu pentru a-mi salva nepotul mult iubit Şi, la fel de degajat ca şi cum ar fi tăiat o bucată de carne, Odem îl înjunghie pe conducător între gât şi umăr, trântindu-l cu faţa în jos, cu sângele scurgându-i-se pe acoperiş — Ce vrei să spui? Vocea lui Yarvi era subţire şi sugrumată, devenind conştient dintr-odată de cât de mulţi din oamenii unchiului său se aflau în preajma sa, cu toţii înarmaţi şi echipaţi de luptă În timp ce Odem păşea calm în faţă, la fel de calm păşea şi Yarvi înapoi, tot înapoi, cu genunchii tremurându-i, către parapetul scund şi către abisul de dincolo de el — Îmi amintesc de noaptea în care te-ai născut Vocea unchiului său era rece şi plată ca gheaţa de pe un lac iarna Tatăl tău s-a mâniat pe zei pentru lucrul acela care era mâna ta Şi totuşi, mereu m-ai făcut să zâmbesc Ai fi fost un bufon foarte bun Odem ridică din sprâncene şi oftă Dar chiar trebuie ca fiica mea să aibă un molâu c-o singură mână pe post de soţ? Şi Gettlandul să aibă o jumătate de rege? O marionetă schiloadă, atârnată de sforile mamei sale? Nu, nepoate, cred că nu Keimdal îl înşfăcă pe Yarvi de mână şi-l trase în spatele său, metalul scrâşnind când îşi trase sabia afară — Treci în spatele meu, re Sângele îl stropi pe Yarvi pe faţă, aproape orbindu-l Keimdal căzu în genunchi, scuipând şi gâlgâind, ţinându-se de gât, lichid negru curgându-i printre degete Yarvi se uită într-o parte şi-l văzu pe Hurik încruntându-se la el, cu un cuţit în mână şi cu lama mânjită de sângele lui Keimdal Lăsă cămaşa de zale a lui Yarvi să cadă zăngănind la pământ — Trebuie să facem ce e cel mai bine pentru Gettland, zise Odem Ucide-l Yarvi se împletici înapoi, cu gura larg deschisă, iar Hurik îşi înfipse mâna zdravăn în mantia lui Cu un clinchet, catarama grea din aur a tatălui său se desfăcu Eliberat dintr-odată, Yarvi se dădu înapoi, clătinându-se Parapetul îl lovi tare în genunchi şi, cu aerul ieşindu-i brusc din plămâni, căzu peste zid Stânca, apa şi cerul se rotiră în jurul său şi regele Gettlandului se prăbuşi în jos, tot mai jos, iar apa îl lovi la fel de dur precum un ciocan care izbeşte fierul Iar Marea Mamă îl cuprinse în îmbrăţişarea-i rece Inamicul Yarvi îşi reveni în întuneric, înconjurat de bule de aer, zvârcolindu-se, zbătându-se şi răsucindu-se, din dorinţa simplă de a supravieţui Probabil că zeii voiau totuşi să-l folosească la ceva, pentru că atunci când i se părea că îi vor plesni coastele şi că va trebui să inspire apă de mare sau aer, indiferent ce, reuşi să-şi scoată capul la suprafaţă Picături fine de apă îl orbiră, apoi tuşi şi dădu din picioare, fiind tras înapoi sub apă, aruncat şi rostogolit de curent Un val puternic îl izbi de stâncă, iar el se apucă cu mâinile de resturi de cochilii de scoici şi de iarbă verde, abia reuşind să mai ia încă o gură de aer Se luptă cu catarama, eliberându-se din strânsoarea centurii sabiei care ameninţa să-l înece, cu picioarele arzându-i, în timp ce se lupta cu marea nemiloasă, reuşind să-şi dea jos şi cizmele grele, ca de plumb Îşi adună toată puterea şi, atunci când hula îl ridică, reuşi să se salte, tremurând de efort, pe o bucată de stâncă îngustă spălată de picăturile sărate, acoperită de meduze şi de moluşte cu cochilii ascuţite Era norocos că rămăsese în viaţă, fără îndoială, deşi Yarvi nu se simţea deloc astfel Se afla în golful din partea de nord a întăriturii defensive, un spaţiu îngust înconjurat de stânci ascuţite, de care valurile se izbeau cu furie, lăsând în urmă doar spumă, erodând piatra de pe care se scurgeau, sărind şi rostogolindu-se, picături strălucitoare de apă Îşi îndepărtă părul din ochi, scuipă sare, cu gâtul iritat şi cu ambele mâini, cea bună şi cea beteagă, julite şi pulsându-i Decizia lui imprudentă de a-şi abandona zalele îi salvase viaţa, deşi cămaşa căptuşită de dedesubt era umflată de la apa de mare, aşa că se luptă cu legăturile, reuşind în cele din urmă să se elibereze de ea, tremurând din tot corpul — L-ai văzut? Auzi o voce atât de apropiată, deasupra lui, încât se lipi de stânca alunecoasă, muşcându-şi limba — Trebuie să fie mort Altă voce Zdrobit de stânci Marea Mamă l-a luat la ea, fii sigur — Odem îi vrea trupul — Odem poate să răscolească după el, atunci A treia voce acum — Sau Hurik poate El l-a lăsat pe schilod să cadă — Şi cui o să-i zici prima dată să înoate, lui Odem sau lui Hurik? Râseră — Gorm e pe drum N-avem timp să scotocim după cadavre c-o mână — Înapoi la nave ca să-i spunem Regelui Odem că nepotul său înfrumuseţează adâncurile Şi vocile se pierdură pe plajă Regele Odem Propriul său unchi, cel pe care-l iubise ca pe un tată, întotdeauna la locul potrivit cu o voce mângâietoare, cu un zâmbet înţelegător şi cu o mână prietenoasă aşezată pe umărul lui Yarvi Sânge din sângele lui! Yarvi se agăţa cu mâna sănătoasă, în timp ce pe cea beteagă o strânse într-un pumn tremurător, furia tatălui său cuprinzându-l atât de puternic, încât abia mai putea respira Însă mama lui îi spusese mereu: Niciodată să nu te preocupe ce s-a întâmplat, ci doar ce va urma Mama lui Cu gândul la ea, începu să plângă cu amărăciune Regina de Aur ştia întotdeauna ce trebuie făcut Dar cum să ajungă la ea? Corăbiile Gettlandului deja plecau Vanstermanii vor ajunge aici în curând Yarvi nu putea decât să aştepte întunericul Să găsească o cale de trecere peste graniţă ca s-o ia înspre sud, către Thoriby Întotdeauna există o cale Dacă va trebui să meargă o sută cincizeci de kilometri prin pădure fără cizme, o va face Se va răzbuna pe unchiul său cel ticălos şi pe trădătorul Hurik şi-şi va recupera Jilţul Negru Jură să facă toate astea, o dată şi încă o dată, în timp ce Marea Mamă îşi ascundea faţa dincolo de stânci, iar umbrele se tot lungeau Şi totuşi, nu se gândise la cel mai nemilos dintre răzbunători, mareea În curând, valurile îngheţate spălau stânca de care se agăţase Apa rece i se ridică peste labele picioarelor, peste glezne, peste genunchi, până când marea ajunse în spaţiul acela îngust mai agresivă ca niciodată I-ar fi plăcut să-şi poată evalua opţiunile, dar pentru asta ar fi avut nevoie de mai mult de una singură Aşa că se căţără Tremurând, ostenit, săgetat de dureri şi înfrigurat, plângând şi blestemând numele lui Odem la fiecare pas alunecos pe care îl făcea Era un risc groaznic, dar, aşa cum orice marinar ştie, el nu avea altă soluţie decât să apeleze la îndurarea Mării Mamă Reuşi să se salte peste margine cu un ultim efort, se rostogoli şi apoi zăcu acolo, în tufişuri, trăgându-şi sufletul Gemu în timp ce se rostogoli, apoi începu să se ridice în picioare Ceva îl izbi într-o parte a capului, smulgându-i un ţipăt şi făcându-l să vadă stele verzi Pământul îi fugi de sub picioare şi se prăbuşi pe o parte Se târî ameţit, lăsând o dâră de sânge — Un câine din Gettland, dacă e să ne luăm după părul lui Iar el gemu atunci când fu apucat de păr — Un căţeluş, cel puţin O cizmă îl lovi în fund şi-l făcu să cadă cu faţa-n jos Se târî un pas sau doi, apoi fu lovit din nou Doi bărbaţi îl mânau de la spate Doi bărbaţi cu cămăşi din zale, înarmaţi cu suliţe Vanstermani, fără îndoială, deşi, în afară de cozile de păr împletite ce le atârnau pe feţe, se deosebeau prea puţin de oponenţii ce-i aruncaseră priviri încruntate în careul de antrenament Pentru cei neînarmaţi, cei înarmaţi arată toţi la fel — Sus, zise unul din ei, rostogolindu-l cu o nouă lovitură — Atunci, nu mă mai trântiţi la pământ, gâfâi el Pentru asta îl pocniră cu coada suliţei peste partea nelovită a feţei, ceea ce-l opri din a mai face glume Unul din ei îl ridică, apucându-l de gulerul cămăşii sale sfâşiate, şi începu ba să-l târască, ba să-l mâne de la spate Peste tot erau războinici, unii călare pe cai Ţărani, de asemenea, poate chiar orăşeni care fugiseră la vederea corăbiilor, care se întorceau la casele lor dărâmate, mânjiţi de funingine şi cu obrajii brăzdaţi de lacrimi, pentru a căuta prin ruine Cadavrele erau stivuite pentru a fi incinerate: giulgiurile foşneau şi fluturau în vântul ce bătea dinspre mare Însă Yarvi nu se putea compătimi decât pe sine însuşi — Îngenunchează, câine Fu din nou trântit la pământ, cu membrele răşchirate, şi de data asta nu mai fu forţat imediat să se ridice, gemând de fiecare dată când trăgea aer în piept şi cu gura plină de durere pulsândă — Ce mi-aţi adus? Răsună o voce clară, întrebătoare şi profundă, de parcă ar fi cântat — Pe unul din Gettland S-a târât afară din mare în apropierea întăriturilor de apărare, regele meu — Mama Apelor aduce recompense neobişnuite Uită-te la mine, creatură a mării Încet şi cu teamă, Yarvi îşi înălţă capul care încă-l mai durea şi văzu două cizme imense, ale căror vârfuri erau învelite în oţel Apoi văzu pantalonii cu dungi roşii şi albe, urmaţi de o centură masivă, cu cataramă din aur, mânerul unei săbii masive şi patru cuţite Apoi cămaşa din zale, cu linii din aur incrustate în zigzag, după care o mantie de blană albă înfăşurată în jurul umerilor masivi, cu capul lupului încă la locul lui, cu granate în chip de ochi Peste blană, un lanţ făcut dintr-un amestec de bucăţi de aur şi argint şi din pietre preţioase care sclipeau: mânere răsucite, provenite de la săbiile duşmanilor doborâţi, atât de multe, încât lanţul era înfăşurat de trei ori în jurul gâtului de taur şi tot mai atârna în jos Şi, în sfârşit, atât de mult peste statura lui Yarvi încât bărbatul părea un uriaş, se afla o faţă cu trăsături aspre, încreţită ca scoarţa unui copac bătut de vânt, cu părul lung şi cu barba în dezordine, pline de fire argintii, deşi gura şi ochii îi zâmbeau Zâmbetul unui om care studiază nişte gândaci, întrebându-se pe care să-l zdrobească — Cine eşti, fiinţă? Întrebă uriaşul — Un fiu de bucătar Cuvintele sunau nelalocul lor în gura plină de sânge a lui Yarvi, aşa că încercă să-şi ascundă mâna beteagă în mâneca de la cămaşa udă, pentru a nu se da de gol Am căzut în mare Un mincinos abil ţese cât de mult adevăr poate pentru a scăpa basma curată, îi spusese Mama Gundring odată — Să ne jucăm de-a ghicitul numelor? Întrebă uriaşul, răsucindu-şi o şuviţă de păr lung în jurul unui deget Care ar putea fi numele meu? Yarvi înghiţi în sec Nu era nevoie să ghicească — Eşti Grom-gil-Gorm, Cel Care Frânge Săbiile şi Care Lasă Copiii Orfani, regele vanstermanilor — Ai câştigat! Gorm aplaudă cu mâinile-i masive Deşi rămâne de văzut ce-ai câştigat Eu sunt regele vanstermanilor Care până de curând stăpânea şi asupra amărâţilor bătuţi de soartă pe care ţărănoii tăi din Gettland i-au jefuit fără nicio jenă, pe care i-au măcelărit şi i-au răpit pentru a-i face sclavi, împotriva dorinţelor Marelui Rege din Skekenhouse, care a cerut ca săbiile să fie ţinute în teci El vrea să ne lipsească de distracţie, dar asta e Ochii lui Gorm rătăciră peste scena dezastrului Găseşti astea ca fiind corecte, fiule de bucătar? — Nu, croncăni Yarvi, şi nici nu trebuise să mintă O femeie se apropie de rege Părul îi fusese ras până rămăsese o mirişte neagră amestecată cu cenuşiu, iar mâinile-i lungi şi albe îi fuseseră acoperite cu desene albastre de la umeri şi până la degete Yarvi recunoscu unele din semne: hărţi pentru a putea citi viitorul în stele, cercuri în cercuri, prin intermediul cărora erau stabilite relaţiile dintre zeii mici, rune care povesteau despre vremuri, depărtări şi cunoştinţe accesibile sau interzise Pe aproape toată lungimea unui antebraţ erau înghesuite cinci brăţări făcute de elfi, relicve foarte vechi şi foarte valoroase, din aur, argint şi sticlă ce scânteiau, talismane inscripţionate cu simboluri ale căror înţelesuri erau îngropate în negura timpului Yarvi îşi dădu seama atunci că ea trebuia să fie Mama Scaer, preoteasa lui Gorm Cea care trimisese porumbelul Mamei Gundring, ademenindu-l pe tatăl lui Yarvi cu promisiuni de pace şi împingându-l către moarte — Ce rege al Gettlandului a ordonat un asemenea măcel? Întrebă ea cu o voce la fel de rece precum cea a unui porumbel — Odem Şi Yarvi îşi dădu seama, îndurerat, că era adevărat Una din buzele femeii se strâmbă de parcă ar fi gustat ceva acru — Deci vulpea şi-a ucis fratele, lupul — Animăluţe trădătoare Gorm oftă, răsucindu-şi absent un mâner de sabie în jurul lanţului Trebuia să vină şi asta, era ceva sigur Aşa cum, la fel de sigur, Soarele Mamă este urmat pe cer de Tatăl Lună — Tu l-ai ucis pe Regele Uthrik, se trezi Yarvi că scuipă din gura-i însângerată — Aşa se spune? Gorm îşi ridică braţele masive, în timp ce armele de la centură se mişcau încolo şi încoace Atunci de ce nu mă fălesc cu asta? De ce nu compun barzii mei povestea, spre a fi cântată? N-ar fi triumful meu un cântec vrednic? Râse, coborându-şi braţele Mâinile-mi sunt pline de sânge până la umeri, fiule de bucătar, pentru că din toate lucrurile, sângele mă satisface cel mai mult Dar, trebuie să recunosc cu tristeţe, nu toţi cei care mor în lume sunt ucişi de mine Unul dintre pumnale atârna lejer la centura regelui, cu mânerul din corn îndreptat înspre Yarvi L-ar fi putut înşfăca Dacă ar fi fost tatăl sau fratele său, ori chiar viteazul Keimdal, cel care murise încercând să-şi apere regele, şi-ar fi dorit să apuce cuţitul ăla şi să-l împlânte în burta lui Grom-gil-Gorm, pentru a-şi îndeplini jurământul de răzbunare — Îţi doreşti fleacul ăsta? Gorm scoase cuţitul şi i-l întinse lui Yarvi, ţinându-l de lama strălucitoare Atunci ia-l Dar ar trebui să ştii că Mama Război a suflat deasupra mea, în leagăn S-a prezis că niciun om nu mă va putea omorî Cât de imens părea, pe fondul unui cer alb, cu părul fâlfâindu-i, cu zalele strălucind şi cu zâmbetul plăcut pe faţa-i bătută de vreme Oare Yarvi jurase răzbunare împotriva acestui uriaş? El, o jumătate de om, cu o mână subţire şi palidă? S-ar fi amuzat pe seama unei asemenea aroganţe dacă n-ar fi tremurat de frig şi teamă — Ar trebui înfipt într-o ţeapă pe plajă, cu maţele atârnându-i, pentru corbi, zise preoteasa lui Gorm, cu ochii ei albaştri fixaţi asupra lui Yarvi — Aşa spui mereu, Mamă Scaer Gorm îşi atârnă cuţitul la loc, la centură Dar corbii nu-mi mulţumesc niciodată Ăsta-i doar un băieţel Este greu de crezut că oroarea asta a fost ideea lui Mai aproape de adevăr decât credea el Spre deosebire de onorabilul Rege Odem, eu n-am nevoie să mă mândresc cu uciderea celor lipsiţi de apărare — Dar cum rămâne cu dreptatea? Preoteasa privea încruntată la cadavrele înfăşurate în linţolii, cu muşchii jucându-i pe sub pielea de pe capul ras Oamenii de rând tânjesc după răzbunare Gorm îşi ţuguie buzele şi scoase un sunet asemănător cu trasul unui vânt — Masa oamenilor de rând trebuie să fie avidă N-ai învăţat nimic de la Regina de Aur a Gettlandului, înţeleapta şi frumoasa Laithlin? De ce să ucizi ceea ce poţi vinde? Puneţi-i o zgardă în jurul gâtului şi duceţi-l alături de ceilalţi Yarvi gemu când unul dintre bărbaţi îl târî după el, în timp ce altul îi strânse un inel din fier brut în jurul gâtului — Dacă te răzgândeşti în privinţa cuţitului, strigă Gorm după el, cu un zâmbet larg pe faţă, mă poţi căuta Rămâi cu bine, fostule fiu de bucătar — Aşteaptă! Şuieră Yarvi, realizând ce urma să se întâmple, cu mintea căutând febrilă ceva de care să se agaţe Aşteaptă! — Ce? Întrebă Mama Scaer Făceţi-l să tacă! O lovitură în stomac îi tăie respiraţia Îl forţară să stea nemişcat peste o buturugă şi, în timp ce unul din ei gâfâia ţinându-l nemişcat, celălalt aduse bolţul, încins până devenise galben de la forjă, ţinându-l cu un cleşte şi încercând să-l bage în clema zgărzii Primul bărbat izbi bolţul cu un ciocan, forţându-l să între la locul lui, dar dădu greş, izbindu-l pieziş şi împrăştiind fier topit pe gâtul lui Yarvi Nu mai îndurase niciodată o asemenea durere şi urlă precum apa ce fierbe într-un ibric, plângând, văitându-se şi zbătându-se pe buturugă, până când unul din ei îl apucă de cămaşă şi-l azvârli într-o baltă puturoasă, pentru ca fierul să se răcească, şuierând — Un fiu de bucătar mai puţin Mama Scaer avea chipul alb ca laptele şi neted ca marmura, în timp ce ochii îi erau albaştri precum cerul iarna, fără urmă de milă în ei Un sclav în plus II Vântul din sud Ofertele cele mai ieftine Yarvi stătea ghemuit în întunericul puturos, trecându-şi degetele peste arsurile nevindecate de pe gât şi peste cojile de pe scalpul ras grosolan, transpirând ziua şi tremurând noaptea, ascultând vaietele, scâncetele şi rugăminţile fără rezultat rostite în zeci de limbi Scoase de gâturile răguşite ale renegaţilor din jurul său Iar ale sale erau cele mai zgomotoase La nivelul de deasupra erau cei mai valoroşi, curaţi şi bine hrăniţi, aliniaţi pe stradă, cu zgărzi de sclavi lustruite, acolo unde ar fi reprezentat o afacere profitabilă În spatele magazinului erau cei mai puţin puternici, mai puţin dotaţi sau mai puţin prezentabili, legaţi de perete şi bătuţi până când zâmbeau la vreun cumpărător Acolo, jos, în întuneric şi-n mizerie, erau ţinuţi cei mai în vârstă, bolnavii, cei lipsiţi de daruri şi schilozii, lăsaţi să se bată pe resturi ca porcii Aici, în întinsa piaţă de sclavi din Vulsgard, capitala Vansterlandului, toată lumea avea un preţ, iar banii nu erau risipiţi aiurea pe cei care nu valorau nimic Un simplu calcul de costuri şi profit, fără loc pentru sentimente Acolo puteai afla cât valorai cu adevărat, iar Yarvi descoperi ceea ce bănuise de mult timp Nu valora aproape nimic La început, mintea îi clocise numai planuri, stratageme şi fantezii de răzbunare Fusese bântuit de un milion de lucruri pe care le-ar fi abordat în mod diferit Dar acum nu-l mai bântuia niciunul Dacă ar zbiera că el este adevăratul rege al Gettlandului, cine ar crede-o? De-abia dacă el însuşi mai credea asta Şi dacă ar găsi o modalitate de-a-i face să creadă? Treaba lor era să vândă oameni I-ar stabili o răscumpărare, în mod sigur Oare unchiul Odem s-ar bucura să-şi recapete nepotul pierdut, pentru a-i purta din nou de grijă? Fără îndoială O bucurie exprimată printr-un surâs liniştitor şi calm ca zăpada proaspăt căzută Aşa că Yarvi stătea ghemuit în acea mizerie insuportabilă, după ce-şi dăduse seama că un om se putea obişnui cu orice, oricât de greu de crezut ar fi părut la început În cea de-a doua zi de-abia dacă mai lua în seamă putoarea În cea de-a treia zi se înghesuise recunoscător alături de ceilalţi semeni bătuţi de soartă, la căldură, pentru a se proteja de frigul nopţii În cea de-a patra zi scormonea prin mizerie la fel de lacom ca oricare de acolo, atunci când li se aruncau lăturile ce le serveau drept hrană În cea de-a cincea noapte de-abia dacă îşi mai amintea chipurile celor pe care-i cunoştea cel mai bine Mama sa şi Mama Gundring deveniră figuri neclare, trădătorul de unchiu-său şi tatăl său mort se transformară într-o singură figură, pe Hurik nu-l mai putu deosebi de Keimdal, figura lui Isriun deveni fantomatică Ce ciudat, cum un rege se poate transforma rapid într-un animal Sau o jumătate de rege poate deveni o jumătate de animal Poate că şi cei pe care-i ridicăm nu ajung prea mult deasupra mocirlei Nu cu mult după răsărit, în cea de-a şaptea zi a lui petrecută în iadul acela făcut de om, în strigătele negustorului de vizavi îmbrăcat în armura luată de la un cadavru, care tocmai începea să provoace ţipetele păsărilor de mare, Yarvi auzi o voce de afară: — Căutăm oameni care pot să tragă la vâsle, spunea aceasta, pe un ton adânc şi liniştit Vocea unui om obişnuit să vorbească deschis şi să se tocmească fără a se lăsa impresionat — Nouă perechi de mâini O voce mai moale, mai discretă, urmă după prima Evenimentele recente ne-au lăsat ceva găuri pe bănci — Desigur, prieteni! Vocea proprietarului magazinului – şi al lui Yarvi, acum – alunecoasă şi lipicioasă ca mierea caldă Iată-l pe Namev din Shend, campion în ţinutul său, capturat în bătălie! Vedeţi cât de înalt este? Uitaţi-vă la umerii lui V-ar putea trage nava singur Nu veţi mai întâlni un om mai înzestrat Un grohăit de porc dinspre primul client — Dacă am căuta calitate, ne-am duce în celălalt capăt al străzii — Nu ungi osia cu cel mai bun ulei, veni cea de-a doua voce Paşi deasupra, praf împrăştiindu-se şi umbre mişcându-se prin dungile de lumină strecurate printre scândurile de deasupra capului lui Yarvi Sclavii din jurul său înţepeniră, ţinându-şi respiraţia pentru a putea asculta Vocea proprietarului magazinului răzbătea înăbuşită până la urechile lor, acum mai puţin mieroasă — Iată şase inglingi zdraveni Vorbesc puţin Limba, dar înţeleg biciul suficient de bine Bune alegeri pentru munca grea, la un preţ excelent — Nu ungi osia nici cu picături de grăsime, zise a doua voce — Condu-ne în beci, la slănină, negustorule de sclavi, mârâi prima voce Balamalele umede scârţâiră când uşa din capătul scărilor fu deschisă, toţi sclavii strângându-se într-o grămadă tremurândă la apariţia luminii, cu Yarvi între ei Sclavia era nouă pentru el, dar avea o lungă experienţă atunci când trebuia să se ascundă Cu multe blesteme şi lovituri de băţ, negustorul de sclavi îi strânse într-un şir ce tremura şi se văita, cu lanţuri zăngănitoare — Ţine-ţi mâna aia ascunsă, şuieră el, iar Yarvi şi-o răsuci, trăgându-şi mâneca zdrenţăroasă peste ea Să fie cumpărat era singura lui dorinţă, să fie ales şi scos din iadul acela puturos, în spaţiul deschis al Soarelui Mamă Cei doi clienţi coborau cu grijă pe scări Primul era chel şi robust, cu un bici încolăcit la centura bătută cu ţinte şi cu un mod de-a privi pe sub sprâncenele stufoase care-ţi sugera că nu era omul cu care să te pui Al doilea era mult mai tânăr, înalt, slab, cu o barbă rară şi cu buze subţiri, răsfrânte într-un surâs amar Yarvi prinse sclipirea unei zgărzi la gât El însuşi un sclav, deci, deşi, judecând după îmbrăcăminte, unul favorizat Negustorul de sclavi se înclină şi făcu un gest cu băţul înspre şirul de nefericiţi — Ofertele mele cele mai ieftine Nu se deranjă să mai adauge vreun cuvânt în plus Cuvintele plăcute ar fi sunat absurd în locul acela — Astea sunt nişte rămăşiţe zdrenţăroase, spuse sclavul, strâmbând din nas din cauza mirosului Însoţitorul său mai solid nu era deranjat Îl prinse pe sclav cu un braţ musculos, vorbindu-i încet în haleenă: — Vrem vâslaşi, nu regi Era o limbă folosită în Sagenmark şi printre insulari, dar Yarvi fusese instruit pentru a deveni preot, aşa că ştia majoritatea limbilor vorbite în jurul Mării Sfărâmate — Căpitanul nu-i prost, Trigg, zicea sclavul cel chipeş, pipăindu-şi nervos zgarda Dacă-şi dă seama c-am păcălit-o? — Vom spune că asta a fost cea mai bună ofertă Trigg evaluă cu o privire calmă mulţimea mohorâtă Apoi o să-i oferi o altă sticlă şi va uita cu totul despre asta Sau nu-ţi trebuie argintul, Ankran? — Ştii că-mi trebuie Ankran dădu la o parte mâna lui Trigg, cu gura încă strâmbată de dezgust De-abia deranjându-se să-i privească, îi scotea pe sclavi din şir Ăsta ăsta ăsta Mâna îi ezită deasupra lui Yarvi, începu să se mişte — Pot vâsli, domnule Era cea mai mare minciună pe care o rostise până atunci Yarvi Am fost ucenicul unui pescar Ankran alese nouă până la urmă Printre ei era un orb din Throvenland, care fusese vândut de tatăl său pentru a nu fi nevoit să-şi vândă vaca, un insular bătrân, cu spatele încovoiat şi un vansterman care de-abia reuşea să se oprească din tuşit pentru a reuşi să justifice banii daţi pe el A, şi Yarvi, regele de drept al Gettlandului Tocmeala pentru preţ fusese necruţătoare, dar, în final, Trigg şi Ankran reuşiră să ajungă la o înţelegere cu negustorul de sclavi Câteva piese din argint ajunseră în mâinile negustorului, o mică parte din ele se întoarseră în geanta căpitanului, dar mai multe fură îndesate în buzunarele cumpărătorilor şi, astfel, realiză Yarvi, furate de la căpitanul lor După calculele sale, fusese vândut pentru un preţ echivalent cu cel al unei oi, sau chiar mai puţin Dar nu se plânse deloc de preţ O familie Vântul din Sud se legăna lângă cheiuri, în port, deşi vântul ce-o legăna nu arăta nicidecum ca o briză călduţă Prin comparaţie cu navele rapide şi zvelte ale Gettlandului, era un monstru greoi, nu prea înaltă, dar foarte lată în partea de sus, cu lemnul prost întreţinut, acoperit de muşchi şi de scoici, având două catarge scurte şi groase, două duzini de vâsle enorme pe fiecare parte şi cabine joase, cu ferestre înguste, la prova grosolană şi la pupă — Bun venit acasă, zise Trigg, împingându-l pe Yarvi printre două gărzi, în direcţia pasarelei pentru urcarea pe navă O tânără cu pielea închisă la culoare stătea pe acoperişul cabinei de la pupă, legănându-şi un picior în timp ce privea noii sclavi care urcau târşâindu-şi picioarele — Ăştia-s cei mai buni pe care i-ai putut găsi? Întrebă ea cu o vagă urmă de accent, după care sări jos fără niciun efort Şi ea avea o zgardă de sclav, însă era confecţionată din sârmă răsucită, iar lanţul uşor îi atârna cu lejeritate în jos, parţial răsucit în jurul braţului, de parcă ar fi fost o podoabă pe care ea alesese s-o poarte O sclavă şi mai favorizată decât Ankran, deci Îl verifică în gură pe vanstermanul care tuşea, ţâţâi, îl împunse pe shend în spatele-i cocoşat şi-şi umflă obrajii a dezgust — Căpitanul nu va fi prea mulţumit de scursurile astea — Şi unde se află ilustrul nostru şef? Ankran părea să ştie deja răspunsul — Adormită — Beată? Ea se gândi la asta, mişcându-şi gura de parcă ar fi făcut vreun calcul — Trează în niciun caz — Tu fă-ţi griji de direcţia în care navigăm, Sumael, mormăi Trigg, împingându-i din nou pe cei ce fuseseră aduşi odată cu Yarvi Vâslaşii sunt treaba mea Sumael miji ochii şi îl privi pe Yarvi când acesta îşi târşâi picioarele pe lângă ea Avea o cicatrice şi o gaură în buza de sus, în care avea înfipt un mic triunghi alb confecţionat dintr-un dinte, iar Yarvi se trezi că se întreabă din ce ţinut sudic o fi provenind şi cum de ajunsese ea acolo, dacă era mai în vârstă sau mai tânără decât el, căci era greu de spus din cauza părului ei tuns foarte scurt Ea întinse rapid mâna şi-l înşfăcă de încheietură, răsucindu-i-o cu palma în sus, astfel încât mâna îi ieşi din mânecă — Ăsta are o mână beteagă Nicio batjocură, doar o afirmaţie, de parcă ar fi găsit o vacă bolnavă într-o cireadă Are doar un deget la mâna asta Yarvi încercă să-şi smulgă mâna din strânsoare, însă ea era mai puternică decât părea Iar asta înseamnă că nu e bun de nimic — Negustor de sclavi nenorocit! Ankran îşi făcu loc cu coatele pentru a-l apuca pe Yarvi de încheietură, după care i-o răsuci pentru a se uita la ea Ai zis că poţi vâsli Yarvi nu putu decât să ridice din umeri şi să murmure: — N-am zis că pot vâsli bine — Nu mai poţi avea încredere în nimeni, zise Sumael, cu o sprânceană neagră ridicată Cum va putea el vâsli doar cu o mână? — Va trebui să se descurce, spuse Trigg, dând să urce la ea Avem nouă locuri şi nouă sclavi Se apropie de Sumael şi-i zise, în timp ce-şi ţinea nasul mic şi strâmb la distanţă de un deget de nasul ei ascuţit: Doar dacă nu vrei să ocupi tu un loc pe bănci Ea îşi linse gaura din buză şi se dădu cu prudenţă înapoi — Mă duc să mă ocup de cursul de mers, se poate? — Bună idee Leagă-l pe schilod la vâsla lui Jaud Îl târâră pe Yarvi de-a lungul unei pasarele întinse pe deasupra punţii, chiar prin mijloc, trecură de băncile aşezate pe fiecare parte, unde la fiecare vâslă şedeau câte trei oameni, toţi raşi în cap, toţi slabi, toţi cu zgărzi la gât şi toţi privindu-l cu un amestec de milă, autocompătimire, plictiseală şi dispreţ Un bărbat era ghemuit, sprijinindu-se în genunchi şi-n mâini, frecând scândurile punţii, cu faţa acoperită de laţe de păr încurcat şi de barbă decolorată, într-o poziţie atât de umilitoare încât îi făcea chiar şi pe cei mai amărâţi vâslaşi să arate ca nişte prinţi Una din gărzi îl lovi neglijent, aşa cum ai lovi un câine vagabond, şi-l trimise rostoglindu-se pe jos, trăgând după el un lanţ de o lungime considerabilă Nava nu părea aprovizionată aşa cum trebuie, însă de lanţuri chiar nu ducea lipsă Îl trântiră pe Yarvi cu violenţă inutilă între alţi doi sclavi, care nu păreau a fi o pereche prea primitoare La capătul vâslei se afla un bărbat masiv din sud, cu o masă de muşchi acolo unde ar fi trebuit să aibă gâtul şi cu capul lăsat pe spate pentru a putea vedea păsările marine cum se rotesc Lângă lacătul cu care era prins lanţul vâslei se afla un bătrân trist, cu braţe puternice acoperite de păr des, cenuşiu, cu obraji plini de vene sparte de la statul o viaţă întreagă sub cerul liber, care-şi zgândărea bătăturile din palmele-i masive — Zei neîndurători, mormăi bătrânul, clătinând din cap când gărzile îl legară pe Yarvi în lanţuri de bancă, alături de el, avem un schilod la vâslă — Te-ai rugat să primeşti ajutor, nu-i aşa? Zise sudicul, fără să privească în jur Iată ajutorul — M-am rugat să primim un ajutor cu două mâini — Fii mulţumit pentru jumătate din ce te-ai rugat, zise Yarvi Crede-mă, nu m-am rugat pentru nimic din ce-i aici Bărbatul masiv îşi mişcă uşor buzele, în timp ce-i aruncă lui Yarvi o privire piezişă — Când ai o greutate de ridicat, mai bine o ridici, decât să te plângi Eu sunt Jaud Partenerul tău de vâslă cel acru este Rulf — Eu mă numesc Yorv, zise Yarvi, începând deja să-şi modifice povestea Să ai grijă de viaţa ta aşa cum ai avea grijă de grânele proprii iarna, ar fi zis Mama Gundring Eram fiu de bucătar Cu o rotire a limbii îndelung exersată şi cu o răsucire a capului, bătrânul scuipă dincolo de parapetul navei — Acum nu eşti nimic şi gata Uită tot, cu excepţia următoarei trageri Asta îţi va uşura oarecum sarcina Jaud îşi înăbuşi un oftat — Nu-l lăsa pe Rulf să gonească tot râsul din tine El e acru ca lămâile, dar ţi-ai dori ca el să-ţi apere spatele Îşi dezumflă obrajii Deşi, trebuie să recunoaştem, din moment ce e legat în lanţuri lângă tine, asta n-o să se întâmple niciodată Yarvi scoase un chicotit trist, probabil primul de când fusese luat sclav Probabil primul de când fusese numit rege Însă el şi-aşa nu râdea prea des Uşa cabinei de la pupă se deschise larg şi o femeie păşi ţanţoş în lumină, cu mâinile ridicate pompos şi ţipând: — M-am trezit Era foarte înaltă, cu trăsăturile ascuţite ale unui şoim, cu o cicatrice palidă de-a lungul unui obraz negricios şi cu părul strâns într-o coadă Hainele îi erau un amestec ţipător provenit din cele mai ciudate porturi din vreo douăsprezece ţinuturi – o cămaşă zdrenţuită din mătase, care-i flutura la mâneci, o mantie de blană argintie, pe care o umfla briza mării, o mănuşă fără degete pe o mână, pe când cealaltă îi era acoperită de inele şi o centură în care erau bătute cristale, de care era prins mânerul unei săbii curbate, care atârna absurd de jos Îl lovi cu piciorul pe cel mai apropiat vâslaş pentru a-şi putea propti cizma ascuţită pe banca pe care stătuse acesta şi rânji către restul navei, sclipiri de aur întrezărindu-i-se printre dinţi Imediat sclavii, gărzile şi marinarii începură să aplaude Singurii care nu aplaudau erau Sumael, care îşi împungea obrazul cu limba, cocoţată sus pe acoperişul cabinei de la pupă, cerşetorul care continua să frece pasarela de deasupra punţii cu o piatră şi Yarvi, fostul rege al Gettlandului — Târfă afurisită, scrâşni Rulf, deşi continua să rânjească în timp ce aplauda — Mai bine-ai aplauda, murmură Jaud Yarvi îşi ridică mâinile — Sunt mai slab înzestrat pentru asta decât pentru vâslit — Micuţilor, micuţilor! Susură femeia, cu pumnul acoperit de inele lipit de piept, emoţionată Mă onoraţi prea mult Nu vă lăsaţi opriţi, totuşi Pentru cei care ni s-au alăturat de curând, eu sunt Ebdel Aric Shadikshirram, căpitanul şi protectorul vostru Poate aţi auzit de mine, căci numele meu este faimos de-a lungul Mării Sfărâmate şi dincolo de ea, până la zidurile Primului dintre Oraşe şi dincolo de el Faima ei nu ajunsese până la Yarvi, însă Mama Gundring spunea mereu că oratorul înţelept învaţă mai întâi să fie tăcut — V-aş putea răsfăţa cu poveşti fascinante din trecutul meu zbuciumat, continuă ea, jucându-se cu un cercel confecţionat din aur şi pene, ce-i atârna mai jos de umeri Cum am condus flota victorioasă a împărătesei în Bătălia de la Fulku, cum a fost pe când eram iubita favorită a Ducelui Mikedas însuşi, deşi am refuzat să-i devin soţie, cum am zdrobit blocada la Inchim, cum am navigat prin cea mai fioroasă furtună de la Sfărâmarea Zeiţei încoace, cum am vânat o balenă, şi bla, bla, bla, dar pentru ce? Îl bătu cu afecţiune peste obraz pe cel mai apropiat sclav, destul de tare încât zgomotul să se facă auzit cu claritate Într-un cuvânt, nava asta este casa voastră acum, iar pe această navă eu comand, iar voi sunteţi jos de tot — Noi suntem măreţi, veni cu ecou vocea lui Trigg, măturând băncile cu privirea-i încruntată, iar voi sunteţi jos de tot — Bune profituri pe ziua de azi, deşi, din păcate, a fost nevoie să înlocuim câţiva din camarazii voştri Nenumăratele catarame de la cizmele căpitanului clincăneau în timp ce ea păşea ţanţoş printre bănci Vă veţi sătura cu toţii de pâine şi de vin deseară Chiote de bucurie răzleţe se făcură auzite cu ocazia acestui spectacol de generozitate Deşi îmi aparţineţi cu toţii Trigg îşi drese glasul cu zgomot — şi celorlalţi acţionari de pe vajnicul nostru vas Trigg dădu aprobator din cap — îmi place să cred că noi suntem cu toţii o familie! Căpitanul cuprinse întreaga navă cu braţele deschise, cu mânecile enorme fluturând în vânt, ceea ce-o făcea să semene cu o pasăre marină uriaşă şi rară, pe cale să-şi ia zborul Eu, bunica cea indulgentă, Trigg şi gărzile sale sunt unchii cei amabili, iar voi sunteţi progeniturile cauzatoare de probleme Uniţi contra Mării Mamă cea lipsită de milă, care pentru marinari este întotdeauna cel mai neîndurător duşman! Copilaşi, voi sunteţi norocoşi, pentru că marile mele slăbiciuni au fost dintotdeauna compasiunea, dărnicia şi bunătatea Rulf aruncă o flegmă în semn de dezgust când auzi asta Cei mai mulţi dintre voi veţi înţelege că e de bun-simţ să fiţi nişte odrasle ascultătoare, însă probabil şi aici zâmbetul lui Shadikshirram se evaporă, lăsând în urmă o mască a durerii, există printre voi nemulţumiţi care vor să meargă pe un drum diferit Trigg mârâi dezaprobator — Care să întoarcă spatele familiei care îi iubeşte Care se gândesc să-şi abandoneze fraţii şi surorile Care vor să părăsească frăţia noastră loială într-un port sau altul Căpitanul îşi plimbă vârful degetului peste conturul cicatricei subţiri de pe obraz şi strânse din dinţi Sau chiar să ridice o mână trădătoare asupra celor care-i îngrijesc cu afecţiune Trigg scoase un şuierat îngrozit — Dacă vreun diavol o să vă trimită asemenea gânduri pe drum Căpitanul se aplecă uşor deasupra punţii Gândiţi-vă la ultimul om care a încercat asta Se îndreptă de spate, trăgând cu sălbăticie de lanţ şi smulgându-l pe cerşetorul jegos care freca puntea, trântindu-l pe jos într-un amestec de membre, zdrenţe şi păr Să nu lăsaţi niciodată această creatură nerecunoscătoare să se apropie de vreo lamă! Călcă peste el, aşa trântit pe jos cum era Nici măcar de un cuţit pentru masă, de vreo unghieră sau de vreun cârlig de pescuit! Se plimbă cu picioarele pe el, tocurile ascuţite înţepându-l în spate, neezitând niciun pas, în ciuda terenului accidentat El e un nimic, mă auziţi? — Târfă afurisită, murmură Rulf din nou, în timp ce ea sărea cu graţie de pe ceafa cerşetorului Yarvi îl urmări pe curăţătorul vrednic de milă cum se ridică în picioare, ştergându-se de sânge la gură şi recuperându-şi piatra pentru frecat, şi cum se împletici fără a scoate un sunet înapoi la treaba lui Doar ochii îi fură vizibili prin părul încâlcit pentru o fracţiune de secundă, fixaţi pe spatele căpitanului care se îndepărta, strălucitori ca stelele — Acum! Strigă Shadikshirram, căţărându-se fără efort pe scara către acoperişul cabinei de la pupă şi oprindu-se pentru a-şi flutura degetele pline de inele Spre sud, către Thoriby, micuţii mei! Profiturile aşteaptă! Şi, Ankran? — Căpitane, zise Ankran, înclinându-se atât de mult încât aproape atinse puntea — Mai adu-mi nişte vin, toate prostiile astea mi-au făcut sete — Aţi auzit-o pe bunică! Răcni Trigg, descolăcindu-şi biciul Urmară zornăituri şi strigăte, şuierat de funii şi scârţâit de scânduri, în timp ce puţinii marinari liberi îşi împărţeau sarcinile, pregătind Vântul din Sud să părăsească golful din Vulsgard — Acum ce? Murmură Yarvi Rulf scoase un şuierat amar când auzi asemenea ignoranţă — Acum? Jaud îşi scuipă în palme şi-şi strânse mâinile puternice în jurul mânerelor lustruite ale vâslelor Vâslim Trageţi Destul de curând, Yarvi îşi dori să fi rămas în beciul negustorului de sclavi — Trageţi Cizmele lui Trigg stabileau un ritm nemilos în timp ce străbăteau pasarela, cu biciul încolăcit în jurul pumnilor cărnoşi, privirea măturându-i băncile pentru sclavii ce aveau nevoie de încurajarea sa şi vocea bubuindu-i cu o regularitate nemiloasă — Trageţi N-a fost nicio surpriză pentru Yarvi atunci când a realizat că e chiar mai greu să strângă mânerul vâslei cu mâna-i schiloadă decât să strângă mânerul scutului Dar Trigg l-a făcut să-şi aducă aminte de Maestrul Hunnan ca de o dădacă grijulie Biciul era primul răspuns la orice întrebare, dar când din mâna lui Yarvi nu mai răsăriră alte degete ca urmare a biciuirii, nu mai rămase decât încheietura de la mâna schiloadă spre a fi lovită cu biciul — Trageţi Cu fiecare tragere imposibilă de mânerul acelei vâsle oribile, spatele şi umerii lui Yarvi deveneau şi mai dureroşi Deşi căptuşeala băncilor fusese tocită de ajunsese un fel de mătase moale, iar mânerele fuseseră tocite, aproape lustruite de vâslaşii de dinainte, cu fiecare tragere şezutul îi era din ce în ce mai julit, iar în palme avea tot mai multe băşici Cu fiecare tragere, tăieturile de la bici, rănile de la loviturile de cizmă şi arsurile ce se vindecau foarte greu în jurul zgărzii din metal brut, combinate cu apa de mare şi cu transpiraţia sărată, făceau usturimea să devină de nesuportat — Trageţi Yarvi nu îşi imaginase niciodată că o asemenea suferinţă putea fi îndurată, însă ceea ce era cu atât mai uimitor era cum un bici strunit de mâini măiastre îi poate face pe oameni capabili de eforturi inumane Destul de repede, pocnetul îndepărtat al biciului sau chiar târşâitul cizmelor lui Trigg, apropiindu-se sau plimbându-se pe pasarelă, îl făceau pe Yarvi să tresară, să scâncească şi să tragă mai tare de vâslă, cu saliva picurându-i printre dinţii încleştaţi — Băiatul ăsta nu va rezista, mârâia Rulf — Câte o tragere o dată, murmura Jaud cu blândeţe, ale cărui trageri erau întotdeauna puternice, liniştite, regulate, de parcă era un om din lemn şi fier Respiră uşor Respiră odată cu vâsla Câte o tragere pe rând Iar ochiurile vâslelor zornăiau şi lanţurile zăngăneau, frânghiile şuierau şi scândurile scârţâiau, sclavii de la vâsle gemeau, blestemau, se rugau sau păstrau o tăcere ursuză, în timp ce Vântul din Sud înainta şi tot înainta — Câte o tragere o dată Vocea calmă a lui Jaud era un alint în marea de suferinţă Câte o tragere pe rând Yarvi nu putea spune cu siguranţă ce tortură era mai rea – pişcătura biciului, pielea julită, arsura din muşchi, foamea, vremea, frigul sau jegul Şi totuşi, nesfârşita frecare pe care cel ce şmotruia o făcea cu piatra de-a lungul şi de-a latul punţii din nou şi din nou, părul lui slinos fluturându-i, spatele-i brăzdat de cicatrice întrezărindu-i-se printre zdrenţe şi buzele răsfrânte care lăsau să i se vadă dinţii îi reaminteau lui Yarvi că putea fi şi mai rău Întotdeauna putea fi şi mai rău — Trageţi Câteodată zeilor le era milă de starea nenorocită în care se afla Yarvi şi trimiteau o boare de vânt favorabil Atunci Shadikshirram îşi arăta zâmbetul aurit şi, cu aerul unei mame care suferă de mult timp pentru că nu se poate abţine de la a-şi răsfăţa odrasla nerecunoscătoare, ordona ca vâslele să fie retrase şi ca velele greoaie din pânză, cu benzi din piele prinse pe margini să fie desfăcute, declamând public că îndurarea era cea mai mare slăbiciune a ei Cu un plâns plin de recunoştinţă, Yarvi se sprijinea de vâsla nemişcată a celor din spatele său şi privea cum velele fâlfâiau şi se umflau deasupra lui, inspirând duhoarea celor peste o sută de oameni transpiraţi, disperaţi şi suferinzi — Când ne spălăm? Murmură Yarvi în timpul unei astfel de perioade de acalmie — Când Marea Mamă va prelua frâiele, mârâi Rulf Şi asta se întâmpla destul de des Valurile reci ca gheaţa care izbeau exteriorul navei îi atingeau, stropindu-i şi udându-i până la piele, Marea Mamă spălând puntea şi infiltrându-se pe sub suporturile pentru picioare, până când totul era acoperit de o crustă de sare — Trageţi Fiecare grup de trei oameni era legat unul de celălalt cu lanţuri, care erau prinse cu un lacăt de băncile lor, şi doar Trigg şi căpitanul aveau cheile În fiecare după-amiază sclavii de la vâsle îşi mâncau porţiile sărăcăcioase legaţi de bănci În fiecare dimineaţă se aşezau pe vine deasupra unei găleţi jerpelite, legaţi de bănci Dormeau legaţi de bănci, înveliţi cu pături puturoase şi cu blănuri fără păr, cu aerul încărcat de gemete, sforăituri, bombăneli şi abur de la respiraţie O dată pe săptămână stăteau legaţi de bănci, în timp ce capetele şi bărbile le erau rase grosolan – o măsură contra păduchilor care nu-i deranja pe micii pasageri absolut deloc Singura dată când Trigg a fost nevoit să scoată cheia şi să desfacă unul din lacăte a fost când vanstermanul care tuşea a fost găsit mort într-o dimineaţă friguroasă, scoţându-l dintre vâslaşii palizi la faţă de pe aceeaşi bancă cu el şi aruncându-l peste bord Singurul care avusese o reacţie după moartea nefericitului a fost Ankran, care şi-a mângâiat barba şi a zis: — Vom avea nevoie de un înlocuitor Pe moment, Yarvi s-a temut că cei care rămăseseră în viaţă vor fi nevoiţi să lucreze şi în locul celui ce murise Apoi a sperat că vor avea ceva mai multă mâncare de împărţit Apoi s-a simţit scârbit de modul în care ajunsese să gândească Dar nu atât de scârbit încât să nu ia raţia vanstermanului dacă i-ar fi fost oferită — Trageţi N-ar fi putut preciza cu exactitate în câte nopţi căzuse complet doborât de oboseală, în câte dimineţi se trezise scâncind înţepenit din cauza efortului din ziua precedentă, doar pentru a fi biciuit din nou, sau în câte zile în care singurul lucru la care se gândise fusese doar următoarea tragere a vâslei Însă într-un târziu veni şi ziua în care nu se mai cufundă direct într-un somn fără vise Când muşchii începură să i se întărească, când primele băşici i se sparseră şi când biciul nu se mai abătu asupra lui la fel de des Vântul din Sud era ancorat într-un golf, legănându-se uşor Ploaia cădea cu furie, aşa că velele fuseseră coborâte şi întinse deasupra punţii, un cort foarte întins, zgomotos din cauza picăturilor de ploaie căzând pe pânză Celor care ştiau să pescuiască le fuseseră date undiţe, Rulf fiind unul dintre ei Bărbatul se ghemuise în dreptul ochiurilor pentru vâsle, şoptindu-le blând peştilor — Pentru un om cu o singură mână, zise Jaud, cu lanţul zornăind, proptindu-şi un picior imens de vâsla lor, ai vâslit cum trebuie astăzi — Îhâm Rulf scuipă prin ochiul pentru vâslă şi, la lumina dată de Tatăl Lună, un zâmbet deveni vizibil pe faţa-i lată Poate că deja am făcut din tine o jumătate de vâslaş Şi, deşi unul din ei se născuse la mulţi kilometri depărtare, iar celălalt cu mulţi ani înaintea lui, deşi Yarvi putea citi aproape totul despre ei în ochii lor, deşi să tragă de o vâslă pe o galeră cu sclavi nu era nicidecum cea mai arzătoare dorinţă a fiului Regelui Uthrik al Gettlandului, Yarvi se simţi dintr-odată atât de mândru, încât aproape că-i dădură lacrimile, şi asta pentru că între camarazii vâslaşi se formează o legătură puternică şi neobişnuită Când eşti înlănţuit alături de un om şi îţi împarţi cu el hrana şi nefericirea, când împarţi cu el loviturile supraveghetorului şi capriciile Mării Mamă, când îţi potriveşti ritmul cu al lui atunci când trageţi împreună de aceeaşi vâslă enormă, când vă înghesuiţi unul în altul în nopţile îngheţate sau când înfruntaţi frigul neîndurător singuri – atunci ajungi să cunoşti cu adevărat un om O săptămână înghesuit între Rulf şi Jaud şi Yarvi deja se întreba dacă avusese vreodată doi prieteni mai buni decât ei Deşi asta putea spune mai multe despre viaţa lui de dinainte decât despre prietenii lui din prezent În ziua următoare Vântul din Sud intră în Thoriby Până când Sumael, privind încruntată din cabina de la pupă, nu manevră galera, dirijând-o şi împingând-o prin şenalul cu ape agitate până la locul de andocare, Yarvi ar fi crezut cu greu că putea trăi într-o lume precum cea în care fusese rege Şi totuşi, se afla aici Acasă Familiarele case cenuşii se înălţau etajate, înghesuite pe pantele abrupte, tot mai vechi şi mai impunătoare pe măsură ce privirea cercetătoare a lui Yarvi se muta din ce în ce mai sus, până când, cocoţată pe stânca perforată de tunele, întunecată pe fondul unui cer de culoare deschisă, ajunse să zăbovească asupra citadelei în care crescuse Putea vedea turnul cu şase laturi unde se aflau camerele Mamei Gundring, unde îi fuseseră predate lecţiile, unde-i răspunsese la întrebările-test şi unde îşi planificase un viitor strălucit ca preot Putea vedea cupola din bronz a Sălii Zeilor cum strălucea în soare, cea sub care se logodise cu verişoara lui, Isriun, ţinându-se unul pe celălalt de mână, legate una de alta, buzele ei atingându-i-le pe ale sale Putea vedea dealul şi mormintele strămoşilor săi, unde făcuse jurământul de răzbunare a morţii tatălui său în faţa zeilor şi a poporului Oare Regele Odem stătea acum aşezat comod în Jilţul Negru, iubit şi ridicat în slăvi de cei care se bucurau că au în sfârşit un rege demn de admiraţie? Cu siguranţă Oare Mama Gundring era acum preoteasa lui, şoptindu-i la ureche vorbe pline de înţelepciune? Mai mult ca sigur Oare un alt ucenic îi luase locul lui Yarvi, stând pe taburetul lui, dându-le de mâncare porumbeilor şi aducând ceaiul fierbinte în fiecare dimineaţă? Cum să nu Oare Isriun vărsase lacrimi amare din cauza dispariţiei logodnicului ei schilod? Aşa cum îl uitase cu uşurinţă pe fratele lui Yarvi, aşa va putea uita încă o dată Probabil că mama lui era singura căreia îi era dor de el, iar asta din cauză că, în ciuda şireteniei sale, mâna de fier cu care ţinea puterea îşi slăbise forţa după dispariţia fiului-marionetă ce fusese cocoţat pe tronul lui de jucărie Oare arseseră o corabie şi înălţaseră un tumul gol în amintirea lui, aşa cum arseseră în memoria unchiului Uthil, cel care se înecase? Se îndoia Îşi dădu seama că îşi strânsese mâna beteagă într-un pumn noduros şi tremurător — Ce te preocupă? Îl întrebă Jaud — Asta era casa mea Rulf oftă — Ascultă sfatul cuiva care ştie mai multe, fiule de bucătar Trecutul trebuie îngropat, aşa e cel mai bine — Am făcut un jurământ, zise Yarvi Un jurământ de care nu mă pot depărta vâslind Rulf oftă din nou — Ascultă sfatul cuiva care ştie mai multe, fiule de bucătar Să nu faci niciodată un jurământ — Dar dacă l-ai făcut, zise Jaud Atunci ce faci? Yarvi privi încruntat înspre citadelă, strângând din dinţi Poate că zeii i-au trimis acest supliciu ca pe o formă de pedeapsă Pentru că fusese prea încrezător, prea vanitos sau prea slab Însă ei îl lăsaseră în viaţă Îi dăduse şansa de a-şi îndeplini jurământul Să verse sângele unchiului trădător Să recupereze Jilţul Negru Însă zeii nu vor aştepta la nesfârşit Cu fiecare zi în plus, memoria tatălui său se va estompa, cu fiecare amiază trecută, puterea mamei lui va păli, cu fiecare amurg trecut, strânsoarea unchiului său asupra puterii va deveni mai puternică Cu fiecare apus de soare, şansele lui Yarvi se vor diminua din ce în ce mai mult Lipit de-o vâslă şi înlănţuit de-o bancă, nu se va putea nici răzbuna, nici nu-şi va putea recăpăta regatul, asta era clar Trebuia să scape de pe corabie Uneltele preotului Tragere de vâslă după tragere de vâslă, dureri de spate, Thoriby, acasă, iar fosta viaţă a lui Yarvi rămase o amintire Au împins Vântul din Sud înspre sud, cu toate că rareori vântul părea să vrea să-i ajute pe vâslaşi Spre sud, de-a lungul coastelor zdrenţuite ale Gettlandului, cu ale sale insuliţe şi golfuri, cu satele sale împrejmuite de ziduri, cu navele plutind pe valuri şi cu fermele sale cu garduri de jur împrejur, sus pe dealurile pline de oi Şi lupta lui Yarvi cu vâsla continuă, nemiloasă, cauzatoare de dureri ale tendoanelor şi cu scrâşnete din dinţi Nu putea spune că învinsese Nimeni nu învinsese Dar poate că înfrângerile sale nu erau chiar definitive Sumael îi aduse foarte aproape de coastă când trecură de gura râului Helm şi atunci oamenii de pe navă începură să se roage cu fervoare Vâslaşii aruncară priviri temătoare înapoi spre mare, atunci când observară un nor negru, spiralat, ce parcă sfâşia cerul Nu puteau vedea turnurile construite de elfi, acum în ruine, de pe insula sfărâmată de sub nor, însă toţi ştiau că era acolo, ameninţătoare — Strokom, murmură Yarvi, încercând să vadă şi temându-se totodată de ce-ar fi putut zări În trecut oamenii aduseseră relicve de la acele ruine blestemate ale elfilor, dar, din cauza aroganţei lor, se îmbolnăviseră şi muriseră, astfel încât Consiliul Preoţilor interzisese oricui să mai meargă acolo — Tatăl Pace ne protejează, mormăi Rulf, în timp ce se închina, iar sclavii nu avură nevoie de niciun bici pentru a-şi dubla eforturile şi a lăsa în urmă acea umbră Yarvi nu realiză că, ironic, asta era singura rută pe care ar fi urmat-o ca să dea testul pentru a deveni preot În acea călătorie Prinţul Yarvi, înfăşurat într-o pătură groasă, cu cărţile în mână, nu s-ar fi gândit deloc la suferinţa îndurată de sclavii de pe galeră Acum, înlănţuit de bancă, făcuse din Vântul din Sud obiectul său de studiu Un studiu care includea nava, oamenii de pe ea şi modul în care s-ar fi putut folosi de ei pentru a se elibera Pentru că oamenii sunt cele mai bune unelte ale unui preot, spunea Mama Gundring mereu Ebdel Aric Shadikshirram, autointitulată negustor, iubită şi căpitan de navă, îşi petrecea cea mai mare parte a timpului beată sau odihnindu-se după beţie Câteodată i se puteau auzi sforăiturile prin uşa cabinei de la pupă, unde dormea ea, ţinându-le companie vâslaşilor care trăgeau din greu Câteodată stătea în faţa teugei într-o dispoziţie melancolică, cu o mână în şold şi cu cealaltă ţinând o sticlă pe jumătate plină, gândindu-se încruntată la faptul că ar fi fost bine dacă vântul ar fi suflat mai cu putere Iar câteodată se sprijinea de pasarela de deasupra punţii, dându-le vâslaşilor palme amicale pe spate şi spunându-le bancuri, de parcă ar fi fost prieteni de când lumea Când trecea de şmotruitorul fără nume nu rata niciodată ocazia să-l lovească cu piciorul, să-l strângă un pic de gât sau să-i verse oala de noapte în cap; apoi trăgea o duşcă din sticla de vin şi răcnea: Înainte, să facem profit!, iar vâslaşii o aclamau, şi cel care o aclama cel mai puternic putea chiar primi o gură din vinul căpitanului, pe când cel mai puţin entuziast putea simţi şfichiul biciului în schimb Trigg era supraveghetorul, cel care se ocupa de lanţuri, cel care se ocupa de disciplina în rândul oamenilor, al doilea la comandă după căpitan şi cel care avea cotă parte din profiturile afacerii El coordona gărzile, care numărau vreo două duzini, cele care vegheau asupra sclavilor şi care se asigurau că ritmul impus de căpitan trebuia menţinut aşa cum dorea ea Era un bărbat brutal, dar avea simţul dreptăţii, chiar dacă uneori mergea prea departe Nu avea niciun favorit şi nu făcea nicio excepţie pentru nimeni Toţi erau biciuiţi la fel Ankran se ocupa de aprovizionare şi din partea lui nu exista niciun pic de dreptate Dormea sub punte, printre provizii, şi era singurul care părăsea nava în mod regulat Sarcina sa era să cumpere provizii şi haine, pe care le împărţea echipajului, asta după ce făcea zi de zi o groază de mici escrocherii – cumpăra mâncare pe jumătate stricată, micşorându-le oamenilor porţiile, şi cumpăra haine purtate, acum devenite aproape nişte zdrenţe –, împărţind după aceea profiturile cu Trigg De câte ori trecea pe lângă Rulf, acesta din urmă scuipa cu adânc dezgust: — Ce nevoie are hoţul ăsta ticălos de bani? — Unii oameni pur şi simplu iubesc banii, spunea Jaud cu blândeţe — Chiar şi sclavii? — Sclavii au aceleaşi pofte ca toată lumea Şansa este cea care le satisface poftele — Mi se pare corect, spunea şi Rulf, privind cu tristeţe în sus, la Sumael Navigatorul îşi petrecea cea mai mare parte a timpului sus pe acoperişurile cabinelor, cercetând hărţile şi instrumentele de navigaţie, urmărind încruntată mişcările soarelui şi ale stelelor şi făcând calcule pe degete, ori indicând stânci, mişcări ale mării, un nor sau un curent de apă, şi avertizându-i după aceea pe ceilalţi Atunci când Vântul din Sud naviga pe mare, Sumael putea umbla pe unde dorea, însă când nava era acostată în vreun port, primul lucru pe care-l făcea căpitanul era să-i lege lanţul subţirel şi lung de un inel de fier din peretele cabinei de la pupă Un sclav cu abilităţile ei valora probabil mai mult decât întreaga lor încărcătură Câteodată se plimba printre vâslaşi, păşind neatentă peste oameni, vâsle sau bănci, pentru a repara ceva sau pentru a se apleca peste parapetul navei ca să cerceteze adâncimea cu un fir cu plumb Singura dată când Yarvi o vedea zâmbind era când se căţăra în vârful unui catarg şi vântul îi sufla prin părul scurt, la fel de fericită acolo pe cât ar fi fost Yarvi în faţa focului din camera Mamei Gundring, cercetând coasta printr-un tub din alamă strălucitoare Deja pământurile acelea aparţineau Throvenlandului, cu falezele-i cenuşii asaltate de valuri nemiloase, cu plajele-i cenuşii unde marea mânca din prundiş şi cu oraşele-i cenuşii în care lăncieri cu zale cenuşii priveau încruntaţi de pe fortificaţii la navele care treceau — Casa mea se afla nu departe de aici, zise Rulf, în timp ce punea vâslele deoparte într-o dimineaţă mohorâtă, când o ploaie măruntă îi uda pe toţi până la piele La două zile de mers în interiorul continentului Deţineam o fermă prosperă, cu un coş din piatră, şi aveam o soţie care îmi dăruise doi fii de nădejde — Cum ai sfârşit aici? Întrebă Yarvi, jucându-se absent cu legătura de la încheietura mâinii stângi — Am fost un luptător Arcaş, marinar, săbier şi jefuitor în timpul lunilor de vară Rulf îşi scărpină falca puternică, acoperită deja de o mirişte cenuşie, pentru că barba îi creştea la doar o oră după ce îi fusese rasă Am muncit douăsprezece sezoane sub comanda unui căpitan pe nume Halstam, un tip foarte calm Devenisem timonierul lui şi, împreună cu Hopki Degete-sugrumătoare, cu Jenner cel Albastru şi cu alţi oameni pricepuţi, ne bucuram de un oarecare succes după ce prăduiam, îndeajuns de mare încât să fi putut sta liniştit în faţa focului şi să beau bere toată iarna — Berea n-a fost niciodată preferata mea, dar pare o viaţă fericită, zise Jaud, privind în depărtare Spre propriul lui trecut fericit, probabil — A trebuit ca zeii să râdă de un om fericit Rulf hârâi profund din gât şi scuipă cu obidă peste bordul navei Într-o iarnă, probabil cu ghinion pentru iubitorii de băutură, Halstam a căzut de pe cal şi a murit, iar nava a trecut în stăpânirea fiului său mai mare, tânărul Halstam, care era cu totul alt fel de om, foarte mândru, tot timpul furios şi nu prea înţelept — Câteodată fiul nu seamănă deloc cu tatăl, murmură Yarvi — Deşi judecata îmi spunea că nu procedez bine, am acceptat să-i fiu timonier şi lui şi, la nicio săptămână după ce ieşisem din port, ignorându-mi sfatul, a încercat să atace o navă comercială mult prea bine înarmată şi păzită Hopki, Jenner şi aproape toţi ceilalţi au trecut prin Ultima Poartă în acea zi Eu m-am numărat printre cei câţiva care au fost luaţi prizonieri şi vânduţi ca sclavi Asta se întâmpla acum două veri şi de atunci tot trag la vâslă pentru Trigg — Un sfârşit trist, zise Yarvi — Multe poveşti fericite se sfârşesc aşa, comentă Jaud Rulf ridică din umeri — Nu mă pot plânge În atacurile noastre cred că am răpit mai mult de zece inglingi, pe care i-am vândut ca sclavi şi de pe urma căror am profitat din plin Bătrânul hoţ îşi frecă palma aspră de lemnul vâslei Se spune că ceea ce semeni aia aduni, şi asta mi s-a întâmplat şi mie — N-ai evada dacă ai putea? Murmură Yarvi, privindu-l pe Trigg pentru a fi sigur că nu puteau fi auziţi Jaud pufni — Există o fântână în satul în care trăiam, o fântână cu cea mai dulce apă din lume Închise ochii şi se linse pe buze, de parcă ar fi putut gusta apa Aş da orice să mai pot bea apă din fântâna aia Îşi luă palma de pe vâslă Dar nu pot face nimic Şi uitaţi-vă la cel care a încercat să scape Şi făcu un gest cu capul înspre şmotruitor, cu piatra de frecat în mână, frecând, frecând, frecând într-una puntea, cu lanţul zornăind, în timp ce se târa de colo-colo pe genunchii zdreliţi — Care-i povestea lui? Întrebă Yarvi — Nu-i ştiu numele Cu toţii îl numim Nimic Când am fost adus pe Vântul din Sud el trăgea la vâslă Într-o noapte, pe lângă coastele Gettlandului, a încercat să fugă A reuşit cumva să scape din lanţ şi să fure un cuţit A omorât trei paznici şi i-a tăiat unui al patrulea tendonul de la genunchi, lăsându-l şchiop, apoi i-a făcut căpitanului cicatricea aia de pe obraz, înainte ca ea şi Trigg să-l oprească Yarvi clipi, uitându-se la şmotruitorul ce se târa de colo-colo — Şi toate astea cu un cuţit? — Şi nu era nici măcar unul mare Trigg a vrut să-l spânzure de catarg, însă Shadikshirram a ales să-l lase în viaţă, pentru a servi ca exemplu pentru noi, ceilalţi — Îndurarea a fost slăbiciunea ei dintotdeauna, zise Rulf şi scoase un râs sec, lipsit de veselie — Şi-a cusut rana, zise Jaud, l-a legat cu lanţul ăla enorm, a angajat mai multe gărzi şi le-a spus să nu-l mai lase niciodată să mai pună mâna pe un cuţit, iar de atunci el freacă puntea şi nu-l mai auzim scoţând niciun cuvânt — Şi tu? Întrebă Yarvi Jaud rânji — O să vorbesc atunci când o să am ceva de zis — Nu, vreau să zic, care-i povestea ta? — Am fost brutar Funiile scârţâiră când se ridică ancora, iar Jaud oftă, frecându-şi palmele de mânerul vâslei, pe care tot el îl lustruise, făcându-l să lucească Acum povestea mea e că trag de vâsla asta Prostul loveşte Jaud trăgea de vâslă, la fel ca şi Yarvi, ale cărui bătături se întăriseră până şi pe mâna-i beteagă, a cărui faţă se asprise de la vreme şi al cărui corp devenise suplu şi dur precum biciul lui Trigg Înconjurară Punctul lui Bail în timpul unei vijelii care-i udase până la piele, abia putând să vadă fortăreaţa impunătoare de acolo din cauza ploii, apoi schimbară direcţia spre est, spre ape mai liniştite, aglomerate din cauza navelor de toate formele şi toate naţiile, în timp ce Yarvi se agita la vâslă, dornic să vadă Skekenhouse Bineînţeles că prima dată zări ruinele elfilor Zidurile gigantice, drepte şi perfect netede la bază, neatacate niciun pic de furia Mării Mamă, erau zdrenţuite şi distruse mai sus, cu metalul răsucit vizibil printre crăpături, la fel ca osul fracturat printr-o rană, având deja parapeţi din zidărie în partea de sus, cu steagurile Marelui Rege fluturând mândre Turnul Consiliului Preoţilor se înălţa deasupra tuturor Deasupra tuturor clădirilor din jurul Mării Sfărâmate, făcând abstracţie de ruinele din Strokom sau Lanangad, unde niciun om nu îndrăznise să păşească Pentru că trei sferturi din înălţimea lui ameţitoare fuseseră construite de elfi: stâlpi din piatră fără îmbinări, pătrate perfecte, drepte, cu ferestre enorme, acoperite încă de geamuri negre, făcute tot de elfi La o înălţime de cinci ori mai mare decât cel mai înalt turn din citadela din Thoriby, piatra fusese tăiată, topită şi se solidificase în formă de lacrimi gigantice, atunci când avusese loc Distrugerea Zeiţei De acolo în sus, nenumăratele generaţii de preoţi adăugaseră haotic scânduri şi ţiglă – turnuleţe, platforme, acoperişuri abrupte, balcoane înţesate de coşuri de fum şi de sfori şi lanţuri care atârnau, peste care timpul trecuse şi lăsase urme, operă de mântuială ce pălea în faţa perfecţiunii absolute de dedesubt Pete gri se mişcau pe cea mai înaltă cupolă Porumbei, probabil, la fel ca aceia de care avusese el grijă Şi ca acela care îl trimisese pe tatăl său la moarte Aducând mesaje de la numeroşii preoţi răspândiţi în jurul Mării Sfărâmate Oare ar putea vedea chiar şi ciudatul şoim cu aripi din bronz ce transmitea dorinţele Marelui Rege? În acel turn străvechi ar fi dat Yarvi testul Aici ar fi putut săruta obrazul Bunicii Wexen după ce l-ar fi trecut Aici s-ar fi sfârşit viaţa de prinţ a lui Yarvi şi ar fi început cea de preot, iar cea de sclav amărât n-ar mai fi venit niciodată — Retrageţi vâslele! Strigă Sumael — Retrageţi vâslele! Urlă Trigg, pentru a fi sigur că toată lumea ştie că el fusese cel care dăduse ordinul — Vâslele retrase, vâslele puse la loc, mormăi Rulf Ţi-ai putea imagina că s-ar putea hotărî dracului odată — Skekenhouse Yarvi îşi scărpină juliturile de la încheietură, în timp ce Vântul din Sud acostă la chei, iar Sumael se aplecă de pe cabina de la pupă şi strigă la docheri să fie cu băgare de seamă Centrul lumii Jaud pufni — Prin comparaţie cu marile oraşe ale Cataliei, ăsta-i un grajd — Nu ne aflăm în Catalia — Nu Bărbatul masiv scoase un oftat adânc Din păcate Docurile duhneau a putreziciune şi a descompunere, o duhoare cu o putere impresionantă, ce o acoperea chiar şi pe a lui Yarvi şi a celorlalţi sclavi de la vâsle Multe dintre cheiuri erau goale Ferestrele clădirilor dărăpănate din spate erau nişte hăuri negre şi goale Pe chei era o grămadă de grâu putrezit, care deja încolţise Gărzi îmbrăcate în costumele peticite ale Marelui Rege leneveau şi jucau zaruri Cerşetorii trândăveau la umbră O fi fost el un oraş mai mare, însă nu avea niciun pic din vigoarea oraşului Thoriby şi nimic din agitaţia sau din clădirile nou-construite ale acestuia Or fi fost ruinele lăsate de elfi în urmă uimitoare, însă ce adăugaseră oamenii Skekenhouse-ului era dezamăgitor Yarvi scuipă cu precizie în apă — Drăguţ Rulf dădu din cap aprobator Stilul de-a vâsli nu ţi s-a îmbunătăţit cine ştie ce, însă ai făcut progrese acolo unde contează — Trebuie să vă descurcaţi fără mine, micuţilor! Shadikshirram ieşi ţanţoşă din cabină, îmbrăcată cu hainele de gală, purtând încă un inel sau două în plus pe degete Sunt aşteptată la Turnul Consiliului Preoţilor! — Banii noştri sunt aşteptaţi, mormăi Trigg Cât ne va costa licenţa anul ăsta? — Cred că un pic mai mult decât anul trecut Shadikshirram îşi linse încheietura unui deget, încercând să facă loc pentru încă o bijuterie cu aspect ţipător Taxele impuse de Marele Rege urmează o curbă ascendentă, în general — Mai bine ne-am arunca banii Mării Mamă decât să-i dăm şacalilor de preoţi — Eu te-aş arunca pe tine în Marea Mamă, dacă n-aş şti că ea te-ar azvârli înapoi Shadikshirram îşi ridică mâna acoperită de bijuterii pentru a şi-o admira Cu licenţă putem face comerţ oriunde în jurul Mării Sfărâmate Fără licenţă – pfff Scutură mâna de parcă tot profitul s-ar fi scurs în vânt, printre degete — Marele Rege este invidios pe propriile-i venituri, murmură Jaud — Bineînţeles că e invidios, zise Rulf, privindu-şi căpitanul care încerca să-l lovească leneş pe Nimic, apoi cum se îndepărta fără grabă pe pasarela ce se balansa, cu Ankran precipitându-se după ea, legat cu un lanţ scurt Veniturile sale l-au făcut Mare Fără de ele ar fi un om obişnuit, ca noi ceilalţi — Iar oamenii importanţi au nevoie de duşmani cu greutate, zise Jaud, căci războaiele sunt un hobby al dracului de scump — Să construieşti temple e aproape la fel de scump Rulf făcu un gest cu capul înspre scheletul unei clădiri imense, care se iţea dintre acoperişurile aflate cel mai aproape de ei, înconjurată de o reţea atât de complicată de schele şubrede, de macarale şi de platforme, încât Yarvi nici măcar nu-i putea ghici forma — Acela e templul Marelui Rege? — Ridicat pentru preamărirea noului zeu la care se închină Rulf încercă să scuipe pe lacătul ce le ţinea lanţurile legate, nimerind însă pe scânduri Un monument al propriei vanităţi Se lucrează deja de patru ani şi încă nu-i gata nici pe jumătate — Câteodată mă gândesc că nu există zei cu adevărat, gândi Jaud cu voce tare, trecându-şi vârful unui deget peste buzele strânse Apoi mă întreb cine-mi face viaţa un iad — Un zeu din vechime, zise Yarvi Nu unul nou — Ce vrei să zici? Întrebă Rulf — Înainte ca elfii să-şi îndrepte lupta împotriva Ei, exista o singură Zeiţă Însă, în mândria lor, au folosit un tip de magie atât de puternic, încât au spart Ultima Poartă, s-au autodistrus şi au sfărâmat Zeiţa Supremă în bucăţi Yarvi arătă înspre şantierul clădirii imense O parte din cei din sud cred că Zeiţa Supremă nu putea fi cu adevărat înfrântă Ei sunt convinşi că zeii mai mici sunt de fapt doar aspecte ale Zeiţei Supreme Se pare că Marele Rege Suprem a realizat ce avantaje are teologia lor Cel puţin, Bunica Wexen i-a văzut avantajele Se gândi puţin Ori poate că a căutat să obţină vreun profit pentru a intra în graţiile Reginei Sudului, închinându-se la aceeaşi zeiţă Îşi aminti lucirea lacomă din privirile ei, atunci când el îngenunchease în faţa ei Sau poate că ea crede că cei care îngenunchează în faţa unui zeu unic vor îngenunchea mai uşor şi în faţa unui Mare Rege Rulf scuipă din nou — Ultimul Mare Rege Suprem a fost destul de rău, însă s-a făcut remarcat ca primul dintre fraţi Cel actual este din ce în ce mai preocupat de putere pe măsură ce înaintează în vârstă El şi cu preoteasa lui nenorocită nu se vor mulţumi până când nu se vor înălţa deasupra Zeiţei Supreme, iar lumea întreagă le va cădea la picioare, gata să le lângă tălpile — Cine o venerează pe Zeiţa Supremă nu-şi poate alege singur calea: aceasta îi este aleasă de o entitate supremă, zise Yarvi Nu se poate opune cererilor, însă trebuie să execute ordinele Trase de lanţul cu care era legat şi se uită încruntat la el Zeiţa Supremă face un lanţ prin toată lumea, de la Marele Rege la suveranii mai mici şi chiar până la noi, ceilalţi, fiecare legătură aşezată într-o poziţie bine stabilită În felul acesta, toţi sunt sclavi Jaud îl privea încruntat, dintr-o parte — Gândeşti cu profunzime, Yorv Yarvi ridică din umeri şi-şi lăsă lanţul să cadă — Gânditul ăsta mă ajută prea puţin atunci când vine vorba de vâslit — Şi cum e posibil ca o singură zeiţă să facă toată lumea să funcţioneze? Rulf îşi ridică mâinile desfăcute, ca pentru a cuprinde între ele oraşul decăzut şi pe toţi locuitorii lui Cum poate exista o singură zeiţă pentru vite şi pentru peşti, pentru mare şi pentru cer, pentru război şi pentru pace în acelaşi timp? E un nonsens — Poate că Zeiţa Supremă e ca mine Sumael se întinse pe acoperişul cabinei, sprijinindu-se în cot, cu capul proptit pe un umăr osos şi cu un picior atârnându-i peste marginea acoperişului — Leneşă? Mormăi Jaud Ea rânji la el — Ea alege traseul, dar are o groază de mici zei înlănţuiţi care vâslesc — Scuzaţi-mă, înălţimea voastră, zise Yarvi, dar de aici, de unde stau eu, pare că şi tu porţi un lanţ legat la gât — Pentru moment, spuse ea, înfăşurându-şi în jurul gâtului o parte din lanţul cu care era legată, de parcă era o eşarfă — O singură Zeiţă, pufni Rulf din nou, clătinând încă din cap în direcţia templului din care se construise doar un sfert — Mai bine una decât niciuna, mormăi Trigg, trecând pe lângă ei Sclavii de la vâsle amuţiră când auziră asta, pentru că toţi ştiau că următoarea călătorie îi va purta pe lângă teritoriul shendilor, cei care nu le arătau nicio îndurare celor ce nu erau de-ai lor, care nu se închinau niciunui zeu şi care nu îngenuncheau în faţa niciunui rege, oricât de mare s-ar fi crezut Totuşi, pericolele mari aduc profituri mari, îşi informase Shadikshirram echipajul când se întorsese la bord, ţinând la vedere licenţa inscripţionată cu rune şi cu ochii lucindu-i de triumf, încât cine ar fi văzut-o ar fi putut crede că i-o înmânase Marele Rege în persoană — Hârtia aia n-o să ne apere de shendi, mormăi cineva de pe o bancă aflată mai în spate Ăia îşi jupoaie prizonierii şi-şi mănâncă propriii morţi Yarvi pufni Studiase toate limbile şi obiceiurile popoarelor din jurul Mării Sfărâmate Ignoranţa alimentează frica, îi spunea câteodată Mama Gundring Cunoaşterea este moartea ignoranţei Atunci când înveţi despre o rasă de oameni ajungi să afli că şi ei sunt oameni ca toţi ceilalţi — Shendii nu-i iubesc pe străini, din moment ce-i răpim mereu pentru a-i face sclavi Nu sunt cu nimic mai sălbatici decât oricare dintre noi — La fel de rău ca ăsta? Murmură Jaud, privindu-l pe Trigg cum îşi desfăcea biciul Vâsliră înspre est în după-amiaza aceea, cu o licenţă nouă şi cu o încărcătură nouă, deşi aveau aceleaşi lanţuri vechi, în timp ce Turnul Consiliului Preoţilor se micşora în depărtare, în urma navei lor La apus se opriră într-un golfuleţ adăpostit, cu Soarele Mamă aruncând sclipiri de aur în apă în timp ce se cufunda la capătul lumii, trimiţând culori ciudate printre nori — Nu-mi place cum arată cerul în partea aia! Sumael se căţărase pe unul din catarge şi, cu picioarele înfăşurate în jurul vergii, privea încruntată spre orizont Ar trebui să rămânem mâine aici! Shadikshirram flutură din mână ca pentru a goni o muscă, ignorându-i avertismentul — Furtunile din iazul ăsta micuţ nu reprezintă niciun pericol, iar eu oricum sunt foarte norocoasă când vine vorba de vreme Mergem înainte Apoi aruncă o sticlă goală în mare şi-i făcu semn lui Ankran să-i mai aducă încă una, ignorând-o pe Sumael şi lăsând-o să clatine din cap înspre ceruri În timp ce Vântul din Sud se legăna uşor, iar paznicii şi marinarii se strânseseră laolaltă în jurul coşului pentru jar de la teugă ca să joace zaruri pentru nimicuri, unul din sclavi începu să fredoneze un cântec obscen cu o voce subţire şi răguşită La un moment dat uită versurile şi improviză cu sunete lipsite de sens, iar la final toţi ajunseră să râdă obosiţi şi să bată cu pumnii în vâsle în semn de aprobare Un altul începu să fredoneze cântecul lui Bail Constructorul cu o voce de bas emoţionantă, cel care de fapt nu construise nimic, ci doar adunase cadavre grămadă, şi care se autointitulase primul Mare Rege prin puterea focului, a sabiei şi a vorbelor grele la adresa tuturor Totuşi, tiranii au o imagine mai bună atunci când te gândeşti la ei la trecut şi în curând alte voci i se alăturară În cele din urmă Bail trecu prin Ultima Poartă, aşa cum fac toţi eroii, iar cântecul se sfârşi, aşa cum fac toate cântecele, în timp ce interpretul fu răsplătit cu un rând de bătăi ale propriilor pumni în lemn — Cine mai ştie o melodie? Întrebă cineva Şi spre uimirea tuturor, inclusiv a lui, Yarvi se dovedi că ştia una Era cea pe care mama sa i-o cânta noaptea, când era mic şi se temea de întuneric Habar n-avea de ce tocmai acum îi revenise în minte, însă vocea îi răsună, înaltă şi clară, departe de nava împuţită, către locurile pe care aceşti oameni le uitaseră de mult Jaud clipea, Rulf privea cu ochii larg deschişi, iar lui Yarvi i se părea că, înlănţuit şi neajutorat în gaura aia împuţită, nu mai cântase niciodată atât de bine După ce termină se lăsă tăcerea, căci nu se mai auzeau decât scârţâitul uşor al navei în apa ce clipocea, vântul printre vele şi pescăruşii în depărtare — Mai cântă unul, ceru cineva Iar Yarvi le mai oferi unul, şi încă unul, şi încă unul Le fredonă cântece de dragoste pierdută şi de dragoste regăsită, de acte eroice sau de laşitate Despre Lay, fiul lui Froki, cel cu sânge rece, care dormise chiar şi în timpul unei bătălii, şi despre Ashenleer, cel cu privirea atât de ageră, încât putea număra fiecare fir de nisip de pe plajă Cântă despre Horald, Călătorul în Depărtări, cel care îl întrecuse pe Regele Daibei cel cu pielea neagră într-o cursă şi care în final navigase atât de departe, încât căzuse dincolo de marginea lumii Şi mai cântă şi despre Angulf Copită-despicată, Ciocanul Vanstermanilor, fără să spună însă că fusese bunicul lui De fiecare dată când termina, i se cerea încă un cântec, până când semiluna Tatălui Lună se arătă deasupra dealurilor, iar stelele începură să se ivească prin ţesătura cerului, în timp ce ultimul vers din povestea lui Bereg, cel care murise căutând Consiliul Preoţilor pentru a apăra lumea de magie, se pierdea în văzduh — Ca o mică pasăre cu o singură aripă Când Yarvi se întoarse o văzu pe Shadikshirram privindu-l de sus, aranjându-şi acele din păru-i încâlcit Drăguţă voce, nu-i aşa, Trigg? Supraveghetorul trase aer în piept, se şterse la ochi cu dosul palmei şi zise cu o voce încărcată de emoţie: — N-am mai auzit niciodată ceva asemănător Înţeleptul aşteaptă momentul potrivit, obişnuia Mama Gundring să spună, dar nu-l lasă niciodată să treacă Aşa că Yarvi se înclină şi-i vorbi lui Shadikshirram în limba ei N-o cunoştea prea bine, însă un preot priceput poate face oricui un compliment — Sunt onorat să cânt pentru cineva atât de vestit, rosti el suav, gândindu-se să-i pună rădăcină de limbă-neagră în vin Ea îl privi cu ochi mijiţi — Nu-i aşa că eşti plin de surprize? Apoi îi aruncă lui sticla aproape goală şi se îndepărtă, fredonând atât de fals încât Yarvi putea doar ghici că e vorba despre Lay, fiul lui Froki Dacă i s-ar fi servit la masa tatălui său vinul acela, l-ar fi scuipat în faţa vreunui sclav, însă acum i se părea cel mai bun pe care îl băuse vreodată, cu gust fructos şi aromă de libertate Era o adevărată provocare să împartă stropul pe care îl primise, însă imaginea imensului zâmbet de pe faţa lui Rulf după ce înghiţise partea lui merita toţi banii În timp ce se pregăteau de somn, Yarvi îşi dădu seama că ceilalţi sclavi se uitau la el în moduri diferite Sau poate era din cauză că ei chiar se uitau la el Chiar şi Sumael îl privea cu o încruntătură gânditoare de la postul din afara cabinei căpitanului, de parcă el era acum un calcul pe care nu ştia cum să-l facă — De ce se uită toţi la mine? Murmură el către Jaud — E un lucru rar să audă ceva plăcut Tu ai făcut-o pentru ei Yarvi zâmbi în timp ce-şi trăgea blănurile urât mirositoare până la gât El nu i-ar fi atacat pe paznici cu un cuţit de bucătărie, însă probabil că zeii îi dăruiseră arme mai potrivite Probabil că timpul i se scurgea printre degete La urma urmei, nu era dotat cu tot ce trebuia Însă trebuia să fie răbdător La fel de răbdător ca iarna Odată, după ce tatăl său îl lovise la mânie, mama lui îl găsise pe Yarvi plângând Prostul loveşte, îi spusese Înţeleptul zâmbeşte, observă şi învaţă Apoi loveşte Sălbatici Pe când era doar un băieţel, Yarvi primise o corabie făcută din plută Fratele lui i-o luase şi i-o aruncase în mare, iar Yarvi stătuse pe marginea stâncilor de deasupra apei şi se uitase cum valurile o săltau, o răsuceau şi se jucau cu ea, până când dispăruse Acum Marea Mamă făcea din Vântul din Sud o corabie de jucărie Lui Yarvi i se ridicase stomacul până-n gâtul care-l ustura, în timp ce urcau pe vârful unui munte de apă, care îi aspira practic, plonjând în hăul de spumă albă de la baza lui, legănându-se şi fiind iarăşi înghiţiţi de apă, mai adânc, din ce în ce mai adânc, până când erau înconjuraţi din toate părţile de marea ce se înălţa ca nişte turnuri în jurul lor, Yarvi fiind convins că vor fi înghiţiţi cu toţii de adâncimile de necuprins de mintea umană Rulf încetase să mai spună că trecuse prin pericole şi mai mari Nu că Yarvi l-ar fi putut auzi Era greu de distins care era zgomotul făcut de tunetul furtunii şi care era cel al urletului valurilor, cel scos de gemetele cocii torturate a navei, al frânghiilor suprasolicitate ori al oamenilor îngroziţi Jaud încetase să mai spună că i se pare că cerul se înseninează Devenise greu de zis unde înceta marea ce-i biciuia pe oameni şi unde începea ploaia, care-i biciuia şi ea la rândul ei, căci totul devenise o furie clocotitoare, prin care Yarvi de-abia mai putea zări cel mai apropiat catarg, până când întunericul furtunii fu luminat de un fulger ce surprinse nava şi echipajul înfricoşat într-o combinaţie de strălucire şi de întuneric Faţa lui Jaud era toată un rânjet încremenit, cu pielea întinsă la maximum şi muşchii încordaţi, în timp ce se lupta cu vâsla Ochii lui Rulf erau holbaţi, în timp ce depunea tot efortul de care era în stare pentru a trage de vâslă Sumael era agăţată de inelul de care fusese înlănţuită atunci când acostaseră, urlând ceva ce nimeni nu putea auzi prin vântul care urla la rândul lui Shadikshirram nu asculta de nimeni şi de nimic Era cocoţată pe acoperişul cabinei de la pupă, cu un braţ petrecut pe după catarg, de parcă acesta ar fi fost un tovarăş de pahar, fluturându-şi sabia înspre cer, râzând şi, atunci când furtuna se domolea suficient pentru ca Yarvi s-o poată auzi, provocând vântul să sufle şi mai tare Comenzile oricum ar fi fost inutile acum Vâslele deveniseră animale înnebunite, Yarvi fiind smucit de legătura din jurul încheieturii, aşa cum mama sa obişnuia să-l smucească când era copil Avea un gust sărat în gură de la apa de mare şi de la sângele ce începuse să-i curgă după ce vâsla îl pocnise în faţă Nu mai fusese niciodată în viaţa lui atât de speriat şi de neajutorat Nici atunci când se ascundea de tatăl lui în locurile secrete ale citadelei Nici când îl privise pe Hurik în faţa-i pătată de sânge, după ce Odem spusese: Omoară-l Nici când se chircise înfricoşat la picioarele lui Grom-gil-Gorm Oricât de înfricoşătoare fuseseră terorile prin care trecuse, toate păleau în faţa furiei monstruoase a Mării Mamă Următorul fulger le aduse imaginea conturului unei coaste, al cărei ţărm zdrenţuit era măcinat de valurile furioase, cu copaci negri şi stânci la fel de negre, udate de picături albe — Zeii să ne ajute, murmură Yarvi, ţinându-şi ochii strâns închişi, în timp ce nava tremura şi-l legăna, izbindu-l cu capul de vâsla celor din spate Oamenii alunecau şi cădeau unul peste celălalt, prăbuşindu-se de pe bănci atât cât le permiteau lanţurile cu care erau legaţi, apucându-se cu disperare de orice i-ar fi protejat de la a fi sugrumaţi de propriile lor zgărzi de sclavi Yarvi simţi braţul puternic al lui Rulf apucându-l strâns de umăr, apăsându-l la loc pe bancă, făcându-l să se simtă oarecum uşurat că va avea o persoană alături dacă va fi să moară Se rugă aşa cum nu se mai rugase niciodată, oricărui zeu care-i venea în minte, înalt sau mic Nu se rugă pentru Jilţul Negru, pentru a se răzbuna pe unchiul trădător, pentru sărutul mai reuşit promis lui Isriun ori pentru eliberarea din sclavie Se rugă doar pentru propria-i viaţă Se auzi o bubuitură cumplită, ce făcu scândurile să vibreze şi nava să se clatine Vâslele se sfărâmară ca nişte rămurele Un val imens mătură puntea, ajungând până la Yarvi, şi atunci realiză că va muri aşa cum murise şi unchiul său, Uthil, înghiţit de marea nemiloasă Zorile sosiră, murdare şi neîndurătoare Vântul din Sud eşuase şi zăcea înclinată pe o parte, neajutorată ca o balenă, pe prundişul rece Yarvi era ud fleaşcă şi stătea ghemuit pe banca înclinată într-un unghi abrupt, tremurând şi plin de lovituri, însă era în viaţă Furtuna se îndepărtase urlând înspre estul întunecat, însă în lumina palidă a zorilor alb-albastre vântul încă sufla rece şi ploaia cădea fără întrerupere peste sclavii de la vâsle aflaţi acum într-o stare deplorabilă, cei mai mulţi văitându-se din cauza loviturilor încasate, iar unii chiar plângând din pricina unor răni foarte grave O bancă fusese smulsă din bolţuri şi dispăruse în mare, luându-i după ea, fără îndoială, şi pe cei trei sclavi ghinionişti şi trimiţându-i prin Ultima Poartă — Am avut noroc, zise Sumael Shadikshirram o lovi cu palma pe spate, aproape trântind-o la pământ — Ţi-am zis că am un noroc de vreme bună extraordinar! Cel puţin, ea părea a fi în cea mai bună dispoziţie dintre toţi după bătălia cu furtuna, din care ieşise învingătoare Yarvi le privi înconjurând corabia, în timp ce Sumael îşi înfipsese vârful limbii în gaura din buză, examinând stricăciunile şi plimbându-şi mâinile cu gesturi sigure peste scândurile despicate — Cel puţin chila şi catargele sunt întregi Am pierdut douăsprezece vâsle, distruse complet, şi trei bănci au fost rupte — Să nu mai vorbim despre cei trei sclavi dispăruţi, mormăi Trigg, foarte supărat din cauza pierderii Doi morţi în lanţuri şi alţi şase care momentan nu mai pot vâsli şi s-ar putea să nu mai poată vâsli niciodată — Gaura din cocă este cel mai mare motiv de îngrijorare, zise Ankran E clar ca lumina zilei Va trebui peticită şi astupată cu calafat înainte de-a ne gândi măcar s-o lansăm la apă — Unde-om putea găsi lemn pentru scânduri? Shadikshirram făcu un gest cu mâna-i lungă către pădurea bătrână ce se întindea în toate părţile — Dar le aparţine shendilor Trigg se uită la pădurea întunecată fără prea mult entuziasm Dacă ne găsesc aici, vom sfârşi jupuiţi — Atunci, cel mai bine ar fi să începi, Trigg Arăţi suficient de rău şi cu pielea pe tine Dacă norocul îmi va rămâne alături, putem face toate reparaţiile şi pleca la timp, înainte ca shendii să-şi ascută măcar cuţitele Tu! Şi Shadikshirram se duse la Nimic, care stătea în genunchi pe prundiş şi-l făcu să se rostogolească cu un picior în coaste De ce nu cureţi, ticălosule? Nimic se târî, urmărind lungimea lanţului cu care era legat, înapoi pe punte şi, la fel ca un om care începe să-şi măture vatra după ce i-a ars casa, trecu la munca sa obişnuită Ankran şi Sumael schimbară priviri pline de îndoială, apoi se apucară de treabă, în timp ce Shadikshirram se duse să-şi ia uneltele Care constau în vin, pe care începu să-l bea vârtos, aşezată pe o stâncă din apropiere Trigg descuie câteva din lacăte – un gest rar, cu siguranţă –, iar vâslaşii care nu-şi părăsiseră băncile de săptămâni întregi fură legaţi cu lanţuri mai lungi, după care Ankran le dădu uneltele necesare Jaud şi Rulf primiră sarcina de a despica trunchiuri de copaci cu pene şi cu ciocane, iar când blănurile fură gata, Yarvi le târî după el prin gaura din partea laterală a navei, la Sumael, care le cioplea la dimensiunea potrivită cu o toporişcă, cu fălcile strânse, concentrată — De ce zâmbeşti? Îl întrebă ea Mâinile lui Yarvi se aspriseră de la muncă, capul îl durea de când se lovise de vâslă şi era plin de aşchii din cap până-n picioare, însă zâmbetul îi devenea din ce în ce mai larg Totul arăta mai bine când te aflai la capătul unui lanţ mai lung, iar Sumael nu reprezenta nici ea o excepţie — Nu mai stau legat de bancă, zise el — Îhâm Ridică din sprâncene Să nu te obişnuieşti aşa — Acolo! Un ţipăt ascuţit se auzi dintr-odată Unul dintre paznici arăta înspre interiorul insulei, cu faţa palidă de frică Un bărbat stătea la marginea pădurii În ciuda vremii, era dezbrăcat până la brâu, vopsit pe corp cu alb şi avea o chică bogată Avea un arc pe umăr şi o secure cu mâner scurt la şold Nu făcu nicio mişcare bruscă, nu proferă ameninţări, doar privi calm înspre corabia în jurul căreia mişunau sclavii, apoi se întoarse fără grabă şi dispăru în întunecimea pădurii Panica pe care o iscă apariţia lui fu însă atât de mare, încât ai fi zis că era o întreagă armată, nu doar un singur om — Zeii să ne ajute, şopti Ankran, trăgând de zgarda de sclav de parcă i-ar fi fost prea strânsă, gata să-l sugrume — Lucraţi mai repede, mârâi Shadikshirram, atât de îngrijorată încât încetă chiar şi să bea pentru scurt timp Îşi dublară eforturile, aruncând tot timpul priviri înspre copaci după eventualii musafiri nepoftiţi O corabie trecu pe mare la un moment dat şi doi marinari săriră în apă, fluturând din mâini şi strigând după ajutor O siluetă micuţă le făcu cu mâna, însă nava nu făcu nicio manevră de oprire Rulf îşi şterse transpiraţia de pe frunte cu dosul palmei sale groase — Eu n-aş fi oprit — Nici eu, zise Jaud Va trebui să ne ajutăm singuri Yarvi nu putu decât să îi aprobe — Eu nici cu mâna n-aş fi făcut Şi atunci mai mulţi shendi se iviră fără zgomot din întunericul pădurii Trei, apoi şase, apoi doisprezece, toţi înarmaţi până-n dinţi, fiecare apariţie din ce în ce mai îngrozitoare, atât pentru Yarvi, cât şi pentru toţi ceilalţi Poate că citise el despre cât de paşnici erau shendii, însă cei pe care îi vedea nu arătau ca şi cum ei şi Yarvi citiseră aceleaşi cărţi — Continuaţi să munciţi! Mârâi Trigg, înşfăcând un om de ceafă şi obligându-l să se aplece din nou asupra trunchiului de copac căzut pe care îl jupuia de scoarţă Trebuie să-i punem pe fugă Să-i speriem Shadikshirram aruncă sticla goală pe prundiş — Pentru fiecare om pe care îl vedem, alţi zece sunt ascunşi Tu o să fii ăla speriat, cred eu Dar, oricum, încearcă Eu voi privi — Ce să facem, atunci? Murmură Ankran — Eu mă voi strădui să nu le las niciun pic de vin Căpitanul scoase dopul altei sticle Dacă vrei să-i scuteşti de-o grijă, atunci cred că te-ai putea jupui singur, zise ea chicotind şi începând din nou să bea Trigg arătă cu capul înspre Nimic, care stătea în genunchi şi freca puntea — Sau am putea să-i dăm lui o sabie Shadikshirram se opri din râs dintr-odată — Niciodată Înţeleptul aşteaptă momentul potrivit, dar nu-l lasă niciodată să treacă — Căpitane, zise Yarvi, lăsând jos blana şi făcând umil un pas în faţă Am o propunere — Ai de gând să le cânţi, schilodule? Se răsti Trigg — Să vorbim cu ei Shadikshirram se uită la el cu o privire leneşă, cu ochii mijiţi — Le ştii limba? — Suficient cât să fim în siguranţă Poate chiar şi să facem un schimb cu ei Supraveghetorul împunse aerul cu arătătoru-i gros, înspre mulţimea de războinici pictaţi — Crezi că sălbaticii ăia vor asculta de vorbă bună? — Ştiu că o vor face Yarvi îşi dorea să fie la fel de sigur el însuşi pe cât reuşise cumva să arate că e — E o nebunie! Zise Ankran Privirea lui Shadikshirram se opri asupra celui care se ocupa cu aprovizionarea — Aştept cu mare interes contrapropunerea ta Acesta clipi, cu gura deschisă pe jumătate, cu mâinile mişcându-i-se cu nervozitate în semn de neajutorare, iar căpitanul îşi dădu ochii peste cap — Sunt prea puţini eroi în ziua de azi Trigg, îl vei însoţi pe ambasadorul nostru fără o mână pentru a negocia Ankran, o să mergi şi tu cu ei — Eu? — Câţi laşi cu numele Ankran deţin eu? Negociezi pentru provizii, nu-i aşa? Du-te şi negociază — Dar nimeni nu negociază cu shendii! — Atunci, înţelegerile pe care le faceţi vor fi material de legendă Shadikshirram se ridică în picioare Toată lumea are nevoie de ceva Asta-i frumuseţea meseriei de negustor Sumael îţi poate spune de ce lucruri avem nevoie Se aplecă spre Yarvi, învăluindu-l într-un abur de alcool, şi-l bătu pe obraz Cântă-le, băiete La fel de dulce cum ai cântat noaptea trecută Cântă pentru viaţa ta Şi aşa se trezi Yarvi mergând în direcţia copacilor, cu mâinile goale ridicate şi legat cu-n lanţ scurt, ţinut strâns de Trigg în pumnu-i masiv, încercând disperat să se autoconvingă că pericolele mari aduc profituri mari În faţa lor se adunaseră şi mai mulţi shendi, care îi priveau în tăcere În spatele lor, Ankran murmură ceva în haleenă — Dacă schilodul reuşeşte să facă un schimb, facem aranjamentul obişnuit? — De ce nu? Îi răspunse Trigg, trăgându-l pe Yarvi de lanţ Nu-i venea să creadă că cei doi se gândeau la bani chiar şi acum, dar probabil că atunci când Ultima Poartă se deschide pentru ei, oamenii ajung să facă ce ştiu ei cel mai bine El îşi recăpătase înţelepciunea de preot, la urma urmei Şi se părea că şi un scut fragil, în timp ce se apropiau de shendii cei pictaţi în culori de sălbatici Aceştia nu urlară şi nici nu-şi fluturară armele Erau suficient de ameninţători şi fără aşa ceva Doar se dădură la o parte, pentru a-i face loc lui Yarvi, care se apropie, mânat de Trigg printre copaci, până într-un luminiş unde mai mulţi shendi erau adunaţi în jurul unui foc Yarvi înghiţi în sec când văzu cât de mulţi erau Probabil că raportul dintre ei şi echipajul Vântului din Sud era de trei la unu Între ei era o femeie care cioplea un băţ cu un cuţit cu lamă lucitoare Avea în jurul gâtului un şnur din piele, de care era agăţată o tăbliţă făcută de elfi, o plăcuţă verde incrustată cu pietre preţioase negre, pe care mai erau inscripţionate simboluri necunoscute şi linii aurii, cu model complicat Primul lucru pe care un preot învaţă să-l recunoască este puterea Să citească privirile, atitudinile, mişcările corpului şi inflexiunile vocii, cele care îl diferenţiază pe lider de cei care-l urmează La urma urmei, de ce să pierzi timpul cu subordonaţii? Aşa că Yarvi păşi printre bărbaţi, de parcă ar fi fost invizibili, privind doar la faţa încruntată a femeii, în timp ce războinicii veniră după ei şi-i înconjurară pe el, pe Trigg şi pe Ankran cu un zid gros din oţel şi piele goală Yarvi ezită o clipă În acea secundă, se bucură de teama lui Trigg şi a lui Ankran, ignorându-şi-o pe a sa În acea secundă el avu puterea asupra lor şi-i plăcu la nebunie — Vorbeşte! Şuieră Trigg Yarvi se întrebă dacă poate găsi o cale de a-i provoca moartea supraveghetorului Să-i folosească pe shendi pentru a se elibera şi, poate, pentru a-i elibera şi pe Rulf şi pe Jaud Însă interesele erau prea mari şi rezultatele ar fi venit prea târziu Preotul înţelept alege binele suprem, răul cel mai mic şi netezeşte calea Tatălui Pace în orice limbă Aşa că Yarvi se lăsă în jos, punându-şi un genunchi pe solul mlăştinos, cu mâna beteagă la piept şi cu cealaltă dusă la frunte, aşa cum îl învăţase Mama Gundring, pentru a arăta că rosteşte adevărul Chiar dacă printre dinţi scotea numai minciuni — Mă numesc Yorv, zise el în limba shendilor, şi mă aşez în genunchi, umil, fără a mai fi un străin pentru voi, pentru a cere cu umilinţă dreptul de vizitatori pentru mine şi pentru prietenii mei Femeia îl privi pe Yarvi cu ochi pe jumătate deschişi Apoi se uită la războinici, îşi băgă cu grijă cuţitul în teacă şi aruncă băţul în foc — La naiba! — Drept de vizitatori? Murmură unul dintre războinici, arătând cu un deget nava eşuată, de parcă nu şi-ar fi putut crede ochilor Pentru sălbaticii ăştia? — Pronunţia ţi-e lipsită de intonaţie Femeia flutură din mâini, ridicându-le Însă eu sunt Svidur a shendilor Ridică-te, Yorv, căci eşti bine-venit în căminul nostru şi ferit de orice pericol Un alt războinic îşi înfipse furios securea în pământ şi dispăru tropăind în tufişuri Svidur îl urmări îndepărtându-se — Intenţionam să vă omorâm şi să vă luăm încărcătura Trebuie să luăm ce putem, pentru că Marele Rege ne va ataca din nou când va sosi primăvara Omul e plămădit din lăcomie Jur că nu ştiu ce-am putea deţine noi, care să facă obiectul dorinţei lui Yarvi se uită în spate, la Ankran, care asculta conversaţia încruntat, plin de suspiciune — Trista mea observaţie este că unii oameni îşi doresc întotdeauna mai mult — Îşi doresc mai mult, într-adevăr Îşi propti un cot pe genunchi şi bărbia în palmă, în timp ce-şi privea războinicii demoralizaţi aşezaţi pe jos, dezgustaţi, unul dintre ei adunând deja muşchi de pe jos pentru a-şi şterge simbolurile războinice pictate pe corp Ar fi putut fi o zi profitabilă — Încă mai poate fi Yarvi se ridică în picioare şi-şi strânse mâinile la fel cum o făcea mama sa când începea să se târguiască Sunt câteva lucruri pentru care căpitanul meu ar dori să negocieze Secrete mici şi murdare Cabina lui Shadikshirram era înghesuită şi vopsită în culori ţipătoare, întunecoasă din cauza celor trei ferestre înguste şi plină de umbre de la sacii şi de la pungile atârnate de grinzile joase ale tavanului Patul ei, plin de cearşafuri şi de perne pătate, ocupa aproape toată podeaua Un cufăr supradimensionat, legat cu benzi din fier, ocupa restul spaţiului rămas Sticle goale erau aruncate peste tot Locul mirosea a smoală, a sare şi a tămâie, a transpiraţie stătută şi a vin oţetit Şi totuşi, comparativ cu viaţa pe care o dusese Yarvi până acum – dacă asta s-ar fi putut numi viaţă –, părea apogeul luxului — Reparaţia nu va rezista, zicea Sumael Ar trebui să ne îndreptăm către Skekenhouse — Ce-mi place cel mai mult la Marea Sfărâmată e că are formă de cerc Shadikshirram desenă un cerc în aer cu sticla de vin Vom ajunge la Skekenhouse pe oriunde am lua-o Sumael clipi când auzi asta — Dar un traseu ne-ar lua câteva zile, iar celălalt, câteva luni! — Ne vei menţine în mişcare, aşa cum o faci mereu Cel mai mare duşman al marinarilor este marea, însă lemnul pluteşte, nu? Cât de greu poate fi? Vom merge înainte Ochii lui Shadikshirram se opriră asupra lui Yarvi, care stătea în pragul uşii joase, de parcă s-ar fi ferit Aa, ambasadorul meu! Din moment ce încă mai avem piele pe noi, să-nţeleg că lucrurile au mers bine? — Trebuie să discut cu tine, căpitane Vorbi cu ochii pironiţi în pământ, aşa cum un preot îi vorbeşte regelui său Doar cu tine — Hmmm Îşi împinse buza de jos în afară şi şi-o mângâie aşa cum un harpist şi-ar fi mângâiat harpa Un om cerând o audienţă privată mă face întotdeauna curioasă, chiar şi unul atât de tânăr, schilod şi atât de puţin atractiv ca tine Du-te şi ocupă-te de călăfătuit şi de scânduri, Sumael, vreau să fim înapoi pe mare mâine-dimineaţă Lui Sumael i se încordară muşchii maxilarului de la atâta scrâşnit din dinţi — Pe apă sau sub apă Apoi trecu pe lângă Yarvi şi ieşi — Deci? Shadikshirram luă o înghiţitură lungă din sticla de vin, apoi o trimise rostogolindu-se pe jos — Le-am cerşit shendilor dreptul de vizitatori, căpitane Ei au tradiţia solemnă de a nu le nega dreptul străinilor care o fac aşa cum trebuie — Dibaci, zise Shadikshirram, strângându-şi în mâini părul negru înspicat cu argintiu — Şi am negociat pentru lucrurile care ne trebuie, încheind o afacere excelentă cu ei — Foarte dibaci, zise ea, ciufulindu-şi părul aşa cum făcea de obicei Însă acum avea nevoie de dibăcia lui mai mult decât oricând — Dar cred că pentru tine nu e o afacere la fel de bună precum o consider eu, căpitane Privirea ei se îngustă un pic — Cum aşa? — Cel care se ocupă cu aprovizionarea şi supraveghetorul şi-au oprit partea lor din profiturile tale Urmă o pauză lungă, în timp ce Shadikshirram îşi aşeză acele în păr, unul câte unul, pentru a-l ţine la locul lui Faţa nu-i trăda nicio emoţie, însă Yarvi simţi dintr-odată că se află la marginea unei prăpăstii — Şi-au oprit-o? Zise ea Se aşteptase la orice, mai puţin la această răceală degajată Oare deja ştia, dar nu-i păsa? L-ar trimite oare înapoi la vâsle, fără nicio remuşcare? Oare Trigg şi Ankran aflaseră că fuseseră trădaţi? Se linse pe buze, ştiind că mergea pe o gheaţă extrem de subţire Nu mai putea da înapoi, aşa că speră că va păşi din nou pe teren solid — N-au făcut-o pentru prima oară, rosti el răguşit — Nu? — Le-ai dat bani în Vulsgard pentru sclavi sănătoşi şi ţi-au adus cele mai ieftine rămăşiţe pe care le-au putut găsi, inclusiv pe mine Bănuiesc că n-ai primit mai nimic ca rest — Ceva insignifiant Shadikshirram prinse sticla între două degete şi sorbi prelung din ea Dar încep să mă întreb dacă n-am primit un adevărat chilipir odată cu tine Yarvi simţi brusc dorinţa de a da cărţile pe faţă, dar se stăpâni şi vorbi calm, aşa cum trebuia s-o facă un preot — Au încheiat amândoi aranjamente în limba haleenă, crezând că nimeni nu-i va înţelege Dar eu vorbesc şi limba aceea — Şi, fără îndoială, poţi să şi cânţi în ea Pentru un sclav la vâsle, ai multe talente Un preot nu trebuie niciodată să rămână fără răspuns la o întrebare, iar Yarvi avea o minciună gata pregătită — Mama mea era preoteasă — Cureaua unei preotese trebuie să rămână tot timpul strânsă Shadikshirram trase aer în piept printre buzele strânse Oh, un secret mic şi murdar — Viaţa e plină de ele — Să ştii că e, băiete, să ştii că e — M-a învăţat limbi străine, numere, proprietăţile plantelor şi multe alte lucruri Lucruri care ţi-ar fi folositoare, căpitane — Un copil folositor, într-adevăr Poate că ai nevoie de două mâini pentru a te lupta, însă ca să înjunghii pe cineva pe la spate n-ai nevoie decât de una, nu-i aşa? Ankran! Susură ea prin uşa deschisă Ankran, căpitanul tău vrea să vorbească cu tine Se auziră paşii rapizi ai lui Ankran, însă nu la fel de rapizi precum bătăile inimii lui Yarvi — Am verificat proviziile, căpitane, şi lipseşte o toporişcă Prin uşa deschisă îl văzu pe Yarvi cum stătea mai ferit, iar atunci un muşhi începu să i se zbată pe faţă, din pricina şocului, apoi în priviri îi apăru suspiciunea, după care încercă să zâmbească Pot să-ţi mai aduc nişte vin — Niciodată Urmă o pauză ce prevestea ceva rău, în timp ce căpitanul zâmbea cu luciri în priviri, culoarea pierea încet-încet din obrajii lui Ankran, în timp ce Yarvi simţea în tâmple cum pulsul i-o lua razna Mă aştept să fiu jefuită de Trigg: el e un om liber şi trebuie să-şi vadă de propriile interese Dar tu? Să fiu jefuită de propria mea proprietate? Shadikshirram îşi goli sticla, linse ultimele picături rămase pe fundul ei şi o cântări leneşă în mână Trebuie să înţelegi că e destul de stânjenitor Ankran îşi răsfrânse buzele — Minte, căpitane! — Însă minciunile lui îmi confirmă suspiciunile — Totul e Totul se petrecu atât de repede, încât Yarvi abia zări ce se întâmplase: auzi doar un zgomot surd, când Shadikshirram îl izbi pe Ankran cu fundul sticlei El căzu cu un geamăt şi rămase acolo clipind, cu sângele şiroindu-i pe obraji Ea înaintă un pas, ridică cizma deasupra feţei lui şi, calmă, decisă, încruntată de atâta concentrare, începu să-l lovească cu talpa — Să mă escrochezi? Şuieră ea printre dinţii strânşi, făcându-i o tăietură pe obraz cu tocul Să furi de la mine? Zise, în timp ce o lovitură de cizmă îi strâmbă nasul lui Ankran Să mă iei drept fraieră? Yarvi privea înspre un colţ al camerei, cu gâtul încleştat din cauza trosniturilor ce nu mai conteneau — După tot ce-am făcut pentru tine! Shadikshirram se aşeză pe vine, cu antebraţele sprijinite pe genunchi şi cu mâinile atârnându-i Deschise gura şi-şi suflă o şuviţă rebelă de păr de pe faţă — Din nou sunt dezamăgită de cât de nenorocită e lumea — Soţia mea, şopti Ankran, ceea ce-l făcu pe Yarvi să-şi îndrepte din nou privirea asupra feţei lui distruse O spumă sângerie îi apăru pe buze Soţia mea şi fiul meu — Ce-i cu ei? Se răsti Shadikshirram, privind încruntată o pată roşie ce-i rămăsese pe dosul palmei şi ştergându-se apoi pe hainele lui Ankran — Negustorul de sclavi de la care m-ai cumpărat în Thoriby Glasul lui Ankran era înfundat Yoverfell E stăpânul lor Tuşi, apoi împinse cu limba o bucată de dinte afară din gură A zis că nu se va atinge de ei atât timp cât îl plătesc de fiecare dată când trecem pe-acolo Dacă nu plătesc Yarvi simţi cum i se moaie genunchii Atât de rău, încât fu gata să cadă Acum înţelegea de ce avea nevoie Ankran de bani Însă Shadikshirram doar ridică din umeri — Ce mă priveşte asta pe mine? Apoi îl apucă pe Ankran de păr şi-şi scoase cuţitul de la centură — Aşteaptă! Strigă Yarvi Căpitanul îl privi cu asprime — Chiar? Eşti sigur? Trebui să se forţeze pentru a scoate la iveală un zâmbet nesigur — De ce să omori ceva ce poţi vinde? Ea îl privi un moment, cu ochii larg deschişi, făcându-l să se întrebe dacă nu cumva îi va ucide pe-amândoi Apoi căpitanul începu să râdă în hohote şi lăsă cuţitul în jos — Aşa să fie Inima mea miloasă mă determină să mă răzgândesc Trigg! Supraveghetorul ezită doar o secundă când păşi în cabină şi-l văzu pe Ankran la podea, cu faţa transformată într-o masă de carne însângerată — S-a dovedit că magazionerul nostru m-a jefuit, zise căpitanul Trigg se uită încruntat la Ankran, apoi la Shadikshirram şi, în final, pentru mai mult timp, la Yarvi — Se pare că unii oameni nu se gândesc decât la ei înşişi — Iar am crezut că suntem o familie Căpitanul se ridică, apoi îşi şterse praful de pe genunchi Avem un nou magazioner Caută-i o zgardă mai bună Îl rostogoli pe Ankran înspre uşă cu piciorul Şi pune lucrul ăsta în locul rămas liber la vâsla lui Jaud — Sigur, căpitane Şi Trigg îl trase pe Ankran afară de o mână şi închise uşa cu piciorul — Vezi că sunt miloasă, zise Shadikshirram senină, cu mâinile-i miloase pătate de sânge încă ţinând cuţitul, leneşă Mila este slăbiciunea mea — Mila este un gest măreţ, reuşi Yarvi să rostească pe o voce răguşită Căpitanul roşi de plăcere auzindu-l — Nu-i aşa? Însă, aşa măreaţă cum sunt eu tot cred că Ankran mi-a epuizat mila pentru tot anul Îşi puse braţele în jurul umerilor lui Yarvi şi-şi băgă degetul mare pe după zgarda de la gât, trăgându-l mai aproape, din ce în ce mai aproape, învăluindu-l într-un abur de alcool Dacă un alt magazioner îmi va trăda încrederea Tăcerea care se lăsă fu mai mult decât sugestivă — N-ai de ce să te temi, căpitane Yarvi se uită la faţa ei de atât de aproape, încât privirea lui păru să se cufunde într-a ei N-am nici soţie, nici copil, care să-mi distragă atenţia Şi adăugă în gând: doar un unchi pe care să-l ucid, pe fiica lui cu care să mă căsătoresc, şi Jilţul Negru al Gettlandului pe care să-l recapăt Sunt omul tău — Abia te poţi numi om, dar, altfel, eşti perfect Apoi şterse lama cuţitului pe ambele părţi de piepţii cămăşii lui Yarvi Atunci strecoară-te până jos la cămara ta cu provizii, preotul meu cu o mână, încearcă să găseşti unde mi-o fi ascuns Ankran banii şi adu-mi altă sticlă de vin Şi zâmbeşte, băiete! Shadikshirram îşi scoase de la gât un lanţ din aur şi-l atârnă de unul din stâlpii de la pat O cheie era prinsă de el Cheia de la lacătele cu care erau legaţi sclavii de la vâsle Îmi plac prietenii zâmbitori şi duşmanii morţi! Îşi deschise braţele larg, îşi trosni degetele şi se trânti înapoi printre blănuri Astăzi zorile au venit fără prea mari promisiuni, medită ea cu ochii în tavan Însă s-a dovedit că fiecare a primit ce-a vrut În timp ce ieşea pe uşă, Yarvi consideră că nu era înţelept din partea lui să menţioneze că Ankran, fără a-i uita pe soţia şi pe copilul lui, n-ar fi fost de acord cu asta Inamici şi aliaţi N-a fost nicio surpriză pentru nimeni când Yarvi şi-a dat seama că e mult mai bine înzestrat pentru cămara cu provizii, decât pentru vâslit La început de-abia se putea târî până la locşorul lui plin de umbre şi de obiecte ce scârţâiau de sub punţi, din cauza amalgamului de butoaie, cutii, cufere prea pline şi pungi ce atârnau, prinse de cârlige în tavan Însă într-o zi sau două avea totul organizat la fel de meticulos ca rafturile Mamei Gundring, deşi apa sărată a mării încă se mai infiltra puţin printre scândurile proaspăt înlocuite Să cureţe balta de apă sălcie în fiecare dimineaţă nu era o sarcină prea uşoară Însă era o treabă mult mai plăcută decât să se întoarcă pe bănci Yarvi găsi o bucată de fier îndoit, cu care batu toate cuiele slăbite în timp, încercând să nu se gândească la forţa colosală cu care Marea Mamă apăsa asupra lemnului îmbinat brut, dar care rezista Vântul din Sud naviga înspre est, aşa avariată şi cu mai puţini oameni decât i-ar fi trebuit şi, în câteva zile, ajunse la marea piaţă din Roystock, o sută de sute de prăvălii înghesuite pe o insulă mlăştinoasă, în apropiere de gura râului Divin Corăbii mici şi suple erau amarate de numeroasele cheiuri disponibile, ca muştele în pânza unui păianjen, în timp ce echipajele lor trebăluiau de zor Bărbaţii care vâsliseră din greu timp de multe săptămâni grele în amonte şi apoi vâsliseră timp de alte săptămâni şi mai grele pentru a aduce transporturile grele înapoi erau eliberaţi de pe vasele lor cu încărcături stranii şi amăgiţi cu o noapte sau două de distracţii modeste În timp ce Sumael blestema şi se străduia să repare peticele ce lăsau apa să între în navă, Yarvi fu luat pe ţărm, legat cu lanţul ţinut de Trigg, pentru a căuta provizii şi sclavi pentru vâslit, căci trebuiau să-i înlocuiască pe cei luaţi de furtună În locurile acelea înguste şi colcăind de oameni de toate mărimile şi culorile, Yarvi începu să se târguiască O văzuse pe mama sa cum proceda – Laithlin, Regina de Aur, ai cărei ochi ageri şi limbă măiastră erau neîntrecute în jurul Mării Sfărâmate – şi realiză că-i moştenise abilităţile Se târgui în şase limbi şi-i şocă pe negustori atunci când le vorbi în limbile lor puţin uzitate, convingându-i să facă ce voia el Pe unii îi flată şi-i lăudă, de unii râse când le auzi preţurile şi le văzu calitatea mărfii, le întoarse spatele şi fu implorat să vină înapoi, la început fu la fel de alunecos ca uleiul, apoi dur ca fierul, iar la plecare lăsă în urma lui o mulţime de negustori cu ochii în lacrimi Trigg îi ţinu lanţul cu o mână atât de uşoară, încât Yarvi nici nu simţi că era legat Dar asta până când terminară şi monedele de argint economisite zornăiau în portofelul căpitanului, căci atunci şoapta supraveghetorului îi mângâie urechea lui Yarvi şi-i făcu părul să i se ridice — Eşti destul de şiret, schilod mic, nu-i aşa? Yarvi făcu o pauză, pentru a-şi recăpăta curajul — Mă pricep destul de bine — Fără îndoială E clar că ai înţeles ce-am vorbit eu cu Ankran şi i-ai transmis ce-ai auzit căpitanului nostru Are un temperament destul de răzbunător, nu? Poveştile pe care le spune despre ea însăşi pot fi minciuni, însă eu ţi-aş putea relata unele care te-ar înfiora de-a dreptul Am văzut-o odată omorând un om pentru că a călcat-o pe pantof Şi era un om foarte, foarte masiv — Poate că din cauza asta i-a învineţit degetele Trigg îl smuci de lanţ şi zgarda muşcă din carnea gâtului lui Yarvi, făcându-l să ţipe — Nu te baza prea mult pe bunătatea mea, băiete Într-adevăr, pe bunătatea lui Trigg nu puteai să contezi prea mult — Am jucat cartea pe care am avut-o la dispoziţie, zise Yarvi cu glas răguşit — Toţi procedăm aşa, murmură Trigg Ankran n-a ştiut să se folosească de a sa şi a plătit scump Eu nu vreau să păţesc la fel Aşa că vreau să fac cu tine aceeaşi înţelegere Îmi dai mie jumătate din ce iei de la Shadikshirram — Şi dacă nu iau nimic? Trigg pufni — Toată lumea ia ceva, băiete Din ce-mi dai tu mie, eu le dau ceva gărzilor şi toată lumea este mulţumită Vezi zâmbete peste tot Nu-mi dai mie nimic, o să-ţi faci câţiva duşmani Unii pe care nu ţi-i doreşti Răsuci lanţul lui Yarvi în mâna lui mare şi-l trase şi mai aproape de el Ţine minte, copiii şireţi se îneacă la fel de uşor ca şi cei proşti Yarvi înghiţi în sec încă o dată Mama Gundring obişnuia să spună: Un preot bun nu spune niciodată nu, dacă e posibil să spună poate — Căpitanul e cu ochii-n patru Încă n-are încredere în mine Mai dă-mi puţin timp Împingându-l, Trigg îl trimise pe Yarvi poticnindu-se înapoi, înspre Vântul din Sud — Asigură-te doar că nu va dura prea mult Din partea lui Yarvi era în regulă aşa Vechii prieteni din Thoriby – ca să nu mai pomenim de vechii duşmani – nu-l vor aştepta la nesfârşit Oricât de încântător ar fi fost supraveghetorul, Yarvi spera să nu se mai afle în compania lui pentru prea mult timp După Roystock o luară înspre nord Trecură de ţinuturi fără nume, cu mlaştini lucitoare ce se întindeau la nesfârşit şi în care mii de cioburi de cer erau împrăştiate peste tot în această încrucişare nefirească a pământului cu marea, unde păsările singuratice îşi ţipau deznădejdea, în timp ce Yarvi inspira mirosul brizei sărate şi se gândea cu dor la casa lui Deseori se gândea la Isriun, încercând să-şi amintească parfumul ei când se apropiase de el, atingerea buzelor ei, forma zâmbetului ei şi lucirea soarelui în părul ei când stătuse în faţa intrării în Sala Zeilor Amintiri răzleţe, răsucite pe toate părţile, până când deveniseră la fel de ferfeniţite ca zdrenţele unui cerşetor Oare fusese deja promisă unui soţ mai bun? Îi zâmbea oare altui bărbat? Săruta un alt iubit? Yarvi strânse din dinţi Trebuia să ajungă acasă Fiecare moment de inactivitate era dedicat planurilor de evadare Într-o piaţă cu clădiri ale căror faţade erau fasonate atât de brut încât te umpleai de aşchii doar trecând pe lângă ele, Yarvi îi indică lui Trigg o fată potrivită ca servitoare, apoi, pe lângă sare şi ierburi, cumpărară şi alte lucruri, în timp ce supraveghetorul nu era atent Destule frunze de fag pitic pentru a le încetini reacţiile gărzilor sau chiar pentru a putea adormi întregul echipaj, dacă doza era corectă — Care-i treaba cu banii, băiete? Şuieră Trigg pe când se întorceau înapoi la Vântul din Sud — Am un plan pentru asta, zise Yarvi, zâmbind umil şi gândindu-se cum îl va rostogoli pe adormitul Trigg peste bord, în mare Era mult mai apreciat, respectat şi, trebuia s-o admită şi el, mai folositor ca magazioner, decât fusese ca rege Sclavii de la vâsle aveau mâncare suficientă, haine mai călduroase cu care să se îmbrace şi mormăiau aprobator când trecea pe lângă ei Se ocupa de conducerea navei atunci când se aflau pe mare însă, la fel ca un avar cu averea sa, libertatea asta doar îi sporea foamea pentru mai mult Lăsă să cadă câteva coji de pâine lângă mâna lui Nimic când crezu că nu-l urmărea nimeni şi-l văzu cum le strecoară repede printre zdrenţe La un moment dat privirile li se încrucişară şi Yarvi se întrebă dacă şmotruitorul ar putea fi recunoscător, căci nu prea-i venea să creadă că mai rămăsese ceva uman în spatele acelor ochi ciudaţi, strălucitori şi înfundaţi în orbite Însă Mama Gundring spunea mereu: Cineva care face fapte bune o face pentru el însuşi Continuă să lase să cadă firimituri de pâine ori de câte ori avea ocazia Shadikshirram evaluă cu plăcere greutatea mai mare a portofelului ei şi cu o plăcere şi mai mare, calitatea mai bună a vinului, îmbunătăţită în principal datorită lui Yarvi, care achiziţionase o cantitate mai mare o dată — Ăsta e un vin de o calitate mai bună decât cel adus de Ankran, murmură ea, uitându-se cu atenţie la culoarea lichidului din sticlă Yarvi se înclină adânc — O calitate care îţi confirmă realizările Iar în spatele măştii zâmbitoare el se gândi ce frumoasă ar fi fost imaginea capului ei atârnat deasupra Porţii Urlătoare şi a blestematei de corăbii făcute scrum când el va sta din nou în Jilţul Negru Câteodată, la lăsarea serii, ea îşi întindea piciorul pentru ca el să-i scoată cizma, apoi începea să peroreze despre aventurile din trecutu-i glorios, ale căror nume şi detalii se schimbau de fiecare dată Apoi zicea că el e un băiat bun şi folositor şi că, dacă era norocos cu adevărat, va primi resturi de la masa ei, iar apoi îi mărturisea: „Inima mea bună îmi va aduce numai necazuri ” Atunci când se putea abţine de la a şi le îndesa pe loc în gură, i le strecura lui Jaud, care i le dădea lui Rulf, în timp ce Ankran privea încruntat în gol printre ei, cu pielea capului tăiată după ce fusese ras şi cu faţa plină de cruste, cu trăsăturile deformate din pricina loviturii aplicate de Shadikshirram cu cizma — O, zei, mormăi Rulf Luaţi-l pe prostul ăsta cu două mâini de la vâsla noastră şi aduceţi-ni-l înapoi pe Yorv! Sclavii din jurul lui începură să râdă, însă Ankran rămase stană de piatră, făcându-l pe Yarvi să se întrebe dacă nu cumva deja punea şi el la cale propriul plan de răzbunare Aruncă o privire în sus şi-o văzu pe Sumael privindu-l încruntată, de pe vergă Întotdeauna observa, trăgând concluzii, de parcă era vorba de o schimbare de direcţie a navei, pe care ea n-ar fi putut s-o aprobe Chiar dacă noaptea erau amândoi legaţi cu lanţul de acelaşi inel din afara cabinei căpitanului, ea nu-i adresa decât obişnuita-i privire încruntată — Vâsliţi, nu staţi, se răsti Trigg, trecând pe lângă el şi împingându-l pe Yarvi în vâsla la care trăsese înainte Se părea că îşi făcuse şi prieteni, şi duşmani Însă duşmanii, aşa cum obişnuia să spună mama lui, sunt preţul succesului — Cizmele, Yorv! Yarvi tresări de parcă fusese pălmuit Gândurile îi rătăciseră aiurea, aşa cum se întâmpla de multe ori Înapoi la dealurile de deasupra corabiei arzânde a tatălui său, făcând jurământul de răzbunare în faţa zeilor Înapoi la întăriturile defensive ale Amwendului, cu mirosul incendiilor încă proaspăt în minte Înapoi la faţa zâmbitoare şi liniştită a unchiului său Ai fi fost un bufon foarte capabil — Yorv! Se luptă cu aşternuturile, trăgându-şi lanţul după el şi păşind peste Sumael, ghemuită sub grămada de pături, cu faţa-i închisă la culoare făcând diverse grimase în somn Pe măsură ce avansau spre nord se făcea din ce în ce mai frig şi fulgii de zăpadă se învolburau noaptea în vântul tăios, acoperindu-i pe sclavii de la vâsle, ghemuiţi sub blănuri Gărzile renunţaseră la patrulat şi cele două rămase treze stăteau chircite sub un acoperiş improvizat, lângă un vas pentru jar, cu feţele uscăţive luminate în portocaliu de jarul încins — Cizmele astea valorează mai mult decât tine, la naiba! Shadikshirram stătea pe pat, cu ochii umezi lucindu-i, aplecată în faţă şi încercând să-şi prindă piciorul, dar era atât de beată, încât nu reuşea sub niciun chip Când îl văzu, se trase înapoi la locul ei — Îmi dai o mână, ăă? — Atât timp cât n-ai nevoie de două, zise Yarvi Se înecă de-atâta râs — Eşti un ticălos schilod, mic şi deştept, nu-i aşa? Jur că zeii mi te-au trimis Te-au trimis ca să-mi scoţi cizmele Chicotelile se transformară în sforăituri şi, pe când se lupta să-i scoată cea de-a doua cizmă şi-i sălta piciorul în pat, deja părea adormită, cu capul dat pe spate şi cu părul fluturându-i pe faţă la fiecare sforăitură Yarvi se opri brusc, nemişcat Cămaşa lui Shadikshirram se deschisese la guler şi lanţul alunecă afară Cheia de la toate lacătele de pe navă strălucea pe blănurile pe care stătea femeia Se uită înspre uşă, o deschise un pic, privind zăpada care cădea Ridică sticla lămpii, suflă în flacără şi lăsă camera în întuneric Era un risc îngrozitor, însă un om ce luptă contra timpului trebuie să arunce zarul câteodată Înţeleptul aşteaptă momentul potrivit, însă nu-l lasă niciodată să treacă Se duse agale spre pat, cu pielea de găină pe tot corpul, şi-şi strecură mâna fără degete sub capul lui Shadikshirram Uşor, uşor, reuşi să i-l ridice, uimit de cât de imobilă era, cu dinţii strânşi de la efortul de-a o mişca plin de grijă Tresări când ea făcu o mişcare şi pufni pe nas, fiind sigur că va deschide ochii şi având în minte imaginea tocului ei zdrobindu-i faţa, la fel cum i-o zdrobise pe-a lui Ankran Trase aer în piept şi rămase aşa, întinzându-se pentru a ajunge la cheie, captivat de lumina Tatălui Lună ce se strecura printr-una din ferestrele înguste Se întinse mai mult după ea dar degetele care începuseră să-l mănânce nu reuşiră să ajungă la cheie Simţi o strânsoare bruscă în jurul gâtului, care-l lăsă fără aer Lanţul i se agăţase în ceva Se întoarse, încercând să se elibereze şi atunci o văzu, în cadrul uşii, cu maxilarele încleştate şi cu lanţul lui Yarvi ţinut strâns cu ambele mâini, pe Sumael Rămaseră, pentru o clipă, încremeniţi amândoi Apoi începu să-l tragă către ea O lăsă pe Shadikshirram să cadă uşurel cu capul înapoi pe pernă, apucă lanţul cu mâna sănătoasă şi încercă să-l tragă înapoi, şuierând din pricina efortului Sumael însă trase cu şi mai multă putere, făcând zgarda lui Yarvi să-i între în carne şi zalele de la lanţ să-i taie pielea din palme, durerea puternică determinându-l să-şi muşte buzele pentru a nu ţipa de durere Semăna cu concursul de tras frânghia pe care îl organizau băieţii pe plaja din Thoriby, doar că acum numai unul dintre ei avea două mâini, iar unul dintre capete era prins în jurul gâtului lui Yarvi Se răsuci şi se sforţă şi mai tare, dar Sumael era prea puternică pentru el şi, în tăcere, îl trase din ce în ce mai aproape de ea, cu cizmele alunecându-i pe podea, lovind o sticlă şi trimiţând-o rostogolindu-se într-un colţ, până când îl apucă de zgardă şi-l scoase pe uşă afară, în noapte, lipindu-l de ea — Prostul dracului! Mârâi ea cu faţa lipită de a lui Vrei să te sinucizi? — Ce-ţi pasă ţie? Şuieră şi el la ea, ea cu degetele albite de efort strânse în jurul zgărzii şi el cu degetele albite de efort strânse în jurul pumnului ei — Îmi pasă, dacă vor schimba toate lacătele pentru că ai furat tu cheia, idiotule! Urmă o pauză lungă, apoi, în timp ce se fixau cu privirea în întuneric, realiză cât de aproape stăteau unul de celălalt Suficient pentru a-i vedea încreţiturile de pe şaua nasului, ce-i arătau furia, pentru a vedea lucirea dinţilor prin gaura din buză şi pentru a-i simţi căldura corpului Suficient de aproape pentru a-i simţi respiraţia pe obraz, un pic acră, nimic mai mult Suficient de apropiaţi pentru a se putea săruta Probabil că atunci îi trecură şi ei prin minte aceleaşi gânduri, fiindcă dădu drumul brusc la zgardă, de parcă devenise fierbinte, se trase înapoi şi-şi smulse mâinile din strânsoarea lui Atunci începu să răsucească pe toate părţile cuvintele ei, realizând dintr-odată ce voise ea să spună — Schimbarea lacătelor va deranja doar pe acela care are deja cheia Care, poate, a găsit o modalitate de-a face o dublură? Se duse la locul lui obişnuit, frecându-se cu mâna sănătoasă acolo unde îl rosese zgarda şi unde încă mai avea arsurile pe gât, în timp ce pe cea beteagă şi-o băgase la subraţ, la căldură Dar singurul motiv pentru care un sclav ar avea nevoie de o cheie ar fi pentru a evada — Taci din gură! Se lăsă să alunece pe jos, lângă el, făcând o pauză Fulgii de zăpadă cădeau în continuare, depunându-se în părul ei şi pe genunchii lui Când el deja începuse să creadă că ea nu va mai scoate niciun cuvânt, rosti şi ea încet, încât el de-abia o auzi din cauza vântului: — Un sclav care are o cheie ar putea elibera şi alţi sclavi Sau poate pe toţi, cine ştie? În confuzia care-ar urma, cine ştie cine s-ar putea strecura neobservat? — Ar putea fi vărsat mult sânge, murmură Yarvi În confuzia care-ar urma, cine ştie al cui sânge ar fi vărsat? Ar fi mult mai sigur dacă gărzile ar fi drogate Sumael se uită la el cu asprime, iar el îi văzu strălucirea din privire şi aburul respiraţiei Un sclav care cunoaşte secretele plantelor, care le toarnă bere paznicilor şi care-i aduce vin căpitanului ar putea găsi o cale Era riscant, asta o ştia şi el, însă lucrurile s-ar fi simplificat extrem de mult cu ajutorul ei, iar un om care lupta contra timpului trebuia să rişte Aşa că adăugă: Poate că doi sclavi care ar colabora ar putea — Ceea ce unul singur n-ar putea, termină ea în locul lui Cel mai bine ar fi să fugim de pe corabie în timp ce suntem într-un port Yarvi dădu din cap — Aşa m-am gândit şi eu Nu se mai gândise la nimic altceva în ultimele zile — Cea mai bună şansă a noastră ar fi Skekenhouse Oraşul este aglomerat, însă gărzile sunt leneşe, iar Trigg şi căpitanul petrec destul de mult timp departe de navă — În afară de cazul în care cineva are prieteni în jurul Mării Sfărâmate O lăsă să muşte din momeală Iar ea o înghiţi pe toată — Prieteni care ar putea da adăpost unei perechi de sclavi evadaţi? — Exact Să spunem în Thoriby? — Vântul din Sud se va întoarce în Thoriby într-o lună sau două Yarvi simţi cât de entuziasmată era, auzind-o abia şoptind Nu reuşi să-şi păstreze gândurile doar pentru el însuşi — Aşa că, imediat după aceea, un sclav cu o cheie şi unul care are cunoştinţe despre plante ar putea deveni liberi Stătură aşa, tăcuţi, în frig şi în întuneric, aşa cum stătuseră şi în alte nopţi Dar, uitându-se aşa la ea, dintr-o parte, în lumina palidă a Tatălui Lună, lui Yarvi i se păru că vede umbra unui surâs în colţul gurii lui Sumael Îşi zise că i se potrivea de minune Un prieten Acum, departe, în nord, sclavii de la vâsle împingeau Vântul din Sud prin marea cea neagră, în iarna ce zăbovea şi în luna martie Zăpada cădea adeseori, aşezându-se pe acoperişurile cabinelor de pe corabie şi pe umerii tremurători ai vâslaşilor, care-şi suflau în palmele amorţite de fiecare dată când se opinteau să tragă de vâslă Coca crăpată a corabiei gemea toată noaptea Dimineaţa oamenii se lăsau în jos pe pereţii exteriori ai ambarcaţiunii, pentru a îndepărta gheaţa depusă La apus, Shadikshirram se plimba de colo-colo prin cabină, înfăşurată în blănuri, roz toată pe la ochi şi pe la nări de la băutură, plângându-se că e foarte frig — Încerc să-mi păstrez iubirea în inimă, zise Jaud gâfâind, cu ambele mâini în jurul castronului de supă pe care i-l dăduse Yarvi Însă, zei, cât urăsc Nordul! — Nu putem merge mai spre Nord de-atât, răspunse Rulf, frecându-şi vârfurile urechilor, în timp ce privea încruntat spre pătura albă ce acoperea coasta în depărtare Ca de obicei, Ankran nu zicea nimic Marea era un gol acoperit de bucăţi de gheaţă, întrerupt doar de grupuri izolate de foci, ce-i priveau cu tristeţe de pe ţărmul stâncos Văzuseră puţine nave, iar atunci când le văzuseră Trigg le privise încruntat cu mâna pe sabie, până când deveniseră nişte puncte în zare Oricât de puternic s-ar fi crezut Marele Rege, aici licenţa lui n-ar fi putut să-i protejeze — Cei mai mulţi negustori n-au curajul să vină în apele astea Shadikshirram îl călcase neglijentă cu cizma pe un vâslaş pe picior: însă eu nu sunt ca toţi ceilalţi negustori Yarvi le mulţumi în tăcere zeilor pentru asta Banyaii, cei care populează iadul ăsta îngheţat, mă venerează ca pe o zeiţă, pentru că le aduc oale, cuţite, unelte din fier despre care ei cred că sunt înzestrate cu magia elfilor, iar în schimb le cer doar piei şi chihlimbar, care la ei sunt atât de numeroase, încât aproape că nu valorează nimic Brutele astea amărâte ar face orice pentru mine Îşi frecă palmele, şuierând nerăbdătoare Aici obţin cele mai mari profituri Şi banyaii chiar aşteptau Vântul din Sud, după ce corabia reuşi într-un final să răzbată prin stratul de gheaţă de la ţărm, trăgând la un chei murdar de pe plaja cenuşie Îl făcură pe Yarvi să creadă că shendii reprezentau apogeul civilizaţiei prin comparaţie – înfofoliţi în blănuri, semănând mai degrabă cu nişte urşi sau lupi decât a oameni, cu feţe păroase găurite de fragmente de os lustruite şi ornamente subţiri şi ascuţite din chihlimbar, cu arcuri decorate cu pene fluturând în vânt şi cu bâte în care erau înfipţi dinţi Yarvi se întrebă dacă erau dinţi de om, concluzionă că cine se lupta să supravieţuiască în condiţiile vitrege din ţinutul ăsta sărăcăcios nu-şi putea permite să irosească nimic — Voi fi plecată patru zile Shadikshirram sări peste parapetul corabiei şi tropăi pe scândurile inegale ale cheiului, în timp ce în urma ei veneau marinarii ce trăgeau după ei sănii încărcate cu cadouri Trigg, rămâi la conducere în locul meu! — Va fi pe mâini mai bune decât dacă a-i conduce-o tu! Îi răspunse el rânjind — Patru zile de inactivitate, şuieră Yarvi, în timp ce ultima geană de lumină lăsa o pată pe cerul roşu, frecându-şi zgarda cu mâna beteagă Cu fiecare noapte petrecută în cada asta putredă se simţea din ce în ce mai nerăbdător — Răbdare Sumael vorbi printre dinţii încleştaţi, cu buzele crăpate de-abia mişcându-i-se şi supraveghindu-i cu ochii ei negri pe paznici şi pe Trigg, mai ales pe Trigg Încă vreo câteva săptămâni şi vom putea fi alături de prietenii tăi din Thoriby Îşi aruncă obişnuita încruntătură Ar fi bine să ai ceva prieteni în Thoriby — Ai fi surprinsă pe cine cunosc, zise Yarvi, înfăşurându-se din nou în blănuri Ai încredere în mine — Încredere? Îl întrebă ea pufnind Yarvi se întoarse cu spatele la ea Poate că Sumael era irascibilă ca un arici speriat, însă era dură, inteligentă şi pe navă nu se mai afla nimeni la fel de încredere ca ea, alături de care să se simtă în siguranţă Avea nevoie de un complice, nu de un prieten, iar ea ştia ce trebuie să facă şi când Avea planul conturat clar în minte şi şi-l desfăşura în faţa ochilor de fiecare dată În fiecare noapte adormea cu gândul la el Vântul din Sud legănându-se uşor, legată de un parapet de protecţie din apropierea citadelei din Thoriby Gărzile sforăind adormite de drog, cu cănile goale de bere alături Cheia răsucindu-se fără zgomot în lacăt Sumael şi cu el furişându-se nevăzuţi de pe corabie, cu lanţurile înfăşurate în zdrenţe, pe străzile întunecate şi coborând în pante abrupte, pe care el le cunoştea atât de bine, lăsând urme de cizme în zloata murdară, în timp ce zăpada se depunea pe acoperişurile înclinate Zâmbi când se gândi la faţa mamei lui când îl va vedea Zâmbi şi mai larg şi când se gândi la faţa lui Odem, chiar înainte de a-i înfige cuţitul în maţe Yarvi înjunghie, tăie, iar înjunghie, cu mâinile-i alunecoase încălzite de sângele trădătorului, în timp ce unchiul său guiţa ca un porc înjunghiat — Regele de drept al Gettlandului! Se auzi strigătul, şi toţi aplaudară, iar cel mai zgomotos era Grom-gil-Gorm, care-şi lovea palmele masive una de alta de fiecare dată când lama era răsucită în rană, în timp ce Mama Scaer ţipa şi ţopăia de bucurie, transformându-se apoi într-un stol de porumbei fâlfâind din aripi Se auzi un zgomot ca un lipăit, care apoi se transformă într-un zgomot ca de aspirare, făcându-l pe Yarvi să se uite la fratele său, palid şi rece pe lespede Isriun se aplecase peste chipul lui, sărutându-l, sărutându-l Privi în sus, zâmbitoare, la Yarvi, prin giulgiul de păr ce-i atârna peste faţă Zâmbetul acela — Mă aştept la un sărut mai reuşit după ce vei învinge Odem se ridică, proptindu-se într-un cot — Cât mai durează? — Omoară-l, zise mama lui Yarvi Cel puţin, unul din noi trebuie să fie bărbat — Eu sunt bărbat! Mârâi Yarvi, înjunghiind şi tot înjunghiind, cu mâinile arzându-i din pricina efortului Sau pe jumătate bărbat? Hurik ridică o sprânceană — Atât de mult? Cuţitul era alunecos în mâna strânsă a lui Yarvi şi porumbeii îl împiedicau să se concentreze, uitându-se la el, fixându-l cu atenţie, cu şoimul cu aripi din bronz printre ei, aducând un mesaj de la Bunica Wexen — Te-ai gândit să devii preot? Croncăni la el — Eu sunt rege! Mârâi el, cu obrajii arzându-i şi ascunzându-şi mâna nefolositoare, de măscărici, la spate — Un rege stă între zei şi oameni, zise Keimdal, cu sângele curgându-i din rana de la gâtul tăiat — Doar un rege stă între zei şi oameni, zise tatăl lui Yarvi, stând aplecat în Jilţul Negru, cu rănile odată uscate, din care acum curgeau şiroaie de sânge proaspăt pe podeaua din Sala Zeilor Ţipetele lui Odem se transformaseră în chicoteli — Ai fi putut deveni un bufon de succes — Blestemat să fii! Mârâi Yarvi, încercând să-l înjunghie din nou, însă acum cuţitul devenise atât de greu, că de-abia mai putea să-l ridice — Ce faci? Întrebă Mama Gundring Părea speriată — Taci, târfă, zise Odem, apoi îl apucă pe Yarvi de gât şi începu să-l strângă tare Yarvi se trezi brusc, şocat, simţind mâinile lui Trigg în jurul gâtului Văzu un şir de rânjete în jurul lui, cu dinţii strălucind în lumina torţelor Îi veni să vomite şi se zbătu, însă era ţinut în loc bine, de parcă era o muscă prinsă în miere — Ar fi trebuit să accepţi înţelegerea, băiete — Ce faci? Întrebă Sumael din nou Nu-i mai simţise niciodată teamă în glas Însă nu era nici pe departe la fel de speriată pe cât era Yarvi — Ţi-am zis să-ţi ţii gura! Mârâi una din gărzi foarte aproape de faţa ei Altfel îl vei urma pe el! Ea se făcu mică în pături Ştia ce trebuie să facă şi când anume La urma urmei, acum poate că i-ar fi fost mai folositor un prieten decât un complice, însă era deja prea târziu să mai găsească unul — Ţi-am mai zis că şi copiii deştepţi se îneacă la fel de uşor ca proştii Trigg introduse cheia în lacătul lui Yarvi şi-l desfăcu Libertate, însă nu aşa cum şi-o închipuise el Vrem să te aruncăm în apă şi să vedem dacă e adevărat ce se spune Şi Trigg îl trase pe Yarvi de-a lungul punţii ca pe o găină jumulită, gata de pus în oală Pe lângă vâslaşii adormiţi pe bănci, în timp ce şmotruitorul se uita la el de sub pătura lui din blană lipsită de păr Niciunul nu se deranjă să-i sară în ajutor De ce ar face-o? Cum ar putea s-o facă? Călcâiele lui Yarvi loviră puntea neputincioase Yarvi încercă să se agaţe atât cu mâna zdravănă, cât şi cu cea beteagă, de mâinile lui Trigg, însă fără niciun rezultat Ar fi trebuit, probabil, să negocieze, să joace la cacealma sau să-l flateze pe supraveghetor pentru a-i da drumul, însă singurele sunete pe care le putea scoate din pieptu-i gata să explodeze erau unele slabe şi sufocate, de parcă erau nişte vânturi În acele clipe, darurile paşnice ale preotului îşi arătau limitele — Am făcut un pariu, zise Trigg, cât de mult îţi va lua să te duci la fund Yarvi trase de mâinile lui Trigg, îi zgârie umerii cu unghiile, însă supraveghetorul de-abia dacă-i dădu atenţie Cu coada ochiului plin de lacrimi o văzu pe Sumael ridicată în picioare, acoperită de pături, tremurând Când Trigg îi desfăcuse lacătul lui Yarvi, i-l desfăcuse şi pe-al ei Însă Yarvi ştia că nu poate spera la ajutor din partea ei Absolut niciun ajutor — Să vă servească drept lecţie tuturor! Trigg se împunse cu degetul mare în piept Asta e corabia mea Cine mi se opune e terminat — Lasă-l în pace! Mârâi cineva N-a făcut rău nimănui Yarvi văzu că Jaud fusese cel care vorbise, când fu târât pe lângă el De lângă Jaud, Ankran, care stătea în locul lui Yarvi, îl urmărea frecându-şi nasul strâmb Locul pe care stătea Ankran nu mai părea chiar rău acum, în actualele condiţii — Ar fi trebuit să accepţi înţelegerea, zise Trigg, trăgându-l pe Yarvi peste vâslele retrase din apă, de parcă era un sac cu cârpe Pot trece cu vederea o mulţime de lucruri când vine vorba de un băiat cu voce plăcută, însă Scheunând dintr-odată, Trigg căzu cu braţele desfăcute, scăpând din mână lanţul lui Yarvi, care-l împunse în ochi cu degetul micuţ şi răsucit de la mâna beteagă şi-i dădu apoi o lovitură lipsită de putere cu piciorul în piept, după care fugi împleticindu-se Trigg se împiedicase de lanţul greu al lui Nimic, care-l întinsese brusc Cel care freca puntea stătea ghemuit în umbră, cu ochii scânteind sub părul ce-i atârna pe faţă — Fugi, şopti acesta Poate că Yarvi îşi făcuse până la urmă un prieten Când trase aer în piept îşi simţi capul învârtindu-i-se Se chinui să se ridice în picioare, plângând, râzând, lovindu-se de bănci, printre vâslaşii pe jumătate adormiţi, urcându-se pe vâsle, târându-se pe dedesubt, până când reuşi să treacă de ele Oamenii strigau, însă Yarvi de-abia le desluşea cuvintele din cauza sângelui care-i pulsa bubuind în urechi, de parcă auzea tunetul asurzitor al furtunii Văzu trapa în faţa lui, în timp ce se clătina şi tremura din tot corpul Mâna i se strânse în jurul mânerului O deschise, trăgând cu putere de ea, şi căzu în întuneric, cu faţa în jos Moartea aşteaptă Yarvi căzu, lovindu-se la umăr, izbindu-se cu capul de podea, prăvălindu-se peste saci cu braţele larg deschise şi cu faţa în jos Simţi ceva umed pe obraz Aşteptă Se chinui să se rostogolească, ascunzându-se în umbră Era întuneric acolo, jos Întuneric beznă, însă un preot ştie să-şi găsească drumul şi asta făcu şi el acum, pipăind cu vârfurile degetelor Auzea bubuituri în urechi şi pieptul îl ardea, teroarea îi invadase fiecare părticică a corpului, însă trebuia să se controleze şi să se gândească Întotdeauna există o cale, obişnuia să-i spună mama lui Îi putea auzi pe paznici cum strigau, uitându-se după el prin trapă, aproape, mult prea aproape Îşi trase lanţul după el, mişcându-se printre lăzi şi printre butoaie, aşteptând, o rază de lumină provenind de la torţele de deasupra lui arătându-i imaginea benzilor metalice şi a niturilor prinse în ele, ghidându-l printre proviziile corabiei Se târî prin uşa joasă, lipăind prin balta îngheţată adunată peste zi, printre rafturi şi cutii Se ghemui, rezemându-se de peretele rece al corabiei, respirând greu, sacadat, în timp ce paznicii veneau după el, făcând lumina să devină din ce în ce mai puternică — Unde e? Trebuia să fie o cale de scăpare Vor veni în curând, cu siguranţă, din direcţia opusă, coborând prin trapa de la pupă Ochii i se opriră asupra scării de la trapa respectivă Trebuia să găsească o cale N-avea timp să facă planuri, toate planurile pe care şi le făcuse se împrăştiaseră ca un fum Trigg îl aştepta Foarte furios Ochii i se mişcau la fiecare sunet, la fiecare scânteie de lumină, căutând disperaţi o cale de scăpare, un loc pentru a se ascunde, însă nu era niciunul Avea nevoie de un aliat Se sprijini de lemn, neajutorat, simţind umezeala îngheţată, ascultând cum picura, infiltrându-se, apa sărată a mării Şi atunci auzi, de departe, vocea calmă şi grijulie ca un foc în sobă a Mamei Gundring Când un preot înţelept nu mai are decât duşmani, învinge un duşman cu unul şi mai rău Yarvi se repezi sub cel mai apropiat raft, orbecăind în întuneric, şi degetele i se strânseră în jurul barei de metal pe care o păstra pentru a bate cuiele Cel mai mare duşman al marinarului e marea, repeta într-una Shadikshirram, fără să obosească — Unde eşti, băiete? Reuşi să vadă marginile spărturii pe care o reparase Sumael şi înfipse bara de fier între scândurile nou adăugate şi cocă, trăgând cu toată puterea Strânse din dinţi şi apăsă din ce în ce mai tare, mârâind de furie şi de durere, neajutorat, trăgând de bara aia de parcă ar fi fost Trigg, Odem şi Grom-gil-Gorm la un loc Se strădui să tragă cu putere, opintindu-se, strângându-şi mâna beteagă în jurul ei, chinuind lemnul şi făcându-l să scârţâie, măturând cu umărul oalele şi cutiile de pe raftul de deasupra Acum putea auzi gărzile mai aproape, căutându-l cu lămpile în mâini, siluetele lor conturându-se în cadrul uşii joase, cu lamele săbiilor lucind — Hai încoace, schilodule! Urlă, făcând un ultim efort care-i suprasolicită muşchii Urmă o pârâitură, când scândurile cedară dintr-odată, iar Yarvi se prăvăli, căzând pe spate şi şuierând furios ca un diavol scăpat din iad, pe care Marea Mamă l-a aruncat pe ţărm Yarvi trase un raft după el în cădere, fu acoperit instantaneu de apă îngheţată, rostogolindu-se gâfâind înspre trapa de la pupă, târându-se în sus, ud fleaşcă, cu zgomotul scos de oamenii strigând, de marea furioasă şi de lemnul pârâind în urechi Se luptă cu scara, cu apa deja până la genunchi Una din gărzi încercă să-l apuce de picior, bâjbâind în întuneric Yarvi aruncă cu bara în el, trimiţându-l poticnindu-se în jetul de apă, care-l azvârli prin încăpere ca pe o jucărie Mai multe jeturi îşi făcură loc, apa mării pătrunzând înăuntru printr-o duzină de găuri, vaietele gărzilor de-abia putând fi auzite prin vuietul asurzitor Yarvi reuşi să urce câteva trepte, opintindu-se şi deschizând trapa, târându-se afară şi ridicându-se în picioare, împleticindu-se şi întrebându-se dacă nu cumva un act de magie îl adusese pe puntea unei alte corăbii, în mijlocul unei bătălii Puntea dintre bănci era plină de oameni, agitaţi din cauza luminii strălucitoare scoase de o lampă cu ulei, care se spărsese şi cursese pe pereţii teugii Flăcări pâlpâitoare dansau în apa neagră, reflectându-se în ochii negri ai vâslaşilor panicaţi şi în lamele săbiilor scoase ale gărzilor Yarvi îl văzu pe Jaud cum îl înşfacă pe unul şi-l aruncă în apă Se ridicase de pe bancă Sclavii fuseseră eliberaţi Unii dintre ei, oricum Cei mai mulţi erau încă înlănţuiţi, îngrămădindu-se cât mai aproape de găurile pentru vâsle spre a se feri de lupte Câţiva zăceau plini de sânge pe puntea dintre bănci Alţii încercau chiar şi acum să sară peste parapetul corabiei, preferând să-şi încerce norocul cu Marea Mamă decât să dea piept cu oamenii lui Trigg, care înaintau spre ei implacabili Yarvi îl văzu pe Rulf lovind una din gărzi în faţă, auzi osul nasului trosnind şi sabia bărbatului căzu zdrăngănind pe punte Trebuia să-i ajute pe vâslaşi Îşi încleştă şi-şi descleştă degetele de la mâna bună Trebuia să-i ajute, dar cum? Ultimele câteva luni îi întăriseră lui Yarvi vechea convingere că nu avea sânge de erou Erau depăşiţi numeric şi neînarmaţi Tresări când una din gărzi îl lovi pe un sclav lipsit de apărare, făcându-i o tăietură profundă cu securea Putea simţi puntea înclinându-se din cauza apei care năvălea cu repeziciune de dedesubt, trăgând Vântul din Sud în adâncuri Un preot bun înfruntă consecinţele şi salvează ce mai poate Un preot bun acceptă răul cel mai mic Yarvi se căţără pe cea mai apropiată bancă, aproape de parapetul corabiei şi de marea neagră de dincolo de el Se pregăti şi plonjă în apă Ajunsese deja la jumătatea distanţei, când fu smucit înapoi de zgardă Lumea se răsuci cu susul în jos şi el se zbătu, încercând să respire ca un peşte scos pe uscat Trigg stătea deasupra lui, cu capătul lanţului în pumn — Nu pleci nicăieri, băiete Se lăsă în jos şi-l cuprinse pe Yarvi cu cealaltă mână de gât, chiar de sub zgardă, astfel încât metalul acesteia îi muşcă din maxilar, iar de data asta supraveghetorul strânse şi mai tare Îl ridică pe Yarvi, până când picioarele sale încălţate în cizme de-abia mai măturau puntea, răsucindu-şi chipul pentru a putea cuprinde imaginea carnajului ce cuprinsese toată puntea Oameni morţi sau răniţi, în centru fiind două gărzi ce băteau un sclav cu bâtele — Vezi câte probleme mi-ai făcut? Ţipă el, cu un ochi roşu şi umed de la degetul lui Yarvi Gărzile ţipau unele la altele, de nu puteai distinge nimic — Unde sunt Jaud şi ticălosul de Rulf? — Au ajuns pe chei Însă vor îngheţa cu siguranţă acolo — Oh, zei, degetele mele! — Cum au scăpat? — Sumael — Târfuliţa aia a avut o cheie — De unde dracu’ a făcut rost de toporişca aia? — Mi-a retezat degetele! Pe unde-or fi? — Ce mai contează? Oricum nu le mai poţi folosi acum! — Ăla a spart coca! Gâfâi un om ud fleaşcă, în timp ce ieşea prin trapa de la pupă Apa pătrunde înăuntru! Şi, ca pentru a-i întări spusele, Vântul din Sud trepidă din nou şi puntea se înclină şi mai mult, astfel încât Trigg se văzu nevoit să se apuce de-o bancă pentru a sta drept — Zeii să ne-ajute! Ţipă unul din sclavii înlănţuiţi, trăgând cu putere de zgarda de la gât — Ne scufundăm? Întrebă altul, cu ochii rotindu-i-se înnebuniţi în toate părţile — Cum îi vom explica toate astea lui Shadikshirram? — Blestemat să fii! Răcni Trigg şi-l izbi pe Yarvi cu capul de mânerul rotund al celei mai apropiate vâsle, făcându-l să vadă stele verzi şi ameţindu-l, apoi îl trânti pe punte şi începu să-l sugrume din nou Yarvi se zbătu înnebunit, însă supraveghetorul se apăsase cu toată greutatea peste el, împiedicându-l să respire şi nelăsându-l să vadă decât gura ce mârâia, din ce în ce mai îndepărtată, de parcă se transforma într-un tunel ce ameninţa să-l înghită pe Yarvi cu încetineală, dar implacabil Păcălise Moartea de multe ori în ultimele săptămâni, însă oricât de puternic sau de inteligent, de cât de îndemânatic cu armele sau de norocos când vine vorba de vreme bună ar fi, nimeni nu o poate păcăli la nesfârşit Eroii, Marii Regii, Bunicile din cadrul preoţimii, cu toţii trec prin poarta ei în final; şi ea nu face excepţie nici pentru băieţii cu o singură mână, cu guri mari şi cu temperamente aprige Jilţul Negru îi va rămâne lui Odem, tatăl lui va rămâne nerăzbunat şi jurământul neîmplinit Iar apoi, prin bubuitul năvalnic al sângelui din urechi, Yarvi auzi o voce Era o voce sacadată, şoptitoare, dură ca o piatră de frecat puntea Nici dacă ar fi fost vocea Morţii n-ar fi fost surprins Însă ceea ce spunea îl surprinse: — N-ai auzit-o pe Shadikshirram? Yarvi îşi întoarse cu greu privirea umedă în direcţia vocii Nimic stătea în mijlocul punţii Păru-i unsuros era tras într-o parte şi Yarvi reuşi pentru prima dată să-i întrezărească faţa, strâmbă şi asimetrică, plină de cicatrice şi sfărâmată, răsucită şi înfundată, cu ochii holbaţi şi strălucind umezi Lanţul greu şi-l răsucise împrejurul unui braţ şi din pumn îi atârna copca rămasă liberă, de care încă mai atârnau bucata de lemn şi cuiele din care fusese smulsă În cealaltă mână strângea sabia pe care Rulf o smulsese mai devreme din mâna unei gărzi Nimic zâmbea Un zâmbet fracturat, plin de dinţi sparţi, şi un glas ce era rodul unei minţi rătăcite — Ţi-a zis să nu-mi dai niciodată o armă cu tăiş — Lasă sabia jos! Veni ultimul cuvânt ca un lătrat dinspre Trigg, însă în voce i se ghicea ceva ce Yarvi nu mai auzise niciodată la el Teamă De parcă însăşi Moartea stătea pe punte în faţa lui — Oh, nu, Trigg, nu Zâmbetul lui Nimic crescu şi mai mult, mai nebunesc, în timp ce lacrimile începură să-i curgă pe obrajii-i ciupiţi, lăsând dâre lucitoare Cred că te va pune la pământ Una din gărzi se repezi să-l atace Nimic păruse bătrân şi dureros de lent atunci când freca puntea Un nimic firav Un om confecţionat din rămurele şi din corzi Cu o sabie în mână, însă, deveni unduitor ca apa, dansând ca un foc pâlpâitor De parcă sabia căpătase o conştiinţă proprie, rapidă şi nemiloasă ca fulgerul, trăgându-l pe Nimic după ea Sabia se repezi înainte, cu vârful scânteind înfigându-se între omoplaţii gărzii şi retrăgându-se instantaneu, lăsându-l pe om clătinându-se şi respirând sacadat, apăsându-şi pieptul cu mâinile Un altul se repezi cu o secure la Nimic, care alunecă, ferindu-se din calea lui, lăsând securea să muşte dintr-o bancă, împrăştiind aşchii în toate părţile Nimic îşi repezi iar sabia în sus, retezându-i omului mâna care ţinuse securea cu un sunet metalic, făcând-o să dispară în întuneric Paznicul căzu în genunchi, cu ochi miraţi, iar Nimic îl lovi cu piciorul gol, lăsându-l nemişcat Un alt treilea veni din spate, cu sabia ridicată Fără să se uite la el, Nimic îi înfipse sabia în gâtul din care ţâşni un şuvoi de sânge, apoi pară o bâtă cu braţul înfăşurat în lanţ şi-l lovi pe mânuitorul acesteia cu mânerul sabiei în gură, făcându-i dinţii să zboare în toate părţile, lăsându-se apoi fără zgomot la pământ pentru a-i secera picioarele altuia, trimiţându-l şi pe acesta rostogolindu-se la pământ, cu faţa în jos Şi toate astea cât Yarvi ar fi avut nevoie să tragă o dată aer în piept Dacă ar fi putut să mai tragă aer în piept Primul bărbat care-l atacase pe Nimic încă mai era în picioare, pipăindu-şi pieptul străpuns, încercând să vorbească, dar nereuşind să scoată pe gură decât spumă roşie Nimic îl împinse blând cu braţul într-o parte din calea lui în timp ce trecu pe lângă el, cu tălpile-i goale lipăind şi nefăcând niciun zgomot Se uită în jos la scândurile pline de sânge şi ţâţâi — Puntea e foarte murdară Privi în sus, cu faţa-i murdară şi pătată de sânge N-ar trebui s-o frec, Trigg? Supraveghetorul se trase înapoi în timp ce Yarvi se lupta fără vlagă cu mâna acestuia — Vino mai aproape şi-l omor! — Omoară-l Nimic ridică din umeri Moartea ne-aşteaptă pe toţi Paznicul cu picioarele distruse scâncea, încercând să se târască pe puntea înclinată Nimic îl înjunghie în spate când trecu pe lângă el Astăzi ea aşteaptă pentru tine Îşi caută cheia, Trigg Ca să deschidă Ultima Poartă — Hai să vorbim despre asta! Supraveghetorul se dădu înapoi, cu palma ridicată Puntea se înclinase şi mai mult acum, apă neagră ieşind prin trapa de la pupă Hai doar să vorbim! — Vorbitul cauzează numai probleme Nimic înălţă sabia Răspunsul este întotdeauna oţelul Aşa că o răsuci în mână, făcând lumina să se reflecteze în lamă, scoţând scânteieri roşii, albe şi galbene, culorile focului Oţelul nu linguşeşte şi nici nu face compromisuri Oţelul nu spune minciuni — Dă-mi o şansă doar! Scânci Trigg, în timp ce apa începu să se reverse peste pereţii corabiei, curgând printre bănci — De ce? — Am visuri Mi-am făcut planuri! Am făcut Cu un pocnet surd, sabia îi despică lui Trigg căpăţâna până la nas Gura continuă să alcătuiască cuvinte pentru o clipă, însă nu mai putu respira pentru a le da formă Se prăbuşi pe spate, dând puţin din picioare, iar Yarvi se eliberă din mâna acum moale, inspirând puternic, tuşind şi încercând să-şi lărgească zgarda pentru a putea respira — Poate n-ar fi trebuit să-l omor, zise Nimic, smulgându-şi sabia din capul lui Trigg, dar mă simt mult mai bine Oamenii ţipau peste tot în jurul lor Dacă vreuna din gărzi supravieţuise, preferase marea în locul sabiei lui Nimic Câţiva sclavi încercau să ajungă de pe băncile lor cufundate în apă pe cele mai uscate din spate, unii luptându-se cu lanţurile, în timp ce apa se ridica din ce în ce mai mult, iar altora li se mai vedeau doar feţele, chinuindu-se să respire şi cu ochii holbaţi de groază Yarvi ştia că alţii deja erau sub apa neagră, ţinându-şi respiraţia câteva secunde în plus, în timp ce se chinuiau fără sorţi de izbândă să-şi desfacă lacătele Căzu, sprijinindu-se în mâini şi genunchi, gata să vomite, cu capul învârtindu-i-se, căutând cheia prin hainele pline de sânge ale lui Trigg, încercând să se abţină de la a se uita la faţa lui despicată, zărind totuşi trăsăturile contorsionate şi carnea însângerată ce lucea în rana imensă, înghiţindu-şi voma, căutând cheia, auzind în continuare vaietele puternice ale sclavilor înlănţuiţi — Las-o Nimic stătea în faţa lui, mult mai înalt decât şi-ar fi putut imagina Yarvi că ar putea fi, cu sabia pătată de sânge atârnându-i neglijent în mână Yarvi clipi, apoi îşi mută privirea la puntea înclinată şi la sclavii care se înecau — Dar vor muri Vocea îi suna ca un croncănit slab — Moartea ne aşteaptă pe toţi Nimic îl înşfăcă pe Yarvi de zgardă, îl ridică şi-l aruncă peste bord, iar Marea Mamă îl prinse iar în strânsoarea-i îngheţată III Drumul cel lung Jonglând cu împrejurarea Cineva îl pălmui pe Yarvi peste faţă Văzu mâna, auzi zgomotul, dar de-abia simţi palma — Fugi, şuieră glasul lui Jaud Tot ce putu Yarvi să facă fu să-şi târşâiască picioarele anemic, cu lanţul zornăind după el şi cu hainele ude trăgându-l în jos la fiecare pas, îngreunat şi mai mult de prundiş şi de cizmele mustind de apă Căzu de multe ori, dar de fiecare dată când căzu fu susţinut de braţe puternice, care să-l sprijine şi să-l împingă în întuneric — Haide, mormăi Rulf Când ajunse la capătul plajei acoperite de zăpadă, Yarvi riscă o privire înapoi şi reuşi să exclame „Zei”, printre dinţii ce-i clănţăneau Marea Mamă înghiţea lacomă corabia Vântul din Sud Teuga era înghiţită de flăcări, velatura la fel şi vârful catargului, unde se suia Sumael pentru a scruta în zare, ardea cu vâlvătaie Băncile pe care se zbătuse Yarvi erau inundate, vâsle împrăştiate peste tot iţindu-se din apă precum picioarele unor scorobeţi neajutoraţi Doar un colţ al cabinei de la pupă mai era încă vizibil din apele însufleţite de reflexia flăcărilor Spaţiul de depozitare a încărcăturii, cămările de provizii şi cabina căpitanului erau înghiţite de adâncurile tăcute Pe ţărm şi pe chei se vedeau figuri întunecate care priveau Gărzi care scăpaseră de sabia lui Nimic? Sclavi care reuşiseră cumva să se elibereze din lanţuri? Yarvi se întrebă dacă putea distinge ţipete slabe prin urletul vântului Ţipete estompate de trosnetul focului În niciun caz nu putea spune prin ce noroc reuşiseră să evadeze din acel chin provocat de foc şi de apă, cine mai trăia şi cine murise, iar lui Yarvi îi era prea frig pentru a se mai putea bucura că scăpase dintr-un alt dezastru, dar nici trist nu mai putea fi că altcineva nu mai reuşise Regretele vor veni curând, fără îndoială Dacă reuşea să rămână în viaţă după acea noapte — Mişcă, zise Sumael Îl îmbrânciră peste creastă şi el se rostogoli pe partea cealaltă, ajungând întins pe spate pe un morman de nisip, odihnindu-se, cu pielea înţepându-l de frig şi cu gâtul parcă înjunghiat de un cuţit de fiecare dată când înghiţea o gură de aer Văzu faţa lată a lui Rulf sclipind portocalie pe tot obrazul şi pe-a lui Sumael, întunecată, mişcându-se într-una în lumina Tatălui Lună — Lăsaţi-mă, încercă el să spună, însă gura îi era prea amorţită pentru a mai putea scoate vreun cuvânt, dinţii îi avea îngheţaţi până la rădăcini şi tot ce putu scoate în final fu un norişor de abur — Plecăm împreună, zise Sumael Nu aşa ne-am înţeles? — Am crezut că înţelegerea a picat când Trigg a-nceput să mă sugrume — Ooo, n-o să poţi scăpa aşa uşor de noi Îl prinse de încheietura beteagă Ridică-te Fusese trădat de propria familie, de propriul popor, însă găsise loialitate în rândul câtorva sclavi care nu-i datorau nimic Era ridicol de recunoscător, atât de recunoscător, că îi veni să plângă Dar simţea că îi vor prinde bine nişte lacrimi mai încolo Reuşi să se ridice cu ajutorul lui Sumael Cu ajutorul lui Rulf şi al lui Jaud reuşi să continue să meargă, de-abia gândindu-se la direcţia în care se deplasa, ştiind doar că trebuia să lase undeva, în spate, Vântul din Sud Apa rece ca gheaţa îi clipocea în cizme, iar vântul îi pătrundea prin hainele ude şi jerpelite, de parcă n-ar fi avut nimic pe el — Chiar a trebuit să-ţi alegi cel mai rece loc creat de zei pentru a putea evada? Mârâi Rulf În cel mai rece moment al anului? — Am avut un plan mai bun În glasul lui Sumael nu se citise încântarea când vorbise despre planul ei eşuat Dar s-a năruit odată cu scufundarea Vântului din Sud — Câteodată trebuie să jonglezi cu planurile în funcţie de împrejurări, zise Jaud — Să jonglezi? Mârâi Rulf Ăsta s-a făcut ţăndări — Acolo Yarvi indică ceva cu ciotul lui de deget îngheţat Mai în sus, un pom pipernicit se înălţa în întuneric, în timp ce fiecare creangă avea vârful acoperit cu alb, iar dedesubt se vedea o strălucire portocalie slabă De-abia îndrăznea să spere că ce vedea era adevărat, însă începu să alerge cât putea de repede, pe jumătate mergând, pe jumătate târându-se, disperat În acele clipe chiar şi să viseze la un foc era mai mult decât nimic — Aşteaptă! Şuieră Sumael, nu ştim cine — Nu are importanţă, zise Rulf, agitându-se şi el în urma lui Yarvi Focul fusese aprins într-o groapă de lângă pomul acela pipernicit şi strâmb, dar care oferise un oarecare adăpost contra vântului, din rămăşiţele unei lăzi sfărâmate aranjate cu grijă, o flăcăruie arzând în mijlocul lor Ghemuit deasupra lui, chinuindu-se să-l înteţească cu aburul respiraţiei, stătea Ankran Dacă Yarvi ar fi putut să aleagă numele cuiva pe care să-l salveze, în niciun caz acesta n-ar fi fost Ankran Dar, eliberându-i pe Rulf şi pe Jaud, fusese nevoit să-l elibereze şi pe camaradul lor, iar în acel moment Yarvi s-ar fi aruncat şi la picioarele lui Odem, dacă acesta i-ar fi dat posibilitatea să se încălzească Se prăbuşi în genunchi, ţinându-şi mâinile ce tremurau deasupra flăcărilor Jaud îşi înfipse mâinile în şolduri — Deci, ai reuşit — Unii rahaţi plutesc, zise Rulf Ankran nu făcu decât să-şi frece nasul strâmb — Dacă duhoarea mea vă deranjează, aţi putea să vă găsiţi singuri un foc O toporişcă alunecă fără zgomot din mâneca lui Sumael, lama-i strălucitoare atârnând în jos — Mie îmi place ăsta Fostul magazioner ridică din umeri — Atunci, departe de mine intenţia de a-i ţine la distanţă pe cei disperaţi Fiţi bine veniţi cu toţii în castelul meu! Sumael curăţase deja copacul de cristalele de gheaţă şi retezase o creangă Acum o înfigea în pământ, cu rămurelele îndreptate spre foc Pocni din degete înspre Yarvi — Dă-ţi hainele jos — Se pare că romantismul a supravieţuit! Zise Rulf, fluturând din gene către cer Sumael îl ignoră — Hainele ude te vor omorî la noapte la fel de sigur ca orice alt duşman Frigul îl părăsea încet-încet şi Yarvi începu acum să simtă loviturile încasate – toţi muşchii îl dureau, capul şi-l simţea greu şi gâtul îi pulsa de la strânsoarea mâinilor lui Trigg Nu ar fi avut puterea de-a se opune nici dacă ar fi vrut s-o facă Îşi dădu jos hainele ude, unele deja pline de gheaţă pe la tivuri, şi se apropie de foc cât de mult îndrăzni, îmbrăcat acum doar cu zgarda şi cu lanţul Rulf îi aşeză o pătură din lână pe umerii ce-i tremurau — Ţi-o împrumut, nu ţi-o dau de tot, zise el — Apreciez în orice caz, reuşi Yarvi să articuleze printre dinţii ce-i clănţăneau, privind-o pe Sumael cum îi întindea hainele aproape de flăcări, deja începând să iasă aburi din ele — Dacă vede cineva lumina? Întrebă Jaud, uitându-se încruntat înapoi, în direcţia de unde veniseră — Dacă preferi să îngheţi, stai în întuneric Îl găseşti peste tot Ankran încercă să scormonească focul cu o surcică, pentru a obţine mai multă căldură Eu cred că lupta, apoi corabia în flăcări, apoi scufundarea ei le vor stopa dorinţa de a porni vreo căutare — Atât timp cât vom pleca până-n zori, zise Rulf — Să plecăm unde? Întrebă Sumael, ghemuindu-se lângă Yarvi Alegerea cea mai potrivită ar fi fost înspre est Spre est, de-a lungul coastei lângă care îi adusese Vântul din Sud Însă Yarvi trebuia să ajungă în vest În vest, spre Vansterland În vest, spre Gettland În vest, la Odem, la răzbunare, cu cât mai repede, cu atât mai bine Privi în jur, la frăţia lui pestriţă, adunaţi cu toţii în jurul focului ce întreţineau viaţa, cu feţe sfrijite, pe care flăcările desenau modele ciudate, întrebându-se cum să-i convingă să aleagă să meargă în direcţia greşită — Spre est, desigur, zise Rulf Cu cât timp în urmă am trecut de piaţa aia? Lui Sumael îi luă o secundă să facă o socoteală pe degete — Pe jos ne-ar lua trei zile — Va fi un traseu dificil Rulf se scărpină pe obrazu-i bărbos Al dracului de dificil şi — Eu o iau înspre vest, zise Ankran, cu falca-i strâmbă încordată şi cu ochii fixaţi asupra flăcărilor Se înstăpâni tăcerea, în timp ce toţi se uitau la el — Spre ce anume, înspre vest? Întrebă Jaud — Thoriby Yarvi nu putu decât să ridice din sprâncene când văzu acest ajutor nesperat Rulf izbucni în râs — Îţi mulţumesc că m-ai făcut să râd atât de sănătos înainte să mor, Maestre Ankran! Fostul magazioner se îndreaptă înspre Gettland — Spre Vansterland Voi încerca să găsesc o corabie care să mă ducă acolo Rulf chicoti din nou — Deci te pregăteşti să mergi pe jos până în Vansterland? Şi cam cât estimezi că ţi-ar lua să faci călătoria asta, navigatorule? — Pe jos, cel puţin o lună Sumael o zisese atât de repede, încât probabil că deja făcuse calculul în minte — O lună în condiţiile astea! Rulf cuprinse cu mâna-i masivă întregul peisaj dezolant acoperit de zăpadă, cel prin care deja se chinuiseră să răzbată, iar Yarvi se văzu nevoit să admită că gândul acesta nu era deloc încurajator Cu ce echipament? — Am un scut Jaud şi-l dădu jos de pe spate, unde îl ţinea prins, şi bătu cu pumnul în el Un scut mare şi rotund, făcut din lemn nefinisat, cu un umbo din fier M-am gândit să-l folosesc pe post de barcă — Şi o gardă generoasă mi-a împrumutat arcul său Rulf îi ciupi coarda de parcă ar fi fost o harpă Însă nu cântă niciun fel de muzică fără săgeţi Are careva un cort? Haine în plus? Pături? Sănii? Tăcere, în afară de tânguitul vântului rece imediat ce te îndepărtai de groapa luminată de foc Atunci îţi urez tot norocul din lume, Maestre Ankran! A fost o plăcere să vâslesc alături de tine, însă mi-e teamă că acum drumurile noastre se vor despărţi Noi, ceilalţi, ne îndreptăm către est — Ce prost te-a ales pe tine şef? Toţi se întoarseră când auziră vocea răguşită în întuneric, unde stătea Nimic Pe lângă jegul obişnuit, mai era mânjit şi de funingine, cu zdrenţele, părul şi barba aproape negre Purta cizmele şi haina lui Trigg, ce avea o crustă de sânge uscat pe umăr Pe celălalt umăr ducea un sul de pânză de catarg pârlită şi, legănând-o cu mâna ca pe un copil, în noaptea îngheţată, ţinea sabia cu care Yarvi îl văzuse omorând şase oameni Se lăsă jos pe pământ, lângă foc, cu picioarele încrucişate, de parcă ajunsese la o întâlnire pusă la cale cu mult timp înainte, şi-şi întinse palmele deasupra flăcărilor, oftând satisfăcut — Sună bine, să mergem înspre vest, spre Gettland O să fim urmăriţi — Trigg? Întrebă Sumael — Nu trebuie să te mai gândeşti la supraveghetorul nostru Mi-am plătit datoria faţă de el Însă între mine şi Shadikshirram treburile au rămas nerezolvate Nimic îşi linse un deget şi şterse o pată de pe sabie Trebuie s-o lăsăm mult în urmă — Noi? Se răsti Sumael, şi Yarvi văzu că la spate avea deja toporişca pregătită Deja te-ai autoinvitat alături de noi? Lumina flăcărilor juca în ochii de nebun ai lui Nimic — Doar dacă nimeni altcineva n-are de gând să mă invite Yarvi îşi ridică mâinile între ei, netezind calea pentru Tatăl Pace — Avem nevoie de tot ajutorul pe care-l putem obţine Chiar, care-i numele tău? Nimic privi în gol, spre cerul nopţii, de parcă răspunsul ar fi fost scris în stele — Am avut trei nume sau poate patru însă toate mi-au adus ghinion Le-aş un dacă v-ar aduce ghinion şi vouă Dacă vrei să mi te adresezi, Nimic este în regulă, însă eu nu vorbesc prea mult Shadikshirram va veni după noi, aşteptându-se s-o luăm înspre est — Pentru că e o nebunie s-o luăm înspre vest! Rulf se întoarse spre Sumael Spune-le! Ea strânse din buzele-i pline de cicatrice şi-şi închise ochii aproape de tot — Spre est ajungem mai repede Şi mai uşor — Vedeţi! Lătră Rulf, plesnindu-se cu palma peste coapsă — Eu plec spre vest, zise Sumael — Poftim? — Vor fi oameni în est Oricine a scăpat de pe corabie Iar piaţa aia colcăia de negustori de sclavi — Iar Vansterlandul nu colcăie? Întrebă Rulf Pentru că noi am făcut mereu afaceri bune cu inglingii de acolo — Estul e periculos, zise Sumael — Vestul nu înseamnă decât săptămâni de sălbăticie — Într-acolo e pădurea Pădurea înseamnă combustibil Şi poate chiar şi hrană Poate că în est se află piaţa de sclavi, dar după aceea? Doar mlaştini şi sălbăticie, cale de sute de kilometri În vest se află Vansterlandul Vestul înseamnă civilizaţie Vestul înseamnă posibil corăbii care merg şi mai departe în vest Care merg acasă — Acasă Jaud privea flăcările de parcă şi-ar fi văzut satul în ele şi fântâna aceea cu cea mai dulce apă din lume — Mergem spre interiorul continentului, zise Sumael, departe de orice corabie Apoi spre vest Rulf dădu din mâini — Cum te vei putea orienta printre zăpezi? Vei sfârşi învârtindu-te în cerc! Sumael scoase din haină un pacheţel din piele şi-l desfăcu, scoţând la iveală luneta şi instrumentele — O să reuşesc să mă orientez, bătrâne, nu-ţi face griji pentru asta Nu pot spune că sunt de partea vreuneia dintre direcţii Mai ales având în vedere compania în care mă aflu Însă şansa mai bună ni s-ar putea oferi înspre vest — S-ar putea? Sumael ridică din umeri — Câteodată s-ar putea e tot ce poţi spera — Trei pentru vest Yarvi zări pe faţa lui Ankran primul zâmbet de când Shadikshirram îi scosese doi dinţi din faţă Dar tu, uriaşule? — Hmm Jaud îşi propti falca în pumn şi-şi roti privirea de jur împrejur Huh Se uită la fiecare în parte şi ochii i se opriră asupra instrumentelor lui Sumael Heh Ridică din umerii săi masivi şi trase cu putere aer în piept Nu există om mai de încredere pentru mine într-o luptă, Rulf Însă când vine vorba să ajungem dintr-un punct în altul am încredere în Sumael Voi merge spre vest Dacă mă luaţi cu voi — Poţi să-ţi ţii scutul deasupra mea când ninge, zise Sumael — Sunteţi cu toţii nebuni de legat! Rulf îl plesni pe Yarvi pe umăr cu o mână grea Se pare că n-am mai rămas decât noi doi, Yorv — Sunt măgulit de ofertă Yarvi alunecă de sub mâna lui Rulf, lăsându-şi în urmă şi pătura şi trăgându-şi pe el cămaşa nu chiar uscată, dar nici prea umedă Dar primul lucru pe care trebuie să-l facem e să rămânem împreună Să rămânem împreună sau să murim izolaţi unul de celălalt Asta şi ce îl aştepta în Gettland, jilţul, jurământul şi răzbunarea, şi cu cât aştepta mai mult, cu atât îi scădeau şansele de a le mai putea recupera vreodată Mergem cu toţii împreună, către vest Şi Yarvi îi rânji lui Rulf şi-l plesni cu mâna sănătoasă pe spate M-am rugat pentru ajutoare mai tinere, dar mă mulţumesc cu ce am — O, zei! Rulf îşi apăsă tâmplele cu podul palmelor Toţi vom regreta această decizie — Se va alătura suitei mele de regrete de până acum Nimic privea în întuneric de parcă ar fi văzut acolo, dincolo de flăcări, o mulţime fantomatică Doar am destule Libertate Sumael mergea în frunte cu paşi repezi şi toţi o urmau pe traseul ales de ea, fără să pună întrebări, aşa cum o făceau şi pe când vâsleau Se zbătură să răzbată printr-un ţinut distrus, presărat cu stânci negre şi acoperit de zăpadă albă, în care copacii piperniciţi fuseseră cu toţii transformaţi în siluete contorsionate de vântul ce sufla gemând înspre mare — Câţi paşi mai avem până în Vansterland? Întrebă Rulf Sumael îşi cercetă instrumentele, făcând calcule în gând, privi înspre pata ce reprezenta Soarele Mamă pe cerul metalic, şi-şi continuă drumul fără să răspundă Puţini oameni din citadela din Thoriby ar fi preţuit-o ca pe-o comoară, însă sulul de pânză de catarg mucegăită pe care-l purta Nimic pe umăr devenise avuţia lor cea mai de preţ Cu grija piraţilor care ar împărţi între ei un depozit jefuit, rupseseră pânza şi-şi băgaseră bucăţile pe sub haine, înfăşurându-le în jurul capului şi al mâinilor îngheţate, ba chiar şi în jurul picioarelor, în cizme Păstrară o jumătate de sul, pe care Jaud îl căra în spate, pentru a se putea adăposti sub el pe timpul nopţii Fără îndoială, era doar cu puţin mai cald aşa decât în întunericul total de afară, însă se mulţumeau şi cu puţin Puţinul ăla putea fi diferenţa dintre viaţă şi moarte Schimbară de mai multe ori direcţia de mers, străbătând teritorii nemaiumblate înainte, cu Jaud deschizând calea fără să se plângă, cu Rulf proferând injurii la adresa zăpezii, de parcă ar fi fost duşmanul lor dintotdeauna, cu Ankran străduindu-se să înainteze cu mâinile strânse în jurul trupului, cu Nimic ţinându-şi capul ridicat şi sabia strânsă aproape de trup, de parcă şi-ar fi închipuit că el însuşi e făcut din oţel şi vremea potrivnică, rece sau caldă, nu l-ar fi afectat în niciun fel, deşi, în ciuda rugăciunilor lui Yarvi, zăpada începuse să i se aşeze pe umerii hainei furate — Al dracului de minunat, murmură Rulf către cer — Nouă ne convine, zise Ankran Ne acoperă urmele şi ne ajută să rămânem nevăzuţi Cu puţin noroc, bătrâna doamnă va crede c-am îngheţat aici — Fără noroc, chiar vom îngheţa, murmură Yarvi — Orice s-ar întâmpla, nu-i pasă nimănui, zise Rulf Nimeni nu-i chiar atât de nebun încât să ne urmeze aici — Ha! Lătră Nimic Shadikshirram e prea nebună ca să facă altceva Şi-şi aruncă pe umăr lanţul greu, ca pe o eşarfă, sfârşind astfel conversaţia, la fel cum sfârşise lupta cu gărzile de pe Vântul din Sud Yarvi se uită încruntat înapoi, de unde veniseră, la urmele ce mergeau departe în spatele lor, prin peisajul cenuşiu Se întrebă când va descoperi Shadikshirram rămăşiţele corabiei sale Apoi se întrebă ce va face ea după ce le va descoperi Înghiţi în sec şi se grăbi să-i ajungă din urmă pe ceilalţi La prânz, când Soarele Mamă nu se ridicase mai mult de umărul lui Jaud, ajungând la zenitul ei inferior, făcură o pauză, înghesuindu-se unul într-altul într-o groapă, privindu-şi umbrele lungi ce se străduiau să-i ajungă din urmă — Mâncare, rosti Sumael cu voce tare ce gândeau toţi ceilalţi Nimeni nu dorea să se ofere voluntar Cu toţii ştiau că aici hrana valora mai mult decât aurul Ankran îi surprinse pe toţi, scotocindu-se prin blănuri şi scoţând la iveală un pachet cu peşte sărat Ridică din umeri — Urăsc peştele — Omul care înainte ne înfometa acum ne hrăneşte, zise Rulf Cine zice că nu există dreptate? Scoase şi el la iveală nişte biscuiţi trecuţi de prima tinereţe, asta dacă avuseseră vreodată una Sumael îi urmă exemplul cu doi pesmeţi uscaţi Yarvi nu putu decât să-ntindă palmele goale şi să-ncerce să zâmbească — Mă simt umilit de generozitatea voastră Ankran îşi frecă nasul strâmb — Îmi face oarecum plăcere să te văd umilit Dar voi doi? Jaud ridică din umeri — Am avut puţin timp la dispoziţie să mă pregătesc Nimic îşi ridică sabia — Eu am adus cuţitul Toţi evaluară proviziile amărâte, suficiente şi nu prea pentru o masă decentă pentru toţi şase — Bănuiesc că eu va trebui să joc rolul mamei, zise Sumael Yarvi aşteptă, salivând precum câinii tatălui său când aşteptau resturile, în timp ce ea împărţea în mod egal cele şase porţii de pesmeţi meschin de mici Rulf îşi înghiţi raţia sa din două îmbucături, apoi se uită la Ankran cum îşi mestecă încântat fiecare firimitură de o sută de ori — Asta-i tot ce avem? Sumael înveli din nou preţiosul pachet, cu maxilarele încleştate, după care îl băgă sub cămaşă fără să scoată vreun cuvânt — Mi-e dor de Trigg, zise Rulf întristat Sumael ar fi fost o preoteasă capabilă Era clar că se gândise înainte să părăsească nava să înşface două sticle de vin aruncate neglijent de Shadikshirram, pe care acum le umpluseră cu zăpadă şi le ţineau cu rândul pe sub haine Yarvi învăţă foarte repede cum să soarbă repede rezultatul, din moment ce dezbrăcatul necesar urinării în frigul ăla era un act eroic, aplaudat anemic de ceilalţi, şi totuşi admirat din toată inima, din moment ce fiecare ştia că trebuia să facă acelaşi lucru la un moment dat, în vântul tăios Faptul că ziua era foarte scurtă reprezenta o tortură pentru fiecare, iar când sosea amurgul cerul se umplea de stele, vârtejuri lucitoare urmând trasee de foc, la fel de strălucitoare ca ochii zeilor Sumael le arăta constelaţii ciudate, pentru care avea şi nume, fără excepţie – Ţesătorul Chel, Calea Sinuoasă, Străinul-Care-Bate-la-Uşă, Devoratorul de Visuri – şi-n timp ce le rostea, scoţând aburi respirând în întuneric, zâmbind, se simţea o fericire în glasul ei pe care Yarvi nu i-o detectase înainte, ceea ce-l făcea şi pe el să zâmbească, la rândul lui — Câţi paşi mai avem până în Vansterland acum? Întrebă el — Câţiva Ea privi înapoi, spre orizont, şi fericirea i se evaporă, apoi grăbi pasul El se chinui s-o ajungă din urmă — Nu ţi-am mulţumit — O poţi face după ce vom reuşi să nu devenim o pereche de cadavre îngheţate — Din moment ce s-ar putea să ratez ocazia mulţumesc Ai fi putut să-l laşi pe Trigg să mă omoare — Dacă aş fi avut o secundă de gândire la dispoziţie, l-aş fi lăsat Cu greu s-ar fi putut declara nemulţumit de vorbele ei Se întrebă ce-ar fi făcut el dacă pe ea ar fi sugrumat-o Trigg şi nu-i plăcu răspunsul — Mă bucur că nu te-ai gândit, atunci Urmă o pauză lungă, timp în care nu se auzi decât scârţâitul cizmelor lor prin zăpadă Apoi o văzu privindu-l încruntată peste umăr şi spunând: — Şi eu mă bucur A doua zi începură să glumească pentru a-şi ridica moralul — Iar eşti zgârcit cu proviziile, Ankran! Dă mai departe carnea de porc friptă! Apoi râseră — O să mă iau la întrecere cu tine până în Vulsgard! Ultimul care trece de porţi va fi vândut pentru a ne putea plăti berea! Apoi chicotiră — Sper că Shadikshirram va aduce şi nişte vin cu ea când va veni după noi Abia zâmbiră de data asta Când se târâră cu greu afară de sub cortul jerpelit în dimineaţa celei de-a treia zi, dacă întunericul acela apos s-ar fi putut numi dimineaţă, cu toţii bombăneau — Nu dau doi bani pe împiedicatul ăsta bătrân din faţă, croncăni Nimic, călcându-l pe Rulf pe călcâie pentru a treia oară — Nu-s sigur că-mi place să am în spate sabia nebunului ăstuia, se răsti Rulf peste umăr — Atunci o poţi duce înfiptă în spate — Atâţia ani diferenţă între voi şi tot vă purtaţi ca nişte copii? Yarvi se grăbi să se interpună între ei Trebuie să ne ajutăm reciproc, altfel iarna ne va veni de hac la toţi Abia o auziră pe Sumael zicând, în faţă: — Probabil că oricum ne va ucide pe toţi Yarvi nu o contrazise În cea de-a patra zi, ceaţa îngheţată ce plutea ca un giulgiu pe deasupra terenului îngheţat îi făcu pe toţi să tacă Doar câte un mormăit atunci când cineva se împiedica sau când cel care se împiedica era ajutat să se ridice şi să-şi continue drumul Şase siluete tăcute prin pustiul dezolant, un vid întins, îngheţat, prin care fiecare se străduia să înainteze ducându-şi în spate povara mizerabilă, purtându-şi zgărzile care le iritau gâtul şi lanţurile grele, fiecare cu propria durere, foame şi frică La început Yarvi se gândi la oamenii înecaţi pe corabie Oare câţi muriseră? Se gândi la scândurile ce plesneau şi la apa mării năvălind înăuntru Toate astea pentru ca el să se poată salva? Şi la sclavii care se luptaseră cu lanţurile pentru o ultimă gură de aer, înainte ca Marea Mamă să-i tragă în adâncuri, jos, tot mai jos Însă mama lui zicea mereu: Niciodată să nu te mai preocupe ce s-a petrecut deja Doar ce urmează să se petreacă Nu mai putea schimba nimic, iar sentimentul de vinovăţie faţă de trecut şi cel de grijă faţă de viitor începură să pălească, lăsând în urmă doar amintirile sâcâitoare despre mâncare Cele patru duzini de porci fripţi cu ocazia vizitei Marelui Rege, atât de mulţi pentru un personaj atât de mărunt şi pentru preoteasa lui cu păr cărunt şi privire ageră Festinul cu ocazia testului de războinic pe care fratele său îl trecuse, cel la care Yarvi doar ciugulise câte ceva, ştiind că el însuşi nu va putea trece testul niciodată Pe plajă, înainte de raidul lui nefericit, când oamenii gătiseră ceea ce pentru unii dintre ei fusese ultima masă, o sută de focuri arzând pentru tot atâtea mese, dogoarea ce te mângâia pe faţă ca o mână, un cerc de rânjete înfometate, luminate de flăcări, grăsimea sfârâind şi şoriciul înnegrindu-se — Libertate! Urlă Rulf, deschizându-şi larg braţele, pentru a putea cuprinde întinderea vastă de deşertăciune albă Libertatea de-a îngheţa unde-ţi face plăcere! Libertatea de-a muri de foame unde vrei! Libertatea de-a merge până cazi lat! Vocea i se stinse repede în aerul rarefiat şi aspru — Ai terminat? Întrebă Nimic Rulf îşi lăsă braţele să cadă — Da Apoi se străduiră să meargă mai departe Nu gândul la mama sa îl făcu pe Yarvi să meargă mai departe, pas chinuitor după pas chinuitor, pas dureros după alt pas dureros, cădere îngheţată după altă cădere îngheţată, hotărât să-i urmeze pe ceilalţi Nici gândul la logodnică, la tatăl mort sau la taburetul din apropierea focului Mamei Gundring Ci gândul la Odem, zâmbindu-i, cu mâna pe umărul lui La Odem, promiţându-i să-i fie ajutor de nădejde La Odem, întrebând cu glas blând ca o ploaie de primăvară dacă un schilod ar trebui să fie regele Gettlandului — Cred că nu, mârâi Yarvi, scoţând un nor de aburi în aerul îngheţat printre buzele crăpate Cred că nu Cred că nu Şi, pas chinuitor după pas chinuitor, Gettlandul se apropia din ce în ce mai mult Cea de-a cincea zi veni, curată şi îngheţată, cu cerul de un albastru orbitor, încât lui Yarvi i se părea că poate vedea aproape până la mare, o dungă negru cu alb la mare depărtare, la marginea unui teritoriu negru şi alb — Ne-am descurcat bine, zise el Trebuie s-o recunoaşteţi Sumael, ferindu-şi ochii de lumina puternică în timp ce privea înspre vest, nu putu s-o facă — Am avut noroc de vreme bună — Eu nu mă simt norocos, murmură Rulf, cuprinzându-şi trupul cu braţele Tu te simţi norocos, Jaud? — Mie mi-e frig, răspunse acesta, frecându-şi vârfurile rozalii ale urechilor Sumael clătină din cap către cer, care, în afara unei pete îndepărtate în partea de nord, arăta neobişnuit de curat — Poate la noapte, sau poate mâine, o să aflaţi cum arată norocul de vreme proastă Se apropie o furtună Rulf privi în sus, mijindu-şi ochii — Eşti sigură? — Eu nu-ţi spun cum să sforăi, nu? Aşa că nu-mi spune tu cum să mă orientez Rulf se uită la Yarvi, apoi ridică din umeri Însă, înainte de-a se întuneca, ca de obicei, se dovedi că ea avusese dreptate Pata aia de pe cer crescu, se umflă, din ce în ce mai mult, se înnegri şi căpătă culori din cele mai ciudate — Zeii sunt supăraţi, murmură Nimic, privind încruntat în sus — Când nu sunt ei furioşi? Zise Yarvi Începu să ningă cu fulgi uriaşi, ca o perdea, în vârtejuri Vântul sufla cu rafale asurzitoare, lovindu-i cu furie din toate părţile, abătându-i din drum ba la stânga, ba la dreapta Yarvi căzu şi, după ce se ridică, nu mai văzu pe nimeni prin preajmă O luă la fugă panicat şi se izbi de spatele lui Jaud — Trebuie să scăpăm de-aici! Ţipă el, de-abia reuşind să-şi audă propria voce din cauza vântului — Nu te contrazic! Zbieră Jaud în spatele lui — Avem nevoie de zăpadă adâncă — Avem zăpadă! Răcni şi Ankran Se aventurară pe fundul unei ravene înguste, cel mai promiţător popas pe care Yarvi putea să spere să-l găsească prin zăpada ce venea în rafale atât de dese, încât ceilalţi arătau ca nişte fantome Se ghemui ca un iepuraş, azvârlind zăpada dintre picioare, îngropându-se în zăpadă cu capul înainte, disperat, săpând un tunel cât toată lungimea corpului său Mâinile îi ardeau din cauza frigului ce pătrunsese pe sub pânza de catarg umedă, iar muşchii îl ardeau de la efortul depus, însă se forţă să continue Săpă ca şi cum viaţa lui depindea de asta Şi chiar depindea Sumael îşi făcu şi ea loc pe lângă el, mârâind printre dinţii încleştaţi şi folosindu-şi toporişca pe post de mistrie Săpară o firidă, apoi o groapă, apoi o cameră mică Ankran îşi făcu şi el loc în spatele lor, cu limba vârâtă în gaura lăsată de dintele lipsă, în timp ce săpa şi depozita zăpada în spatele lui Rulf îl urmă îndeaproape în semiîntunericul rece, apoi îşi făcu şi Jaud loc cu umăru-i masiv în gaura care tot creştea, după care, în final, îşi făcu apariţia capul lui Nimic — Ingenios, spuse el — Să lăsaţi intrarea liberă, murmură Yarvi, altfel peste noapte vom rămâne îngropaţi aici, şi se ghemui rezemat de zăpada bătătorită, dându-şi jos pânza udă leoarcă şi suflându-şi în palmele făcute căuş Deja avea mai puţine degete decât îi trebuiau: nu-şi permitea să mai piardă vreunul — Unde ai învăţat să faci asta? Întrebă Sumael, aşezându-se alături de el — Tatăl meu m-a învăţat — Cred că ne-a salvat vieţile — Trebuie să-i mulţumeşti când o să-l vezi Ankran îşi făcu loc cu umărul, pentru a se culcuşi Erau îngrămădiţi unul într-altul, dar la fel stătuseră timp de patru zile Nu mai era loc de mândrie, de aversiune sau de duşmănie acolo, în sălbăticie Yarvi închise ochii, gândindu-se la tatăl lui, întins pe lespede, cu pielea palidă şi rece — Tatăl meu a murit — Îmi pare rău, se auzi vocea profundă a lui Jaud — Mă bucur că unuia dintre noi îi pare rău Yarvi îşi lăsă mâna să cadă, realizând un moment mai târziu că îi căzuse peste mâna lui Sumael, care avea degetele ridicate, presate în palma lui Se simţea bine aşa, cu pielea fierbinte acolo unde îl atingea ea Nu şi-o îndepărtă Şi nici ea Încet, îşi strânse degetele în jurul degetelor ei Urmă apoi o tăcere lungă, în timp ce ascultau vântul tânguindu-se în afara adăpostului lor şi priveau cum respiraţiile lor se transformau în aburi grei şi groşi, iar Yarvi începu să se simtă cât de cât confortabil, îngropat sub un strat gros de zăpadă îngheţată, aşa cum nu se mai simţise de mult timp, de când părăsiseră focul acela firav aprins de Ankran — Aici Simţi vocea suflându-i pe obraz, apoi simţi cum Sumael îl apucă blând de încheietură Deschise ochii, dar nu putu să-i distingă expresia în întuneric Îi răsuci mâna în sus şi-i apăsă ceva în palmă Veche, acră şi undeva între îmbibată cu apă şi îngheţată, dar era totuşi pâine şi, pe zei, era atât de bucuros s-o primească Stătură strânşi unul în celălalt, drămuindu-şi proviziile, fiecare mestecând ceva mulţumit sau, cel puţin, uşurat, fiecare înghiţind câte ceva, devenind tăcuţi rând pe rând şi lăsându-l pe Yarvi în cumpănă: să îndrăznească sau nu să apuce din nou mâna lui Sumael? — Asta-i tot ce-am mai avut de mâncare, spuse ea apoi Tăcere din nou, de data asta mai puţin mulţumiţi, cu toţii Glasul lui Rulf veni înnăbuşit din întuneric: — Cât mai e până în Vansterland? Nimeni nu-i răspunse Oamenii mai buni — Cei din Gettland sunt oamenii mai buni, zise Nimic cu o voce răguşită Luptă ca unul Apărat fiecare de scutul camaradului său — Gettlanderii? Ha! Rulf pufni pe nas, în timp ce se lupta cu panta înzăpezită în urma lui Sumael O turmă de oi amărâte mânate behăind spre abator! Când camaradul cade, ce urmează? Bărbaţii din Throven au foc în ei! Se contraziseseră toată ziua Dacă sabia sau arcul erau superioare Dacă Hemenholm era la sud de Insula Grenmer Dacă lemnul vopsit sau cel uns cu ulei era preferat de Marea Mamă şi, deci, care din ele era mai potrivit pentru un vas cu mai mult noroc Yarvi se întreba de unde aveau atâta energie El de-abia mai avea destulă energie ca să poată respira — Bărbaţii din Throven? Croncăni Nimic Ha! După ce se stinge focul, ce urmează? Întâi vor analiza situaţia, apoi îşi vor argumenta punctele de vedere cu multă siguranţă de sine, iar în final vor schimba priviri crunte În ochii lui Yarvi niciunul nu venise cu un argument cât de cât convingător de când o lăsaseră pe Vântul din Sud scufundându-se Terminaseră mâncarea de trei zile, iar pentru Yarvi foamea era ca un vid dureros ce-i înghiţise toate speranţele După ce-şi desfăcuse pânza de catarg de pe mâini, de-abia şi le mai recunoscuse: erau zbârcite şi umflate Pielea de pe vârful degetelor avea un aspect ca de ceară şi simţea o senzaţie de amorţeală înţepătoare când le atingea Chiar şi Jaud avea obrajii supţi Ankran avea un şchiopătat pe care nu reuşea să şi-l ascundă Când respira, Rulf scotea un şuierat care îl făcea pe Yarvi să tresară Nimic avea gheaţă în sprâncenele strâmbe Buzele lui Sumael deveneau din ce în ce mai subţiri, mai cenuşii şi mai strâns lipite cu fiecare kilometru parcurs În timpul acelor dezbateri nesfârşite, Yarvi nu se putea gândi decât la cine va fi cel care va muri primul — Gettlanderii ştiu ce-i disciplina, bolborosi Nimic Gettlanderii sunt — Cărui prost îi pasă? Mârâi Yarvi, privind când la un bătrân, când la celălalt, parcă împungându-i cu ciotul de deget, furios dintr-odată Bărbaţii sunt doar bărbaţi, buni sau răi, depinde de norocul lor! Acum păstraţi-vă energia pentru mers! Şi-şi vârî la loc mâinile la subsuori, străduindu-se să urce dealul — E fiu de bucătar şi filosof, îl auzi gâfâind pe Rulf — Cu greu îmi pot da seama care e cel mai nefolositor de aici, murmură Nimic Ar fi trebuit să-l las pe Trigg să-l omoare Clar, gettlanderii sunt În momentul în care ajunse sus pe culme rămase tăcut Cu toţii, nu doar el La picioarele lor se afla o pădure, întinzându-se în toate direcţiile, pierzându-se în depărtare, în vălul cenuşiu al ninsorii ce nu mai contenea — Copaci? Şopti Sumael, de parcă nu-i venea să creadă ce-i comunicau simţurile — Copacii ar putea însemna hrană, zise Yarvi — Copacii ar putea însemna foc, interveni Ankran O luară la goană în jos cu toţii dintr-odată, chiuind ca nişte copii scăpaţi de o sarcină neplăcută Yarvi căzu, împiedicându-se într-un troian de zăpadă, după care se ridică din nou Se chinuiră să răzbată prin lăstărişul pipernicit, apoi printre brazii înalţi cât nişte turnuri, cu trunchiuri atât de groase, încât Yarvi de-abia le putea cuprinde cu braţele desfăcute Stâlpi falnici într-un loc sacru, iar ei nişte intruşi nepoftiţi Încetiniră de la goană la alergare şi de la alergare la un mers târşâit Niciun fruct nu cădea de pe crengile goale Nicio căprioară nu alerga să se înfigă în sabia lui Nimic Lemnul pe care îl găsiră era ud şi putred Solul de sub zăpadă era sărac, plin de rădăcini încurcate şi de ace putrede, depuse în ani fără de număr Râsul le pieri şi pădurea deveni perfect tăcută, o tăcere grea, netulburată nici măcar de ciripitul vreunei păsări — Oh, zei, şopti Ankran Nu suntem într-o situaţie mai bună, aici e la fel ca afară Yarvi se sprijini de trunchiul unui copac, rupând cu o mână tremurătoare o bucată de burete pe jumătate îngheţat — Ai găsit ceva? Întrebă Jaud cu speranţă în glasu-i piţigăiat — Nu Yarvi aruncă buretele Ăsta nu e comestibil Şi disperarea se coborî asupra lui precum ninsoarea, ba chiar mai grea decât înainte — Avem nevoie de foc, zise el, încercând să menţină vie flacăra speranţei Focul i-ar încălzi, le-ar ridica moralul, i-ar face mai uniţi şi i-ar ajuta să reziste încă o bucată de vreme Nu-şi permitea să se gândească încă la unde i-ar putea duce asta O tragere o dată, aşa cum îi spunea Jaud mereu — Avem nevoie de lemn uscat pentru foc, zise Ankran Ar putea fiul bucătarului să găsească aşa ceva? — Ştiu de unde să-l cumpăr în Thoriby, îl repezi Yarvi De fapt, probabil că nu ştia Avusese sclavi pentru asta — Terenul mai înalt ar trebui să fie mai uscat Sumael începu să alerge uşor şi Yarvi se grăbi după ea, coborând într-o vale puţin adâncă, având o pantă domoală, acoperită de zăpadă albă, neatinsă Poate acolo, sus Ea se grăbi să ajungă în luminişul din pădure, cu Yarvi urmând-o îndeaproape, abia ţinându-se după urmele paşilor ei Pe zei, era epuizat De-abia îşi mai putea simţi picioarele Solul avea un aspect ciudat aici, neted şi dur sub un strat subţire de zăpadă, ici şi colo ivindu-se petice negre Următorul pas făcut de Sumael fu însoţit de un pârâit ciudat Ea îngheţă acolo, privind încruntată în jos — Aşteaptă! Nimic stătea mai sus pe pantă, în urma lor, cu braţul petrecut în jurul unui copac şi cu sabia în cealaltă mână E un râu! Yarvi îşi privi picioarele, având fiecare fir de păr ridicat de groază Gheaţa şuieră, pocni şi i se mişcă sub cizme Scoase un geamăt prelung, în timp ce Sumael se întoarse spre el, privindu-l panicată Între ei doi nu era mai mult de un pas sau doi Yarvi înghiţi în sec, de-abia îndrăznind să respire, şi întinse mâna spre ea — Retrage-te uşor, şopti el Ea făcu un pas şi, într-o fracţiune de secundă, dispăru prin gheaţă Rămase împietrit pentru o secundă Apoi tresări ca şi cum ar fi vrut să facă un pas în faţă Se opri cu un geamăt, se aşeză apoi în patru labe şi se târî până la locul în care dispăruse Sumael Apă neagră şi sloiuri de gheaţă plutind, dar nici urmă de ea Se uită peste umăr, văzându-l pe Jaud sărind pe mal, stârnind un nor de zăpadă — Stai! Ţipă Yarvi Eşti prea greu! I se păru că vede mişcare pe sub gheaţă, se târî până acolo cu faţa lipită de pojghiţă, mătură zăpada într-o parte, dar nu văzu nimic, decât întuneric şi bule de aer ridicându-se spre suprafaţă Ankran veni şi el, clătinându-se, spre râu, cu braţele larg desfăcute şi se opri dintr-odată, când auzi geamătul scos de suprafaţa îngheţată Nimic se chinuia să răzbată prin zăpadă, ca să ajungă la peticul de gheaţă descoperită, prin care ieşiseră nişte colţi de piatră O tăcere îngrozitoare se înstăpâni — Unde e? Urlă Yarvi Rulf stătea şi se holba pe mal, cu buzele răsfrânte a deznădejde Cât timp putea să-şi ţină cineva respiraţia? Nu atât de mult, cu siguranţă Îl văzu pe Nimic cum sare câţiva paşi de pe mal, îşi ridică mult sabia, îndreptând-o apoi cu vârful în jos — Eşti nebun? Ţipă Yarvi, înainte să se gândească Bineînţeles că era nebun Sabia ţâşni în jos, împroşcând câţiva stropi de apă, iar Nimic se lăsă jos pe gheaţă, băgându-şi un braţ în apă — Am prins-o! O scoase pe Sumael din râu, imobilă ca o cârpă şi cu apă rece scurgându-i-se din haine, şi o trase pe mal, unde aşteptau Jaud şi Rulf — Respiră? Strigă Yarvi, târându-se pe mâini şi pe genunchi, de frică să nu cadă şi el în apă — Cum să-mi dau seama? Întrebă Jaud, îngenunchind şi el alături de ea — Apropie-ţi obrazul de gura ei! — Nu prea cred! — Ridică-i picioarele! Yarvi se năpusti de pe râul îngheţat şi-şi forţă picioarele ca de plumb să înainteze pe malul acoperit de zăpadă — Ce? — Întoarce-o cu faţa în jos! Jaud o apucă prosteşte de glezne, făcându-i capul să-i atârne în zăpadă, în timp ce Yarvi se străduia să-i bage două degete în gură, îndoindu-le şi forţându-le în jos pe gât — Haide! Mârâi el, scuipând şi opintindu-se Haide! O văzuse pe Mama Gundring procedând aşa o dată, cu un băiat ce căzuse în lacul morii Băiatul murise Sumael nu se mişcă Era acoperită de o transpiraţie rece, ca şi cum murise, iar Yarvi mormăi nişte rugăciuni amestecate printre dinţii încleştaţi, fără să ştie măcar cui le adresa Simţi pe umăr mâna lui Nimic — Moartea ne aşteaptă pe toţi Yarvi îşi trase umărul, dându-i mâna la o parte — Haide! Şi, la fel de brusc ca un copil pişcat ca să se trezească, Sumael icni şi scuipă apă, trase dureros aer în piept şi scoase şi mai multă apă — Zei! Zise Rulf, făcând un pas, uimit, în spate Yarvi era aproape la fel de uimit ca şi el şi cu siguranţă nu mai fusese niciodată atât de bucuros că avea pe mâini vomă rece ca acum — Ai de gând să mă laşi jos? Croncăni Sumael, cu ochii rotindu-i-se de jur împrejur Jaud o lăsă să cadă şi ea se ghemui pe zăpadă, trăgându-se de zgardă, tuşind, scuipând şi începând să tremure tare Rulf se holba de parcă fusese martor la un miracol — Eşti un vrăjitor! — Sau preot, murmură Ankran Yarvi nu avea de gând să lase pe nimeni să-l mai zgândăre unde-l durea — Trebuie s-o încălzim Se chinuiră să aprindă un foc cu ajutorul micuţei bucăţi de cremene a lui Ankran, rupând fâşii de muşchi de pe copaci pentru aprins, însă totul era umed, iar cele câteva scântei nu avură niciun rezultat Încercară pe rând, în timp ce Sumael se uita la ei cu ochi arzând de febră, tremurând din ce în ce mai tare, până când auziră hainele pocnind pe ea Jaud, cel care odată aprindea focul într-o brutărie în fiecare dimineaţă, nu putu face nimic, iar Rulf, cel care aprindea focuri pe plaje măturate de vânt şi bătute de ploaie peste tot în jurul Mării Sfărâmate, nu putu face nimic, chiar şi Yarvi făcu un efort zadarnic, încercând să manevreze cremenea cu mâna beteagă, până când se umplu de tăieturi, în timp ce Ankran murmura o rugăciune către Cel Care Aprinde Focul Însă zeii terminaseră cu miracolele în ziua aceea — Putem săpa un adăpost? Jaud se legăna pe călcâie Aşa cum am făcut în timpul viscolului? — N-avem suficientă zăpadă, zise Yarvi — Atunci, din crengi? — Prea multă zăpadă — Trebuie să mai încercăm Sumael se ridică dintr-odată în picioare, clătinându-se şi lăsând haina lui Rulf, prea mare pentru ea, să cadă în zăpadă, în spatele ei — Prea cald, zise ea, desfăcându-şi pânza de catarg de pe mâini, lăsând-o să fluture liberă, descheindu-şi cămaşa şi trăgând de lanţul de dedesubt Eşarfa-i prea strânsă Mai făcu câţiva paşi ezitanţi şi se prăbuşi cu faţa în jos Trebuie să ne continuăm drumul, mormăi ea cu faţa în zăpadă Jaud o întoarse cu blândeţe, o ridică în picioare, îmbrăţişând-o cu o mână — Tata nu va aştepta la nesfârşit, şopti ea, cu un firicel de abur firav ieşindu-i dintre buzele învineţite — Frigul e-n capul ei Yarvi îşi lipi palmele de pielea ei rece şi umedă şi se trezi că-i tremură şi lui mâna O fi salvat-o de la înec, însă fără foc şi fără hrană iarna o va împinge prin Ultima Poartă, iar el nu putea suporta acest gând Ce se vor face fără ea? Ce se va face el fără ea? — Fă ceva! Şuieră Rulf, strângându-l tare de mână pe Yarvi Însă ce să facă? Yarvi îşi muşca buzele, holbându-se la pădure, de parcă acolo, printre trunchiurile copacilor dezgoliţi, ar fi putut găsi vreun răspuns Întotdeauna există o cale Stătu aşa, încruntat, un moment, apoi se scutură, dând la o parte mâna lui Rulf, şi se îndreptă către cel mai apropiat copac, smulgându-şi pânza înfăşurată în jurul mâinii sănătoase Smulse un smoc de ceva roşu-maro de pe scoarţă şi un dram de speranţă începu să se înfiripe din nou — Lână, murmură Ankran, smulgând şi el un smoc Nişte oi au trecut pe-aici Rulf şi-o adună de pe degete — Au fost mânate? — Spre sud, zise Yarvi — Cum îţi poţi da seama? — Muşchiul creşte ferit de vânt, pe partea dinspre vest a copacilor — Oile înseamnă căldură, zise Rulf — Oile înseamnă mâncare, zise Jaud Yarvi nu dădu glas gândurilor ce-i treceau prin minte Că oile mai însemnau şi oameni, iar oamenii puteau fi şi neprietenoşi Însă ca să-ţi cântăreşti alegerile trebuie să ai mai mult decât una — Eu voi sta cu ea, zise Ankran Voi aduceţi ajutor, dacă puteţi — Nu, zise Jaud Mergem împreună Acum suntem cu toţii camarazi — Cine o va căra? Jaud ridică din umeri — Când ai o greutate de ridicat, mai bine o ridici, decât să te plângi Şi-şi strecură mâinile sub Sumael, strâmbându-se când o săltă, se clătină uşor, apoi o aşeză cu faţa pe umărul lui şi, fără să scoată niciun cuvânt, începu să meargă spre sud, cu capul sus Probabil că ea nu cântărea prea mult acum, însă fiind cu toţii înfometaţi şi obosiţi, aşa cum era şi Yarvi, părea o sarcină aproape imposibilă — Am trăit ceva ani, murmură Rulf, clipind şi privind la spatele lui Jaud Însă pot spune că n-am văzut un gest mai nobil — Nici eu, zise Yarvi, ridicându-se de jos şi pornind grăbit după ei Cum să se mai plângă, să se mai îndoiască sau să mai ezite, având acea lecţie de rezistenţă chiar în faţa lui? Sau cum putea s-o facă vreunul dintre ei? Bunătate Stăteau înghesuiţi cu toţii în desişul umed şi se uitau în jos, spre aşezare Una dintre construcţii era făcută din piatră, atât de veche încât părea să fi crescut direct din pământ, şi un fuior de fum se ridica din acoperişul îngreunat de zăpadă, făcându-i lui Yarvi gura să saliveze şi pielea să i se înfioare, căci îşi aducea aminte, ca prin ceaţă, de hrană şi de căldură O altă construcţie, care prin behăiturile înăbuşite părea a fi staulul unde erau ţinute oile, arăta ca făcută din coca unei corăbii aduse pe uscat, deşi nu-i trecea deloc prin minte cum ar fi putut fi adusă o corabie atât de departe în interiorul continentului Celelalte construcţii erau doar nişte adăposturi cu forme brute, aproape pierdute sub zăpada depusă deasupra, cu spaţiile goale dintre ele blocate de garduri din buşteni ascuţiţi la un capăt Chiar în faţa intrării, lângă o copcă în gheaţă şi având o undiţă sprijinită pe două beţe, stătea un băiat înfofolit în blănuri, care din când în când îşi sufla nasul zgomotos — Asta mă îngrijorează, şopti Jaud Câţi or fi acolo? Nu ştim nimic despre ei — Decât că sunt oameni şi în oameni nu poţi să ai încredere niciodată, zise Nimic — Ştim că au mâncare, haine şi adăpost Yarvi se uită la Sumael, acoperită cu orice cârpă pe care o putuseră găsi, ceea ce tot nu era de ajuns Tremura atât de tare încât îi clănţăneau dinţii în gură, cu buzele gri-albăstrui precum ardezia, cu pleoapele lăsate, închizându-le, deschizându-le şi închizându-le din nou Lucruri de care avem nevoie pentru a putea supravieţui — Atunci, soluţia e simplă Nimic desfăcu bucata de cârpă de pe mânerul sabiei Oţelul este răspunsul Yarvi îl privi fix — Ai de gând să-l omori pe băiatul ăla? Rulf îşi roti umerii ca şi cum nu se simţea în largul său, însă Nimic şi-i ridică pe ai săi — Dacă trebuie să aleg între moartea lui şi a noastră, atunci da, îl voi ucide, pe el şi pe toţi cei de acolo, de jos Se vor putea alătura regretelor mele Începu să se ridice, însă Yarvi îl apucă de cămaşa zdrenţuită şi-l trase înapoi, în jos, trezindu-se că se uită iar fix în ochii lui cenuşii, cu o privire fixă şi dură De aproape, păreau că nu mai reflectă sănătate mentală Ba, chiar dimpotrivă — Acelaşi lucru e valabil şi pentru tine, băiatule de bucătar, şopti Nimic Yarvi înghiţi în sec, însă nu-şi coborî privirea şi nici nu renunţă Sumael îşi riscase viaţa pe Vântul din Sud pentru a i-o salva pe-a lui Era timpul să-şi plătească datoria Şi, de altfel, se săturase să mai fie un laş — Mai întâi încercăm să discutăm Se ridică în picioare, gândindu-se ce postură să adopte şi încercând să nu mai arate ca un cerşetor zdrenţăros aflat pe culmile disperării, însă nu reuşi — După ce te vor omorî, zise Nimic, va rămâne oţelul răspunsul? Yarvi oftă, scoţând un norişor de abur — Cred că da Şi porni, târşâindu-şi picioarele pe pantă, în jos, în direcţia clădirilor Totul era nemişcat Niciun semn de viaţă, cu excepţia băiatului Yarvi se opri la vreo doisprezece paşi de el — Hei Băiatul se smuci în sus, deranjând undiţa, se împletici înapoi, aproape căzând, apoi o luă la fugă înspre casă Yarvi nu putu decât să aştepte, tremurând Tremurând de frig şi de teama anticipării a ce va urma Nu te poţi aştepta la prea multă bunătate din partea oamenilor care-şi duc traiul în condiţii atât de aspre Se revărsară afară din clădirea de piatră precum albinele dintr-un stup spart Numără şapte oameni, cu toţii înfofoliţi zdravăn în blănuri şi cu toţii ţinând suliţe în mâini Trei dintre ele aveau vârfuri din piatră, nu din metal, însă erau strânse ferm în mâini, cu intenţii clar ostile Se grăbiră, tăcuţi, să facă un semicerc în jurul lui, cu suliţele îndreptate spre el Yarvi nu putu decât să-şi ridice mâinile goale, cu excepţia feşelor făcute din pânză de catarg, să se roage în gând la Tatăl Pace şi să zică: — Am nevoie de ajutorul vostru Silueta din centru îşi înfipse capătul suliţei în zăpadă şi se apropie încet de Yarvi Îşi trase gluga în jos, dezvăluind o chică de păr gri-gălbui şi o faţă plină de riduri adânci, îmbătrânită de muncă şi de vreme Îl studie o clipă Apoi făcu un pas în faţă şi, înainte ca Yarvi măcar să tresară de frică, îşi desfăcu braţele larg şi-l îmbrăţişă strâns — Eu sunt Shidwala, rosti ea în Limba comună Eşti singur? — Nu, şopti el, luptându-se să-şi reţină lacrimile de uşurare Camarazii mei sunt cu mine Interiorul casei era jos şi îngust, mirosea a transpiraţie şi a fum de la focul făcut cu lemne şi semăna cu un palat O tocană uleioasă din rădăcini şi carne de oaie era scoasă dintr-o oală afumată şi pusă într-un castron din lemn, lustruit de anii de folosinţă Yarvi îşi îngropă degetele în ea şi simţi că nu mai mâncase niciodată ceva atât de delicios De pereţii curbaţi erau lipite bănci, iar Yarvi şi prietenii lui stăteau aproape de vatra pe care clocotea mâncarea, în timp ce de cealaltă parte a ei se înşiraseră gazdele lor – Shidwala şi cei ce păreau a fi cei patru fii ai ei, plus băiatul de pe lacul îngheţat, care se holba la Sumael şi la Rulf, de parcă ar fi fost nişte elfi coborâţi din legende În Thoriby aceşti oameni ar fi părut mai mult decât săraci Acum camera era plină de oameni bogaţi Unelte din lemn şi din os erau prinse pe pereţi, instrumente ingenioase pentru pescuit, vânat şi pentru săparea de adăposturi, pentru încropirea unui trai cu ajutorul gheţii, a blănurilor de lup, de capră, de urs şi de focă, pe orice suprafaţă Una dintre gazde, un bărbat cu o barbă deasă, cafenie, curăţă bine oala pentru a-i întinde al doilea castron lui Jaud, iar acesta dădu din cap în semn de mulţumire şi începu să mănânce din nou, cu ochii închişi de plăcere Ankran se apropie de el — Cred că le-am mâncat toată cina Jaud înţepeni cu degetele în gură, iar bărbosul începu să râdă şi se duse lângă foc, plesnindu-l cu palma pe umăr — Îmi cer scuze, zise Yarvi, lăsându-şi castronul jos — Sunteţi mai înfometaţi ca noi, cred, zise Shidwala Vorbeau Limba comună cu un accent ciudat Şi foarte, foarte departe de drumul vostru, adăugă ea — Ne îndreptăm către Vulsgard, venind dinspre ţinutul banyailor, zise Ankran Femeia se gândi un moment — Atunci, sunteţi foarte, foarte aproape de drumul vostru, însă traseul pe care l-aţi ales mi se pare foarte ciudat Yarvi nu putea decât să fie de acord — Dacă am fi ştiut cât de dificil va fi, am fi ales o altă rută — Aşa se întâmplă când avem alegeri de făcut — Aşa că acum nu putem decât să continuăm — Aşa se întâmplă când avem alegeri de făcut Nimic se trase aproape de Yarvi şi şopti cu vocea lui adâncă şi dură — N-am încredere în ei — Vrea să vă mulţumească pentru ospitalitate, zise Yarvi, repede — Cu toţii vă mulţumim, zise Ankran emoţionat Vouă şi zeilor acestei case Yarvi mătură cenuşa de pe piatra de rugăciuni aşezată în vatră şi citi runele de pe ea: „Cea Care Răsuflă Ninsorile ” — Bine zis şi bine gândit Shidwala îşi îngustă privirea — Acolo de unde vii tu ea este un zeu neînsemnat, nu-i aşa? Yarvi încuviinţă din cap — Însă aici e una înaltă, cred — Ca şi multe alte lucruri, zeii par mai importanţi atunci când te afli mai aproape de ei Aici, Cea Care Răsuflă Ninsorile este întotdeauna alături de noi — Ei ar trebui să ne rugăm când ne vom trezi din somn, zise Ankran — Înţelept, spuse Shidwala — Iar cea de-a doua rugăciune ar trebui să fie pentru voi, adăugă Yarvi Ne-aţi salvat viaţa — Aici toate fiinţele trebuie să fie prietene Zâmbi şi ridurile adânci de pe faţa ei îi reamintiră lui Yarvi de Mama Gundring, iar pentru o clipă i se făcu un dor cumplit de casă Şi-aşa iarna este un inamic redutabil pentru noi toţi — Ştim Yarvi se uită la Sumael, ghemuită lângă foc, cu ochii închişi şi cu o pătură pe umeri, legănându-se încet Aproape toată culoarea îi revenise în obraji — Aţi putea sta cu noi până trece iarna — Eu nu pot, zise Ankran, cu o voce spartă şi cu muşchii feţei încordaţi Trebuie să ajung la familia mea — Iar eu la a mea, zise Yarvi, deşi nevoia lui mai urgentă era de a-şi ucide un membru al familiei, nu de a-l salva Trebuie să ne continuăm drumul, însă avem nevoie de multe lucruri Shidwala evaluă cu un ochi critic condiţia proastă în care se aflau cu toţii şi înălţă din sprâncene — Chiar că aveţi nevoie Facem schimb bucuroşi La cuvântul „schimb” fiii Shidwalei zâmbiră şi dădură aprobator din cap Yarvi îi aruncă o privire lui Ankran, iar Ankran îşi desfăcu larg mâinile — N-avem nimic de oferit la schimb — Aveţi sabia Nimic se încruntă şi mai tare, trăgându-şi sabia mai aproape, şi Yarvi îşi reaminti cu neplăcere că fusese gata să-i omoare pe aceşti oameni nu cu mult timp în urmă — Nu se va despărţi de sabie, spuse Yarvi — Aveţi un lucru care ne-ar trebui foarte mult Omul cu barba cafenie privea pe deasupra focului, la Sumael Jaud înţepeni, Rulf scoase un mormăit dezaprobator, iar în vocea lui Ankran se simţi asprimea când rosti: — Nu vom vinde pe cineva dintre noi Pentru nimic în lume Shidwala râse — Nu ne-aţi înţeles Metalul e foarte rar aici Dădu ocol focului şi se aşeză în genunchi, cu coapsele odihnindu-i-se pe călcâie, şi-i atinse zgarda lui Sumael, scoţând la iveală oţelul strălucitor şi trăgând afară o parte din lanţ De ăsta avem nevoie Lui Yarvi îi apăru un zâmbet pe toată faţa Trecuse ceva timp, dar se simţea foarte bine — În cazul ăsta Îşi desfăcu eşarfa din pânză de catarg zdrenţuită şi-şi scoase lanţul cel greu Probabil că l-aţi vrea şi pe ăsta Ochii bărbosului sclipiră în timp ce cântărea lanţul în mână, apoi îi căzu falca atunci când şi Nimic îşi scoase zgarda la iveală — Şi iată ce am şi eu, zise el, trăgând afară zalele grele Acum zâmbea toată lumea Yarvi se trase mai aproape de foc şi-şi strânse mâinile pe piept, aşa cum obişnuia mama lui s-o facă — Hai să negociem Nimic se apropie de el, şoptindu-i la ureche: — Ţi-am zis eu că răspunsul este oţelul Cu un ultim pocnet, bolţul ruginit sări într-o parte şi zgarda lui Nimic se desfăcu — Ăsta a fost încăpăţânat, zise bărbosul, privindu-şi dalta distrusă Nimic se ridică de pe buştean un pic nesigur pe picioare, vrând să-şi atingă gâtul cu mâna-i tremurândă, acolo unde pielea i se asprise după anii în care metalul se frecase de ea — Am purtat zgarda asta timp de douăzeci de ani, şopti el, cu ochii lucindu-i de lacrimi Rulf îl plesni pe umăr — Eu am purtat-o pe-a mea doar trei ani şi mă simt uşor ca aerul fără ea Tu probabil simţi că ai putea pluti — Chiar aşa, şopti Nimic O să plutesc Yarvi îşi mângâia absent vechile arsuri de pe locul unde avusese zgarda, privindu-l pe Ankran cum împacheta grijuliu lucrurile pe care le obţinuseră dând la schimb lanţurile O undiţă şi momeală O lopată făcută din omoplatul unui elan Un cuţit din bronz, ce semăna cu o relicvă apărută nu cu mult după Sfărâmarea Zeiţei Nouă săgeţi pentru arcul lui Rulf Un vas din lemn pentru băut Muşchi uscat pentru aprins focul Funie făcută din lână toarsă Brânză şi carne de oaie şi peşte uscat De asemenea, blănuri, haine de purtat pe deasupra, confecţionate tot din lână, şi lână netoarsă, pentru a fi îndesată pe dedesubt Saci din piele, pentru a căra tot ce obţinuseră Chiar şi o sanie cu care să-şi transporte toate lucrurile Obiectele astea ar fi părut ridicole nu cu mult timp în urmă, nimicuri demne doar de un cerşetor Acum erau o adevărată comoară pentru ei Sumael era înfăşurată până la bărbie într-o haină de blană albă, cu ochii închişi, cu un rânjet ocazional pe faţă şi cu un dinte alb ivindu-se când şi când prin gaura din buză — Te simţi bine? O întrebă Jaud — Mi-e cald, şopti ea, fără să deschidă ochii Dacă visez, să nu mă trezeşti Shidwala aruncă zgarda desfăcută a lui Nimic într-un butoi, alături de lanţuri — Dacă vreţi un sfat — Întotdeauna, spuse Ankran — Îndreptaţi-vă către nord şi vest În două zile veţi ajunge într-un ţinut pe care focul de sub pământ îl face fierbinte La graniţele sale există gheizere care scuipă apă fierbinte şi care mişună de peşti — Am auzit poveşti despre un asemenea ţinut, zise Yarvi, amintindu-şi glasul Mamei Gundring plutind peste foc — Ne vom îndrepta către nord şi vest, zise Ankran Shidwala aprobă din cap — Şi fie ca zeii să fie alături de voi Se întoarse ca să plece, însă Nimic căzu brusc în genunchi, îi luă mâna şi-şi lipi buzele crăpate de ea — Nu voi uita niciodată bunătatea ta, zise el, ştergându-şi lacrimile cu dosul palmei — Niciunul dintre noi n-o să uite, încuviinţă Yarvi Cu un zâmbet pe faţă, ea îl ridică pe Nimic în picioare şi-l bătu cu blândeţe pe obrazul ud de lacrimi — Asta e răsplata bunătăţii noastre Adevărul Rulf ieşi dintre copaci cu un rânjet larg pe faţă, cu arcul pe un umăr şi cu o căprioară slăbănoagă pe celălalt Ca să nu existe nicio urmă de-ndoială asupra calităţilor sale de arcaş, lăsase săgeata înfiptă în inima animalului Sumael înălţă din sprâncene când îl văzu — Deci nu eşti doar frumos El flutură din gene către ea — Pentru un arcaş, săgeţile fac diferenţa — Vrei s-o jupoi tu, fiule de bucătar, sau vrei s-o fac eu? Ankran îşi ridică atunci cuţitul, cu un rânjet strâmb pe faţă Ştia că Yarvi va refuza Nu era prost De puţine ori Yarvi fusese convins să participe la vânătoare, iar atunci mâna îi înţepenise ţinând arcul sau suliţa şi i se făcuse rău, mai ales dacă trebuia să şi tranşeze animalul Tatăl său îl criticase şi-l dispreţuise, fratele său îl luase în derâdere, iar oamenii lor de-abia se deranjau să-şi ascundă dispreţul În cea mai mare parte a copilăriei sale, desigur — De data asta poţi s-o jupoi tu, zise Yarvi Îţi voi da câteva indicaţii, dacă nu te descurci După ce mâncară, Jaud se aşeză cu picioarele goale spre foc, ungându-şi cu grăsime crăpăturile dintre degete Rulf aruncă ultimul os şi-şi şterse mâinile unsuroase pe bluza din lână — Puţină sare ar fi făcut diferenţa Sumael clătină din cap — Ai avut vreodată un lucru de care să nu te plângi? — Dacă nu poţi găsi nimic de care să te plângi, înseamnă că nu te străduieşti suficient de mult Rulf se sprijini într-un cot, zâmbind în întuneric şi scărpinându-şi barba deasă Deşi nu am găsit niciun motiv de dezamăgire la soţia mea Am crezut că voi muri la blestemata aia de vâslă Dar, din moment ce se pare că încă mai fac umbră pământului, mi-am pus în gând s-o văd din nou Doar să-i zic: Bună! Doar să ştiu că e bine — Dacă ar fi avut ceva în cap, ar fi plecat de-acolo, replică Sumael — Are destulă minte Prea multă ca să-şi irosească viaţa aşteptând Rulf îşi trase nasul şi scuipă în foc Iar oameni mai buni decât mine nu sunt greu de găsit — Aici îţi dau dreptate Nimic stătea puţin mai departe de foc, cu spatele ţeapăn la ceilalţi şi cu sabia pe genunchi, lustruindu-i lama cu o cârpă Rulf doar rânji la el — Şi tu, Nimic? Tu ţi-ai irosit ani din viaţă frecând o punte, ţi-i vei petrece pe restul care ţi-au mai rămas lustruind sabia aia? Ce-o să faci după ce ajungem în Vulsgard? Yarvi îşi dădu seama că era pentru prima dată de când se scufundase Vântul din Sud când cineva vorbea despre ce-ar putea face în continuare Era pentru prima dată când se părea că ei chiar vor reuşi să facă ce-şi propuseseră — Am planuri de îndeplinit Planuri care au aşteptat douăzeci de ani să fie îndeplinite Nimic se întoarse la lustruitul său frenetic Va putea ploua cu sânge şi mai târziu — Orice în afară de zăpadă ar fi o îmbunătăţire a vremii, zise Jaud Voi urma drumul spre sud, înapoi spre Catalia Satul meu se numeşte Najit şi din fântâna lui se scoate cea mai dulce apă din lume Îşi încrucişă mâinile pe abdomen şi zâmbi aşa cum zâmbea ori de câte ori pomenea de acel loc Am de gând să beau din fântâna aia încă o dată — Poate că te voi însoţi şi eu, spuse Sumael Nu e departe de itinerarul meu — Itinerarul tău spre ce? Întrebă Yarvi Deşi dormiseră foarte aproape unul de celălalt timp de luni întregi, de-abia dacă ştia câte ceva despre ea şi-şi dădu seama că voia să afle mai multe Ea se uită la el încruntată, ca şi cum s-ar fi întrebat dacă să descuie sau nu o uşă încuiată de prea mult timp, apoi ridică din umeri — Spre Întâiul Dintre Oraşe, cred Acolo am crescut Tatăl meu era un om faimos, în felul său Un constructor de nave pentru împărăteasă Fratele său încă mai este probabil Sper Dacă mai e încă în viaţă O mulţime de lucruri s-ar fi putut schimba cât timp am fost plecată Apoi rămase tăcută, privind flăcările încruntată, la fel ca Yarvi, care se întreba îngrijorat ce s-ar fi putut schimba în Thoriby cât lipsise el de-acolo — Ei bine, nu-ţi voi refuza compania, zise Jaud Cineva care chiar ştie încotro se îndreaptă poate fi un ajutor de nădejde într-o călătorie lungă Dar tu, Ankran? — În Piaţa Angulf din Thoriby se află magazinul unui negustor de sclavi Ankran rostise cuvintele mârâind către foc, cu faţa-i osoasă plină de umbre Cel din care m-a cumpărat Shadikshirram De la un om pe nume Yoverfell Tresări când rosti numele negustorului În acelaşi fel în care tresărea Yarvi când se gândea la Odem El o are pe soţia mea Şi pe fiul meu Trebuie să-i iau înapoi — Cum ai de gând să faci asta? Întrebă Rulf — O să găsesc eu o cale Ankran îşi strânse mâna în pumn, pe care-l izbi şi-l tot izbi de propriul genunchi, până când probabil că începu să-l doară Trebuie să găsesc o cale Yarvi clipi de dincolo de foc Prima dată când îşi îndreptase privirea asupra lui Ankran, îl urâse Îl păcălise, privise cum fusese bătut şi-i luase locul Apoi îl acceptase, mersese alături de el şi îi acceptase dărnicia Mai târziu ajunsese să aibă încredere în el Acum îşi dădu seama că nutrea un alt sentiment faţă de el Unul de admiraţie Tot ce făcuse Yarvi până acum fusese pentru el însuşi Libertatea lui, răzbunarea lui, tronul lui Ankran făcuse ceea ce făcuse pentru familia lui — Te-aş putea ajuta, zise el Ankran îl privi cu asprime — Tu? — Am prieteni în Thoriby Prieteni puternici — Bucătarul la care ai fost ucenic? Râse Rulf — Nu Yarvi nu ştia sigur de ce alesese acel moment Probabil că minciuna începea să-l apese tot mai tare, pe măsură ce devenea din ce în ce mai apropiat de banda lui de inadaptaţi Probabil că o urmă de mândrie supravieţuise cumva şi-şi alesese tocmai acel moment să iasă la iveală Probabil că îşi imagina că oricum Ankran începuse să pună laolaltă piesele lipsă Sau poate era doar prost — Pe Laithlin, zise el Soţia regelui ucis, Uthrik Jaud expiră zgomotos şi se lăsă la loc pe spate, pe blana lui Rulf nici măcar nu se deranjă să chicotească — Şi ce relaţie ai tu cu Regina de Aur a Gettlandului? Yarvi îşi păstră tonul vocii jos, chiar dacă inima începu să-i bubuie brusc cu putere — Sunt fiul ei cel mai mic Iar asta chiar îi lăsă pe toţi fără glas Şi pe Yarvi, de asemenea, pentru că acum ar fi preferat să rămână băiatul de bucătar şi să poată merge oriunde şi-ar fi dorit Să-l urmeze pe Rulf ca s-o salute împreună pe soţia acestuia, sau să-l urmeze pe Nimic ca să îndeplinească împreună cine ştie ce nebunie ar fi avut acesta în mintea-i rătăcită Să se ducă împreună cu Jaud şi să bea apă din fântâna aceea din îndepărtata Catalia sau şi mai departe, cu Sumael, să viziteze minunile Întâiului Dintre Oraşe Ei doi, împreună Însă acum nu se mai putea duce nicăieri, decât la Jilţul Negru Sau, poate, să treacă prin Ultima Poartă — Numele meu nu este Yorv, ci Yarvi Şi sunt regele de drept al Gettlandului Urmă o tăcere lungă Chiar şi Nimic uitase de lustruitul său şi se răsucise de pe piatra lui, pentru a se holba la el cu ochi strălucitori Ankran îşi drese glasul încet — Asta ar putea explica gătitul tău execrabil — Nu glumeşti, nu-i aşa? Întrebă Sumael Yarvi îi întoarse privirea, îndelung şi calm — Mă vezi cumva râzând? — Atunci, dacă îmi permiţi să te întreb, ce căuta regele Gettlandului legat de o vâslă pe o galeră comercială împuţită? Yarvi îşi strânse pătura de lână în jurul umerilor şi privi în foc, la flăcările ce luau chipurile celor din trecut şi ale faptelor ce se petrecuseră acum mult timp — Din cauza mâinii mele sau a lipsei acesteia, a trebuit să renunţ la dreptul meu din naştere şi să mă alătur ordinului preoteselor Însă tatăl meu, Uthrik, a fost ucis Trădat de Grom-gil-Grom şi de preoteasa lui, Mama Scaer sau, cel puţin, aşa mi s-a spus Am condus o expediţie formată din douăzeci şi şapte de corăbii într-un atac împotriva lor Unchiul meu, Odem, făcuse planurile de atac Îşi dădu seama că vocea îi tremură Care au inclus şi uciderea mea şi uzurparea tronului — Prinţul Yarvi, murmură Ankran Mezinul lui Uthrik Cel care avea o mână beteagă Yarvi o ridică în lumină şi Ankran o examină, mângâindu-şi gânditor nasul strâmb Ultima oară când am trecut prin Thoriby se vorbea despre moartea lui — Anunţul fusese făcut nu cu mult timp înainte Am căzut dintr-un turn şi Marea Mamă m-a dus cu ea până în braţele lui Grom-gil-Gom Am pretins că sunt fiul unui bucătar, iar el mi-a pus o zgardă în jurul gâtului şi m-a vândut negustorilor de sclavi din Vulsgard — Iar de acolo te-am cumpărat eu şi cu Trigg, cugetă Ankran, sucind povestea pe toate părţile, ca un negustor care suceşte şi tot suceşte un inel, încercând să-şi dea seama cât aur se află în aliaj Pentru că mi-ai spus că poţi vâsli Yarvi nu putu decât să ridice din umeri, în timp ce-şi băga mâna beteagă la loc, la căldură, sub pătura de lână — După cum vezi, n-a fost cea mai mare minciună pe care am spus-o vreodată Jaud expiră zgomotos — Fără îndoială, fiecare are propriile secrete, însă acesta este mai mare decât media — Şi mult mai periculos, zise Sumael, cu ochii întredeschişi De ce să spargi tăcerea? Yarvi se gândi puţin — Meritaţi să ştiţi adevărul Iar eu merit să-l spun Şi adevărul merită să fie revelat O tăcere şi mai lungă Jaud îşi dădu cu şi mai multă grăsime între degete Ankran şi Sumael schimbară priviri încruntate, de mai multe ori Apoi Rulf îşi scoase limba printre buze şi slobozi un zgomot ca un vânt — Crede cineva nonsensurile astea? — Eu le cred Nimic se săltă în picioare, cu ochi întunecaţi şi mari, ridicându-şi sabia Şi acum fac un jurământ! Lovi cu putere în flăcări, cu sabia, stârnind scântei şi făcându-i pe toţi să tresară de surpriză Un jurământ-de-soare şi un jurământ-de-lună Fie ca acesta să fie ca un lanţ şi ca un imbold pentru mine Nu voi avea odihnă până când regele de drept al Gettlandului nu va sta din nou în Jilţul Negru! Tăcerea ce urmă fu chiar mai lungă şi nimeni nu rămase mai uimit decât Yarvi — Ai simţit vreodată că trăieşti într-un vis real? Murmură Rulf Jaud scoase unul din desele sale oftaturi — Adeseori — Un coşmar, zise Sumael A doua zi, devreme, urcară o coastă şi fură răsplătiţi de o privelişte ce părea desprinsă dintr-un vis Sau, poate, dintr-un coşmar În locul dealurilor albe, în faţă văzură munţi negri, îndepărtaţi, ascunşi de o ceaţă fantomatică de aburi — Ţara fierbinte, spuse Ankran — Un loc în care zeii focului şi ai gheţii se războiesc unii cu alţii, şopti Nimic — Arată destul de plăcut pentru un câmp de bătălie, zise Yarvi Era o suprafaţă de verdeaţă ce se întindea între ţinutul alb şi cel negru, cu vegetaţia mişcându-se odată cu briza, în timp ce stoluri de păsări colorate se roteau pe deasupra şi apa sclipea în lumina palidă a soarelui — O fâşie de primăvară smulsă din iarnă, zise Sumael — N-am încredere în asta, replică Nimic — În ce ai tu încredere? Întrebă Yarvi Nimic îşi ridică sabia şi zâmbi, arătându-şi dintele spart — Doar în asta Nimeni nu mai menţionă revelaţia pe care o avuseseră cu o zi înainte, în timp ce-şi continuară înaintarea De parcă nu ştiau dacă să-l creadă şi ce să facă dacă se hotărau să-l creadă, aşa că se hotărâseră să pretindă că nu se întâmplase nimic şi se purtau cu el la fel ca şi înainte Lui Yarvi îi convenea de minune, de fapt Întotdeauna se simţise mai degrabă ca un fiu de bucătar decât ca un rege Zăpada se subţie din ce în ce mai mult sub cizmele sale scâlciate, apoi se topi şi începu să-şi croiască drum în ele, apoi îl făcu să alunece prin noroi, apoi dispăru cu totul Pământul era plin de petice, apoi începu să fie acoperit cu iarbă înaltă şi verde, apoi stropit cu tufe de flori sălbatice ale căror nume îi erau necunoscute lui Yarvi În final ajunseră lângă un lac întins, cu abur ridicându-se din apa cu aspect lăptos, mărginit de un mal pietros, pe care se afla un copac strâmb, din care cădeau frunze portocalii ce le fluturau pe deasupra capetelor — Mi-am petrecut ultimii ani şi, mai ales, ultimele câteva zile, întrebându-mă ce-am făcut ca să merit o asemenea pedeapsă, zise Jaud Acum mă întreb ce-am făcut ca să merit o asemenea recompensă — Viaţa nu se rezumă doar la merite, zise Rulf Trebuie să înşfaci ce poţi, când poţi Unde-i undiţa aia? Şi bătrânul hoţ începu să pescuiască peşti deschişi la culoare din apa tulbure atât de repede, încât de-abia reuşea să înfigă momeala în cârlig Începuse să ningă din nou, însă zăpada nu se aşeza pe terenul cald, iar lemn uscat se afla pretutindeni, aşa că aprinseră un foc şi Ankran pregăti un festin din peşte pe o piatră aşezată deasupra flăcărilor După ce terminară cu masa, Yarvi se aşeză pe spate cu mâinile pe stomacul acum plin şi cu picioarele sale chinuite în apa caldă, întrebându-se când fusese ultima oară atât de fericit Nu când încasase una din numeroasele bătăi pe terenul de antrenament, asta era sigur Nici ascunzându-se de palmele tatălui său sau eschivându-se de privirile aspre ale mamei sale, cu siguranţă Nici măcar lângă focul Mamei Gundring Îşi ridică puţin capul pentru a putea privi la feţele pestriţe ale camarazilor săi Cine s-ar fi aflat într-o condiţie mai proastă dacă el nu s-ar mai fi întors niciodată? Cu siguranţă, un jurământ neîmplinit nu era acelaşi lucru cu un jurământ încălcat — Poate ar trebui să rămânem aici, pur şi simplu, murmură el Sumael avea un zâmbet batjocoritor în colţul gurii — Şi atunci cine-i va conduce pe oamenii din Gettland spre un viitor mai luminos? — Cred că se vor descurca Aş putea fi regele acestui lac, iar tu, preoteasa mea — Mama Sumael? — Întotdeauna ai ales calea potrivită Mi-ai putea găsi răul cel mai mic şi binele suprem — Lucrurile astea nu figurează printre planurile mele, replică ea pufnind Trebuie să fac pipi Şi Yarvi o privi pierzându-se în iarba înaltă — Am sentimentul că o placi, murmură Ankran Yarvi îşi întoarse brusc capul spre el — Ei tuturor ne place de ea — Desigur, zise Jaud, cu un rânjet larg pe faţă Am fi pierduţi fără ea La propriu — Dar tu, Rulf se încruntă, cu ochii închişi şi cu mâinile strânse sub cap, o placi Yarvi încercă să găsească un răspuns, însă îşi dădu seama că nu putea să nege — Am o mână beteagă, murmură el Restul corpului încă mai funcţionează Ankran scoase ceva ce semăna cu un chicotit — Cred că şi ei îi place de tine — De mine? E mai aspră cu mine decât cu voi, ceilalţi! — Exact Rulf zâmbea şi el, în timp ce se străduia să-şi găsească o poziţie mai confortabilă a umerilor pe pământ A, îmi amintesc cum era, când eram tânăr — Yarvi? Nimic stătea în picioare drept şi încordat pe o piatră de lângă copacul strâmb, nedând nicio atenţie la cine pe cine plăcea şi privind cu atenţie înapoi, de unde veniseră Ochii mei sunt bătrâni, dar ai tăi sunt tineri Se vede fum acolo? Yarvi aproape că fu bucuros de întrerupere, în timp ce se urcă alături de Nimic, privind concentrat spre sud Însă bucuria nu dură prea mult Niciodată nu dura — Nu-mi pot da seama, spuse Poate Aproape sigur, îşi zise în gând De-abia putea întrezări o pată vagă pe cerul lipsit de culoare Sumael li se alătură, punându-şi mâna streaşină la ochi pentru a se feri de soare şi arătând ca şi cum nu-i plăcea de nimeni Muşchii maxilarului i se încordară — Vine dinspre ferma Shidwalei — Poate au înălţat un rug, zise Rulf, însă zâmbetul îi dispăruse — Sau l-a înălţat Shadikshirram, zise Nimic Un preot bun speră întotdeauna la ce e mai bine, însă se pregăteşte totdeauna pentru ce-i mai rău — Trebuie să găsim o poziţie mai înaltă, spuse Yarvi Să vedem dacă ne urmăreşte cineva Nimic îşi ţuguie buzele pentru a sufla o urmă de praf de pe lama strălucitoare a sabiei — Ştii că ea e Şi ea era Uitându-se prin bucata îngustă şi rotundă de sticlă a lunetei lui Sumael, cocoţat pe dealul pietros de deasupra lacului, Yarvi reuşi să vadă pete pe zăpadă Pete negre umblătoare, iar speranţa i se nărui, aşa cum se scurge vinul dintr-o ploscă găurită Dacă era vorba despre speranţe pierdute, el fusese întotdeauna un vas spart — Am numărat douăzeci şi patru de oameni, zise Sumael Cred că sunt banyai şi câţiva din marinarii de pe Vântul din Sud Au câini, sănii şi mai mult ca sigur că sunt şi bine înarmaţi — Şi vin cu intenţia să ne nimicească, murmură Yarvi — Asta sau sunt foarte, foarte dornici să ne ureze călătorie plăcută, spuse Rulf Yarvi lăsă luneta jos Era greu de crezut că doar cu o oră în urmă râseseră cu poftă Feţele prietenilor săi erau acum serioase şi îngrijorate, expresii care deveniseră dureros de familiare În afara lui Nimic, desigur, care arăta exact la fel de nebun ca întotdeauna — Cât de departe în urma noastră se află? — Probabil că la vreo douăzeci şi cinci de kilometri, spuse Sumael Yarvi se obişnuise să ia estimările ei drept realitate — Cât timp o să le ia să acopere distanţa asta? Buzele i se mişcară tăcute, în timp ce făcea calcule — Trăgând tare de sănii, ar putea ajunge aici mâine, cum se crapă de ziuă — Atunci, ar fi bine să nu mai fim aici când vor ajunge, zise Ankran — Nu Yarvi îşi mută privirea de la micul său regat nemişcat, în sus, către dealul acoperit de pietriş golaş şi de stâncă sfărâmată, de deasupra lui În ţinutul fierbinte săniile nu le vor fi de niciun ajutor Nimic privi încruntat la cerul alb, scărpinându-se pe gât cu unghiile sale murdare — Mai devreme sau mai târziu, oţelul trebuie să fie răspunsul Întotdeauna este — Atunci, mai târziu, spuse Yarvi, înşfăcându-şi bocceaua Acum, fugim Fugind Fugiră Sau încercară să fugă Sau ţopăiră, se împiedicară şi se târâră pe un teren de coşmar, presărat cu pietre sfărâmate, unde nicio plantă nu creştea şi nicio pasăre nu zbura şi unde Tatăl Pământ fusese torturat şi transformat într-un pustiu fierbinte, la fel de lipsit de viaţă ca şi deşertul îngheţat din care ieşiseră nu de mult — Vântul sorţii m-a purtat cu el prin locuri minunate în ultimul timp, murmură Ankran în timp ce ajunseseră sus, pe creasta unui deluşor, şi în faţa ochilor li se înfăţişă o privelişte asemănătoare, de stânci fumegânde — Încă ne mai urmăresc? Întrebă Jaud — Greu de văzut oameni în ţinutul ăsta distrus Sumael privea prin luneta ei pentru a cerceta deşertăciunea din spatele lor, ascunsă vederii de ceaţa formată de aburul urât mirositor Mai ales unii care preferă să nu fie văzuţi — Poate că au făcut cale-ntoarsă Yarvi murmură în gând o rugăciune Celui Care Aruncă Zarurile pentru un dram de noroc arareori întâlnit Poate că Shadikshirram n-a reuşit să-i convingă pe banyai să ne urmărească Sumael îşi şterse transpiraţia murdară de pe faţă — Cine nu şi-ar dori să ajungă pe-aici? — N-o cunoşti pe Shadikshirram, spuse Nimic Poate fi extrem de convingătoare Un bun conducător — Am văzut prea puţin din talentul ei, zise Rulf — N-ai fost la Fulku atunci când a condus flota împărătesei către victorie — Dar tu ai fost, presupun? — Eu am luptat de partea cealaltă, zise Nimic Eram campionul regelui alyukilor Fruntea lui Jaud se încruntă a neîncredere — Ai fost campionul unui rege? Era greu de imaginat dacă te uitai la el, însă Yarvi urmărise mari luptători în careul de antrenament şi nu văzuse la nimeni o asemenea îndemânare cu sabia precum cea a lui Nimic — Corabia noastră fanion era în flăcări Încheieturile de la degetele lui Nimic, strânse în jurul mânerului sabiei, se albiseră, în timp ce rememora evenimentele Eram înconjuraţi de zece galere, care erau legate de nava noastră, scăldată în sângele celor căzuţi şi mişunând de soldaţii împărătesei, atunci când eu şi Shadikshirram ne-am luptat pentru prima oară Eram obosit după bătălie, slăbit din pricina nenumăratelor răni şi neobişnuit cu puntea în mişcare Ea a făcut-o pe femeia lipsită de ajutor, iar eu, în aroganţa mea, i-am căzut în capcană şi ea m-a rănit cu sabia Aşa că am devenit sclavul ei A doua oară eram slăbit de foame, iar ea avea oţel în mână şi oameni puternici care să-i apere spatele, în timp ce eu eram singur, înarmat doar cu un cuţit de bucătărie M-a rănit a doua oară, însă, în mândria ei, m-a lăsat în viaţă Gura i se strâmbă, formând iar acel zâmbet nebunesc al lui, aruncând stropi de salivă atunci când lătră cuvintele Acum ne vom întâlni pentru a treia oară, eu nu mai am nicio mândrie care să mă oprească, pământul stabil va fi în avantajul meu, iar eu îi voi vărsa sângele Da, Shadikshirram! Îşi înălţă sabia, vocea-i frântă răsunând peste stâncile golaşe, până departe, peste vale — Ziua a sosit! Acum e momentul! Să ne socotim! — N-aţi putea să vă socotiţi după ce mă întorc în siguranţă în Thoriby? Întrebă Yarvi Sumael îşi strânse sumbră centura, dându-i încă o gaură — Trebuie să o luăm din loc — Până acum ce-am făcut? — Ne-am mocăit — Care-i planul tău? Întrebă Rulf — Să te omor şi să-ţi las cadavrul drept ofrandă de pace? — Doar nu crezi că ea a bătut atâta drum doar pentru a face pace, nu? Lui Sumael i se încordară muşchii maxilarului — Din păcate, nu Planul meu este să ajungem în Vansterland înainte să ne ajungă ei pe noi Apoi începu să coboare panta, pietrişul sărind în urma ei la fiecare pas Chinul îndurat din cauza aburului aproape că fu mai rău decât cel îndurat din cauza gerului Deşi ninsoarea cădea în continuare, se făcea din ce în ce mai cald şi începură să-şi dea jos strat după strat de haine dobândite cu mari sacrificii, până când aproape că începură să se târască pe jumătate dezbrăcaţi, uzi leoarcă de transpiraţie şi acoperiţi de funingine ca muncitorii ce ies dintr-o mină Setea luă locul foamei, aşa că Ankran fu nevoit să raţionalizeze apa tulbure şi urât mirositoare din cele două sticle mai draconic decât o făcuse cu proviziile pe Vântul din Sud Înainte fuseseră însoţiţi permanent de teamă Yarvi nici nu-şi mai amintea ultima oară când teama nu-i dăduse târcoale Însă fusese teama din umbră, de frig, de foame şi de epuizare Acum era ceva mult mai crud Teama ca o lamă din oţel ascuţită, ascuţită ca dinţii câinilor banyailor, şi, cea mai ascuţită dintre toate, de stăpânii acestora Se chinuiră să înainteze până când se făcu atât de întuneric, încât Yarvi de-abia mai putea să-şi vadă propria-i mână zbârcită în faţa ochilor, în timp ce Tatăl Lună şi stelele sale se pierdeau în ceaţa neagră şi ei îşi găsiră un adăpost într-o gaură dintre stânci Căzu într-o imitaţie nereuşită de somn şi se trezi că este scuturat pentru a se deştepta câteva momente mai târziu, lovit şi plin de dureri la primele raze de lumină, pentru a fi chinuit în continuare de resturile de coşmar rămase să-l mai bântuie un pic Nu se gândeau decât că trebuie să meargă tot înainte Lumea nu se mai rezuma decât la întinderea de stânci golaşe lăsată între ei şi urmăritorii lor, o întindere ce se tot micşora O vreme Rulf târâse după el două blăni de oaie, legate cu o sfoară: un truc de braconier, menit să abată atenţia câinilor Câinii nu fură însă păcăliţi Destul de curând erau cu toţii loviţi, zgâriaţi şi însângeraţi de la sutele de alunecări şi căzături, iar Yarvi, având doar o mână, se descurca acum cel mai greu dintre toţi Şi totuşi, de fiecare dată când cădea, Ankran era lângă el, cu mâna-i sigură, pentru a-l ajuta şi pentru a-l susţine — Mulţumesc, zise Yarvi, după ce pierduse numărul căzăturilor — O să ai ocazia să te revanşezi faţă de mine, zise Ankran În Thoriby sau poate chiar mai curând O vreme se priviră într-o tăcere stânjenitoare, mergând unul pe urmele celuilalt, apoi Yarvi zise: — Îmi pare rău — Pentru că ai căzut? — Pentru ce-am făcut pe Vântul din Sud Pentru că i-am zis lui Shadikshirram Tresări când îşi aduse aminte cum îl izbise sticla de vin în cap pe Ankran Tocul cizmei căpitanului zdrobindu-i faţa Ankran se strâmbă, cu vârful limbii înfipt în gaura lăsată de dintele din faţă — Ce-am urât cel mai mult la vasul ăla nu e ce mi-a făcut mie, ci ceea ce m-a determinat pe mine să fac Nu Ce am ales să fac Se opri pentru o clipă, oprindu-l şi pe Yarvi şi privindu-l în ochi Eram obişnuit să mă consider un om bun Yarvi îi puse o mână pe umăr — Obişnuiam să te consider un ticălos Acum am început să am unele îndoieli — Puteţi să plângeţi unul pe umărul celuilalt şi să vă admiraţi reciproc generozitatea ascunsă după ce vom fi în siguranţă! Îi anunţă Sumael, o siluetă întunecată sus pe un bolovan, deasupra lor, arătând cu degetul în negura cenuşie Trebuie să o luăm înspre sud acum Dacă ajungem la râu înaintea lor, va trebui să găsim o cale de a-l traversa N-o să putem construi o plută din pietre şi din abur — O să ajungem la râu înainte să murim de sete? Întrebă Rulf, lingând ultimele picături dintr-o sticlă şi holbându-se cu speranţă în ea, poate mai rămăsese ceva înăuntru — Sete Nimic scoase un chicotit ca un lătrat De o suliţă de-a banyailor înfiptă în spate ar trebui să te temi Alunecară în jos, pe pante nesfârşite, acoperite de pietriş, săriră printre bolovani mari cât casa şi se căţărară pe revărsări de rocă neagră, care semănau cu nişte cascade îngheţate Trecură prin văi al căror sol era dureros de fierbinte la atingere, unde aburul înecăcios ieşea şuierând dintre crăpături ca din nişte guri de diavoli, scoţând la iveală bălţi de apă fierbinte, pe care pluteau pete uleioase Trudiră să ajungă tot mai sus, trimiţând pietre rostogolindu-se la vale şi declanşând adevărate avalanşe, tot agăţându-se de pietrele următoare cu vârfurile degetelor pline de tăieturi, în timp ce Yarvi bâjbâia prin crăpături cu mâna-i nefolositoare, pentru ca, în final, să poată privi în urmă, de la mare înălţime Pentru a vedea punctele acelea negre prin luneta lui Sumael încă urmărindu-i, din ce în ce mai aproape, tot mai aproape — Ăştia nu obosesc niciodată? Întrebă Jaud, ştergându-şi transpiraţia de pe faţă N-or să se oprească niciodată? Nimic zâmbi — Or să se oprească când vor muri — Sau când vom muri noi, zise Yarvi În josul râului Auziră râul înainte să-l vadă, o şoaptă prin pădure, care-i redă lui Yarvi un pic de vigoare în picioarele torturate şi un strop de speranţă în inima îndurerată Şoapta deveni un geamăt, apoi un urlet asurzitor, când ieşiră dintre copaci, murdari din cap până-n picioare de la transpiraţie, praf şi cenuşă Rulf se aruncă pe prundiş cu faţa în jos şi începu să lipăie apa ca un câine Ceilalţi nu erau nici ei prea departe în urma lui După ce setea cauzată de o zi întreagă de alergătură epuizantă fu potolită, Yarvi se aşeză pe jos şi începu să se uite de-a lungul râului, la copacii de pe malul celălalt, atât de asemănători şi totuşi atât de diferiţi — Vansterland, murmură Yarvi Slavă zeilor! — Mulţumeşte-le după ce ajungem pe partea cealaltă, zise Rulf, cu gura şi cu smocul de barbă albă acum curate pe faţa-i mânjită cu cenuşă Apele astea nu par prietenoase cu marinarii Nici lui Yarvi nu i se păreau Uşurarea i se transformase deja în teamă, în timp ce măsura cu privirea lăţimea râului Rangheld şi malul celălalt, îndepărtat şi abrupt, la aproape două trageri de arc distanţă, în timp ce apa avea un nivel în creştere din cauza topirii gheţii şi a zăpezii provenite din ţinutul fierbinte Pe suprafaţa neagră pluteau pete albe de spumă, permiţându-le să evalueze viteza curenţilor rapizi şi să vadă vârtejurile ameţitoare şi vârfurile colţurilor de stâncă ascunse privirii, la fel de mortale ca un cuţit trădător — Poţi construi o plută cu care să-l traversăm? Murmură el — Tatăl meu a fost cel mai de seamă constructor de corăbii din Întâiul Dintre Oraşe, zise Sumael, cu privirea îndreptată spre pădure Putea alege imediat cel mai bun copac pentru o chilă dintr-un codru — Mă-ndoiesc că vom avea timp şi pentru un galion, zise Yarvi — Poate te-am putea prinde pe tine acolo, zise Ankran — Şase trunchiuri mici pentru plută, apoi unul mai mare, tăiat în două, pentru traverse Sumael se grăbi să ajungă la un brad, plimbându-şi mâna pe scoarţa lui Ăsta ar fi potrivit Jaud, tu-l ţii, eu îl dobor — Eu o să-i ţin sub observaţie pe bătrâna noastră stăpână şi pe prietenii ei Rulf îşi dădu jos arcul de pe umăr şi se întoarse în direcţia din care veniseră Oare cât de mult în urma noastră se află? — Două ore, dacă suntem norocoşi, însă, de obicei, nu prea suntem Sumael îşi scoase toporişca Yarvi, caută frânghia, apoi uită-te după nişte lemn bun pentru vâslă Nimic, după ce-am doborât trunchiurile, tu tai crengile Nimic îşi strânse sabia afectuos — Asta nu e ferăstrău Am nevoie de-o lamă ascuţită pentru când o sosi Shadikshirram — Sperăm să nu mai fim aici când o sosi, zise Yarvi, cu prea multă apă în stomacul dureros, în timp ce scotocea prin boccele Ankran întinse mâna — Dacă tu nu vrei să foloseşti sabia, dă-mi-o mie Mai rapid decât părea posibil, punctul impecabil întreţinut era aţintit spre gâtul acoperit de barbă scurtă al lui Ankran — Încearcă s-o iei şi-o să ţi-o dau cu vârful înainte, magazionerule, murmură Nimic — Timpul ne presează, şuieră Sumael, scrâşnind din dinţi, împrăştiind aşchii de la rădăcina copacului ales de ea cu lovituri scurte şi rapide de toporişcă Foloseşte-ţi sabia sau rupe-le cu gaura fundului, numai taie nenorocitele alea de crengi Şi lasă unele mai lungi, să avem de ce ne ţine Curând, mâna dreaptă a lui Yarvi se umplu de tăieturi şi se murdări de la căratul scândurilor lungi, în timp ce încheietura de la mâna stângă, pe care o făcuse cârlig sub ele, se umplu de aşchii Sabia lui Nimic era plină toată de sevă, chica de păr rebel a lui Jaud era acoperită de rumeguş, iar mâna lui Sumael era plină de sânge de la mânuirea toporiştii şi totuşi ea tăia, tăia şi tot tăia Se umplură de transpiraţie şi depuseră eforturi supraomeneşti, grăbindu-se unul pe altul şi scrâşnind din dinţi, căci nu ştiau când se vor repezi la ei câinii banyailor, ci doar că nu va mai dura mult până o vor face Jaud căra trunchiurile icnind de efort, cu venele umflate pe gâtu-i gros, Sumael, la fel de abilă ca o croitoreasă ce coase un tiv, împletea frânghia când pe faţă, când pe dos, în timp ce Nimic o ţinea fixă Yarvi stătea şi se uita, uluit de fiecare sunet şi dorindu-şi, pentru a nu ştiu câta oară, să aibă două mâini bune Luând în considerare uneltele de care dispuneau şi timpul pe care nu-l aveau, pluta lor reprezenta un efort lăudabil Luând în considerare torentul năvalnic pe care erau nevoiţi să-l înfrunte, era un efort înfricoşător – scânduri tăiate şi despicate grosolan, legate cu o funie uzată din lână, cu o lopată din omoplat de elan pe post de vâslă, cu scutul lui Jaud pe post de a doua vâslă şi cu o creangă ce aducea vag cu o lingură, găsită de Yarvi în pădure, pe post de a treia vâslă Cu mâinile strânse în jurul sabiei, Nimic rosti cu voce tare ceea ce Yarvi doar gândea: — Nu-mi pasă cum arată nici pluta şi nici râul Lui Sumael i se încordară venele de la gât în timp ce verifică nodurile încă o dată — Să plutească este tot ce trebuie să facă — Va pluti, fără îndoială, însă noi ne vom mai afla încă pe ea? — Asta depinde de cât de bine o să vă ţineţi — Şi ce-o să zici când o să se rupă-n bucăţi şi-o să-nceapă să plutească în jos, către mare? — Cred că o să fiu deja amuţită pentru totdeauna, însă voi avea satisfacţia, înecându-mă, că mai întâi te-a omorât Shadikshirram aici, pe malul ăsta părăsit Sumael înălţă dintr-o sprânceană Sau o să vii şi tu cu noi? Nimic îi privi pe toţi încruntat, apoi îşi mută privirea către copaci, cântărindu-şi sabia într-o mână, după care înjură şi se înghesui între Jaud şi Yarvi Începură să târască pluta înspre apă, cu cizmele alunecându-le pe prundiş Yarvi alunecă în noroi, panicat, atunci când cineva ţâşni din tufişuri Ankran, cu ochii holbaţi, exclamă: — Vin! — Unde-i Rulf? Întrebă Yarvi — Chiar în spatele meu! Asta e? — Nu, am vrut să te păcălim, şuieră Sumael Am o galeră de război cu nouăzeci de vâsle ascunsă după copacul ăla — Am întrebat doar — Nu mai întreba şi ajută-ne să lansăm pluta asta nenorocită! Ankran se opinti şi el cu toată forţa şi, împreună, reuşiră s-o împingă, mai mult târând-o, de pe mal în râu Sumael se urcă pe ea, lovindu-l cu piciorul pe Yarvi în falcă şi făcându-l să-şi muşte limba Yarvi era deja în apă până la brâu, când din spate se-auziră strigăte, din pădure Nimic era şi el pe plută: îl înşfăcă pe Yarvi de încheietura mâinii betege şi-l trase în sus, făcându-l să se înţepe în piept în crengile cioturoase Ankran înşfăcă boccelele de pe mal şi începu să le arunce pe plută — Pe zei! Rulf ţâşni dintre copaci, de-abia mai reuşind să răsufle de oboseală Yarvi putea vedea umbre în pădure, în spatele lui, şi auzi strigăte sălbatice într-o limbă necunoscută Apoi lătratul câinilor — Fugi, bătrân nebun! Ţipă el Rulf o luă la fugă pe prundiş şi ţopăi prin apă, fiind tras pe plută de Yarvi şi Ankran, în timp ce Jaud şi Nimic începură să vâslească nebuneşte Singurul efect fu că începură să se rotească încet — Ţineţi drept! Îi repezi Sumael, în timp ce pluta începu să prindă viteză — Încerc! Mârâi Jaud, îngropându-şi cu rapiditate scutul în apă şi împroşcându-i pe toţi cu stropi reci — Străduieşte-te mai mult! Cunoşti nişte vâslaşi mai de Doamne-ajută? — Ai nişte vâsle mai de Doamne-ajută? — Tacă-ţi gura şi vâsleşte! Mârâi Yarvi, în timp ce apa se scurgea de-a lungul plutei, udându-i genunchii Câinii ţâşniră din pădure – câini mari, aproape cât o oaie, cu dinţi mari şi plini de bale, sărind într-una pe prundiş şi lătrând Apoi apărură şi oamenii Yarvi nu-şi putu da seama câţi, privind doar o singură dată, pe furiş, peste umăr Siluete neclare printre copaci, îngenunchind pe mal, şi curba unui arc — Lăsaţi-vă în jos! Răcni Jaud, târându-se către spatele plutei şi ascunzându-se după scut Yarvi auzi zgomotul coardelor întinse şi văzu aşchiile negre înălţându-se în aer Se ghemui, fascinat, cu ochii aţintiţi asupra lor Păru că le ia o veşnicie să se lase în jos, scoţând fiecare o şoaptă plăcută Una plescăi în apă la câţiva paşi distanţă Apoi urmară două pocnete uşoare, atunci când două săgeţi se înfipseră în scutul lui Jaud A patra se înfipse vibrând în plută, lângă genunchiul lui Yarvi O palmă mai în lateral şi i s-ar fi înfipt chiar în coapsă Clipi, cu gura deschisă Diferenţa dintr-o parte sau alta a Ultimei Porţi Simţi pe ceafă mâna lui Nimic, trăgându-l spre marginea plutei — Vâsleşte! Şi mai mulţi oameni ieşeau dintre copaci Era o adevărată reuniune Şi puteau fi chiar şi mai mulţi — Mulţumesc pentru săgeţi! Zbieră Rulf către mal Unul dintre arcaşi mai dădu drumul unei săgeţi, însă ei deja se aflau în ape mai repezi şi proiectilul căzu mult în spate O siluetă stătea cu mâinile în şolduri, privind în urma lor O siluetă înaltă, cu o sabie curbată, şi Yarvi întrezări lucirea unui cristal la centura ce atârna în jos — Shadikshirram, murmură Nimic Avusese dreptate Ea îi urmărise tot timpul Şi, deşi Yarvi n-o auzise scoţând niciun sunet şi nici măcar nu-i putuse vedea faţa de la acea distanţă, îşi dădu seama că ea n-o să se oprească Niciodată Doar un diavol Scăpaseră, într-adevăr, de o confruntare cu Shadikshirram, însă în curând râul îi oferi nenumărate motive de îngrijorare chiar şi nemulţumitului Nimic Îi stropi cu apă rece, îi udă pe ei şi le udă şi tot echipamentul şi făcu pluta să sară şi să se rotească precum un cal neîmblânzit Pietrele îi zgâlţâiră şi crengile ce atârnau deasupra apei îi loviră şi se agăţară de gluga lui Ankran, care ar fi căzut de pe plută dacă nu l-ar fi prins Yarvi de umăr Malurile deveniră din ce în ce mai abrupte, mai înalte şi mai apropiate, până când căpătară din ce în ce mai multă viteză, înaintând printr-un defileu cu stânci colţuroase, cu apa ţâşnind în sus, când şi când, prin găurile dintre buşteni, în timp ce pluta se rotea ca o frunză, în ciuda eforturilor lui Jaud de a-şi folosi scutul plin de săgeţi pe post de cârmă Râul udă funiile şi smuci de noduri, începând să le slăbească, în timp ce pluta era mânată de curent, ameninţând să se desfacă în bucăţi în orice clipă Yarvi nu putea auzi ţipetele de ghidare ale lui Sumael din cauza vuietului râului, aşa că renunţă la a mai pretinde că putea influenţa ceea ce va urma, închise ochii şi se agăţă de ce putu pentru a rămâne în viaţă, cu ambele mâini arzându-l din cauza efortului epuizant, acum blestemând zeii care îl urcaseră pe pluta asta, pentru ca imediat să-i implore ca să-l ajute să rămână-n viaţă Urmară o răsucire, o cădere şi pluta se înclină sub genunchii lui Yarvi, care închise ochii, aşteptându-şi sfârşitul Însă, dintr-odată, apele deveniră calme Întredeschise un ochi Erau cu toţii îngrămădiţi în mijlocul plutei ce rătăcea necontrolată, pe cale de a se scufunda, agăţându-se de ramuri şi unul de celălalt, uzi fleaşcă şi tremurând, cu apa băltindu-le la genunchi, în timp ce se roteau uşor Sumael se uită la Yarvi, cu părul ud, lipit de faţă, încercând să tragă aer în piept — Rahat Yarvi nu putu decât să dea din cap Pentru el fu un efort colosal să reuşească să-şi desfacă degetele mâinii sănătoase din jurul crengii pe care se strânseseră — Suntem în viaţă, croncăni Rulf Suntem în viaţă? — Dacă aş fi ştiut, murmură Ankran, cum o să fie râul ăsta mi-aş fi încercat norocul cu câinii Îndrăznind să privească dincolo de cercul de feţe palide, Yarvi văzu că râul se lărgise şi apele se calmaseră În faţă devenea şi mai lat, cu apa calmă de-abia unduindu-se, în timp ce copacii de pe maluri se oglindeau în luciul ei Iar în partea stângă, netedă şi îmbietoare, se vedea o plajă întinsă, presărată cu lemn putred, adus de ape — Luaţi vâslele, zise Sumael Alunecară unul câte unul de pe pluta gata să se facă bucăţi, ţinând-o între ei şi cărând-o pe plajă cât de departe putură, aducându-şi apoi echipamentele ude fleaşcă, apoi făcură câţiva paşi, clătinându-se, fără să scoată o vorbă, pentru a se prăbuşi pe prundişul plin de resturi aduse de ape, neavând nici măcar puterea de a se mai bucura că scăpaseră, ci doar zăcând nemişcaţi, numărându-şi respiraţiile — Moartea ne aşteaptă pe toţi, zise Nimic Însă mai întâi îi ia pe cei leneşi În mod miraculos, stătea încă în picioare, uitându-se încruntat dacă nu cumva venea cineva după ei Ne vor urmări în continuare Rulf se strădui să se sprijine într-un cot — De ce naiba ne-ar mai urmări? — Pentru că ăsta e doar un râu Pentru banyai nu înseamnă absolut nimic faptul că anumiţi oameni numesc malul ăsta Vansterland Şi nu înseamnă absolut nimic nici pentru Shadikshirram Ei sunt acum la fel de uniţi în urmărirea noastră cum am fost noi pentru a putea scăpa Îşi vor construi propriile plute şi ne vor urmări, iar râul va fi prea rapid pentru ei pentru a putea sări pe ele, la fel cum a fost şi pentru noi Nimic zâmbi Yarvi începea să devină nervos când îl vedea zâmbind Şi vor ajunge la mal, obosiţi, uzi şi neştiutori, la fel ca noi, iar noi vom sări pe ei — Să sărim pe ei? Spuse Yarvi — Noi, şase? Întrebă Ankran — Împotriva a douăzeci de oameni? Murmură Jaud — Cu un băiat c-o mână, cu o femeie şi cu un magazioner printre noi? Zise Rulf — Exact! Zâmbetul lui Nimic se lărgi şi mai mult Gândeşti exact ca mine Rulf se propti în coate — N-a existat nimeni pe lumea asta vreodată care să gândească exact ca tine — Ţi-e teamă Coastele bătrânului hoţ se zguduiau de-atâta râs — Cu tine alături? A dracului de multă dreptate ai — Mi-ai spus că cei din Throvenland au foc în ei — Tu mi-ai spus că cei din Gettland au disciplină — Pentru numele zeilor, orice, numai asta nu! Mârâi Yarvi, ridicându-se în picioare Începuse să-l cuprindă nu furia fierbinte şi iraţională a tatălui sau a fratelui său Ci furia mamei sale, calculată şi liniştită, rece ca iarna şi, în acele clipe, nu mai era loc şi pentru teamă — Dacă va fi nevoie să luptăm, zise el, vom avea nevoie de un teren mai stabil decât acesta — Şi unde vom putea găsi acest câmp glorios, regele meu? Întrebă Sumael, cu buza-i găurită răsfrântă Yarvi clipi, privind înspre copaci Chiar aşa, unde? — Acolo? Ankran arăta cu degetul spre o faleză stâncoasă de deasupra râului Era greu de spus din cauza cerului strălucitor de deasupra ei, însă, mijindu-şi ochii, lui Yarvi i se păru că zăreşte ruine în vârful ei — Ce-o fi fost locul ăsta? Întrebă Jaud, trecând pe sub bolta de la intrare şi speriind un stol de păsări cu vocea sa puternică, făcându-le să-şi ia zborul pe deasupra zidurilor prăbuşite — Sunt ruine ale elfilor, zise Yarvi — Oh, zei, murmură Rulf, făcând un semn ca să alunge răul — Nu-ţi fie teamă Sumael dădu cu piciorul, distrată, într-un morman de frunze Mă-ndoiesc că a mai rămas vreun elf pe-aici — Nu mai sunt pe-aici de mii şi mii de ani Yarvi îşi plimbă mâna de-a lungul unui perete Nu era făcut din pietre legate între ele cu mortar, ci era neted şi dur, fără îmbinări sau muchii, de parcă fusese mai degrabă topit şi turnat, nu ridicat piatră cu piatră Vergele din metal ruginit ieşeau din vârful prăbuşit al zidului în toate direcţiile, precum părul rebel al unui bufon De la Sfărâmarea Zeiţei Acolo fusese o sală imensă înainte, cu stâlpi maiestuoşi ce-i încadraseră ambele laturi şi cu arcade către alte camere, în dreapta şi în stânga Însă stâlpii se prăbuşiseră cu mult timp în urmă, iar pereţii erau acoperiţi cu un strat gros de plante agăţătoare moarte O parte din peretele cel mai îndepărtat dispăruse cu totul, înghiţit de râul hulpav de dedesubt Acoperişul se prăbuşise în urmă cu câteva secole, iar deasupra lor nu se mai vedeau decât cerul alb şi un turn sfărâmat, înghiţit de iederă — Îmi place, zise Nimic, păşind pe solul acoperit de gunoaie, plin de frunze moarte, aflate în descompunere, şi de găinaţ — Tu ai susţinut sus şi tare să rămânem pe plajă, zise Rulf — Aşa este, însă locul ăsta are mai multe avantaje — Mi-ar plăcea mai mult dacă ar avea şi o poartă solidă — O poartă doar amână inevitabilul Nimic formă un cerc cu ajutorul degetului mare, plin de murdărie, şi al arătătorului, şi privi prin el cu un ochi strălucitor la arcada goală Asta va fi ca o invitaţie pentru ei, însă vor avea un mare dezavantaj Se vor strecura prin ea unul câte unul, dar nu vor avea loc să între toţi odată, aşa că nu va mai conta că sunt mai mulţi decât noi Aici avem şansa să-i învingem — Deci ultimul tău plan ne ducea la moarte sigură? Zise Yarvi Nimic rânji — Moartea este singura certitudine din viaţă — Cu siguranţă ştii cum să ridici moralul, murmură Sumael — Suntem depăşiţi numeric, patru la unu, şi mulţi dintre noi nu sunt făcuţi pentru a lupta! Ankran se uita la el cu ochii larg deschişi, cu disperarea întipărită pe chip Nu-mi permit să mor aici! Familia mea este — Fii mai încrezător, magazionerule! Nimic îşi petrecu un braţ pe după gâtul lui Ankran şi pe celălalt pe după gâtul lui Yarvi şi-i trase aproape de el cu o putere uimitoare Dacă n-ai încredere în tine însuţi, măcar ai în noi, ceilalţi Noi suntem familia ta acum! Suna şi mai puţin liniştitor decât, să zicem, ce le spusese Shadikshirram pe puntea Vântului din Sud Ankran se holbă la Yarvi, dar Yarvi nu putu decât să se holbeze şi el la Ankran — Şi, oricum, acum nu mai există nicio cale de scăpare, iar ăsta e un lucru bun Oamenii se luptă cu mai multă îndârjire atunci când n-au nicio cale de scăpare Nimic îi strânse lângă el, apoi le dădu drumul, sărind sus pe baza unui stâlp rupt, arătând spre intrare cu vârful sabiei scoase din teacă O să stau aici, înfruntând primul lor asalt Mai mult ca sigur, câinii lor n-au putut face faţă călătoriei pe râu Rulf, suie-te în turnul ăla cu arcul în spate Rulf se uită la turnul prăbuşit, apoi la toţi ceilalţi, apoi îşi umflă obrajii acoperiţi cu barbă cenuşie şi oftă zgomotos — E destul de trist să te gândeşti la moartea unui poet, însă eu sunt un luptător, iar când eşti un luptător, moartea vine la tine, mai devreme sau mai târziu Nimic izbucni în râs, scoţând un sunet ciudat şi întrerupt — Probabil că am trăit amândoi mai mult decât ar fi trebuit! Am înfruntat împreună zăpada şi foamea, aburul şi setea, şi împreună vom şi rezista Aici! Acum! Era greu de crezut că bărbatul ăsta, care stătea drept şi maiestuos, cu sabia din oţel în mână, cu părul dat pe spate şi cu ochii arzători şi strălucitori, putuse fi cerşetorul vrednic de milă peste care Yarvi păşise deseori când se plimba pe puntea Vântului din Sud Acum chiar părea campionul unui rege, cu un aspect de comandant pe care nimeni nu îndrăznea să i-l pună la-ndoială şi cu un aer de încredere nebunească, ce reuşea să-i insufle lui Yarvi o brumă de curaj — Jaud, ia-ţi scutul, zise Nimic Sumael, tu ia-ţi toporişca şi ai grijă de flancul nostru stâng Acolo e punctul nostru slab Nu lăsaţi pe nimeni să se apropie de mine Ţineţi-i acolo unde eu şi sabia mea îi putem înfrunta faţă în faţă Ankran, tu şi cu Yarvi aveţi grijă de flancul drept Lopata aia poate fi folosită şi ca bâtă: orice devine o armă letală dacă e rotit cu suficientă forţă Dă-i cuţitul lui Yarvi, din moment ce are doar o mână pe care o poate folosi O singură mână, poate, însă prin vene îi curge sânge regal! — Să mi-l păstrez curgând prin vene mă preocupă cel mai mult, zise Yarvi, mai mult în şoaptă — Şi pe mine la fel Ankran îi dădu cuţitul O unealtă improvizată, nimic mai mult decât un mâner amărât din lemn, înfăşurat într-o fâşie de piele, şi o lamă verzuie pe o parte, însă destul de bine ascuţită — Tu şi cu mine, zise Yarvi, luându-i-l din mână şi strângându-l cu putere În veci n-ar fi crezut, atunci când îl văzuse pe magazioner pentru prima oară, în acea cocină împuţită, plină cu sclavi, din Vulsgard, că într-o zi acesta va fi camaradul ce-i va păzi spatele, însă, în ciuda faptului că se temea, era mândru să se afle alături de el — Cred că această călătorie va servi drept sursă de inspiraţie pentru un cântec, dacă va avea un final însângerat adecvat Nimic îşi ridicase mâna liberă, cu degetele desfăcute, arătând înspre bolta prin care Shadikshirram şi banyaii ei se vor ivi în curând, fără îndoială, cu gânduri criminale Un grup de oşteni viteji, escortându-l pe regele de drept al Gettlandului ca să-şi recapete jilţul uzurpat! Ultima redută din mijlocul unor ruine ale elfilor din vremurile de demult! Şi să ştii că nu te poţi aştepta ca toţi eroii să supravieţuiască — E un diavol afurisit, murmură Sumael, făcând o grimasă, în timp ce-şi trecea toporişca dintr-o mână în alta — Cânt te afli în iad, murmură Yarvi, doar un diavol te poate îndruma spre ieşire Ultima redută Vocea lui Rulf sparse tăcerea — Vin! Iar lui Yarvi i se păru că intestinele îi vor ieşi prin fund — Câţi sunt? Întrebă Nimic nerăbdător Pauză — Vreo douăzeci! — Oh, zei, şopti Ankran, muşcându-şi buzele Până atunci speraseră că unii dintre ei făcuseră cale-ntoarsă sau că se înecaseră în râu, însă, la fel ca multe dintre speranţele lui Yarvi, şi acestea se spulberaseră înainte să apuce să se materializeze — Cu cât e mai mare numărul lor, cu atât va fi mai mare gloria noastră! Strigă Nimic Cu cât situaţia lor devenea mai disperată, cu atât el era mai bucuros Chiar acum erau destule de spus despre sfârşitul lipsit de glorie, căci alegerile fuseseră făcute, asta dacă avuseseră vreodată alegeri de făcut Nu mai puteau să fugă, nu mai aveau niciun truc la dispoziţie Faptul că în ultimele minute Yarvi le adresase tuturor zeilor, mari sau mici, vreo duzină de rugăciuni, nu era de prea mare ajutor Însă el închise ochii şi se mai rugă o dată Poate că fusese atins de Tatăl Pace, însă de data asta se rugă doar Mamei Război Să-i apere prietenii, camarazii alături de care vâslise şi familia Pentru că, în felul său, fiecare se dovedise demn de a fi salvat Pentru asta şi pentru a le face duşmanilor zile fripte Deoarece nu e pentru nimeni niciun secret că Mamei Război îi place o rugăciune cu ceva sânge în ea — Luptă sau mori, murmură Ankran, dând mâna cu Yarvi, care, la rândul său, i-o întinse pe-a sa, aşa beteagă cum era Se priviră în ochi, în ochii acestui bărbat pe care îl urâse, împotriva căruia complotase, pe care îl văzuse cum fusese bătut şi alături de care apoi trudise prin pustietăţi, ajungând într-un final să-l înţeleagă — Dacă nu voi căpăta glorie, ci celălalt lucru, zise Ankran, o să încerci să-mi ajuţi familia? Yarvi încuviinţă din cap — Jur Ce importanţă avea dacă nu reuşea să-şi respecte şi jurământul ăsta? Nu putea fi blestemat decât o dată Dacă o să capăt celălalt lucru Să-i ceară lui Ankran să-i ucidă unchiul putea fi o cerinţă prea greu de îndeplinit Ridică din umeri Vei vărsa un râu de lacrimi? Ankran rânji Un rânjet nesigur, din care lipsea dintele din faţă, însă el reuşi ceea ce părea acum un act de eroism demn de admiraţie — Marea Mamă se va umfla de la lacrimile mele Tăcerea se prelungi, întreruptă dureros doar de bubuiturile inimii lui Yarvi — Şi dacă murim amândoi? Şopti el Vocea hârâită a lui Nimic se făcu auzită înainte ca răspunsul să poată veni — Ebdel Aric Shadikshirram! Bine ai venit în salonul meu de oaspeţi! — Ca şi ţie, i-a cam trecut vremea Vocea ei Yarvi îşi lipi faţa de o crăpătură din zid, privind în direcţia arcadei — Suntem cu toţii mai puţin importanţi decât eram în vremuri de mult apuse, rosti Nimic Tu ai fost cândva amiral Apoi căpitan Iar acum — Acum nu sunt nimic, la fel ca tine Yarvi o văzu, în umbra făcută de arcadă, cu ochii lucindu-i în timp ce trecea pe sub ea Încercând să-şi dea seama cine şi ce era înăuntru O carafă goală Un recipient spart, din care s-au scurs toate speranţele Ştia că ea nu putea să-l vadă, însă, chiar şi aşa, se făcu mic în spatele zidului prăbuşit, construit demult de elfi — Sunt de acord cu asta, rosti Nimic Doare, să pierzi totul Cine ştie asta mai bine decât mine? — Şi cât îţi închipui că valorează simpatia unui nimic pentru alt nimic? Nimic râse — Nimic — Cine-i acolo cu tine? Târfa aia mică şi mincinoasă, care obişnuia să se urce în vârful catargului? Viermele ăla viclean cu un nap pe post de mână? — Am o părere mai bună despre ei, însă nu Au plecat înainte Sunt singur Shadikshirram scoase un hohot de râs ca un lătrat şi, în timp ce se apleca pe sub arcadă, Yarvi văzu luciul oţelului în mâna ei — Nu, nu eşti singur Însă curând vei fi Se uită în direcţia turnului, văzu curba arcului lui Rulf, cu coarda întinsă la maximum Însă Shadikshirram era prea prudentă pentru a reprezenta o ţintă sigură Sunt prea miloasă! Ăsta a fost întotdeauna punctul meu slab Ar fi trebuit să te ucid cu mulţi ani în urmă — Poţi încerca astăzi Ne-am mai întâlnit de două ori în luptă, însă de data asta eu — Zi-le asta câinilor mei Şi Shadikshirram scoase un fluierat ascuţit Mai mulţi oameni ţâşniră pe sub boltă Sau fiinţe care semănau cu oamenii Banyaii Umbre sălbatice şi zdrenţuite, feţe cu guri căscate apărând şi dispărând cu rapiditate, aşchii de chihlimbar şi de os lucitoare, dinţi strălucitori, arme din piatră şlefuită, din dinţi de morsă şi din maxilar de balenă Ţipau şi delirau, horcăiau şi jeleau, scoţând sunete nebuneşti, ca nişte bestii, ca nişte diavoli, de parcă bolta aia era o poartă către iad şi ceea ce se afla dincolo de ea îşi revărsa conţinutul în lumea oamenilor Cel care se afla în frunte căzu gâlgâind, cu o săgeată de-a lui Rulf înfiptă în piept, însă ceilalţi îşi făcură apariţia printre ruine, făcându-l pe Yarvi să se împleticească în spate, de parcă ar fi fost pălmuit Nevoia imediată de a o lua la fugă era greu de stăpânit, însă apoi simţi mâna lui Ankran pe umăr şi rămase pe loc, tremurând ca o frunză, scoţând un şuierat ascuţit de fiecare dată când expira Însă rămase pe loc Începură şi ţipetele Izbituri, sunete de oţel lovit, de furie, de durere, accentuate parcă de faptul că nu se putea vedea cine le scoate sau de ce Auzi ţipetele banyailor, însă cel mai oribil dintre toate era cel scos de Nimic Un geamăt gâlgâit, un oftat şoptit şi un mârâit sacadat Hârâitul ultimei răsuflări Sau era oare un râs? — Putem fi de ajutor? Şopti Yarvi, deşi se îndoia că şi-ar fi putut mişca picioarele, ce parcă îi prinseseră rădăcini — El ne-a zis să aşteptăm Faţa strâmbă a lui Ankran era albă ca varul Ar trebui să aşteptăm? Yarvi se întoarse ca să se poată uita la el şi, peste umărul lui, văzu o siluetă sărind de pe zid Semăna mai mult cu un băiat decât cu un bărbat, doar cu puţin mai vârstnic decât Yarvi Unul din marinarii de pe Vântul din Sud Yarvi îl văzuse deseori râzând de sus, de pe velatură, şi nu-i aflase niciodată numele Acum era cam târziu pentru prezentări — Acolo, croncăni el şi Ankran se întoarse chiar în timp ce un alt bărbat sărea jos, la ei Un alt marinar, mai masiv, bărbos, ţinând o ghioagă în mână, cu un capăt plin de cuie din oţel Yarvi îşi simţi privirile atrase inexplicabil de greutatea oribilă a acelei arme, întrebându-se ce efect ar fi avut asupra căpăţânii sale, mânuită cu furie Omul zâmbi de parcă i-ar fi ghicit gândurile, apoi sări la Ankran, căzând amândoi înlănţuiţi, într-o încâlceală de membre ce se tot rostogoleau Yarvi ştia că avea o datorie de plătit, ştia că trebuie să se repeadă să-şi ajute prietenul, camaradul, în schimb se întoarse să-l înfrunte pe băiat, de parcă formau amândoi un cuplu la un dans al recoltei, simţind cumva, fiecare, cine-i era partenerul potrivit Îşi dădură roată precum dansatorii, cu cuţitele scoase, împungând aerul, de parcă ar fi vrut să-i testeze rezistenţa Îşi tot dădură roată, ignorând total mârâiturile şi pocnetele ce se auzeau dinspre Ankran şi bărbos, lăsând deoparte, în nevoia lui disperată pentru supravieţuirea imediată, confruntarea pe viaţă şi pe moarte a celor doi Dincolo de murdărie şi de dinţii dezgoliţi, băiatul părea speriat Aproape la fel de înfricoşat ca şi Yarvi Continuară să-şi tot dea târcoale, aruncând priviri fulgerătoare către cuţitele lucitoare şi Băiatul se repezi înainte, împungând cu cuţitul, şi Yarvi se trase înapoi, împleticindu-se, lovindu-se cu călcâiul de o rădăcină şi de-abia reuşind să-şi recapete echilibrul Băiatul se repezi din nou la el, însă Yarvi se eschivă într-o parte, împungând şi el cu cuţitul în gol, făcându-l pe băiat să se lipească de perete Oare chiar trebuia ca unul din ei să-l omoare pe celălalt? Să pună capăt existenţei, a tot ceea ce ar fi putut el să devină? Aşa părea Însă nu putea găsi niciun dram de glorie aici Băiatul se repezi iar la el şi Yarvi văzu strălucirea cuţitului într-o rază de lumină Cu o fărâmă de instinct rămasă din vremurile careului de antrenament pară lovitura cu lama propriului cuţit, gâfâind, făcând lamele să se frece una de cealaltă Băiatul îl lovi cu umărul, împingându-l pe Yarvi în zid Se scuipară în faţă şi mârâiră unul la altul, atât de apropiaţi, încât Yarvi putea vedea porii negri de pe faţa băiatului şi vinişoarele roşii din albul ochilor holbaţi ai acestuia, suficient de apropiaţi încât Yarvi să poată scoată limba şi să-l lângă pe faţă dacă ar fi vrut Se atacară gemând şi tremurând, iar Yarvi îşi dădu seama că era mai slab decât băiatul Încercă să-şi înfigă degetul de la mâna beteagă în faţa adversarului său, însă încheietura îi fu prinsă şi răsucită Lamele se frecară din nou una de cealaltă şi simţi arsura unei tăieturi pe dosul mâinii şi vârful cuţitului atingându-i abdomenul rece, prin toate straturile de haine — Nu, şopti el Te rog Apoi ceva îi zgârie obrazul şi apăsarea dispăru Băiatul se împletici, dând înapoi, ridicând o mână tremurătoare la gât, unde Yarvi văzu înfiptă o săgeată, cu vârful din care picura sânge îndreptat spre el şi cu o dâră de sânge scurgându-se în jos, pe gâtul băiatului, apoi sub guler Faţa i se făcu roz şi obrajii începură să-i tremure, în timp ce cădea în genunchi Printr-o gaură din zidul prăbuşit Yarvi îl văzu pe Rulf ghemuit în vârful turnului, potrivind o altă săgeată în arc Faţa băiatului deveni roşie, în timp ce încerca să respire, fără să reuşească – înjurându-l pe Yarvi sau implorându-l să-l ajute ori, poate, apelând la mila zeilor, însă tot ce reuşi să scoată fu sânge — Îmi pare rău, şopti Yarvi — O să-ţi pară rău Shadikshirram stătea la câţiva paşi distanţă, în dreptul unei arcade prăbuşite — Te-am crezut un băiat deştept, zise ea Însă te-ai dovedit a fi o mare dezamăgire Podoabele sale erau acum pline de noroi, iar părul îi atârna pe faţă în şuviţe încâlcite, cu acele de mult pierdute şi cu un ochi arzând de febră de-abia vizibil de sub pleoapa pe jumătate lăsată Însă lama lungă şi curbată a sabiei era mortal de curată — Doar o altă dezamăgire dintr-un lung şir Îl răsuci pe băiat cu faţa în sus cu o lovitură de cizmă şi păşi peste picioarele acestuia, care încă se mai zbăteau Păşi pompos, ca şi cum s-ar fi plimbat, fără să se agite sau să se grăbească La fel cum obişnuia să păşească şi pe puntea Vântului din Sud Însă presupun că eu am provocat toate astea Yarvi se dădu înapoi, ghemuindu-se, respirând cu dificultate, cu ochii căutând înnebunit o cale de scăpare, fără să găsească însă niciuna Trebuia să o înfrunte — Am o inimă prea bună pentru lumea asta dură în care trăim Ea aruncă o privire în lateral, înspre gaura din zid prin care trecuse săgeata lui Rulf, şi se ghemui calmă sub ea Asta a fost slăbiciunea mea dintotdeauna Yarvi se năpusti în spate, printre gunoaie, strângând mânerul cuţitului cu o mână transpirată Auzea ţipete şi zgomote de luptă Dinspre ceilalţi, mai mult decât ocupaţi cu propriile zbateri însângerate în direcţia Ultimei Porţi Aruncă o privire rapidă peste umăr, văzu locul unde se sfârşeau zidurile elfilor, chiar la margine, şi puietul ce-şi întindea ramurile în spaţiul gol de deasupra râului — Nici nu pot exprima prin cuvinte cât de bine-mi pare că am şansa să-ţi spun adio Shadikshirram zâmbi Adio Era mult mai bine înarmată decât el, fără îndoială Şi mai înaltă, mai puternică, mai îndemânatică şi mai experimentată Fără a mai menţiona remarcabilul avantaj de a dispune de două mâini Şi, în ciuda argumentelor ei, nu credea că bunătatea inimii o va pune în dezavantaj Întotdeauna există o cale, obişnuia mama lui să spună, dar cum va putea găsi el o cale de a o-nvinge pe Shadikshirram? El, cel care în peste o sută de confruntări ruşinoase în careul de antrenament, nu reuşise să câştige niciodată? Căpitanul înălţă din sprâncene, de parcă şi ea îşi făcuse aceleaşi calcule şi ajunsese întâmplător la acelaşi rezultat — Poate c-ar trebui doar să sari Ea mai făcu un pas, împingându-l în spate, cu vârful sabiei lucind când în el se reflecta câte-o rază de soare Nu mai avea pământ pe care să păşească, simţind spaţiul gol care se deschidea în spatele lui şi briza rece mângâindu-i ceafa, auzind râul furios muşcând din stâncile din hăul de dedesubt — Sari, schilodule! Mai făcu un pas în spate şi auzi pietre rostogolindu-se în gol, în timp ce marginea se surpă sub călcâiele sale — Sari! Zbieră Shadikshirram, împroşcând salivă Şi atunci Yarvi văzu o mişcare cu coada ochiului Faţa palidă a lui Ankran ivindu-se de după zidul prăbuşit, iscodind, cu limba scoasă prin gaura lăsată de dintele căzut, cu dinţii dezgoliţi şi cu bâta ridicată Yarvi nu-şi putea stăpâni privirile ce-i tot fugeau în lateral Shadikshirram îşi încreţi fruntea Se răsuci agilă, ca o pisică, se feri de lopata din omoplat de elan, care-i trecu şuierând pe deasupra umărului şi, aproape fără efort şi fără să scoată vreun sunet, îşi înfipse sabia în pieptul lui Ankran El expiră o singură dată, tremurând, cu ochii căscaţi de uimire Shadikshirram înjură, smucindu-şi mâna în care ţinea sabia Îndurarea e o slăbiciune Aşa obişnuia să spună tatăl lui Yarvi Îndurarea înseamnă eşec Într-o secundă era peste ea Îşi înfipse gheara ce-i ţinea loc de mână în subsuoara ei, împiedicând-o să-şi folosească sabia, presându-i gâtul cu palma-i noduroasă, apoi cu mâna dreaptă începu s-o lovească, s-o izbească cu pumnul şi s-o zgârie Aruncară cu bale, cu scuipat şi muci, scâncind, scheunând, clătinându-se, cu părul ei în gura lui Ea se răsuci şi mârâi, iar el se agăţă de ea, lovind cu pumnii, din nou şi din nou Ea se eliberă şi-l lovi cu cotul în nas, scoţând un pocnet dezgustător, împingându-i capul înapoi şi izbindu-l cu spatele de pământ Strigăte în depărtare Ecoul scos de oţel pe oţel O luptă în depărtare Ceva important Trebuia să se ridice în picioare Nu putea să-şi abandoneze mama Trebuia să fie bărbat Unchiul său îl aştepta Încercă să-şi alunge ameţeala şi cerul se ilumină când se rostogoli Braţele i se agitară prin aer, văzu râul negru de la mare distanţă şi apa albă de pe stânci La fel cum fusese marea de la baza turnului din Amwend Marea în care plonjase cu capul în jos Reuşi să tragă aer în piept şi atunci îşi reveni Se strădui să se îndepărteze de marginea pe cale de a se surpa, cu capul învârtindu-i-se, cu faţa pulsându-i, bâjbâind cu călcâiele, în căutarea unui teren mai stabil, şi simţind în gură gustul sărat al sângelui Îl văzu pe Ankran, trântit pe spate, cu braţele desfăcute larg Yarvi scoase un scâncet, târându-se până la el, reuşind să-l atingă Însă degetele-i tremurânde se opriră aproape de cămaşa îmbibată de sângele lui Ankran Ultima Poartă se deschisese pentru el Nu mai putea fi ajutat Shadikshirram zăcea printre gunoaie, lângă corpul lui Ankran, încercând să se ridice şi constatând surprinsă că nu putea Degetele de la mâna stângă încercau să strângă mânerul sabiei Dreapta şi-o ţinea apăsată pe o parte a corpului Şi-o dădu la o parte şi văzu că palma îi era plină de sânge Yarvi clipi, privindu-şi mâna dreaptă Încă mai strângea cuţitul, a cărui lamă era alunecoasă, la fel cum îi erau şi degetele, încheietura şi tot braţul, roşu până la cot — Nu, mârâi ea Încercă să ridice sabia, însă greutatea ei era prea mare Nu aşa Nu aici Îşi răsfrânse buzele însângerate, uitându-se la el Nu de către tine — Aici, zise Yarvi Eu Ce-ai zis tu odată? Poate că ai nevoie de două mâini să te lupţi cu cineva Însă ai nevoie doar de una ca să-l înjunghii în spate Şi atunci îşi dădu seama că nu-şi irosise timpul petrecut în careul de antrenament din cauză că îi lipsise îndemânarea, forţa sau chiar o mână Îi lipsise voinţa Şi, undeva pe Vântul din Sud, undeva pe gheaţa lipsită de urme, undeva printre ruinele străvechi, o găsise — Dar eu am comandat corăbiile împărătesei, se revoltă Shadikshirram, cu o parte a trupului neagră de sânge Am fost iubita favorită a ducelui Mikedas Lumea era la picioarele mele — Asta a fost cu mult timp în urmă — Ai dreptate Eşti un băiat deştept Sunt prea moale Capul îi căzu la loc şi privirea îi rămase aţintită asupra cerului Asta e singura mea Sala dintre ruinele lăsate de elfi în urmă era plină de cadavre Banyaii fuseseră diavoli doar de la distanţă De aproape, erau jalnici Mici şi pricăjiţi ca nişte copii, grămezi de zdrenţe, împodobite cu simboluri sfinte din oase de balenă, care nu le fuseseră de niciun ajutor împotriva oţelului nemilos mânuit de Nimic Unul care încă mai respira încercă să ajungă la Yarvi, cu o mână strângând săgeata ce i se ivea dintre coaste În ochi nu i se citea ura, ci doar îndoiala, frica şi durerea La fel cum se întâmplase şi cu Ankran când îl omorâse Shadikshirram Doar oameni, deci, pe care Moartea îi mânase grăbită prin Ultima Poartă, la fel ca pe toţi ceilalţi Încercă să spună ceva în timp ce Nimic se apropia de el Acelaşi cuvânt, la nesfârşit, clătinând din cap Nimic îi apăsă un deget pe buze — Şşşş Şi-l înjunghie pe banya drept în inimă — Victorie! Răcni Rulf, în timp ce cobora în viteză din turn N-am mai văzut niciodată o asemenea îndemânare în mânuirea sabiei! — Nici eu una în mânuirea arcului! Zise Nimic, cuprinzându-l pe Rulf într-o îmbrăţişare sufocantă Cei mai buni prieteni acum, legaţi unul de altul prin sângele vărsat Sumael stătea sub arcadă, ţinându-se strâns de un umăr şi cu sângele picurându-i din vârful degetelor — Unde-i Ankran? Întrebă ea Yarvi clătină din cap Nu îndrăznea să vorbească, de teamă să nu i se facă rău Sau să înceapă să plângă Sau amândouă în acelaşi timp De durere şi de furia care acum începea să dispară De uşurare că rămăsese în viaţă De tristeţe din cauză că prietenul său nu mai era în viaţă Durere care devenea din ce în ce mai copleşitoare cu fiecare secundă care trecea Jaud se prăbuşi pe o grămadă făcută din pietrele căzute din zidul elfilor, lăsând scutul marcat de lovituri să-i cadă din mână, în timp ce Sumael îşi aşeză o mână plină de sânge pe umărul ce se zguduia — Recunosc, fără să fiu constrâns de nimeni, că cei din Gettland sunt cei mai buni! Fornăi Rulf — Tocmai începusem să mă îndoiesc! Nimic se încruntă O aşteptam pe Shadikshirram Yarvi se uită în jos, la sabia ei curbată pe care o ţinea în mână, ca pe o dovadă — Am ucis-o Probabil că ar fi trebuit să cadă în genunchi şi să le mulţumească zeilor pentru victoria lor improbabilă, însă răsplata însângerată, obţinută între acele ruine cu tăieturi de sabie şi cu răni provocate de săgeţi, nu arăta ca un lucru pentru care trebuia să mulţumeşti Aşa că se aşeză lângă ceilalţi şi se apucă să-şi cureţe sângele închegat ce i se adunase sub nasul spart La urma urmei, nu era el regele Gettlandului? Îngenunchease destul Incinerând morţii Morţii ardeau Flăcările care îi învăluiseră aruncau umbre ciudate pe pereţii ruinei elfilor Un nor de fum rotitor se ridica înspre cerul ce căpăta o tentă rozalie, un mod potrivit de a-i mulţumi Mamei Război pentru victoria lor Aşa declarase Nimic, şi puţini erau în relaţii atât de strânse cu ea asemenea lui Dacă privea cu mai multă atenţie, lui Yarvi i se părea că încă mai vede oase în foc, oasele celor nouă banyai şi ale celor trei marinari morţi, alături de cele ale lui Ankran şi ale lui Shadikshirram — O să-mi fie dor de el, zise Yarvi, străduindu-se să-şi reţină lacrimile — Tuturor o să ne fie dor, zise Jaud, ştergându-şi şi el lacrimile cu dosul palmei Nimic şi le lăsă pe ale ale să curgă liber pe obrajii plini de cicatrice, în timp ce încuviinţa, privind flăcările — Mie o să-mi fie dor de ea Rulf pufni — Mie n-o să-mi fie dor deloc — Atunci, eşti mai prost decât te credeam la început Cel mai preţios dar pe care ni-l oferă zeii este un duşman de calitate Ca o tocilă bună pentru o lamă de sabie, zise Nimic, privindu-şi încruntat sabia lipsită de orice urmă de sânge, deşi unghiile de la mâini erau încă pline de pete, şi obţinând un alt sunet ascuţit atunci când îşi trecu piatra peste lamă Un duşman de calitate te menţine lucid — Eu mă simt mai fericit mai puţin lucid — Alege-ţi duşmanii cu mai multă prudenţă decât îţi alegi prietenii, murmură Nimic, privind flăcările Ei îţi vor fi alături pentru mai mult timp — Nu te-ngrijora Rulf îl bătu pe Nimic cu palma pe umăr Viaţa m-a învăţat un lucru: următorul tău duşman este întotdeauna foarte aproape — Întotdeauna îţi poţi face din prieteni duşmani, zise Sumael, strângându-şi şi mai mult haina lui Shadikshirram în jurul umerilor E o sarcină mult mai dificilă să-ţi faci din duşmani prieteni Yarvi ştia asta cel mai bine — Crezi că asta şi-ar fi dorit Ankran? Murmură el — Să fie mort? Zise Jaud Mă-ndoiesc — Să fie incinerat, spuse Yarvi Jaud îi aruncă o privire lui Nimic şi ridică din umeri — Odată ce nişte oameni violenţi dobândesc o noţiune, e greu să-i mai abaţi de la obiectivele lor Mai ales atunci când încă mai au mirosul sângelui impregnat în piele — Şi de ce să încerci? Sumael se scărpină din nou prin bandajele murdare pe care Yarvi i le petrecuse în jurul tăieturii de pe braţ Aşa sunt morţii Plângerilor lor pot fi ignorate cu uşurinţă — Ai luptat foarte bine, Yarvi, zise Nimic Ca un adevărat rege — Îşi lasă un rege prietenul să moară pentru el? Yarvi privi cu vinovăţie la sabia lui Shadikshirram, aducându-şi aminte cum o lovise cu pumnii într-una, la cuţitul roşu din mâna sa însângerată, şi se cutremură sub mantia furată Un rege înjunghie femei în spate? Lacrimile încă se mai vedeau, umede, pe faţa obosită a lui Nimic — Un rege capabil sacrifică orice pentru a câştiga şi înjunghie pe cine trebuie, aşa cum poate Un războinic viteaz este cel care încă mai respiră atunci când corbii se ospătează Regele măreţ este cel care priveşte cum ard leşurile inamicilor săi Lasă-l pe Tatăl Pace să verse lacrimi din cauza metodelor Mama Război zâmbeşte când vede rezultatele — Asta ar fi spus şi unchiul meu — Un om înţelept, atunci, şi un duşman vrednic de laudă Poate c-o să ai ocazia să-l înjunghii în spate şi apoi să privim împreună cum arde pe rug Yarvi îşi frecă uşor şaua nasului Gândul la şi mai multe cadavre incinerate îi oferea prea puţină alinare, indiferent cui le-ar fi aparţinut Îi trecu prin minte acel moment, din nou şi din nou, privirea mutându-i-se asupra lui Ankran, trădându-l, Shadikshirram răsucindu-se, cu sabia ţâşnind înainte Răsucea la nesfârşit, pe toate părţile, ce ar fi putut face diferit, ce ar fi putut face ca să-şi păstreze prietenul în viaţă, însă ştia că totul era o străduinţă zadarnică Nu mai exista cale de întoarcere Sumael se întoarse, scrutând noaptea, încruntată — A auzit cineva — Staţi! Se auzi o voce din întuneric, aspră ca un pocnet de bici Yarvi se răsuci, cu inima bubuind, şi văzu un luptător înalt păşind pe sub arcadă Părea uriaş în lumina flăcărilor ce devorau cadavrele, cu coif şi zale strălucitoare, cu o sabie solidă, lucitoare, şi cu un scut la fel de lucitor — Aruncaţi armele! Strigă un alt glas şi un alt bărbat se ivi din umbre, cu un arc lăsat în jos şi cu plete lungi acoperindu-i faţa Un vansterman, deci Îi urmară şi alţii, din ce în ce mai mulţi şi, în câteva clipe, vreo doisprezece războinici formaseră un semicerc în jurul lor Yarvi nu-şi putuse imagina că moralul i-ar fi putut scădea mai mult de-atât Însă acum îşi dădu seama cât de mult se înşelase Ochii lui Rulf alunecară către arcul său, prea departe ca să ajungă la el, aşa că se aşeză la loc, sprijinindu-se în cot — Pe ce loc de pe lista ta cu oameni capabili se află vanstermanii? Nimic încuviinţă din cap, cântărindu-şi spusele — Când sunt atât de mulţi, destul de sus Puterea pe care i-o insuflaseră zeii lui Yarvi în acea zi era de mult epuizată Împinse cu piciorul la o parte sabia lui Shadikshirram Jaud îşi înălţă mâinile goale Sumael ridică toporişca între arătător şi degetul mare şi o aruncă în întuneric — Şi tu, bătrâne? Întrebă primul dintre vanstermani — Eu încă îmi mai cântăresc opţiunile Nimic îşi mai frecă o dată sabia cu piatra La fel de uşor ar fi putut să-i frece şi nervii lui Yarvi — Dacă oţelul e răspunsul, atunci zeii au căpătat astăzi multe răspunsuri, murmură el — Las-o jos Al doilea vansterman îşi ridică arcul Sau o să-ţi ardem trupul alături de celelalte Nimic îşi înfipse sabia cu vârful în pământ şi oftă — Eşti destul de convingător Trei vanstermani făcură câţiva paşi şi începură să adune armele, căutându-i mai apoi şi de arme ascunse, în timp ce căpitanul lor îi privea — Ce vânt v-aduce pe voi cinci în Vansterland? — Suntem călători zise Yarvi, în timp ce privea un războinic scotocindu-i prin bocceaua amărâtă În drum spre Vulsgard Arcaşul înălţă din sprâncene către rug — Călători care ard cadavre? — În ce s-a transformat lumea dacă un om cinstit nu mai poate arde cadavre fără a mai isca semne de întrebare? Întrebă Nimic — Am fost prinşi în cursă de bandiţi, îndrăzni Yarvi, cu gândurile gonindu-i nebuneşte — Ar trebui să vă asiguraţi că ţara voastră e sigură de traversat, zise Rulf — Oo, vă mulţumim că ne-aţi făcut ţara mai sigură Căpitanul aruncă o privire la gâtul lui Yarvi, apoi îi trase într-o parte gulerul lui Jaud, scoţând la iveală cicatricele Sclavi — Oameni eliberaţi, spuse Sumael Eu eram stăpâna lor Sunt negustor Apoi se căută în haină şi scoase prudentă la iveală o bucată de pergament mototolit Mă numesc Ebdel Aric Shadikshirram Bărbatul privi încruntat la licenţa acordată Marelui Rege, ce fusese sustrasă nu cu mult timp în urmă de la proprietarul ei de drept, acum mort — Eşti prea zdrenţăroasă pentru un negustor — N-am zis că sunt unul bun — Şi tânără, zise căpitanul — N-am zis că sunt în vârstă — Unde ţi-e corabia? — Pe mare — De ce nu eşti pe ea? — Am considerat că e mai înţelept s-o părăsesc înainte să ajungă pe fundul apei — Un negustor incapabil, într-adevăr, murmură unul dintre bărbaţi — Cu o încărcătură plină de minciuni, zise altul Căpitanul ridică din umeri — Regele poate hotărî ce să creadă Legaţi-i — Regele? Întrebă Yarvi, în timp ce-şi întindea mâinile Bărbatul îi aruncă un surâs extrem de subţire — Grom-gil-Gorm a venit în nord ca să vâneze Deci, se părea că Rulf avusese dreptate Următorul inamic se afla mai aproape decât crezuse oricare dintre ei Rămurele plutitoare Lui Yarvi nu-i erau străini bărbaţii puternici Unul dintre aceştia fusese tatăl său Fratele său, la fel Alte zeci de bărbaţi puternici îşi arătaseră zilnic abilităţile în careul de antrenament din Thoriby Sute de bărbaţi puternici se adunaseră pe plajă, pentru a-l vedea pe Regele Uthrik înmormântat sub tumul Şi ca să îl însoţească pe tânărul Rege Yarvi în atacul său ghinionist asupra Amwendului Chipuri care zâmbeau doar în bătălii şi mâini care erau modelate să se potrivească exact armelor pe care le mânuiau Însă nu mai văzuse niciodată o mulţime asemenea celei pe care o strânsese Grom-gil-Gorm pentru vânătoare — N-am mai văzut niciodată atât de mulţi vanstermani strânşi laolaltă, murmură Rulf Şi am petrecut un an în Vulsgard — O armată, mormăi Nimic — Şi încă una urâtă, zise Jaud Erau înarmaţi până-n dinţi şi emanau ameninţare prin toţi porii, expunându-şi cu emfază pumnalele şi săbiile Îşi arătau cicatricele la fel de mândri ca o prinţesă care-şi expune podoabele, în timp ce vocea unei femei, la fel de ascuţită ca scrâşnetul unei tocile, îngâna un cântec de dragoste închinat Mamei Război, sângelui vărsat, oţelului ştirbit şi vieţilor pierdute prea devreme În mijlocul acestei vizuini de urşi, legaţi cu funii şi cu piedici la picioare, neajutoraţi, printre focuri deasupra cărora atârnau bucăţi de carne uriaşe, din care picurau sucuri roşii, erau mânaţi şi îmbrânciţi Yarvi şi prietenii săi, către punctul central al acestei adunări — Dacă ai un plan, şuieră Sumael din colţul gurii, acum ar cam fi timpul — Am un plan, spuse Nimic — Cumva implică şi o sabie? Întrebă Jaud Pauză — Toate planurile mele includ şi o sabie — Ai o sabie? Altă pauză — Nu — Cum va funcţiona planul tău fără una? Murmură Sumael A treia pauză — Moartea ne aşteaptă pe toţi Acolo unde adunătura aceea de ucigaşi era cea mai compactă, Yarvi văzu conturul unui jilţ enorm, pe care şedea o siluetă impunătoare, ţinând un pocal imens în pumnul enorm, însă în loc să simtă teama pe care o simţise atât de des, Yarvi simţi oportunitatea Nu avea un plan, nici măcar o idee vagă, însă, aşa cum obişnuia să-i spună Mama Gundring, cei pe cale să se înece trebuie să se agaţe de orice rămurică pe care o găsesc plutind pe apă — Cineva se poate folosi de duşmani, în loc să-i ucidă, şopti el Nimic pufni — Şi cum ar putea-o face? — Să şi-i facă aliaţi Şi Yarvi trase aer adânc în piept şi răcni: Grom-gil-Gorm! Vocea îi era teribil de ascuţită şi tare departe de cea a unui rege, gândi el, însă suficient de puternică încât să se facă auzită peste toată adunarea, iar asta era tot ce conta O sută de chipuri luminate de flăcări se întoarseră către el — Rege al Vansterlandului! Cel mai Sângeros fiu al Mamei Război! Frângătorul de Săbii şi ucigaşul de părinţi, ne întâlnim din nou! Eu O lovitură în stomac bine ţintită îi smulse orice fărâmă de aer din plămâni, făcându-l să scoată doar un oftat dureros — Pune-ţi frâu limbii, altfel ţi-o smulg, băiete! Mârâi căpitanul, trântindu-l pe Yarvi, tuşind, în genunchi Însă vorbele sale îşi făcură efectul Întâi se aşternu o tăcere grea, apoi se auziră paşi grei apropiindu-se, apoi vocea cântătoare a lui Grom-gil-Gorm însuşi: — Aţi adus musafiri! — Cu toate că arată ca nişte cerşetori Şi, deşi nu i-o mai auzise din ziua în care îi fusese pusă zgarda la gât, Yarvi recunoscu tonul de gheaţă al vocii Mamei Scaer, voce pe care o visase de multe ori — I-am găsit în ruinele elfilor de deasupra râului, regele meu, zise căpitanul — Nu arată ca nişte elfi, zise preoteasa lui Gorm — Incinerau nişte cadavre — O iniţiativă nobilă, în cazul în care ardeau pe cine trebuie, rosti Gorm Vorbeşti de parcă te-aş cunoaşte, băiete Cumva m-ai convins să joc un joc de-a ghicitul numelor cu tine? Străduindu-se să respire ca să poată vorbi, Yarvi îşi înălţă capul, şi privirea-i trecu peste cizme, peste centură, peste lanţul cu împletitură triplă şi, în final, mult deasupra solului, peste chipul aspru al regelui Vansterlandului, cel mai aprig duşman al tatălui său, al ţării sale şi al poporului său — Ultima dată când ne-am întâlnit mi-ai oferit cuţitul tău Şi Yarvi îşi fixă privirea în ochii lui Gorm În genunchi, zdrenţăros şi plin de sânge, bătut şi legat, însă îi susţinu privirea Mi-ai spus să te caut dacă o să mă răzgândesc Acum mi l-ai mai oferi? Regele Vansterlandului se încruntă, plimbându-şi degetele peste lanţul făcut din mânerele săbiilor duşmanilor căzuţi petrecut în jurul gâtului cât un trunchi de pom, în timp ce cu cealaltă îşi împinse cu grijă cuţitele mai adânc la centură — Nu prea ar fi prudent din partea mea — Am crezut că Mama Război a suflat deasupra ta când erai în leagăn şi s-a prezis că niciun bărbat nu te-ar putea ucide — Zeii îi ajută pe cei care se ajută singuri Mama Scaer îi prinse maxilarul lui Yarvi într-o strânsoare dureroasă şi-i răsuci faţa în lumină E băiatul de bucătar pe care l-am prins la Amwend — El e, murmură Gorm Însă s-a schimbat Are o privire hotărâtă acum Mama Scaer îl privi cu ochi mijiţi — Şi ai pierdut zgarda pe care ţi-am dăruit-o — Mă irita Nu m-am născut ca să devin sclav — Şi totuşi, îngenunchezi din nou în faţa mea, spuse Gorm Te-ai născut ca să devii ce? Oamenii lui izbucniră în hohote de râs linguşitoare, însă Yarvi era obişnuit cu astfel de râsete, care acum nu-l mai afectau — Rege al Gettlandului, rosti el, iar acum glasul îi suna rece şi dur precum însuşi Jilţul Negru — Oh, zei, o auzi pe Sumael şuierând Suntem morţi Lui Gorm îi apăru un zâmbet larg pe faţă — Odem! Eşti mai tânăr decât îmi amintesc — Sunt nepotul lui Odem Fiul lui Uthrik Căpitanul îi trase o palmă peste cap lui Yarvi, trântindu-l cu faţa în jos, făcându-l să se lovească la nasul spart Ceea ce fu deosebit de dureros, din moment ce mâinile îi erau legate şi nu reuşi să facă nimic pentru a-şi amortiza căderea — Fiul lui Uthrik a murit odată cu el! — Mai avea un fiu, prostule! Yarvi reuşi să se ridice din nou în genunchi, cu gura plină de sânge sărat Un gust de care se săturase Nişte degete se înfipseră în părul lui, ridicându-l — Să-l tocmesc pe post de bufon sau să-l spânzur ca pe spioni? — Nu tu eşti cel care trebuie să ia deciziile Mama Scaer ridică un deget doar, în timp ce brăţările făcute de elfi de la mâna-i lungă zornăiau, însă căpitanul îi dădu drumul lui Yarvi ca şi cum fusese pălmuit Uthrik chiar avea încă un fiu Prinţul Yarvi Fusese instruit pentru a deveni preot — Însă n-am mai dat testul, zise Yarvi Am preluat în schimb Jilţul Negru — Astfel încât Regina de Aur să poată păstra puterea în continuare — Laithlin Mama mea Mama Scaer îl cercetă timp îndelungat, iar Yarvi îşi ridică bărbia şi-i întoarse privirea într-o manieră cât mai regească posibil, ţinând cont de nasul plin de sânge, de mâinile legate şi de zdrenţele împuţite Poate era de ajuns, cât să poată planta sămânţa îndoielii — Dezlegaţi-i mâinile Yarvi simţi cum îi erau tăiate funiile şi, cu un aer teatral bine exersat, îşi ridică încet mâna, ca să poată fi văzută Murmurele din jurul focurilor deveniră ca un cântec pentru urechile sale, atunci când toţi văzură ciotul acela contorsionat — Asta voiai să vezi? Întrebă el Mama Scaer îi luă mâna într-a ei, i-o răsuci pe toate părţile şi i-o apăsă cu degetele sale puternice — Dacă tu ai fost elevul Mamei Gundring, al cui elev a fost ea? Yarvi nu ezită — Ea a fost instruită de Mama Wexen, care atunci era preoteasa Regelui Fynn din Throvenland şi care acum a devenit Bunică în Consiliul Preoteselor şi prima slujitoare a Marelui Rege însuşi — Câţi porumbei deţine? — Trei duzini, plus încă unul care are o pată neagră deasupra ochiului şi care va purta mesajul spre Skekenhouse atunci când Moartea va deschide Ultima Poartă pentru ea — Din ce fel de lemn e făcută uşa de la dormitorul regelui Gettlandului? Yarvi zâmbi — Nu există nicio uşă, pentru că regele este alături de ţara şi de poporul său şi nu poate avea secrete faţă de nimeni Privirea plină de neîncredere de pe faţa ascuţită a Mamei Scaer îl umplu pe Yarvi de o satisfacţie cum nu mai simţise de mult timp Grom-gil-Gorm înălţă dintr-o sprânceană stufoasă — Chiar a dat răspunsuri adevărate? — Da, murmură preoteasa — Atunci căţeluşul ăsta schilod chiar e Yarvi, fiul lui Uthrik şi al lui Laithlin, regele de drept al Gettlandului? — Aşa s-ar părea — E adevărat? Zise Rulf — E adevărat, şuieră Sumael Gorm nu putu decât să izbucnească în râs — Atunci, asta e cea mai reuşită partidă de vânătoare pe care am avut-o în ultimii câţiva ani! Trimite o pasăre, Mamă Scaer, ca să aflăm cât ne va plăti Regele Odem drept răscumpărare pentru înapoierea nepotului său rebel Regele Vansterlandului se întoarse ca să plece Yarvi îl opri, pufnind — Măreţul şi înfricoşătorul Grom-gil-Gorm! În Gettland eşti numit nebun şi însetat de sânge În Throvenland eşti numit regele sălbatic al unei ţări de sălbatici În Skekenhouse, în sălile construite de elfi ale Marelui Rege ei bine, acolo de-abia dacă eşti menţionat în treacăt Yarvi îl auzi pe Rulf scoţând un mormăit îngrijorat şi pe căpitan mârâind furios, însă Gorm doar îşi mângâie barba, gânditor — Dacă ai intenţionat să mă flatezi, să ştii că n-ai reuşit Ce vrei să spui? — Vrei să le dovedeşti că au dreptate şi să obţii un profit atât de mic de pe urma norocului uriaş pe care ţi l-au trimis zeii? Regele Vansterlandului înălţă din sprâncene, uitându-se la preoteasa sa — Sunt ochi şi urechi când vine vorba să obţin un profit mai mare Vinde-le ceea ce vor, obişnuia să spună mama lui Yarvi, nu ceea ce ai spre vânzare — În fiecare primăvară îţi aduni luptătorii şi ataci, trecând graniţele Gettlandului — E un lucru cunoscut — Şi în această primăvară? Gorm strânse din buze — O plimbare scurtă, probabil Mama Război cere răzbunare pentru atrocităţile comise de unchiul tău la Amwend Yarvi consideră că e mai înţelept să nu menţioneze faptul că pe atunci, când fuseseră comise acele atrocităţi, el fusese rege, chiar dacă nu mai era rege când ele se încheiaseră — Tot ce-ţi cer este ca anul acesta să mai înaintezi un pic Până la zidurile oraşului Thoriby însuşi Mama Scaer şuieră, plină de dezgust — Doar până acolo? Însă curiozitatea lui Gorm fusese aţâţată — Ce-o să câştig de pe urma unui asemenea favor? Bărbaţi mândri, precum tatăl mort al lui Yarvi, sau fratele său cel mort, ori ca unchiul Uthil, cel ce se înecase, l-ar fi scuipat în faţă pe Grom-gil-Gorm de pe catafalcurile lor decât să-i ceară ajutorul Însă Yarvi nu avea niciun pic de mândrie Fusese îndepărtată cu totul de tatăl său Înşelată de Odem Bătută şi gonită pe Vântul din Sud Şi îngheţată în pustiul de gheaţă Îngenunchease o viaţă întreagă, iar să mai îngenuncheze încă un pic nu era o sarcină prea grea — Ajută-mă să-mi recapăt tronul, Grom-gil-Gorm, şi voi îngenunchea la picioarele tale, în sângele lui Odem, eu, ca rege al Gettlandului, vasalul şi supusul tău Nimic se aplecă spre el, şuierând furios printre dinţii încleştaţi: — Un preţ prea mare! Yarvi îl ignoră — Uthil, Uthrik şi Odem Fraţii care au fost cei mai mari inamici ai tăi vor fi trecut cu toţii prin Ultima Poartă, iar în jurul Mării Sfărâmate tu vei fi al doilea cel mai puternic rege, după Marele Rege însuşi Şi poate în timp chiar primul Cu cât un om este mai puternic, obişnuia să spună Mama Gundring, cu atât tânjeşte după şi mai multă putere Din glasul lui Gorm mai răzbătea acum doar o idee de asprime — Ăsta ar fi un lucru foarte bun — Un lucru bun, chiar aşa, fu de acord Mama Scaer, îngustându-şi privirea şi mai mult, în timp ce-l privea pe Yarvi Dacă ar putea să aibă succes — Oferiţi-mi doar mie şi însoţitorilor mei o cale de acces în Thoriby şi voi face o încercare — Ciudaţi însoţitori ai adunat în jurul tău, zise Mama Scaer, învăluindu-i într-o privire lipsită de entuziasm — Împrejurări neobişnuite i-au făcut necesari — Cine e creatura asta strâmbă? Întrebă Gorm În timp ce ceilalţi fixau concentraţi pământul, Nimic stătea drept, fixându-l cu privirea-i arzătoare — Sunt un gettlander mândru — Aha, unul din aceia Gorm zâmbi Aici, noi preferăm ca gettlanderii să fie umili şi plini de sânge — Nu-i acorda atenţie, regele meu El este Nimic Iar Yarvi îi atrase din nou atenţia lui Gorm asupra lui cu ajutorul glasului mieros pe care obişnuia să-l folosească mama sa, pentru că bărbaţii violenţi se simt bine când sunt furioşi, însă nu ştiu să se descurce cu raţiunea şi cu bunul-simţ Dacă nu reuşesc, tot vei rămâne cu prada pe care o vei obţine în urma incursiunii tale în sud Nimic mârâi dezgustat, minunându-se totodată Oraşele Gettlandului cuprinse de flăcări, pământul pârjolit, oamenii scoşi din casele lor sau transformaţi în sclavi Teritoriul lui Yarvi şi poporul lui Yarvi, însă el deja se scufundase prea mult în mocirlă pentru a mai da înapoi Singura cale de scăpare era să se scufunde de tot şi să se înece încercând, sau să treacă pe partea cealaltă, plin de murdărie, dar încă respirând Avea nevoie de o armată pentru a putea recăpăta Jilţul Negru, iar acum Mama Război îşi pusese toate armele la dispoziţia mâinii betege a lui Yarvi Sau, cel puţin, cizma pe gâtul său plin de cicatrice — Aveţi doar de câştigat, şi nimic de pierdut, încercă să-i convingă, blând, mieros — Mai e şi ordinul dat de Marele Rege, rosti Mama Scaer A ordonat ca niciun război să nu izbucnească până când templul său nu este înălţat — A fost o perioadă când şoimii Bunicii Wexen duceau cu ei solicitări Vocea cântată a lui Gorm avea acum o urmă de furie în ea Apoi au început să transmită cereri Iar acum transmit ordine Unde se va sfârşi, Mamă Scaer? Preoteasa vorbi cu blândeţe: — Marele Rege i-a convins pe cei din Ţinuturile de Jos şi pe cei mai mulţi dintre inglingi să se închine Zeiţei sale Unice acum, pregătiţi să lupte şi să moară cu toţii la ordinul său — Şi Marele Rege domneşte şi asupra Vansterlandului acum? Zise Yarvi batjocoritor Sau Grom-gil-Gorm? Mama Scaer strânse din buze — Nu te juca prea mult cu focul, băiete Cu toţii răspundem în faţa cuiva Însă Gorm rătăcea departe, incendiind şi distrugând fermele din Gettland, fără îndoială — Thoriby are ziduri puternice, murmură el, şi mulţi războinici puternici care să le apere Prea mulţi Dacă aş putea cuceri oraşul ăla, barzii mei deja vor putea să compună noi balade în onoarea victoriei mele — Niciodată, şopti Nimic, însă nimeni nu-l ascultă Înţelegerea fusese pecetluită — Aşa e cel mai bine, fredonă Yarvi Tu trebuie doar să aştepţi în afara zidurilor Iar eu îţi voi oferi Thoriby IV Regele de drept Corbi Yarvi îşi strânse mai bine în jurul gâtului gulerul de blană al mantiei împrumutate ca să se protejeze de vânt şi strâmbă din nas când simţi mirosul puternic de sare al mării Acela şi al sclavilor vâslaşi deopotrivă Începuse să se obişnuiască cu el pe când trăgea el însuşi la vâsle, dormind cu faţa la subraţul lui Rulf şi de-abia fiind conştient de asta Mirosise la fel de urât ca toţi ceilalţi, ştia Însă asta nu făcea mai plăcut mirosul de acum De fapt, îl făcea şi mai urât — Câini amărâţi Rulf privea încruntat peste balustrada de deasupra cabinei de la pupă cum se forţau să tragă de vâsle sub ei Pentru un om atât de puternic, avea o inimă tare slabă Rulf se scărpină prin părul şaten-cenuşiu ce-i crescuse deasupra urechilor, deşi creştetul îi rămăsese la fel de chel cum îl avusese şi înainte — Ar fi bine dacă i-am elibera — Şi atunci cum am mai ajunge în Thoriby? Zise Yarvi Cineva trebuie să vâslească Ai vrea să tragi tu la vâsle? Cei doi foşti camarazi îl priviră cu asprime — Te-ai schimbat, zise Jaud — A trebuit să mă schimb Şi se întoarse cu spatele la ei şi la băncile pe care şezuse şi se opintise cândva la vâsle Sumael stătea lângă parapet, cu un zâmbet larg pe faţă, în timp ce vântul îi sufla prin părul crescut acum mai lung decât îl avusese înainte, la fel de negru ca pana corbului — Pari mulţumită, spuse Yarvi, încântat să o vadă fericită N-o vedea aşa pe cât de des şi-ar fi dorit — Mă bucur că mă aflu din nou pe mare Îşi desfăcu braţele larg, fluturând din degete Şi fără lanţuri! Zâmbetul începu să-i pălească, gândindu-se că el purta un lanţ care nu putea fi desfăcut Cel cu care se legase atunci când făcuse jurământul Cel care îl trăgea înapoi în Thoriby, legându-l de Jilţul Negru Şi mai ştia că, mai devreme sau mai târziu, Sumael va sta lângă parapetul altei corăbii Una care o va purta înapoi la Întâiul Dintre Oraşe, departe de el pentru totdeauna Şi zâmbetul ei începu să se ofilească, de parcă şi ei îi treceau prin minte exact aceleaşi gânduri, chiar atunci, aşa că îşi mutară privirile unul de la celălalt, pentru a se uita la Tatăl Pământ, care se apropia din ce în ce mai mult, într-o tăcere stânjenitoare Pentru două ţinuturi atât de diferite, Vansterland şi Gettland erau totuşi surprinzător de asemănătoare Plaje pustii, păduri şi mlaştini Văzuse destul de puţini oameni, iar aceia se grăbiseră să ajungă în interiorul continentului, plini de teamă la vederea corabiei Uitându-se cu ochi mijiţi înspre sud, văzu ceva ca un dinte înălţându-se pe un promontoriu şi fumul provenit de la mai multe case, pătând cerul alb — Ce oraş e ăla? O întrebă pe Sumael — Amwend, spuse ea În apropiere de graniţă Amwend, cel asupra căruia condusese atacul Sau, cel puţin, cel lângă care sărise de pe o corabie, fără scut, direct într-o capcană Deci acela era turnul în care murise Keimdal Unde fusese trădat de Hurik Turnul din vârful căruia Odem îl aruncase jos, în marea nemiloasă, şi, la ceva timp după asta, într-o robie şi mai nemiloasă Yarvi îşi dădu seama că strângea prea tare parapetul cu mâna beteagă, până când începu să-l doară Îşi întoarse privirea de la pământ, înspre apa cea albă şi învolburată din siajul corabiei şi la urmele lăsate în apă de vâsle, care dispăreau prea repede pentru a putea fi văzute Aşa se va întâmpla şi cu el? Va dispărea şi va fi uitat? Sora Owd, ucenicul ce fusese trimis cu ei de Mama Scaer, îl privea ţintă O privire cumva furişă, după care ea începu să scrie repede ceva pe o bucată îngustă de hârtie, ce flutura şi se răsucea în mâinile ei în bătaia vântului Yarvi se apropie încet de ea — Mă ţii sub observaţie? — Ştii doar că asta fac, zise ea, fără să-şi ridice privirea Doar de asta mă aflu aici — Te îndoieşti de mine? — Îi transmit doar Mamei Scaer ceea ce văd Ea alege de ce să se-ndoiască Era scundă şi avea o faţă rotundă, o persoană a cărei vârstă e greu de ghicit, însă, chiar şi aşa, Yarvi îşi închipuia că nu putea fi mai mare decât el — Când ai dat testul de preoteasă? — Acum doi ani, zise ea, protejând cu umărul bucata de hârtie, pentru a nu putea fi văzută El renunţă să mai încerce să vadă ce scrisese Preotesele aveau oricum propriul sistem de codificare: se îndoia că ar fi reuşit să-l descifreze — Cum a fost? — Nu e dificil, dacă eşti pregătit — Am fost pregătit, zise Yarvi, gândindu-se la noaptea în care Odem venise la ei, prin ploaie La flăcările ce se reflectau în borcane, la ridurile de pe faţa Mamei Gundring când zâmbea, la simplitatea întrebărilor şi a răspunsurilor Simţi un junghi de dor, acum, după acea viaţă simplă, în care n-avea unchi de ucis, jurăminte de îndeplinit sau alegeri dificile de făcut După cărţi, după plante şi după cuvintele blânde pe care le rosteau amândoi Fu nevoit să le împingă într-un cotlon al minţii, cu un efort de voinţă Acum nu-şi mai permitea să se mai gândească la asta Însă n-am mai avut şansa să-l dau — N-ai pierdut prea mult O grămadă de agitaţie inutilă dincolo de uşă O mulţime de priviri din partea unor babe Îşi termină de scris mesajul şi făcu hârtia sul Apoi onoarea de a fi sărutat de Bunica Wexen — Cum a fost? Sora Owd îşi dezumflă obrajii şi oftă adânc — O fi ea cea mai înţeleaptă dintre femei, însă speram ca ultimul meu sărut să vină din partea cuiva mult mai tânăr L-am văzut pe Marele Rege de la distanţă — Şi eu l-am văzut o dată Părea mic, bătrân şi lacom, plângându-se de toate, şi era speriat de mâncarea ce i se oferise Însă era însoţit de mulţi războinici de temut — Atunci, timpul nu l-a schimbat prea mult Cu excepţia venerării Zeiţei Unice de acum, e mai strâns legat de propria putere ca oricând şi, din câte-am auzit, nu poate sta mai mult de-o oră treaz Iar numărul acelor războinici a sporit Trase pânza groasă de pe colivie Păsările dinăuntru nu se mişcară deloc, nu se speriară de lumină, îl priviră doar cu şase ochi ce nu clipeau deloc Păsări negre Yarvi îi privi încruntat — Corbi? — Da Sora Owd îşi suflecă mâneca, trase cârligul uşiţei şi-şi strecură o mână albă şi abilă înăuntru, apucă trupul unui corb şi-l trase afară, nemişcat şi liniştit, la fel ca o pasăre făcută din cărbune Mama Scaer nu mai foloseşte porumbei de câţiva ani — Deloc? — Nu de când eram eu ucenicul ei Legă strâns mesajul în jurul piciorului păsării şi vorbi cu blândeţe Se zvoneşte că un porumbel trimis de Mama Gundring a încercat s-o zgârie cu ghearele pe faţă N-are încredere în ei Se aplecă mai aproape de pasăre şi gânguri: Suntem la o zi distanţă de Thoriby — Thoriby, spuse corbul cu o voce croncănitoare, apoi sora Owd îl azvârli în văzduh, după care pasărea se îndreptă spre nord — Corbi, murmură Yarvi, privindu-l cum trecea pe deasupra valurilor stropite cu alb — Promisiuni de supunere faţă de stăpânul tău, Grom-gil-Gorm? Nimic venise alături de Yarvi, ţinându-şi sabia lângă trup ca pe o amantă, chiar dacă acum avea o teacă perfectă pentru ea — E aliatul, nu stăpânul meu, răspunse Yarvi — Desigur Nu mai eşti sclav acum Nimic îşi frecă uşor cicatricele de pe gâtul acoperit de o barbă scurtă Îmi amintesc cum ne-au fost scoase zgărzile la ferma aia prietenoasă Înainte să fie arsă de Shadikshirram Nu erai sclav atunci Şi totuşi, tu ai făcut înţelegerea cu vanstermanii în genunchi — Eram cu toţii în genunchi atunci, mormăi Yarvi — Întrebarea mea este dacă mai stăm încă în genunchi N-o să câştigi prea mulţi prieteni atunci când îţi vei recăpăta Jilţul Negru cu ajutorul celui mai mare duşman al Gettlandului — Pot câştiga alţi prieteni odată ce mă instalez pe tron Ceea ce mă preocupă acum este cum să-mi îndepărtez duşmanii din jurul lui Ce-ar fi trebuit să fac? Să-i las pe vanstermani să ne ardă pe rug? — Poate exista o cale de mijloc între a-l lăsa pe Gorm să ne ucidă şi să-i vinzi pământurile pe care ne-am născut — În ultimul timp a fost cam dificil să găsim o cale de mijloc, strecură Yarvi printre dinţii încleştaţi — Întotdeauna există o cale de mijloc, dar un rege nu e preocupat de ea Va fi un preţ de plătit pentru asta, probabil — Pui foarte multe întrebări, însă, când vine vorba de răspunsuri, nu prea te grăbeşti, Nimic N-ai jurat că o să mă ajuţi? Nimic se uită cu ochi mijiţi la Yarvi, în timp ce vântul sufla într-una, făcându-i pletele cărunte să-i fluture peste faţa asprită de bătălii — Am făcut un jurământ şi am să-l îndeplinesc, chiar dacă trebuie să mor — Bine, zise Yarvi, întorcându-i spatele O să insist să ţi-l respecţi Sub ei, sclavii de la vâsle se opinteau transpiraţi, strângând din dinţi pe băncile lor, mormăind încruntaţi în timp ce supraveghetorul patrula printre ei, cu biciul înfăşurat la spate Aşa cum se plimba şi Trigg pe puntea Vântului din Sud Yarvi îşi amintea cu claritate arsurile din muşchi şi arsurile de pe spate cauzate de loviturile de bici Dar, cu cât se apropia mai mult de Jilţul Negru, cu atât mai greu atârna jurământul făcut şi cu atât mai mult îi creştea nerăbdarea Cineva trebuie să vâslească — Mai multă viteză! Mârâi el la supraveghetor Casa duşmanului tău Sumael ţâşni de pe corabie pe dig, apoi îşi făcu loc cu greu prin mulţime, până la masa la care era aşezată funcţionara de la oficiul vamal, încadrată de gărzi Yarvi o urmă mult mai puţin agil şi cu mult mai puţină autoritate de-a lungul pasarelei, coborând apoi pe pământul care ar fi trebuit să fie regatul său, cu ochii aţintiţi în pământ şi cu gluga trasă, în timp ce ceilalţi îl urmau îndeaproape — Mă numesc Shadikshirram, spuse Sumael, desfăcând documentul cu nepăsare şi aruncându-l pe masă, şi am licenţă pentru a face negoţ de la Marele Rege, ştampilată cu runele Bunicii Wexen înseşi Aşteptaseră până când la masă se aşezase cea mai tânără funcţionară, în speranţa că ea îi va lăsa să treacă Însă femeia se uită încruntată la permis suficient de mult încât ei să înceapă să fie neliniştiţi, în timp ce ea îşi făcea de lucru cu cele două chei prinse la gât, una de la casă şi una de la birou Yarvi observă că unul din colţurile permisului avea o pată maro de sânge Sângele proprietarului de drept, de fapt, sânge vărsat chiar de mâna lui Funcţionara se uită cu atenţie la Sumael şi rosti cuvintele de care Yarvi se temea cel mai mult: — Tu nu eşti Shadikshirram Una dintre gărzi îşi mută încet mâna pe mânerul sabiei, iar Nimic îşi trase degetul mare de la mână mai aproape de sabia de la centură, în timp ce senzaţia de rău a lui Yarvi se transformă în groază Aici se va termina totul, cu un scandal urât pe cheiuri? Am văzut-o venind aici deseori, cel mai adesea beată Sumael izbi masa cu furie, răcnind la funcţionară şi făcând-o să se ghemuiască în scaun, perplexă — Vorbeşti despre mama mea, Ebdel Aric Shadikshirram, şi-o să vorbeşti cu mai mult respect despre ea! Ea a trecut prin Ultima Poartă S-a înecat în apele îngheţate din Nord Vocea i se frânse şi-şi şterse ochii uscaţi cu dosul palmei Mi-a încredinţat mie afacerea ei, iubita ei fiică, Sumael Shadikshirram Smulse licenţa de pe masă şi zbieră din nou, stropindu-i cu scuipat pe funcţionară, pe gărzi şi pe Yarvi Şi fac afaceri cu Regina Laithlin! — Ea nu mai e re — Ştii despre cine vorbesc! Unde e Laithlin? — De obicei, la vila ei nobiliară — O să am ceva de discutat cu ea! Şi Sumael se întoarse pe călcâie şi o luă înapoi pe chei — Nu poate primi vizitatori murmură, lipsită de convingere, funcţionara în urma ei Sora Owd bătu uşor cu palma în masă, în timp ce Yarvi şi ceilalţi o urmau pe Sumael — Dacă te consolează cu ceva, aşa se poartă cu toată lumea — O performanţă satisfăcătoare, zise Yarvi când o ajunse din urmă pe Sumael, în timp ce treceau pe lângă cârligele în care erau atârnaţi peştii puşi la uscat, pe lângă grămezi de năvoade şi pe lângă pescari ce strigau preţuri pentru prada de dimineaţă Ce ne-am face fără tine? — Aproape m-am scăpat pe mine, şuieră ea Ne urmăreşte cineva? — Nici măcar nu se uită după noi Funcţionara era ocupată să-şi descarce frustrările pe următorul nou-venit, aşa că o lăsară în urmă foarte repede Era, în sfârşit, acasă, însă Yarvi se simţea ca un străin Totul părea mai mic decât îşi amintea, mai puţin aglomerat, cheiurile şi tarabele erau goale şi clădirile abandonate Bătăile inimii i se accelerau de câte ori vedea câte o figură familiară şi, la fel ca un hoţ care trecea pe lângă locul crimei, se făcea mic sub glugă şi pe spate începea să-i curgă o transpiraţie rece Dacă era recunoscut, Regele Odem ar fi auzit repede şi n-ar fi pierdut prea mult timp ca să termine ce începuse pe acoperişul turnului din Amwend — Acelea sunt mormintele strămoşilor tăi, deci? Nimic se uita către nord, privind printre şuviţele de păr încurcat, de-a lungul plajei singuratice, deasupra căreia tronau tumulii, cei mai apropiaţi având laturile acoperite cu iarbă ce creştea timp de doar câteva luni — Al tatălui meu asasinat, Uthrik Yarvi îşi muşcă falca pe interior Şi al unchiului meu, cel înecat, Uthil, şi ale regilor Gettlandului, până departe, în negura timpului Nimic se scărpină pe obrazul pământiu — Ţi-ai rostit jurământul în faţa lor — Aşa cum şi tu l-ai rostit pe al tău în faţa mea — Să nu te temi niciodată Nimic rânji în timp ce se strecurau printr-o poartă foarte aglomerată, trecând astfel de zidul exterior al oraşului Arătându-i acel rânjet dement, cu ochii lucindu-i, care pe Yarvi mai rău îl înfricoşa decât să-l liniştească Carnea poate uita, însă oţelul nu uită niciodată Sora Owd părea să ştie aleile din Thoriby mai bine decât Yarvi, care se născuse acolo Care era regele acestui oraş Îi conduse pe străduţe înguste, ce urcau pe dealul abrupt în zigzag, cu case înalte şi înghesuite una într-alta, străjuite de colţi de stâncă, oasele cenuşii ale Gettlandului ce înţepau reţeaua oraşului Îi conduse peste poduri ce traversau torente vijelioase, deasupra cărora se aplecau sclavii pentru a umple urcioare cu apă pentru cei bogaţi În sfârşit, îi conduse într-o curte lungă şi îngustă, ce fusese construită la umbra citadelei în care se născuse Yarvi, unde fusese crescut şi umilit zilnic, unde învăţase pentru a deveni preot şi unde aflase că va deveni rege — Aici e casa, zise sora Owd Nu era la vedere O casă pe lângă care Yarvi trecuse deseori — De ce deţine preoteasa lui Gorm o casă în Thoriby? — Mama Scaer spune că o preoteasă înţeleaptă trebuie să cunoască mai bine casa duşmanului decât pe a sa — Mama Scaer e adepta frazelor concise, la fel ca şi Mama Gundring, mormăi Yarvi Owd răsuci cheia în broască — Cu asta se ocupă preotesele — Ia-l pe Jaud cu tine, zise Yarvi, trăgând-o pe Sumael lângă el şi şoptindu-i la ureche: Du-te la vila mamei mele şi vorbeşte cu ea Dacă norocul va fi de partea lui în continuare, în acest moment al zilei Hurik se va afla la careul de antrenament — Şi ce să-i spun? Întrebă Sumael Că fiul ei s-a întors din morţi şi că o caută? — Şi că în sfârşit a-nvăţat cum să-şi încheie catarama de la mantie Adu-o cu tine aici — Şi dacă nu mă crede? Yarvi îşi aduse aminte de chipul mamei sale şi apoi de felul în care ea îl privea încruntată de sus în jos, şi-şi dădu seama că era foarte posibil ca ea să aibă anumite îndoieli — Atunci, va trebui să ne gândim la altceva — Şi dacă ea nu mă crede şi ordonă să fiu executată pentru că am insultat-o? Yarvi făcu o pauză — Atunci, va trebui ca eu să mă gândesc la altceva — Care dintre voi a trimis ghinion de vreme rea sau de arme nefolositoare? Se auzi o voce răsunătoare din partea cealaltă a pieţei O mulţime de oameni se adunaseră în faţa unei clădiri impunătoare, ridicată de curând, cu stâlpi din marmură albă la intrare Un preot îmbrăcat într-o robă din pânză de sac simplă, cu braţele desfăcute, îşi ţipa mesajul Care dintre voi se roagă la mai mulţi zei, iar rugăciunile le sunt ignorate? — Rugăciunile mele au fost atât de mult timp ignorate, încât am renunţat să mă mai rog, murmură Rulf — Nu trebuie să staţi prea mult pe gânduri! Strigă preotul Pentru că nu sunt mai mulţi zei, ci una singură! Toate meşteşugurile elfilor n-au putut s-o înfrângă! Braţele Zeiţei Unice şi uşile templului său sunt deschise larg pentru toată lumea! — Templu? Se încruntă Yarvi Mama mea a ridicat clădirea asta pentru a face din ea monetărie Urma ca acolo să se bată monede, toate cu aceeaşi greutate Acum steaua cu şapte colţuri a Zeiţei Unice – zeiţa Marelui Rege – era pictată deasupra intrării — Consolarea, îndurarea şi adăpostul ei sunt oferite pe gratis! Răcni preotul Singura ei cerinţă este s-o iubiţi la fel cum vă iubeşte şi ea pe voi! Nimic scuipă pe pavaj — Ce au de-a face zeii cu iubirea? — Aici s-au schimbat lucrurile, zise Yarvi, aruncând o privire de-a lungul pieţei şi ascunzându-se şi mai mult sub glugă — Rege nou, zise Sumael, lingându-şi buzele crăpate, metode noi Interese mari Yarvi înţepeni când auziră uşa deschizându-se Auziră paşi pe hol şi Yarvi de-abia reuşi să-şi înghită nodul ce i se pusese în gât Uşa se deschise şi Yarvi se opri în faţa ei, ezitând, de-abia reuşind să respire Doi sclavi se strecurară înăuntru, cu mâinile pe săbii Doi inglingi laţi în umeri, cu zgărzi argintii la gât Nimic era deja pregătit, cu oţelul scânteindu-i în mână — Nu! Zise Yarvi Îi cunoştea pe cei doi Sclavi de-ai mamei sale Iar acum intră în cameră şi proprietara lor, urmată de Sumael Nu se schimbase deloc Înaltă şi serioasă, cu părul auriu uns cu ulei şi căzându-i pe umeri în şuviţe lucitoare Purta doar câteva bijuterii, şi acelea de dimensiuni modeste Marea Cheie a Reginei, cea de la trezoreria Gettlandului, dispăruse de pe lanţul ei, dar acum atârna de el o cheie mai mică, incrustată cu rubine închise la culoare, ca picăturile de sânge I-o fi fost dificil lui Yarvi să-şi convingă însoţitorii că este rege, însă mama lui umplu micuţa încăpere până în cele mai îndepărtate unghere prin prezenţa-i maiestuoasă, fără să pară că depune vreun efort — O, zei, spuse Rulf cu vocea-i răguşită, apoi tresări şi se lăsă în genunchi, urmat imediat de sora Owd, de Jaud, de Sumael şi de cei doi sclavi Ultimul care îngenunche fu Nimic, cu ochii şi cu vârful sabiei îndreptate spre pământ, astfel încât singurii care rămaseră în picioare fură Yarvi şi mama lui Ea parcă nici nu le remarcase prezenţa Se uita fix la Yarvi, la fel cum şi el se uita la ea, de parcă erau singuri în încăpere Ea păşi către el, fără să zâmbească sau să se încrunte, apoi se opri la un pas de el, iar lui i se păru atât de frumoasă, încât începură să-l doară ochii şi începu să simtă arsura lacrimilor în ei — Fiul meu, şopti ea, cuprinzându-l în braţe Fiul meu Şi îl strânse atât de tare, încât îl duru, iar lacrimile ei îi umeziră creştetul, în timp ce lacrimile lui îi umeziră ei umărul Yarvi se întorsese acasă Dură ceva timp până când mama sa îi dădu drumul, ţinându-l la un braţ distanţă de ea, în timp ce-şi ştergea grijulie obrajii Îşi dădu seama că nu se mai uita la ea de jos în sus Crescuse, deci Crescuse din mai multe puncte de vedere — Se pare că prietena ta mi-a zis adevărul, rosti ea Yarvi încuviinţă încet din cap — Sunt în viaţă — Şi ai învăţat să-ţi închei catarama de la mantie, spuse ea, pipăindu-i catarama, cercetătoare, şi găsind-o strânsă cum trebuie Ascultă, tăcută, întreaga lui poveste Tăcută, auzi povestea atacului asupra Amwendului şi a incendierii acestuia A trădării lui Odem şi a lentei prăbuşiri a lui Yarvi în apa nemiloasă Ar trebui ca Gettlandul să aibă o jumătate de rege? Tăcută, ascultă cum fusese el transformat în sclav, vândut ca sclav, în timp ce doar ochii i se mişcau, urmărind cicatricele abia vizibile de pe gâtul lui Şi astea sunt doar nişte urme palide În camera tăcută, Yarvi povesti despre evadarea sa, despre îndelungatul supliciu îndurat prin ţinutul îngheţat, despre lupta pentru a rămâne în viaţă în ruinele elfilor şi, în tot acest timp, Yarvi se gândea la ce cântec grozav s-ar fi putut compune dacă el ar fi supravieţuit îndeajuns de mult timp Nu te poţi aştepta ca toţi eroii să supravieţuiască suficient de mult pentru a-şi putea auzi aventurile povestite într-o baladă Iar când veni vremea să vorbească despre moartea lui Ankran şi a lui Shadikshirram, Yarvi îşi aduse aminte de cuţitul înroşit din mâna sa şi despre gemetele lui şi ale ei, iar vorbele i se blocară în gât şi închise ochii, nemaiputând să rostească niciun cuvânt Poate că ai nevoie de două mâini ca să te lupţi cu cineva, însă ai nevoie numai de una ca să-l poţi înjunghia în spate Apoi simţi mâna mamei sale aşezându-se peste a sa — Sunt mândră Tatăl tău ar fi fost şi el mândru Tot ce contează este că te-ai întors la mine — Mulţumită acestor patru oameni, zise Yarvi, înghiţindu-şi cu greu gustul amar din gură Mama sa îi măsură pe însoţitorii lui Yarvi cu privirea ei cercetătoare — Aveţi cu toţii mulţumirile mele — Pentru puţin, mormăi Nimic, cu ochii fixaţi în podea şi cu faţa ascunsă sub părul încâlcit — Onoarea a fost de partea mea, zise Jaud, înclinând din cap — Nu ne-am fi putut descurca fără ajutorul lui, murmură Rulf — A fost o pacoste pentru mine tot drumul, zise Sumael Dacă ar trebui s-o iau de la capăt, l-aş lăsa să se înece în mare — Şi atunci unde ai mai găsi o corabie care să te ducă acasă? Întrebă Yarvi, rânjind — O, m-aş gândi eu la altceva, zise ea, rânjind la rândul ei Mama lui Yarvi nu se alătură schimbului de replici Studie cu atenţie fiecare detaliu al privirilor pe care cei doi le schimbaseră şi îşi miji ochii — Ce reprezintă fiul meu pentru tine, fato? Sumael clipi şi obrajii întunecaţi i se colorară — Eu Yarvi nu o mai văzuse niciodată fiindu-i greu să vorbească — E prietena mea, zise Yarvi Şi-a riscat viaţa pentru mine Ea este camaradul meu Făcu o pauză Ea e familia mea — Chiar aşa? Mama lui Yarvi încă se mai uita la Sumael, care acum privea cu mare interes podeaua Atunci, înseamnă că face parte şi din familia mea De fapt, Yarvi nu era foarte sigur ce însemnau unul pentru celălalt şi nici pe departe dornic să testeze relaţia lor în faţa mamei sale — Aici lucrurile s-au schimbat Făcu un gest cu capul înspre fereastră, prin care se auzeau slab rugăminţile fierbinţi ale preotului Zeiţei Unice Lucrurile se destramă aici Privirea mamei sale se întoarse la el, acum mai furioasă decât oricând Doar ce renunţasem la doliul pe care-l purtasem pentru tine, când un şoim a venit la Mama Gundring O invitaţie la nunta Marelui Rege, la Skekenhouse — Ai participat la ea? Ea pufni — Am avut şi încă mai am unele reţineri dacă să particip sau nu — De ce? — Pentru că Bunica Wexen se gândeşte să mă facă mireasa lui, Yarvi Yarvi făcu ochii mari — Oo! — Da Oo Ei se gândesc să mă lege de cheia fosilei ăleia bătrâne şi să mă facă să produc aur din nimic pentru ei Între timp, şarpele ăla de unchi al tău şi viermele ăla de fiică pe care o are mă necăjesc cu orice ocazie şi se străduiesc din răsputeri să distrugă tot ce am construit eu aici — Isriun? Murmură Yarvi, cu un croncănit firav Aproape că adăugă „logodnica mea”, însă o privire aruncată lui Sumael îl făcu să se oprească — Îi ştiu numele, mârâi mama sa Prefer să nu îl rostesc Au rupt înţelegeri făcute în ani de trudă, au transformat aliaţi câştigaţi cu greu în inamici fără cel mai mic efort şi au confiscat bunurile negustorilor străini, îndepărtându-i de pe piaţă Dacă şi-au propus să ruineze Gettlandul, au reuşit într-un mod strălucit Au transformat monetăria construită de mine într-un templu pentru venerarea falsei zeiţe a Marelui Rege, ai văzut, nu? — Am văzut ceva — O zeiţă aflată deasupra tuturor, aşa cum un Mare Rege domneşte asupra tuturor Scoase un râs ca un lătrat, făcându-l pe Yarvi să tresară Mă lupt cu ei, dar pierd teren Ei nu înţeleg cum funcţionează lucrurile pe un câmp de luptă, însă ei deţin Jilţul Negru Ei au cheia de la trezorerie M-am luptat cu ei zi de zi, cu toate mijloacele şi prin orice strategie — Mai puţin cu sabia, mormăi Nimic, fără să-şi ridice privirea Mama lui Yarvi îşi întoarse privirea-i tăioasă asupra lui — Asta ar urma Însă Odem nu face nicio excepţie când vine vorba de siguranţa proprie şi are toţi războinicii Gettlandului în spate, gata să-l apere N-am decât doi oameni de încredere la mine acasă Îl am pe Hurik — Nu, zise Yarvi Hurik este omul lui Odem A încercat să mă ucidă Ochii mamei lui se deschiseră larg — Hurik este Păzitorul meu Ales Nu m-ar trăda niciodată — Pe mine m-a trădat destul de uşor Yarvi îşi aminti de sângele lui Keimdal stropindu-l pe faţă Crede-mă E un moment pe care cu siguranţă nu-l voi uita prea uşor Ea strânse din dinţi şi-şi aşeză pumnul tremurător pe masă — O să mă asigur că-l văd înecat în mlaştină Însă ca să-l învingem pe Odem avem nevoie de-o armată Yarvi îşi umezi buzele — Am una pe drum — Am pierdut un fiu şi am câştigat un magician în locul lui? De unde? — Vansterland, zise Nimic Se lăsă o tăcere grea — Înţeleg Privirea mamei sale se întoarse şi se opri asupra sorei Owd, care îndrăzni să-i zâmbească în semn de scuză, după care îşi drese glasul şi-şi fixă din nou privirea în podea Puţini oameni îndrăzneau să privească în altă parte când mama sa se afla în aceeaşi cameră Ai încheiat o alianţă cu Grom-gil-Gorm? Omul care l-a asasinat pe tatăl tău şi care te-a vândut pe tine ca sclav? — Nu el l-a asasinat pe tata Sunt sigur de asta Trei sferturi, cel puţin, adăugă el doar pentru sine Odem e cel care ţi-a ucis soţul şi fiul, propriul frate şi propriul nepot Şi trebuie să ne aliem cu cine putem pe moment — Care a fost preţul impus de Gorm? Yarvi îşi plimbă limba prin gura uscată Ar fi trebuit să ştie că Reginei de Aur nu-i va scăpa niciun detaliu al unei înţelegeri — Să îngenunchez în faţa lui şi să devin vasalul lui Şi atunci, din colţul camerei unde era Nimic se auzi un mormăit furios Ochii mamei lui Yarvi parcă fură cuprinşi de un tic nervos — Regele lor să îngenuncheze în faţa celui mai detestat inamic? Ce vor crede oamenii noştri despre un pact făcut cu diavolul? — Odată ce Odem se îneacă în grămada de rahat, pot crede ce vor ei Mai bine un rege în genunchi, decât un cerşetor în picioare Mă pot ridica în picioare mai târziu Un zâmbet i se ivi în colţul gurii — Eşti de departe mai degrabă fiul meu, decât al tatălui tău — Şi sunt mândru că sunt fiul tău — Totuşi L-ai lăsa liber pe măcelarul ăla în Thoriby? Să transformi oraşul nostru într-un abator? — El n-o să fie decât o momeală pentru războinicii din oraş, zise Yarvi Îi vom atrage afară, pentru ca toată citadela să rămână fără oşteni înarmaţi Apoi o să intrăm prin tunelele de sub stâncă, vom bloca Poarta Urlătoare şi-l vom lăsa pe Odem fără gărzi Poţi găsi suficient de mulţi oameni pentru o treabă ca asta? — Probabil Cred că da Însă unchiul tău nu e prost Dacă n-o să cadă în capcana întinsă de tine? Dacă-şi păstrează oamenii în citadelă şi-o să aştepte acolo, în siguranţă? — Şi să pară un laş care-l priveşte pe Cel Care Frânge Săbiile cum îl provoacă chiar din pragul uşii? Yarvi stătea nemişcat, privindu-şi mama în ochi Nu Am fost în locul lui şi ştiu cum gândeşte Jilţul Negru e ceva nou pentru Odem N-are izbânzi răsunătoare despre care să se cânte Şi trebuie să lupte împotriva memoriei tatălui meu şi a legendei unchiului meu, Uthil Şi Yarvi zâmbi, căci ştia foarte bine cum e să te ascunzi în umbra fratelui tău mai înzestrat decât tine Odem nu va da cu piciorul acestei ocazii de aur, să realizeze ceea ce fraţii săi n-au reuşit Să-l învingă pe Grom-gil-Gorm şi să le dovedească tuturor că e un lider războinic puternic Zâmbetul mamei sale se lăţi şi mai mult, iar Yarvi încercă să-şi aducă aminte dacă o mai văzuse vreodată privindu-l cu admiraţie — Poate că fratele tău a primit mai mult decât a meritat, însă zeii au păstrat darurile mai de preţ pentru tine Ai devenit un bărbat de o isteţime ieşită din comun, Yarvi Se părea că empatia, folosită aşa cum trebuie, putea fi o armă mortală — Anii mei de pregătire pentru a deveni preot n-au fost irosiţi Totuşi, un ajutor venit din partea cuiva apropiat lui Odem ne-ar creşte considerabil şansele Am putea merge la Mama Gundring — Nu E preoteasa lui Odem — E preoteasa mea Mama lui Yarvi clătină din cap — Loialitatea sa s-ar împărţi între voi doi, în cel mai bun caz Cine ştie ce interes suprem ar alege? Deja sunt atât de multe lucruri care ar putea merge prost — Însă avem atâtea de câştigat Interese mari înseamnă şi riscuri mari — Într-adevăr Ea se ridică, scuturându-şi fustele, şi-l privi de sus în jos, mirată Oare când a devenit fiul meu favorit un jucător? — Atunci când unchiul său l-a aruncat în mare şi i-a furat dreptul din naştere — Te-a subestimat, Yarvi Şi te-am subestimat şi eu Însă mă bucur că mi-am înţeles greşeala Zâmbetul îi păli şi tonul vocii îi deveni unul extrem de aspru Dorinţa lui îi va aduce o răsplată însângerată Trimite-ţi pasărea la Grom-gil-Gorm, soră Spune-i că-i aşteptăm sosirea mai mult decât nerăbdători Sora Owd se înclină adânc — O voi trimite, regina mea, însă odată ce-o voi trimite, nu va mai exista cale de întoarcere Mama lui Yarvi scoase din nou un râs lipsit de veselie — Întreabă-ţi stăpâna, soră Eu nu sunt din cei care dau înapoi Se întinse peste masă şi-şi aşeză mâna puternică peste mâna beteagă a lui Yarvi Şi nici fiul meu nu dă înapoi În întuneric — E un risc al dracului de mare, şopti Rulf, vorbele abia auzindu-i-se în întuneric — Viaţa e un risc, răspunse Nimic Ca toate lucrurile, începând de la naştere — Un om se poate grăbi să treacă în pielea goală prin Ultima Poartă sau să se fofileze în cealaltă direcţie — Moartea ne va duce pe toţi acolo, fără excepţie, zise Nimic Eu aleg să o înfrunt — Eu pot să aleg să fiu în altă parte data viitoare? — Gata cu cearta! Şuieră Yarvi Sunteţi ca nişte dulăi bătrâni care se bat pe ultimul os rămas! — Nu ne putem comporta cu toţii ca nişte regi, murmură Rulf, nu fără ironie Probabil că după ce-ai văzut un om făcându-şi nevoile zi de zi într-o găleată lângă tine, îţi vine greu să crezi că acum şade între zei şi oameni Bolţurile scârţâiră de la rugina acumulată în atâţia ani şi poarta se deschise, stârnind un nor de praf Unul din inglingii mamei sale stătea nemişcat sub o arcadă de deasupra, privindu-i încruntat — Ai fost văzut? Întrebă Yarvi Sclavul scutură din cap, se întoarse şi începu să urce cu dificultate pe scara îngustă, aplecându-se din cauza tavanului jos Yarvi se întreba dacă putea avea încredere în el Mama lui aşa credea Însă ea avusese încredere şi în Hurik Yarvi crescuse cu siguranţa copilului care crede că părinţii săi ştiu totul Însă de-a lungul ultimilor luni îşi dăduse seama că multe lucruri pe care le ştia erau false Scara dădea într-o peşteră imensă, cu tavanul plin de roci ascuţite, acoperite de depuneri străvechi, care atârnau şi din care tot cădeau picături ce licăreau în lumina torţelor aduse de ei — Ne aflăm sub citadelă? Întrebă Rulf, privind nervos la greutatea incredibilă de piatră ce atârna deasupra capetelor lor — Stânca este străbătută de pasaje în toate direcţiile, zise Yarvi De tunele săpate de elfi şi de beciuri mai noi Cu uşi secrete şi găuri pentru spionat Unii regi, iar preoţii fără excepţie, vor să treacă neobservaţi câteodată Însă nimeni nu cunoaşte aceste pasaje mai bine decât mine Mi-am petrecut jumătate din copilărie în întuneric Ascunzându-mă de tatăl sau de fratele meu Furişându-mă de la un loc singuratic la altul Observând fără să fiu observat şi imaginându-mi că participam şi eu la ce se petrecea Inventând o viaţă în care nu eram un proscris — O poveste tristă, murmură Nimic — Cineva vrednic de dispreţ Yarvi îşi aduse aminte de el însuşi când era mai tânăr, plângând în întuneric, dorindu-şi ca cineva să-l găsească, însă ştiind că nimănui nu-i păsa suficient de mult de el încât să-l caute, şi-şi scutură capul dezgustat din cauza propriei slăbiciuni din trecut O poveste care, însă, poate avea un final fericit, adăugă el cu voce tare — Ar putea Nimic pipăi unul din pereţii de lângă el O faţadă din piatră fără îmbinări, construită de elfi, veche de mii de ani şi netedă, de parcă ar fi fost ridicată ieri Oamenii mamei tale pot pătrunde în citadelă pe aici, nevăzuţi — În timp ce oamenii lui Odem o părăsesc pentru a-l înfrunta pe Grom-gil-Gorm Inglingul întinse mâna pentru a-i opri Pasajul se sfârşea într-un puţ rotund Mult deasupra lui se vedea o lucire palidă de lumină, iar mult în jos se zărea luciul palid al apei O scară era săpată în peretele puţului, atât de îngustă, încât Yarvi fu nevoit s-o urce într-o parte, cu omoplaţii lovindu-i-se de piatra netedă, cu vârfurile cizmelor frecându-se de marginea scării şi cu transpiraţia picurându-i de pe frunte La jumătatea ascensiunii se auzi un zbârnâit, tresări când ceva îi trecu prin faţa ochilor şi poate chiar s-ar fi prăbuşit în gol dacă Rulf nu l-ar fi prins de mână — N-am vrea ca domnia ta să fie oprită de o găleată Se auzi plescăind mult sub ei şi Yarvi scoase un oftat prelung de uşurare Încă un plonjon în apa rece ar fi fost ultimul lucru de care ar fi avut nevoie Glasuri de femei se auzeau pretutindeni în jurul lor, ciudat de puternice — ea tot mai spune nu — Tu ţi-ai dori să te măriţi cu carcasa aia goală şi bătrână după ce-ai fost soţia unui bărbat ca Uthrik? — Dorinţele ei nu sunt luate în seamă Dacă un rege şade între zei şi oameni, Marele Rege şade între zei şi regi Nimeni nu-i poate spune nu la nesfârşit Continuară să urce încet mai departe Mai multe umbre, mai multe scări, mai multe amintiri ruşinoase, ziduri de piatră neşlefuită, construite de mâinile oamenilor, care păreau mai vechi, dar care erau cu mii de ani mai recente decât tunelele de dedesubt, în timp ce lumina zilei se strecura printre deschiderile cu gratii de fier din apropierea tavanului — Câţi oameni au fost cumpăraţi de regină? Întrebă Rulf — Treizeci şi trei, zise inglingul peste umăr Până acum — Oameni capabili? — Oameni Sclavul ridică din umeri Or să omoare sau or să fie omorâţi, după cum le va fi norocul — Despre câţi oameni poate Odem să spună acelaşi lucru? Întrebă Nimic — Despre destui, zise inglingul — Ăştia ar putea reprezenta un sfert din ei Yarvi mersese pe vârfuri pentru a iscodi printr-un grătar ce dădea spre lumină Careul de antrenament de astăzi fusese ridicat în curtea citadelei, iar într-unul din colţuri se înălţa cedrul străvechi Războinicii exersau apărarea cu scutul, formând ziduri şi linii de atac care să le spargă, în timp ce oţelul scânteia în soare şi zornăia izbindu-se de lemn, iar picioarele zgâriau pământul Instrucţiunile date de Maestrul Hunnan răsunau clar în aerul rece, ca scuturile să blocheze atacul, să stea strâns lipiţi de camarazi, să izbească cu scuturile jos, la fel cum răsunaseră şi în urechile lui Yarvi, dar cu un rezultat mult mai puţin satisfăcător — Avem aici un număr respectabil de oameni, zise Nimic, înclinat să reducă adevărata dimensiune a armatei din faţa lui — Bărbaţi bine antrenaţi şi trecuţi prin multe bătălii, aflaţi pe teren propriu, adăugă şi Rulf — Pe terenul meu, zise Yarvi printre dinţii strânşi Îi conduse mai departe, pas cu pas, piatră după piatră, prin locuri familiare lui Vezi acolo? Îl trase pe Rulf lângă el, lipindu-l cu faţa de un alt grătar îngust, care dădea înspre poarta unică a citadelei Porţile din lemn ghintuit erau larg deschise, păzite de gărzi, în timp ce deasupra lor, în vârful arcadei, lucea cuprul şlefuit — Poarta Urlătoare, şopti el — De ce i s-a dat acest nume? Întrebă Rulf Din cauza urletelor pe care o să le scoatem noi când totul o să meargă prost? — Nu te gândi la nume Cade de sus pentru a închide citadela Şase preoţi au construit mecanismul Un singur ţăruş din argint o ţine ridicată E păzită întotdeauna, însă o scară secretă duce către ea Când va sosi momentul, eu şi cu Nimic vom lua doisprezece oameni şi-o vom ţine ridicată Rulf, tu vei lua arcaşii şi veţi urca pe acoperiş, gata să faceţi perne de ace din gărzile unchiului meu — Fără îndoială că vor arăta foarte bine plini de săgeţi — Când va sosi momentul potrivit, vom trage de ţăruş, poarta va cădea şi Odem va rămâne prins înăuntru Yarvi vedea deja groaza de pe faţa unchiului său când va cădea Poarta Urlătoare şi-şi dorea, nu pentru prima dată, ca îndeplinirea unui lucru să fie la fel de simplă ca şi punerea lui la cale — Odem este prins în capcană Ochii lui Nimic sclipeau în întuneric Şi la fel suntem şi noi Se auziră urale din curte când ultimul exerciţiu luă sfârşit De o parte, victorie, de cealaltă parte, supărare Yarvi făcu un gest cu capul înspre ingling — Sclavul mamei mele vă va arăta pasajele Învăţaţi-le — Tu unde te duci? Întrebă Rulf, după care adăugă, nesigur: Regele meu — Trebuie să mai fac ceva Ţinându-şi respiraţia, căci până şi cel mai mic zgomot l-ar fi trădat, Yarvi se strecură cu uşurinţă prin întunericul cu miros de mucegai, către uşa ascunsă dintre picioarele Tatălui Pace, îşi lipi faţa de crăpătura pentru spionat şi începu să tragă cu ochiul la ce se petrecea în Sala Zeilor Era înainte de amiază şi regele Gettlandului era aşezat acolo unde trebuia să fie aşezat – în Jilţul Negru Stătea cu spatele la Yarvi, aşa că nu-i putea vedea chipul lui Odem, ci doar linia umerilor şi sclipirea Cercului Regelui din păr Mama Gundring şedea pe taburetul ei, în dreapta lui, cu braţul tremurându-i de efortul de a-şi ţine toiagul de preoteasă Mai jos de postament, alcătuind o mare de chipuri slab luminate, se aflau cei puternici şi cei influenţi din Gettland, sau, cel puţin, cei importanţi şi cei înstăriţi, cu cele mai bune catarame şi cu chei lustruite, cu zâmbete servile pe chipuri Aceiaşi bărbaţi şi aceleaşi femei care plânseseră când tatăl lui Yarvi fusese îngropat sub tumul şi care se întrebaseră unde vor mai putea ei găsi unul asemenea lui Nu în persoana glumei schiloade care fusese fiul lui, asta era sigur Şi, stând dreaptă pe treptele de sub jilţ, cu Hurik aproape lipit de umărul ei, se afla mama lui Yarvi Nu-i putea vedea chipul lui Odem, însă îi putea auzi ecoul glasului de rege fals răsunând în sală La fel de calm şi de raţional cum fusese întotdeauna La fel de răbdător ca iarna şi Yarvi simţi cum îl cuprinde un tremur rece la auzul lui — Aş putea afla de la onorabila noastră soră când intenţionează să pornească spre Skekenhouse? — De îndată ce voi putea, regele meu, răspunse mama lui Yarvi Am afaceri importante, care — Cheia de la trezorerie se află la mine acum Yarvi se uită prin crăpătură şi o văzu pe Isriun în partea cealaltă a Jilţului Negru Logodnica lui Şi a fratelui lui, nu trebuia uitat Avea la gât cheia de la trezorerie şi, din câte îşi dădea el seama, părea să cântărească mult mai puţin decât se temuse ea odată că ar fi putut să cântărească — Pot şi eu să-ţi rezolv problemele, Laithlin Nu mai suna deloc ca fata nervoasă care-i şoptise tremurând promisiuni la ureche, chiar în această cameră Îşi aminti de ochii ei strălucitori când atinsese Jilţul Negru, la fel de strălucitori ca acum, când îşi privea tatăl şezând în el Se părea că Yarvi nu era singurul care se schimbase de când plecase să atace Amwendul — Vezi că nu trebuie să mai dureze mult, se auzi glasul lui Odem — Căci tu vei domni asupra noastră, a tuturor, ca Mare Regină, adăugă Mama Gundring, ridicându-şi pentru o secundă toiagul, al cărui metal făcut de elfi scânteia întunecat — Sau voi îngenunchea ca bibliotecară a Bunicii Wexen, i-o întoarse mama lui Yarvi Urmă o pauză, apoi Odem zise cu blândeţe: — Există şi sorţi mai potrivnice, soră Trebuie să ne îndeplinim îndatoririle Trebuie să facem ce e cel mai bine pentru Gettland Aşa că grăbeşte-te — Regele meu, se forţă ea să spună printre dinţii încleştaţi, înclinându-se, iar Yarvi, deşi visase adeseori acest moment, simţi o furie copleşitoare când o văzu umilindu-se — Acum lăsaţi-mă singur cu zeii, zise Odem, fluturând din mână către cei aflaţi în încăpere Uşile se deschiseră, bărbaţii impunători şi femeile lor se înclinară, arătându-şi respectul profund, după care ieşiră la lumină Mama lui Yarvi se număra şi ea printre ei, cu Hurik alături, iar în urma lor venea Mama Gundring şi, ultima, Isriun, care-i zâmbi tatălui său din uşă, aşa cum îi zâmbise cândva şi lui Yarvi Uşile se închiseră cu un bubuit răsunător, apoi se aşternu o tăcere adâncă, iar Odem se ridică, scoţând un geamăt, din Jilţul Negru, de parcă îl arsese cât stătuse în el Se întoarse, iar lui Yarvi îi stătu inima în piept Faţa unchiului său rămăsese exact la fel cum şi-o amintea Puternică, cu trăsături dure, cu barba înspicată cu fire argintii La fel ca tatăl lui Yarvi, dar cu o blândeţe şi cu o grijă pe care nici măcar propriul fiu nu le putuse vedea pe faţa Regelui Uthrik Furia ar fi trebuit să-l copleşească şi să şteargă toate temerile lui Yarvi, alungându-i îndoielile persistente, care-l îndemnau să şteargă totul cu buretele şi să se gândească la faptul că recăpătarea Jilţului Negru din ghearele unchiului său nu merita efortul şi tot sângele vărsat pe care l-ar fi presupus aceasta În schimb, atunci când văzu faţa duşmanului, ucigaşul familiei sale şi cel care-i furase regatul, inima îl trădă pe Yarvi şi, din toate sentimentele de pe lume, nu simţi decât unul copleşitor de iubire Pentru singurul din familie care-i arătase vreodată bunăvoinţă Care-l făcuse să se simtă acceptat Singurul care-l făcuse demn de a fi plăcut Urmă apoi un sentiment de tristeţe copleşitoare pentru pierderea acestui om, iar Yarvi simţi lacrimi în ochi şi-şi presă încheieturile degetelor de piatra rece din faţa lui, urându-se pentru propria-i slăbiciune — Nu te mai uita la mine! Yarvi tresări şi se trase brusc înapoi de lângă crăpătură, însă privirea lui Odem era fixată mult mai sus Păşi încet, iar sunetul scos de paşii săi răsună în semiîntunericul de catifea al spaţiului enorm ce-l înconjura — M-ai abandonat? Strigă el Aşa cum şi eu te-am abandonat pe tine? Le vorbea statuilor din chihlimbar aşezate lângă cupolă Le vorbea zeilor, iar vocea lui era ca un plesnet de bici, nicidecum calmă, aşa cum i-o ştia Yarvi Acum îşi ridică de pe cap Cercul Regelui pe care şi Yarvi îl purtase odată şi, cu o tresărire, începu să-şi frece urmele lăsate de acesta pe frunte — Ce-aş fi putut face? Şopti el, atât de încet, încât Yarvi de-abia reuşi să-l audă Cu toţii slujim pe cineva Căci pentru toate există un preţ Iar Yarvi îşi aduse aminte de ultimele cuvinte pe care i le spusese Odem, la fel de ascuţite ca nişte cuţite Ai fi putut deveni un bufon foarte capabil Dar chiar e necesar ca fiica mea să aibă drept soţ un molâu cu o singură mână? O păpuşă schiloadă ce atârnă de sforile mânuite de mama sa? Iar acum furia îi clocoti, fierbinte şi liniştitoare Nu făcuse el un jurământ? Tatălui său Mamei sale Lui însuşi Cu un zăngănit slab, vârful sabiei lui Shadikshirram ieşi din teacă, iar Yarvi îşi presă pumnul noduros de uşa ascunsă O împingere ceva mai puternică ar face-o să se răsucească, ştia doar O împingere, trei trepte şi o sabie înfiptă ar face ca toate astea să se sfârşească Îşi umezi buzele şi-şi răsuci mâna în jurul mânerului sabiei, încordându-şi umerii de efort, cu sângele pompându-i năvalnic în tâmple — Ajunge! Răcni Odem, glasul răsunându-i în sală, iar Yarvi îngheţă din nou Unchiul său îşi aşeză Cercul Regelui la loc pe cap, răsucindu-l pentru a şi-l potrivi mai bine Ce s-a făcut e bun făcut! Îşi agită pumnul înspre tavan Dacă ţi-ai dorit altceva, de ce nu m-ai oprit? Apoi se răsuci pe călcâie şi se grăbi să iasă din încăpere — M-au trimis ca să duc treaba la bun sfârşit, şopti Yarvi, băgând înapoi în teacă sabia lui Shadikshirram Nu acum Nu încă Nu atât de facil Însă îndoielile i se spulberaseră Chiar dacă ar fi fost necesar să înece Thoriby în sânge Odem trebuia să moară Lupta unui prieten Yarvi se sforţa la vâsle, conştient de faptul că biciul plesnea pe deasupra lui Se smucea şi mârâia, trăgând de vâslă până şi cu ciotul de deget al mâinii sale nefolositoare, însă cum putea obţine vreun rezultat de unul singur? Marea Mamă se năpustea furioasă asupra Vântului din Sud şi Yarvi încerca disperat să urce pe scară, văzând că oamenii se luptau cu lanţurile lor pentru o ultimă gură de aer, în timp ce apa creştea, acoperindu-le feţele — Copiii isteţi se îneacă la fel ca şi cei proşti, zise Trigg, în timp ce sângele îi curgea din tăietura curată din căpăţână Yarvi mai făcu un pas chinuitor prin zăpada nemiloasă, alunecă şi se clătină pe piatra fierbinte, alunecoasă precum sticla În orice direcţie ar fi alergat, câinii erau în spatele lui, gata să-l muşte de picioare Grom-gil-Gorm avea dinţii dezgoliţi şi înroşiţi, faţa-i era stropită cu sânge, iar degetele lui Yarvi i se agăţaseră de colierul de la gât — Vin, cântă el ca dangătul unui clopot Iar Mama Război vine odată cu mine! — Eşti gata să îngenunchezi? Întrebă Mama Scaer, cu braţele acoperite de brăţări făcute de elfi şi cu corbii de pe umeri ce râdeau, şi tot râdeau — Deja stă în genunchi, zise Odem, cu coatele pe mânerele închise la culoare ale Jilţului Negru — Aşa a stat întotdeauna, zise Isriun, zâmbind, şi tot zâmbind — Cu toţii slujim pe cineva, zise Bunica Wexen, cu o lucire înfometată în ochi — Ajunge! Şuieră Yarvi Ajunge! Şi deschise uşa furios, ţâşnind cu sabia curbată în mână Ochii lui Ankran se căscară miraţi când sabia îi pătrunse în piept — Oţelul este răspunsul, croncăni el Shadikshirram se uită la el încruntată şi-l izbi cu cotul, iar Yarvi o lovi cu pumnul, metalul se înfipse în carne, iar ea-i zâmbi peste umăr — Vine, şopti ea Vine Yarvi se trezi transpirat tot, prins în pături, înjunghiind de zor salteaua Un chip diavolesc se aplecase deasupra lui, făcut din flăcări şi din umbre şi puţind a fum Se făcu mic şi se feri de el, apoi începu să gâfâie uşurat când îşi dădu seama că e Rulf, cu o torţă în mână pentru a goni întunericul — Grom-gil-Gorm se apropie, zise el Yarvi dădu păturile la o parte Zgomotele pătrundeau slab în încăpere prin storurile trase Izbituri Strigăte Dangătul clopotelor — A trecut graniţa, însoţit de peste o mie de oameni Ar putea fi chiar şi o sută de mii de oameni, în funcţie de zvon Yarvi încercă să-şi alunge din minte visul încă proaspăt — Deja? — Se mişcă la fel de repede ca focul şi face la fel de mult prăpăd Mesagerii de-abia au reuşit să ajungă aici înaintea lui Acum e la trei zile distanţă de oraş În Thoriby e mare agitaţie La etajul de dedesubt, lumina cenuşie a zorilor se strecura prin storuri, luminând chipurile palide Un iz slab de fum îi gâdilă nasul lui Yarvi Fum şi teamă Putea auzi vag strigătele preotului, care-i îndemna pe oameni să îngenuncheze în faţa Zeiţei Unice, pentru a putea fi salvaţi Să îngenuncheze în faţa Marelui Rege şi să devină sclavi — Corbii tăi zboară cu repeziciune, soră Owd, zise Yarvi — Doar ţi-am spus, regele meu Yarvi tresări când auzi cuvintele Încă i se păreau o glumă când le auzea Încă mai era o glumă până când Odem nu cădea mort Se uită la chipurile camarazilor săi Sumael şi Jaud încercau să-şi mascheze teama în felul lor caracteristic Nimic cu zâmbetul înfometat întins pe toată faţa şi cu sabia lustruită scoasă din teacă — Asta e lupta mea, rosti Yarvi Dacă vreunul din voi doreşte să plece, n-o să-i port pică — Eu şi oţelul meu slujim cauza Nimic îndepărtă o pată de pe sabie cu vârful degetului Singura poartă care o să mă oprească o să fie Ultima Yarvi încuviinţă din cap şi-l bătu pe mână pe Nimic cu mâna lui sănătoasă — Nu susţin că îţi înţeleg loialitatea, însă îţi sunt recunoscător pentru ea Ceilalţi nu se grăbeau să confirme că sunt alături de cauză — Aş minţi dacă aş afirma că şansele noastre de izbândă nu mi se par mici, zise Rulf — Ai avut şansa să le cântăreşti la graniţă, zise Nimic, dar ai trecut peste asta atunci când am ars cadavrele duşmanilor noştri — Şi al prietenului nostru Şi am fost influenţat de o gloată de vanstermani furioşi Iar acum furioşii vanstermani sunt din nou implicaţi, iar dacă planul nostru eşuează, mă-ndoiesc că vom ieşi cu faţa curată, oricât ar fi de înzestrat regele nostru când vine vorba de cuvinte meşteşugite Yarvi îşi aşeză palma strâmbă peste mânerul sabiei lui Shadikshirram — Atunci, înseamnă că oţelul trebuie să vorbească în numele nostru — E uşor de zis, când încă nu ai scos sabia din teacă Sumael îl privi încruntată pe Jaud Cred că mai bine am lua-o uşurel spre sud, înainte ca săbiile să înceapă să grăiască Jaud se uită la Yarvi şi apoi la Sumael, apoi din nou la Yarvi, iar umerii săi masivi i se lăsară în jos Înţeleptul aşteaptă momentul potrivit, dar nu-l lasă niciodată să treacă — Puteţi pleca mai departe având binecuvântarea mea, dar mi-aş dori mai degrabă să vă am alături de mine, rosti Yarvi Am înfruntat împreună greutăţile pe Vântul din Sud Am evadat împreună de acolo Am înfruntat împreună gheaţa şi am ieşit cu bine de acolo Vom trece şi prin asta Împreună Fiţi alături de mine şi la această tragere Sumael clipi şi se uită la Jaud, apoi se apropie de el — Tu nu eşti nici războinic, nici rege Tu eşti brutar Jaud se uită dintr-o parte la Yarvi şi oftă — Şi vâslaş — Nu tu ţi-ai ales asta — Lucrurile care chiar contează în viaţă nu prea pot fi alese Ce fel de vâslaş îşi abandonează camaradul? — Asta nu e lupta noastră! Şuieră Sumael, încet şi parcă grăbită Jaud ridică din umeri — Lupta prietenului meu e şi lupta mea — Şi cum rămâne cu cea mai dulce apă din lume? — Va fi la fel de dulce şi un pic mai târziu Poate chiar mai dulce Şi Jaud îi oferi lui Yarvi un zâmbet neconvingător Când ai o greutate de ridicat, mai bine te apuci să ridici decât să te plângi — Am putea ajunge cu toţii să plângem Sumael făcu un pas, apropiindu-se de Yarvi, cu ochii-i negri fixaţi asupra lui Ridică o mână, ca pentru a-l atinge, şi lui parcă îi fu dintr-odată greu să respire Yorv, te rog — Numele meu este Yarvi Şi, deşi îl duru s-o facă, îi întâlni privirea cu o duritate lipsită de orice sentiment, aşa cum o făcea şi mama lui I-ar fi plăcut s-o apuce de mână Să i-o ţină, aşa cum i-o ţinuse între zăpezi Să fie dus departe, în Întâiul Dintre Oraşe, să redevină Yorv, şi să se ducă naibii Jilţul Negru I-ar fi plăcut la nebunie s-o ia de mână, însă nu-şi permitea să-şi arate slăbiciunea Pentru nimic în lume Făcuse un jurământ şi avea nevoie de camarazii săi vâslaşi alături de el Avea nevoie de Jaud Avea nevoie de ea — Cum rămâne cu tine, Rulf? Întrebă Rulf murmură ceva nedesluşit, îşi plimbă limba prin gură şi scuipă cu precizie pe fereastră — Cânt brutarul luptă, ce poate să facă războinicul? Pe faţa lată îi apăru un rânjet imens Arcul meu îţi aparţine Sumael lăsă să-i cadă mâna şi se uită în podea, în timp ce buzele crăpate i se mişcau într-una — Deci Mama Război a preluat conducerea Eu ce mai pot face? — Nimic, zise Nimic, simplu Învoiala mamei război Cuşca porumbeilor încă mai era aşezată în vârful unuia din cele mai înalte turnuri din citadelă şi tot stropită pe dinăuntru cu secole de depuneri de excremente de păsări, iar vântul rece tot mai sufla prin ferestrele numeroase pe care le avea Iar acum părea mai rece ca niciodată — Dracu’ să-l ia de frig nenorocit, murmură Yarvi Sumael privea în continuare prin lunetă, cu buzele formând o linie subţire — Vrei să spui că nu ţi-a mai fost niciodată mai frig ca acum? — Ştii bine că mi-a fost Amândurora le fusese, acolo, pe gheţurile neîndurătoare Însă acolo i se păruse că între ei doi se formase o scânteie, care lui îi ţinuse de cald Dar acum reuşise foarte uşor să o îndepărteze pentru totdeauna — Îmi pare rău, zise el, deşi sunase mai degrabă ca un mormăit reţinut Ea continuă să tacă, iar el continuă să se învârtă în jurul subiectului Pentru ce ţi-a spus mama pentru că i-am spus lui Jaud să rămână pentru că nu Strânse din dinţi — Categoric, un rege nu trebuie niciodată să-şi ceară scuze El tresări când o auzi — Sunt acelaşi om alături de care ai dormit pe Vântul din Sud Cel alături de care ai mărşăluit prin ninsoare Acelaşi alături de care — Chiar eşti? Ea se uită în sfârşit la el, însă în privirea ei nu era nicio urmă de blândeţe Acolo, peste deal Îi dădu luneta Fum — Fum, croncăni unul dintre porumbei Fum Sumael se uită la porumbel circumspectă, iar porumbeii se uitară şi ei la ea cu ochii lor care nu clipeau deloc, aşezaţi cuminţi în cuştile lor aliniate lângă perete Mai puţin şoimul cu aripi din bronz, mare şi cu aer regal, care probabil că venise din partea Bunicii Wexen cu o altă ofertă – sau cerere – de căsătorie pentru mama lui Yarvi Îşi ciugulea mândru penajul şi considera sub demnitatea lui să privească în jos — Fum, fum, fum — Nu le poţi spune să se oprească? Întrebă Sumael — Ei repetă bucăţi din mesajele pe care au fost antrenaţi să le transmită, zise Yarvi Nu te teme Ei nu înţeleg misivele Deşi zeci de ochi se întoarseră în acelaşi timp, ca la un semn, cu capetele înclinate ca pentru a cerceta ceva, se întrebă încă o dată dacă nu cumva ei pricepeau mai multe chiar şi decât el Se întoarse la fereastră şi duse luneta la ochi, pentru a vedea coloana de fum strâmbă ce se ridica spre cer — În direcţia aia se află o fermă Proprietarul fusese unul din cei care jeliseră cel mai înfocat la ridicarea tumulului tatălui lui Yarvi Yarvi încercă să nu se întrebe dacă omul acela fusese la fermă când Grom-gil-Gorm venise în vizită Şi dacă nu el, atunci cine se aflase acolo, pentru a-i întâmpina pe vanstermani, şi ce se întâmplase după aceea cu ei Un preot înţelept caută binele suprem, spunea Mama Gundring mereu, şi găseşte răul cel mai mic Oare şi un rege înţelept trebuia să facă la fel? Mută luneta de la ferma în flăcări, măturând cu privirea orizontul fracturat, şi întrezări sclipirea soarelui pe oţel — Războinici Care veneau pe drumul dinspre nord, revărsându-se în număr mare dintr-o trecătoare dintre dealuri La fel de înceţi ca un leac aplicat iarna, de la distanţă păreau că se târăsc, iar Yarvi se trezi că-şi muşcă buzele, anticipându-le sosirea — Regele Gettlandului, murmură ca pentru el însuşi Care a invitat o armată de vanstermani în Thoriby — Zeii pregătesc reţete neobişnuite, zise Sumael Yarvi se uită în sus, la tavanul boltit, unde zeii erau pictaţi ca nişte păsări viu colorate Cel Care Duce Mesajele Cea Care Agită Ramurile Cea Care A Rostit Primul Cuvânt şi-l Va Rosti şi pe Ultimul Şi, înfăţişată cu aripi roşii, în centru, cu zâmbet însângerat, Mama Război — Recunosc că arareori m-am rugat la tine, şopti Yarvi, cu ochii fixaţi pe figura ei Mie mi s-a potrivit mai degrabă Tatăl Pace Însă oferă-mi mie victoria astăzi Dă-mi înapoi Jilţul Negru M-ai supus la teste şi m-am dovedit vrednic Nu mai sunt prostul care eram înainte, nu mai sunt nici laş, nici copil Sunt regele de drept al Gettlandului Unul dintre porumbei îşi alese exact acel moment să scape un găinaţ pe podea, chiar lângă Yarvi Răspunsul Mamei Război, oare? Yarvi scrâşni din dinţi — Dacă alegi să nu mă faci pe mine rege dacă alegi să mă trimiţi prin Ultima Poartă astăzi cel puţin, îngăduie-mi să-mi îndeplinesc jurământul Strânse pumnii, aşa strâmbi cum îi avea, cu încheieturile albite Oferă-mi viaţa lui Odem Oferă-mi răzbunare Garantează-mi măcar asta şi voi fi mulţumit Nu tipul de rugăciune educativă cu care sunt obişnuiţi preoţii Nu o rugăciune de ofrandă sau de mulţumire Însă ofrandele şi mulţumirile nu înseamnă nimic pentru Mama Război Ea este cea care ia, care frânge, care omoară soţi Ei îi pasă doar de sânge — Regele trebuie să moară, şuieră el — Regele trebuie să moară! Ţipă şoimul, ridicându-se drept şi desfăcându-şi aripile, umplând cuşca şi făcând să pară că întreaga cameră s-a întunecat Regele trebuie să moară! — A sosit momentul! Zise Yarvi — Bine, replică Nimic Glasul lui, auzit prin deschiderea din coiful ce-i ascundea mare parte din faţă, părea metalic — Bine, ziseră şi cei doi inglingi în acelaşi timp, în vreme ce unul din ei răsucea o secure enormă în pumni, de parcă ar fi fost o jucărie — Bine, murmură şi Jaud, deşi nu arăta nicidecum fericit Se simţea nelalocul lui în echipamentul de război împrumutat, şi poate şi mai nelalocul lui la vederea camarazilor săi, ce se foiau în întunericul deplin din tunelul elfilor Ca să fie sincer, Yarvi nu era prea încrezător în ei Erau o adunătură jalnică, cea pe care aurul mamei sale o cumpărase pentru a-i susţine cauza Toate ţinuturile din jurul Mării Sfărâmate – şi chiar şi cele mai îndepărtate – îşi aduseseră contribuţia cu vlăstarele lor de joasă speţă Erau şarlatani şi asasini, piraţi şi puşcăriaşi, iar unora chiar li se tatuaseră crimele pe frunte Unul, care avea un ochi ce-i lăcrima permanent, avea faţa plină de imagini albastre, ce-i descriau crimele comise Oameni fără regi şi onoare Oameni fără conştiinţă sau fără cauză Fără să mai menţionăm şi trei femei de temut din ţinutul shendilor, înarmate până-n dinţi cu săbii şi musculoase ca nişte zidari şi a căror mare bucurie era să-şi dezgolească dinţii ascuţiţi la oricine privea în direcţia lor — Nu la ele aş apela dacă ar fi să-mi încredinţez viaţa în mâinile cuiva, murmură Rulf, evitând grijuliu să le mai privească — Ce poţi să mai zici despre o cauză, murmură Jaud, când toţi oamenii de treabă se află de cealaltă parte a baricadei? — Multe îndatoriri au nevoie de oameni capabili pentru a le îndeplini Nimic îşi răsucea grijuliu coiful în mâini Asasinarea unui rege nu are neapărat nevoie de astfel de oameni — Ăsta nu e asasinat, mârâi Yarvi Iar Odem nu e cu adevărat rege — Şşş, spuse Sumael, cu ochii cercetând tavanul Prin stânca de deasupra se auzeau zgomote slabe Strigăte, probabil, şi zăngănitul armelor Şi o ciudată senzaţie de alarmă — Ei ştiu că ne-au sosit prietenii Yarvi încercă să-şi alunge senzaţia de nervozitate — Ocupaţi-vă poziţiile Îşi exersaseră planurile cu mare grijă Rulf luă cu el doisprezece oameni ce mânuiau arcul cu abilitate Fiecare ingling luase cu el câte doisprezece oameni şi se pitiseră în ascunzători, de unde ar fi ajuns rapid în curte, dacă era cazul Cei doisprezece care rămăseseră o luară după Yarvi şi Nimic în sus pe scări În direcţia încăperii în care se afla lanţul, deasupra singurei intrări în citadelă În direcţia Porţii Urlătoare — Aveţi grijă, şopti Yarvi, oprindu-se în faţa uşii ascunse, deşi avea gâtul prea uscat pentru a mai putea scoate vreun sunet Oamenii de dincolo nu sunt duşmanii noştri — Astăzi or să fie, zise Nimic Iar Mama Război urăşte grija Izbi uşa, deschizând-o, şi pătrunse înăuntru — La naiba! Şuieră Yarvi, năpustindu-se după el Camera lanţului era slab luminată, lumina de-abia strecurându-se prin ferestrele înguste, în timp ce din pasajul de dedesubt se auzea bubuitul puternic al cizmelor pe pavaj Doi bărbaţi şedeau la masă Unul dintre ei se întoarse, iar zâmbetul îi dispăru când văzu sabia scoasă a lui Nimic — Cine sunteţi Oţelul scânteie într-o rază de lumină şi capul îi căzu cu un zgomot umed, rostogolindu-se într-un colţ Părea ridicol, ca o glumă făcută de un actor de circ, numai că acum nu era niciun copil care să râdă Nimic trecu pe lângă trupul căzut, îl prinse pe celălalt bărbat, care se ridica de pe scaun, cu un braţ, şi-i înfipse sabia în piept Acesta scoase un oftat întrerupt şi lovi neputincios cu mâna masa pe care se afla o secure Nimic împinse cu grijă masa cu piciorul, pentru a nu mai putea fi atinsă, apoi scoase sabia din pieptul bărbatului şi-l sprijini grijuliu de perete, deşi omul deja începuse să tremure, în timp ce Moartea deschidea Ultima Poartă pentru el — Camera lanţului e a noastră Nimic aruncă o privire prin arcada din colţul opus, apoi trase uşa şi o şi încuie cu zăvorul Yarvi îngenunche lângă omul aflat în agonie Îl cunoştea Sau îl cunoscuse Se numea Ulvdem Nu-i fusese prieten, dar nici duşman Zâmbise odată la o glumă făcută de Yarvi, iar Yarvi fusese tare bucuros — Chiar a fost nevoie să-l omori? — Nu Nimic îşi şterse grijuliu sabia L-am fi putut lăsa pe Odem să fie rege în continuare Mercenarii se răspândeau peste tot, uitându-se încruntaţi la contragreutatea din cameră şi la obiectivul lor, Poarta Urlătoare Partea de jos era îngropată în podea, iar vârful, în tavan, un zid din cupru ce lucea palid, pe care erau gravate sute de chipuri ce mârâiau, ţipau şi urlau de durere, de teamă sau de furie, petrecându-se unul peste altul precum reflexiile într-un lac Sumael se uita la poartă, cu mâinile în şolduri — Acum cred că pot să ghicesc de ce se numeşte Poarta Urlătoare — Un lucru hidos, dar speranţele noastre depind de el, spuse Jaud Yarvi pipăi metalul cu vârful degetelor, simţindu-l rece şi cumplit de solid — Fără îndoială, un lucru hidos, mai ales dacă îţi cade în cap Lângă o lespede imensă, în apropierea unui stâlp pe care erau săpate numele a cincisprezece zei, se afla un amestec de angrenaje complicate, roţi dinţate pline de inscripţii, lanţuri făcute colac, a căror întrebuinţare nici măcar ochiul său de preot nu o putea desluşi În centrul mecanismului se afla un ţăruş simplu, din argint Acesta este mecanismul, zise el Jaud se apropie de el — Şi nu trebuie decât să tragi de ţăruş? Yarvi îl plesni peste mână — La momentul oportun! În ultima clipă Cu cât mai mulţi oameni de-ai lui Odem vor ieşi să-l înfrunte pe Gorm, cu atât vor creşte şansele noastre — Unchiul tău vorbeşte afară, anunţă Nimic de la una din ferestrele înguste Yarvi deschise storurile unei ferestre şi privi în jos, în curte La peticul acela de verdeaţă cunoscut dintre impunătoarele ziduri cenuşii, unde cedrul îşi întindea crengile în toate părţile Acolo erau strânşi o mulţime de oameni, unii dintre ei încă echipându-se şi înarmându-se, deşi mulţi dintre ei erau deja pregătiţi de luptă Ochii lui Yarvi se căscară uimiţi când văzu cât de mulţi erau Probabil vreo trei sute şi ştia că în afara citadelei erau mult mai mulţi care aşteptau Deasupra lor, pe treptele de marmură ale Sălii Zeilor, îmbrăcat într-o mantie de blană şi cu o cămaşă de zale argintie, cu Cercul Regelui pe sprâncene, stătea unchiul lui Yarvi, Odem — Cine aşteaptă în afara zidurilor oraşului Thoriby acum? Răcnea el în faţa războinicilor strânşi acolo Grom-gil-Gorm, Cel Care Frânge Săbiile! Oamenii bătură din picioare şi proferară un cor de blesteme, plini de dispreţ — Cel care l-a asasinat pe Uthrik, regele vostru, fratele meu! Urlete de furie când auziră asta, şi Yarvi trebui să se abţină să nu scoată şi el unul când auzi minciuna — Însă de prea mândru ce e, a adus cu el prea puţini oameni! Anunţă Odem Dreptatea este de partea noastră, suntem pe terenul nostru, suntem mai numeroşi şi mai bine pregătiţi! Vom permite acestei armate de scursuri să mai zăbovească mult în faţa mormintelor fraţilor mei, Uthrik şi Uthil, şi al bunicului meu, Angulf Copită-despicată, ciocanul vanstermanilor? Războinicii îşi loviră armele de scuturi şi scuturile de armuri şi răcniră că nu le vor permite Odem întinse braţele, iar cel care-i ducea sabia i-o oferi, îngenunchind, şi el o luă şi-o ridică, oţelul ieşind din umbră şi scânteind atât de puternic pentru o clipă, încât Yarvi fu nevoit să-şi ferească ochii — Atunci, haideţi să o onorăm pe Mama Război şi s-o bucurăm cu o zi însângerată! Haideţi să ieşim dincolo de zidurile noastre, să mergem înainte şi să le lăsăm în urmă şi, înainte de apus, să atârnăm pe ziduri capetele lui Grom-gil-Gorm şi ale câinilor săi din Vansterland! — Vom vedea noi ale cui capete vor fi atârnate pe ziduri diseară, zise Yarvi, dar cuvintele îi fură acoperite de uralele de răspuns ale războinicilor Gettlandului Războinicii care ar fi trebuit să-l aclame pe el — Se duc să lupte, zise Nimic, în timp ce oamenii începură să iasă din curte, aliniindu-se în coloane în faţa zidului de apărare, fiecare ştiindu-şi locul, fiecare gata să moară pentru camaradul său Ai ghicit exact cum va gândi unchiul tău — N-am ghicit, zise Yarvi — Mama ta a avut dreptate Văzu cum luceau ochii lui Nimic în întunericul de dincolo de crăpătura coifului Ai devenit un bărbat de o isteţime ieşită din comun Primii care ieşiră fură războinicii cei mai tineri, unii fiind chiar mai tineri decât Yarvi, iar după ei urmară luptătorii mai maturi, cu mai multă experienţă pe câmpul de bătălie Mărşăluiră pe sub Poarta Urlătoare, zgomotul produs de echipamentele lor de luptă auzindu-se până în camera lanţului, în timp ce umbrele se plimbau pe feţele ciupite de vărsat ale celor adunaţi de Yarvi, iar ei se uitau prin crăpăturile din podea la oamenii mult mai bine pregătiţi ce mărşăluiau pe dedesubt Iar fericirea lui Yarvi sporea cu fiecare om care trecea pe sub ei, căci ştia că şi şansele de reuşită creşteau, dar şi teama, pentru că momentul pe care îl aşteptase atâta se apropia şi el Vremea răzbunării Sau vremea când va trebui să moară — Regele pleacă, zise Sumael, din apropierea unei ferestre, ascunsă în umbră Odem se îndrepta cu paşi mari printre veterani înspre poartă, urmat de cei care-i purtau scutul, sabia şi toate celelalte, bătând oamenii cu palma pe spate în timp ce trecea printre ei — Încă nu e momentul, murmură Nimic — Văd şi eu! Şuieră Yarvi Cizmele se auzeau tropăind în continuare, în timp ce oamenii părăseau citadela, însă tot mai erau încă prea mulţi în curte Oare tot ce îndurase, tot ce suferise şi tot ce sacrificase să fi fost în zadar, iar Odem să se eschiveze şi să scape din cârlig în ultimul moment? Îşi făcu de lucru cu ciotul de deget, în timp ce vârfurile celorlalte degete i se umeziră de transpiraţie — Să trag de ţăruş? Spuse Jaud — Încă nu! Şopti Yarvi, îngrozit că ar fi putut fi auziţi prin crăpăturile din podea Încă nu! Odem merse mai departe, urmând ca în curând să dispară din vedere, după ce va trece pe sub arcadă Yarvi ridică mâna pentru a-i face semn lui Jaud, pregătit s-o lase în jos şi, odată cu ea, toată greutatea Porţii Urlătoare Chiar dacă asta i-ar fi condamnat şi pe ei — Regele meu! Mama lui Yarvi stătea pe treptele Sălii Zeilor, cu Hurik în spatele ei, lângă umăr, în timp ce Mama Gundring stătea aplecată peste toiagul ei, lângă umărul celălalt Fratele meu! Unchiul lui Yarvi se opri, încruntându-se, apoi se întoarse — Te rog, Odem, o vorbă! Yarvi de-abia îndrăznea să respire, ca nu cumva să deranjeze delicatul echilibru al momentului Timpul de-abia se scurgea, în timp ce Odem se uită înspre poartă, înapoi la mama lui Yarvi, după care, blestemând, se întoarse către ea, în timp ce însoţitorii lui tropăiră după el — Aşteaptă! Şuieră Yarvi, iar Jaud, cu ochii măriţi, îşi luă mâna de pe ţăruş Yarvi se duse la fereastră, unde briza rece îi mătură faţa umedă de transpiraţie, însă nu putu desluşi ce se spunea pe treptele Sălii Zeilor Mama lui îngenunche la picioarele lui Odem, cu mâinile lipite de piept şi cu capul plecat umil Probabil că îşi cerea iertare pentru încăpăţânarea ei şi pentru lipsa de recunoştinţă la adresa fratelui ei şi a Marelui Rege Probabil că jura supunere şi implora să fie iertată Apoi îi prinse mâna lui Odem în mâinile ei şi-şi lipi buzele de ea, ceea ce-i făcu lui Yarvi pielea să i se-nfioare Unchiul său se uită la Mama Gundring şi încuviinţă uşor din cap Preoteasa lui se uită la el şi ridică uşor din umeri Apoi Odem o atinse pe mama lui Yarvi pe obraz şi porni în direcţia porţii, urmat de servitori şi de gărzile personale, ca o ceată dornică să-i facă pe plac Ultimii războinici se strecurau prin poartă în urma fraţilor lor de arme, afară din citadelă, aşa că în curte nu mai rămăseseră mai mult de trei duzini de oameni Mama lui Yarvi îşi împreună mâinile şi privi în sus, spre camera de deasupra porţii, iar Yarvi chiar îşi închipui că îi poate întâlni privirea — Mulţumesc, mamă, şopti el Îşi ridică din nou mâna beteagă, făcându-i semn lui Jaud Îl văzu încă o dată pe Odem apropiindu-se de poartă Însă, de data aceasta, în loc să-i privească pe zei cum îi zădărnicesc planurile, văzu cum aceştia îi oferă ocazia pe tavă — Aşteaptă, şopti el, iar cuvântul îi arse buzele — Aşteaptă Acum sosise ziua Sosise ora — Aşteaptă Acum era momentul — Acum Îşi lăsă brusc mâna beteagă în jos, dar aşa lipsită de vlagă cum era, mulţumită înţelepciunii a şase generaţii de preoţi, căzu cu greutatea unor munţi Jaud eliberă ţăruşul, angrenajele zumzăiră, un lanţ se întinse la maximum, iar numele porţii se justifică în sfârşit Cu un ţipăt ascuţit, scos parcă de toţi morţii din infern şi cu un curent de aer care-i smulse coiful de pe cap lui Yarvi şi i-l izbi de perete, Poarta Urlătoare trecu cu viteză prin podea Izbi pământul dedesubt cu un bubuit ce cutremură toată citadela, ajungând până în tunelul elfilor, până la baza acestuia, închizând calea de acces în citadelă cu o greutate pe care până şi Tatălui Pământ i-ar fi fost dificil să o ridice Podeaua se cutremură şi se înclină, iar Yarvi se gândi pentru o clipă dacă nu cumva camera în care se aflau nu se va prăbuşi din cauza impactului devastator Se repezi la o crăpătură din podea, încercând să-şi alunge ameţeala ce-l împiedica să vadă şi ţiuitul din urechi Pasajul de dedesubt era plin cu oamenii de încredere ai lui Odem Unii dintre ei se împleticeau, ţinându-se cu mâinile de cap Unii se străduiau să-şi scoată armele Alţii se strânseseră lângă poartă, ţipând fără a fi auziţi, prosteşte, bătând în zadar cu mâinile în feţele urlătoare Falsul rege stătea în mijlocul lor, uitându-se în sus Ochii săi îi întâlniră pe ai lui Yarvi, iar faţa îi păli, de parcă ar fi văzut un demon ce-şi făcuse loc cu ghearele înapoi prin Ultima Poartă Iar Yarvi zâmbi Apoi se simţi prins de umăr Nimic trăgea de el, ţipându-i în faţă, iar Yarvi putea să-i vadă gura mişcându-i-se prin crăpătura din coif, însă nu putea auzi decât un bolborosit Se împletici după acesta, în timp ce podeaua se stabiliza, coborând o scară în spirală, lovindu-se de pereţi şi fiind înghiontit de oamenii din spatele său Nimic deschise larg o uşă, apăru o arcadă către lumină, apoi ieşiră cu toţii la aer curat Ultima poartă În curtea citadelei domnea haosul Armele se răsuceau şi ţăndările săreau peste tot, oţelul se ciocnea de oţel şi chipurile mârâiau, săgeţile zburau cu repeziciune şi trupurile cădeau la pământ, totul într-o tăcerea parcă ireală Aşa cum plănuise Yarvi, mercenarii tocmiţi de mama sa se revărsară prin uşa ascunsă şi le picară în spate veteranilor lui Odem, căsăpindu-i fără milă pe unde îi prindeau, urmărindu-i neîndurători prin toată curtea şi lăsându-le trupurile însângerate împrăştiate peste tot Însă cei care supravieţuiseră primului atac în forţă ripostară aprig, astfel încât bătălia se transformă rapid în mici lupte pentru supravieţuire Clipind şocat, Yarvi urmări cum una din femeile shend înjunghie un bărbat, în timp ce acesta îi făcu nişte tăieturi adânci pe faţă cu marginea scutului Aşa cum fusese plănuit, Yarvi îi văzu pe Rulf şi pe arcaşii săi trimiţând un nor de săgeţi de pe acoperiş Acestea se înălţară în tăcere şi în tăcere şi coborâră, pătrunzând în scuturile gărzilor din apropierea lui Odem, care se strânseseră ca un nod în jurul regelui lor Uneia dintre gărzi i se înfipse coada unei săgeţi în faţă, însă păru că nici nu observase, căci încă mai ţinea sabia îndreptată spre Sala Zeilor, proferând în continuare înjurături mute Alt om căzu, apucând cu mâna săgeata ce i se înfipsese într-o parte a corpului, apucându-l pe un altul de picior, însă acesta îl lovi peste mână şi continuă să lupte Yarvi îi cunoştea pe amândoi, bărbaţi viteji, care odată străjuiau intrarea în camera regelui Lupta transformă toţi oamenii în animale, obişnuia tatăl lui Yarvi să-i spună Văzu un fost condamnat furios, pe al cărui chip fusese tatuat hoţ de oi, cum îl înjunghie pe un sclav neînarmat, zburându-i acestuia din mână carafa cu apă, care se izbi, zdrobindu-se, de-un zid Oare asta plănuise el? Pentru asta se rugase? Deschisese poarta larg şi-o invitase înăuntru pe Mama Război Nu mai putea opri asta Nimeni n-o mai putea opri Şi să scapi cu viaţă devenise acum o adevărată provocare Îl văzu pe Nimic cum îi retează picioarele unui om, răsucindu-se şi spintecându-i altuia spatele, izbindu-l pe altul peste scut şi făcându-l să se dea înapoi, clătinându-se şi lovindu-se de ghizdul unei fântâni, apoi dispărând în adâncimea acesteia Asurzit de şoc, reuşi să scoată şi el sabia lui Shadikshirram din teacă Doar asta trebuia să facă un bărbat în luptă, nu? O, zei, ce grea o simţi pentru o clipă Alţi bărbaţi îl înghiontiră când trecură pe lângă el pentru a se alătura nebuniei, însă el prinsese rădăcini în pământ Văzu uşile Sălii Zeilor larg deschise şi gărzile lui Odem ghemuindu-se sub arcadă, ascunzându-se în spatele scuturilor pline de săgeţi, apărându-l astfel pe falsul rege, la adăpostul întunericului Yarvi îndreptă vârful sabiei în direcţia lor şi strigă Acolo! Surzenia începu să-i dispară Suficient pentru a auzi paşi bubuind în spate şi pentru a se întoarce la timp Însă fără vreun rezultat notabil Oţelul se izbi de oţel şi sabia îi vibră puternic în mână, fiindu-i aproape smulsă Reuşi să zărească faţa plină de cicatrice a lui Hurik, auzi un mârâit gros din partea acestuia, după care scutul lui Hurik îl izbi cu putere în piept, săltându-l de la pământ şi aruncându-l pe spate, la doi paşi distanţă Privirea lui Hurik se mută cu repeziciune într-o parte şi el se răsuci pentru a para o lovitură de secure cu scutul, împrăştiind aşchii din pricina forţei impactului Era Jaud, atacându-l răcnind, izbind cu securea aşa cum un tăietor de lemne nebun izbeşte un buştean Hurik se dădu un pas în spate, pară şi a doua lovitură, dar a treia fu lipsită de vigoare şi era pregătit s-o pareze, răsucindu-se în acelaşi timp, în timp ce lama grea îi rată umărul la o palmă distanţă, îngropându-se în pământ Îl lovi pe Jaud cu marginea scutului în cap, obligându-l să se dea înapoi, împleticindu-se, făcându-l să-şi piardă echilibrul, după care, cu o lovitură scurtă cu sabia, îi smulse securea din mână Se părea că un brutar nu era un adversar pe măsura Păzitorului Ales al reginei, oricât de bun ar fi fost acesta Dinţii albi ai lui Hurik se iviră din spatele bărbii negre, sabia sclipi în timp ce se înfipse până la mâner între coastele lui Jaud — Nu, exclamă Yarvi, chinuindu-se să se ridice, însă nu era de-ajuns să-ţi doreşti un lucru, pentru ca acesta să se şi îndeplinească Jaud se prăbuşi în genunchi, cu faţa schimonosită de durere, iar Hurik îşi sprijini cizma masivă de umărul lui, eliberându-şi sabia, apoi lovindu-l şi trântindu-l pe spate Se întoarse către Yarvi — Hai să terminăm ce-am început în Amwend Făcu un pas în faţă, cu sabia-i înroşită ridicată Lui Yarvi i-ar fi plăcut să înfrunte Moartea cu zâmbetul pe buze, însă puţini au curaj când Ultima Poartă se cască în faţa lor, chiar şi regii Poate că regii cel mai puţin Se târî, trăgându-se înapoi, cu mâna beteagă ridicată, de parcă aceasta l-ar fi putut apăra de sabie Buzele lui Hurik se strâmbară — Ce rege ai fi putut deveni — Vom vedea Bărbia lui Hurik era ridicată, iar sub barba neagră, înspicată cu alb, se afla o lamă din oţel Un pumnal cu o lamă lustruită, ce arunca sclipiri de gheaţă Mama lui Yarvi se apropie atunci de Hurik, cu ochii mijiţi şi dinţii încleştaţi — Aruncă sabia, Hurik El ezită un moment, iar ea se aplecă spre urechea lui şi-i şopti: — Mă cunoşti Oare chiar poţi şi ea răsuci lama, până când un firicel subţire de sânge începu să se scurgă pe gâtul lui gros, să te îndoieşti de spusele mele? Hurik înghiţi în sec, tresărind când mărul lui Adam i se frecă de lama din oţel, apoi aruncă sabia, zăngănind, în ţărână Yarvi se repezi să înşface sabia lui Shadikshirram, coborându-i vârful aproape de pieptul lui Hurik — Aşteaptă, zise mama lui Întâi răspunde-mi la o întrebare Ai fost timp de nouăsprezece ani Păzitorul meu Ales De ce ţi-ai încălcat jurământul? Ochii lui Hurik se mutară asupra lui Yarvi Acum arătau trişti şi înfrânţi — Odem mi-a spus că băiatul trebuie să moară, sau tu, dacă nu el — Şi de ce nu l-ai ucis pe loc? — Pentru că Marele Rege o ceruse! Cuvintele ieşiră ca un şuierat din gura lui Hurik Iar Marele Rege nu poate fi refuzat Jurământul meu a fost să te protejez pe tine, Laithlin Îşi trase umerii înapoi şi închise ochii Nu pe fiul tău cel schilod — Atunci, consideră-te eliberat de jurământ O mişcare uşoară a cuţitului şi Yarvi se împletici înapoi, în timp ce sângele îl stropi pe obraz Hurik căzu, prăbuşindu-se cu faţa în jos, iar Yarvi rămase acolo, nemişcat, cu sabia atârnându-i moale în mână, privind incredul la balta întunecată ce se lăţea în iarbă Pielea i se înroşi şi părul de pe braţe i se ridică Gâtul i se încleştă, împiedicându-l să respire În faţa ochilor îi jucau luminiţe, îşi simţea membrele grele, iar pieptul lovit îi pulsa într-una Nu-şi dorea decât să se aşeze Să stea în întuneric şi să plângă Morţi şi răniţi zăceau împrăştiaţi, spintecaţi de săbii sau străpunşi de săgeţi, peste tot, prin iarba prin care se jucase Yarvi când era copil Săbii şi scuturi ce fuseseră cântate în balade, moşteniri ale familiilor nobiliare, căzuseră din mâinile lipsite de viaţă, pline de sânge Uşile Sălii Zeilor erau încuiate, în timp ce oamenii lui Yarvi care supravieţuiseră se strânseră în jurul său, cu Rulf în centru, având faţa stropită cu sânge, de la o tăietură la cap Cei doi inglingi uriaşi bubuiau cu securile în lemnul uşilor, însă acestea nu cedau Şi, sprijinit de trunchiul maiestuosului cedru, cel lângă care Yarvi era luat peste picior de fratele său pentru că îi era frică să se caţere în el, stătea nemişcat Jaud, cu capul dat pe spate şi cu mâinile lipsite de viaţă, aşezate în poală Sumael îngenunche lângă el, cu capul aplecat şi cu buzele dezgolindu-i dinţii, trăgându-l de cămaşa însângerată, de parcă ar fi putut să-l ridice în picioare De parcă ar fi putut să-l ducă undeva, la adăpost, aşa cum şi el o dusese pe ea odată Însă el nu mai putea fi dus nicăieri, chiar dacă ea ar fi avut forţa necesară Nicăieri, sau poate doar prin Ultima Poartă Iar Yarvi realiză dintr-odată că Moartea nu se înclină în faţa oricui trece prin faţa ei, nu face un semn respectuos cu mâna pentru a-ţi indica pe unde trebuie s-o apuci, nu şopteşte cuvinte pompoase, nu trage în lături niciun zăvor Cheia de la gâtul ei nu-i e de niciun folos nimănui, pentru că Ultima Poartă stă deschisă întotdeauna Ea-i conduce pe morţi nerăbdătoare, fără să ţină cont de rang, de faimă sau de importanţă Ea are de-a face cu un şir nesfârşit, ce-şi aşteaptă rândul cuminte O procesiune oarbă, inepuizabilă — Ce-am făcut? Şopti Yarvi, făcând un pas ezitant în direcţia lui Jaud şi a lui Sumael — Ce-a trebuit să faci Strânsoarea mâinii mamei sale în jurul braţului său era de fier Nu e timp de jelit acum, fiul meu Regele meu Jumătate de faţă îi era palidă, pe când cealaltă jumătate era stropită cu sânge, iar în acel moment chiar arăta ca Mama Război Urmăreşte-l pe Odem Îl strânse şi mai tare Ucide-l şi ia înapoi Jilţul Negru Yarvi strânse din dinţi şi încuviinţă din cap Nu mai exista cale de întoarcere — Opriţi-vă! Strigă la inglingi Există şi alte căi, mai bune Îşi lăsară securile în jos, uitându-se la el cu priviri lipsite de expresie Mamă, rămâi cu ei şi păziţi uşa Asiguraţi-vă că nimeni nu pleacă — Nu până când Odem nu e mort, zise ea — Nimic, Rulf, adunaţi doisprezece oameni şi urmaţi-mă Rulf se holba la măcelul din curtea citadelei şi gâfâia din greu La cei răniţi şi la cei pe moarte, la cei ce mergeau şchiopătând şi la cei plini de sânge Şi la Jaud, la viteazul Jaud, cel care îi fusese camarad de vâslit, stând acum cu trupul sprijinit de trunchiul cedrului, fără vâslă la care să tragă, fără greutăţi pe care să le ridice, fără să mai încurajeze pe nimeni — Oare voi mai găsi doisprezece oameni care se mai pot mişca încă? Şopti el Yarvi se întoarse cu spatele la el — Adună şi tu ce poţi Un scaun singuratic — Gata? Şopti Yarvi — Întotdeauna, zise Nimic Rulf îşi întoarse capul într-o direcţie, apoi în cealaltă, cu sângele ce-i stropise faţa acum întunecat din cauza umbrei — Nu cred că voi fi vreodată mai pregătit decât sunt acum Yarvi trase cu putere aer în piept şi, în timp ce-l expiră, împinse cu podul palmei de la mâna beteagă în încuietoare, proptindu-se cu umărul în uşa ascunsă şi deschizând-o, după care pătrunse în imensitatea sacră a Sălii Zeilor Jilţul Negru stătea gol în centrul postamentului său, în faţa Zeilor Înalţi, ai căror ochi sclipeau ca nişte pietre preţioase Deasupra lor, aproape de cupolă, statuile din chihlimbar ale Zeilor Mici urmăreau ce făceau siluetele neînsemnate de sub ei, abţinându-se de la orice comentariu, fără să arate vreo emoţie sau vreo urmă de interes Odem nu avea cu el decât zece oameni, şi aceia într-o stare deplorabilă, strânşi în jurul uşilor şi tremurând de la forţa loviturilor ce veneau de dincolo de ele Doi bărbaţi încercau să consolideze uşile cu ajutorul suliţelor Alţi doi curăţaseră o masă lustruită de vreme, pe care se aflaseră ofrande sacre, şi-o trăseseră în faţa intrării, pentru a o baricada Ceilalţi stăteau acolo uluiţi sau şocaţi, nedându-şi seama cum era posibil ca regele lor să fie luat prin surprindere de o bandă de tâlhari chiar în inima citadelei sale Mama Gundring stătea cocârjată lângă Odem, îngrijind braţul rănit al purtătorului de steag — Pentru rege! Ţipă acesta când îl văzu pe Yarvi pătrunzând înăuntru, iar oamenii lui Odem se strânseră în jurul stăpânului lor, ridicându-şi scuturile pentru a-l proteja cu armele scoase, pregătite Bărbatul cu săgeata înfiptă în faţă şi-o scosese din carne, dar gaura din obraz era vizibilă Se sprijinise în sabie, clătinându-se, însă acum o ridică, îndreptând-o, ezitant, către Yarvi Nimic se grăbi să ajungă lângă umărul stâng al lui Yarvi, iar Rulf lângă cel drept, iar sclavii şi mercenarii care mai rămăseseră se aliniară şi ei lângă cei trei, înarmaţi cu arme care mai de care mai ascuţite Trecură pe lângă Jilţul Negru, coborâră treptele postamentului, scuipând şi proferând blesteme într-o jumătate de duzină de limbi Odem le porunci oamenilor săi să înainteze, astfel încât spaţiul dintre ei se micşoră la zece paşi, apoi la opt, apoi la şase, violenţa plutind grea, ca un nor de furtună, în aerul nemişcat al Sălii Zeilor Apoi Mama Gundring îşi încordă privirea când îl văzu pe Yarvi şi ochii i se lărgiră — Aşteptaţi! Ţipă ea, bătând cu toiagul făcut de elfi în podea şi scoţând un zgomot ce reverberă prin sală, până la înălţimea cupolei de deasupra Aşteptaţi! Oamenii se opriră pentru o clipă, mârâind, cu mâinile plimbându-se nervoase în lungul armelor, iar Yarvi şi profită de oportunitatea pe care bătrâna preoteasă i-o oferise — Bărbaţi ai Gettlandului! Strigă el Voi mă cunoaşteţi! Eu sunt Yarvi, fiul lui Uthrik! Apoi îl arătă pe Odem cu ciotul de deget de la mâna stângă Fiinţa asta trădătoare a încercat să fure Jilţul Negru, însă zeii nu-i vor îngădui prea mult timp unui uzurpator să şadă în el! Îşi împunse pieptul cu un deget Regele de drept al Gettlandului s-a întors! — Marioneta femeii? Scuipă Odem Jumătatea de rege? Regele schilozilor? Înainte ca Yarvi să poată ţipa ceva drept răspuns, simţi o mână puternică strângându-l de umăr şi dându-l la o parte Nimic făcu un pas în faţă, desfăcându-şi legătura de la coif — Nu, zise el Regele de drept Apoi îşi scoase coiful şi-l azvârli Acesta se rostogoli pe podeaua Sălii Zeilor, scoţând un zăngănit metalic Îşi ciopârţise ciuful de păr, până îi rămăseseră nişte tuleie cenuşii, şi-şi răsese barba stufoasă Faţa îi era acum o alcătuire de unghiuri ascuţite şi linii dure, cu oase frânte şi aşezate la loc grosolan, cu pielea asprită de muncă şi de vreme, plină de cicatrice de la bătăi şi bătălii Cerşetorul din rămurele şi sforicele dispăruse şi în locul lui apăruse un războinic din lemn de stejar şi din fier, însă ochii săi, adânciţi în orbitele întunecate, rămăseseră aceiaşi Încă mai ardeau cu o flacără ce-l făcea să pară că-i la marginea nebuniei Mai fierbinţi ca niciodată Şi brusc Yarvi nu mai fu sigur cine e acest om, alături de care călătorise, alături de care luptase şi alături de care dormise Nu mai fu sigur pe cine adusese cu el în inima citadelei din Gettland, în apropierea Jilţului Negru Privi în jurul său, clipind, plin de îndoieli Tinerii războinici ai Gettlandului încă mai mârâiau, sfidători Însă chipul lui Nimic avu un cu totul alt efect asupra luptătorilor mai bătrâni, care suferiră o transformare din cele mai neobişnuite Maxilarele căzură, săbiile tremurară, ochii se căscară, în unii chiar apărură lacrimi, jurăminte şoptite ieşiră dintre buze tremurânde Chipul lui Odem păli parcă şi mai mult decât atunci când îl văzuse pe Yarvi Chipul unui om ce contemplă sfârşitul creaţiei — Ce vrăjitorie e asta? Şopti Rulf, însă nici Yarvi nu putea să-şi dea seama cu ce aveau de-a face Toiagul din metal modelat de elfi alunecă din degetele moi ale Mamei Gundring şi căzu cu un clinchet pe podea, stârnind un ecou ce dispăru repede, lăsând în urmă o tăcere grea — Uthil, şopti ea — Da Şi Nimic se întoarse către Odem, arătându-i zâmbetul său de om nebun Bine că ne reîntâlnim, frate Iar acum, că numele fusese rostit, Yarvi văzu asemănarea dintre cei doi bărbaţi, simţind cum se înfioară până în vârful degetelor Unchiul său, Uthil, a cărui măiestrie era pomenită de războinici de fiecare dată când începeau antrenamentele, al cărui trup marea neîndurătoare nu-l adusese niciodată la ţărm şi al cărui tumul rămăsese gol pe plaja bătută de vânt Unchiul său, Uthil, îi stătuse alături luni la rând Unchiul său, Uthil, stătea acum chiar în faţa lui — Acum a venit momentul adevărului, zise Nimic Zise Uthil Şi făcu un pas în faţă, cu sabia în mână — În Sala Zeilor nu poate fi vărsat sânge! Strigă Mama Gundring Uthil zâmbi doar — Zeii iubesc vărsarea de sânge mai mult decât orice, draga mea preoteasă Ce alt loc mai potrivit decât acesta ar fi pentru vărsarea de sânge? — Ucideţi-l! Ţipă Odem, fără a mai avea nimic calm în voce, însă nimeni nu se grăbi să-i dea ascultare Nimeni nu rosti nici măcar un cuvânt Sunt regele vostru! Însă puterea poate fi ceva trecător Încet, precauţi, de parcă s-ar fi gândit bine câteva secunde lungi, războinicii se îndepărtară de el, formând un semicerc — Jilţul Negru chiar e un loc singuratic, zise Uthil, aruncând o privire către acesta, aşa gol cum stătea acolo, pe postament Muşchii de pe faţa lui Odem se mişcau cu nervozitate, în timp ce privea la cercul de feţe posomorâte din jurul său, la chipurile gărzilor sale şi la cele ale mercenarilor, la chipul Mamei Gundring şi la cel al lui Yarvi, pentru a se opri în final la cel al lui Uthil, cel atât de asemănător cu al său, deşi pe cel al lui Uthil îşi lăsaseră amprenta douăzeci de ani de orori Pufni, apoi scuipă pe pietrele sfinte de sub picioarele fratelui său — Aşa să fie, atunci Şi Odem îşi smulse scutul din mâinile purtătorului acestuia, un scut poleit cu aur şi cu marginile incrustate cu pietre preţioase, îmbrâncindu-l apoi pe slujitor într-o parte Rulf îi oferi scutul său lui Nimic, însă acesta doar scutură din cap — Are şi lemnul rostul lui, dar aici oţelul e răspunsul Şi-şi ridică sabia cu lamă simplă, cea care-i fusese alături prin pustietăţi, din oţel masiv, lustruit atât de bine, încât lucea cu sclipiri de gheaţă — Ai fost plecat atât de mult timp, frate Odem îşi ridică sabia, una turnată pentru a fi purtată de tatăl lui Yarvi, cu mânerul din aur, cu butonul din fildeş şi cu lama strălucitoare inscripţionată cu rune Să ne încrucişăm săbiile, deci Ţâşni înainte la fel de iute ca un scorpion, făcându-l pe Yarvi să tresară, să se dea cu un pas înapoi şi să înceapă să-şi urmărească avid unchii cum se mişcau, parcă imitându-le şi el mişcările Odem împunse cu sabia, mai împunse o dată, şuierând, în timp ce făcea mişcări înalte sau joase, menite să reteze un om în două Însă oricât ar fi fost el de rapid şi de mortal, fratele său era şi mai rapid Uthil aluneca precum fumul într-un vânt nebun, se răsucea, se ferea, totul în timp ce oţelul tăia aerul fără să-l atingă vreodată — Îţi mai aduci aminte când ne-am văzut pentru ultima oară? Întrebă Uthil sărind într-o parte În timpul acelei furtuni, la prova corabiei tatălui nostru? Râzând cu faţa în vânt, avându-i pe cei doi fraţi ai mei în spate? — Nu ţi-a păsat niciodată decât de râsul tău! Odem se repezi iar înainte, tăind când în stânga, când în dreapta, făcând gărzile ce-i priveau să sară din calea lor Însă Uthil se roti pentru a se feri, neridicându-şi nici măcar o dată sabia — De aceea tu şi cu Uthrik m-aţi aruncat în îmbrăţişarea apei nemiloase? Sau pentru ca el să-mi poată fura dreptul din naştere? Iar după aceea ca tu să i-l poţi fura lui? — Jilţul Negru e al meu! Sabia lui Odem forma un cerc sclipitor deasupra capului său Însă Uthil o pară cu sabia lui, scoţând un zgomot răsunător Îi prinse şi scutul lui Odem şi, pentru un moment, cei doi unchi ai lui Yarvi rămaseră îmbrăţişaţi, cu săbiile frecându-se una de alta Apoi Uthil îl împinse cu umărul şi lovi în sus cu scutul, marginea acestuia nimerindu-l pe Odem în falcă Uthil îşi răsuci şi celălalt umăr şi-l aruncă pe Odem departe, cu călcâiele frecându-se de pietre, căzând grămadă peste oamenii din spatele lui Aceştia îl împinseră la loc, iar Odem rămase pe loc, apărat de scut, însă Uthil stătea nemişcat, în centrul cercului — Chiar dacă mormântul de pe plajă mi-a rămas gol, nu m-am înecat Am fost pescuit din mare de negustorii de sclavi şi forţat să lupt într-o gaură Şi în timpul acelor ani petrecuţi în întuneric am omorât nouăzeci şi nouă de oameni, doar pentru amuzamentul animalelor cu chip de oameni însetate de sânge Uthil îşi apăsă urechea cu un deget şi, pentru o clipă, păru a fi devenit din nou Nimic Câteodată îi aud şoptind Tu le poţi auzi şoaptele, Odem? — Eşti nebun! Scuipă Odem, cu sângele prelingându-i-se pe buze Însă zâmbetul lui Uthil se lărgi şi mai mult — Cum să se întâmple altfel? Mi-au promis că victoria cu numărul o sută îmi va aduce eliberarea, însă am fost înşelat şi vândut din nou Odem îi dădea târcoale, urmărindu-l dintr-o poziţie ghemuită, tipică vânătorilor, cu scutul ridicat şi cu sabia atârnându-i în mână, transpirat din cauza greutăţii zalelor din argint Uthil stătea drept, ţinându-şi sabia lejer în mână, respirând aproape normal Am fost captură de război, apoi sclav la vâsle, apoi nimic Mi-am petrecut doisprezece ani amarnici în genunchi Un loc foarte potrivit pentru a te gândi — Gândeşte-te la asta! Odem scuipă sânge în timp ce şarjă încă o dată, prefăcându-se că împunge cu sabia şi atacând apoi cu o mişcare circulară, şuierând cu greu Însă Uthil o pară, îndepărtându-i sabia de el şi făcând-o să izbească piatra din podea, scoţând scântei şi umplând spaţiul Sălii Zeilor de zgomote ce le răneau urechile celor prezenţi Odem gâfâi, se împiedică, se cutremură din cauza impactului, iar Uthil se trase într-o parte şi-i făcu o tăietură adâncă, cu o precizie remarcabilă, de-a lungul braţului, chiar pe deasupra marginii scutului incrustate cu granate Odem scoase un urlet, în timp ce scutul decorat în culori ţipătoare îi alunecă din mâna stângă lipsită de forţă, iar sângele începu să-i picure din vârful degetelor Se uită în sus la Uthil, cu ochi măriţi — Eu eram cel mai bun dintre toţi trei! Eu ar fi trebuit să fiu rege! Uthrik nu era decât violenţă, iar tu doar vanitate! — Atât de adevărat Uthil se încruntă în timp ce ştergea cu grijă ambele feţe ale sabiei pe mâneca de la cămaşă Ce m-au mai pedepsit zeii pentru asta Ce lecţii mi-au predat, Odem Iar acum m-au trimis să-ţi predau şi ţie una Ei nu-l fac rege pe omul cel mai înzestrat, ci pe cel născut cel dintâi Făcu un gest cu capul înspre Yarvi: Iar nepotul nostru a avut dreptate într-o privinţă Ei nu vor răbda prea mult un uzurpator în Jilţul Negru Îşi dezgoli dinţii şi şuieră trei cuvinte: E al meu Se repezi înainte şi Odem îl întâmpină mârâind Săbiile se ciocniră o dată, de două ori, mult prea repede pentru ochii lui Yarvi La a treia lovitură, Uthil se strecură pe dedesubt, trecându-şi sabia peste picioarele fratelui său şi făcându-l să urle din nou Odem tresări şi genunchii i se muiară, fiind susţinut acum doar de sabie, ca o cârjă — Ultima Poartă se deschide acum pentru tine, zise Uthil Odem îşi recăpătă echilibrul, încercând să respire, iar Yarvi văzu cum zalele argintii ce-i acopereau picioarele începeau să se înroşească, în timp ce sângele curgea în şiroaie din cizme, infiltrându-se printre pietre — Ştiu Odem îşi ridică bărbia şi Yarvi văzu cum o lacrimă începe să-i curgă în jos, pe obraz A stat deschisă în spatele meu în toţi aceşti ani Şi, scoţând un sunet ce semăna şi cu un mârâit, şi cu un suspin, îşi aruncă sabia zăngănind în întuneric Chiar din ziua aceea, când a fost furtuna Sângele îi bubuia lui Yarvi în urechi, în timp ce Uthil îşi înălţă sabia, ce prinse lucirea unei raze de lumină cu tăişul ce sclipea rece — Răspunde-mi doar la o întrebare gâfâi Odem, cu ochii fixaţi asupra lui, în aşteptarea morţii Uthil ezită o clipă Sabia îi tremură în mână, apoi fu lăsată în jos Ridică o sprânceană, întrebător — Zi, frate! Iar Yarvi văzu mâna lui Odem mişcându-se uşor, foarte uşor, la spate, în timp ce degetele apucau mânerul unui pumnal prins la centură Un pumnal cu lamă lungă, cu un mâner dintr-un material negru Acelaşi pumnal pe care i-l arătase lui Yarvi pe acoperişul turnului din Amwend Trebuie să facem ce e cel mai bine pentru Gettland Yarvi coborî scările dintr-un singur salt Poate că nu fusese cel mai agil elev din careul de antrenament, însă ştia cum să înjunghie un om Îl prinse pe Odem cu braţul şi-i înfipse sabia curbată a lui Shadikshirram prin cămaşa de zale, scoţându-i-o prin piept aproape fără zgomot — Oricare ar fi întrebarea ta, îi şuieră Yarvi în ureche, răspunsul meu este oţelul! Şi făcu un pas în spate, smulgându-şi şi sabia Odem scoase un gâlgâit Făcu un pas ca de beţiv şi căzu în genunchi Îşi întoarse capul încet şi, pentru o clipă, privind peste umăr, întâlni privirea lui Yarvi, nevenindu-i să creadă Apoi se prăbuşi pe o parte Zăcu nemişcat pe pietrele sfinte, la picioarele postamentului, în faţa zeilor, în centrul cercului format din oameni, iar Yarvi şi Uthil rămaseră holbându-se unul la celălalt, pe deasupra trupului său — Se pare că a rămas o întrebare fără răspuns pentru noi doi, nepoate, zise unchiul supravieţuitor, cu sprânceana încă ridicată Oare oţelul să fie răspunsul la ea? Privirea lui Yarvi se abătu asupra Jilţului Negru, ce-i veghea pe toţi tăcut O fi fost din material tare, dar oare mai tare decât cel al băncilor de pe Vântul din Sud? O fi fost rece, însă mai rece decât zăpezile din Nordul Îndepărtat? Nu se mai temea deloc de el Însă chiar şi-l dorea cu adevărat? Îşi amintea cum stătuse tatăl său în el, înalt şi posomorât, cu mâna-i plină de cicatrice întotdeauna aproape de sabie Un fiu ce-o iubea la nebunie pe Mama Război, aşa cum orice rege al Gettlandului trebuie s-o facă Aşa cum şi Uthil o făcea Statuile Zeilor Înalţi îi vegheau, parcă în aşteptarea unei decizii, iar Yarvi se uită pe rând la feţele din piatră, scoţând un oftat greu Mama Gundring spunea întotdeauna că el fusese atins de Tatăl Pace, iar el ştia că ea avea dreptate Niciodată nu-şi dorise cu adevărat Jilţul Negru De ce să se lupte pentru el? De ce să moară pentru el? Pentru ca Gettlandul să aibă o jumătate de rege? Îşi desfăcu pumnul de pe sabia lui Shadikshirram, lăsând-o să cadă zăngănind pe pietrele pline de sânge — M-am răzbunat, zise el Jilţul Negru îţi aparţine Şi se lăsă uşor în genunchi în faţa lui Uthil, plecându-şi capul Regele meu Vina Grom-gil-Gorm, regele Vansterlandului, cel mai sângeros fiu al Mamei Război, Cel Care Frânge Săbiile şi cel care lasă copiii orfani, păşi în Sala Zeilor însoţit de preoteasa lui şi de zece dintre cei mai de seamă războinici, care să-i păzească spatele, ţinându-şi mâna stângă lejer pe mânerul sabiei sale enorme Yarvi văzu că avea în jurul umerilor o mantie nouă de blană albă şi o piatră preţioasă nouă pe arătătoru-i imens, în timp ce lanţul înfăşurat de trei ori în jurul gâtului se mai lungise cu câteva mânere de sabie Amintiri din timpul sângeroasei călătorii prin Gettland, la invitaţia lui Yarvi, furate de la cei nevinovaţi odată cu vieţile lor, fără îndoială Însă cel mai mare lucru dintre toate era zâmbetul de pe faţa lui, vizibil în timp ce păşea printre uşile zgâriate, în casa inamicului său Zâmbetul unui cuceritor, care şi-a văzut toate planurile îndeplinite, toţi adversarii în genunchi şi toate zarurile arătându-i numărul care trebuie Zâmbetul unui om favorizat din plin de zei Apoi îl văzu pe Yarvi stând pe treptele postamentului, între mama sa şi Mama Gundring, şi zâmbetul îi păli Apoi văzu cine stătea în Jilţul Negru şi zâmbetul îi dispăru cu totul Se opri, ezitant, în centrul acelei podele întinse, aproape de locul în care sângele lui Odem încă mai păta crăpăturile din pietre, trezindu-se înconjurat din toate părţile de cei mai de seamă oameni ai Gettlandului Apoi se scărpină în cap şi zise: — Acesta nu e regele la care ne aşteptam — Mulţi dintre noi ar spune acelaşi lucru, zise Yarvi Dar, chiar şi aşa, acesta e cel care trebuie Regele Uthil, cel mai vârstnic unchi al meu, s-a întors — Uthil Mama Scaer scoase un şuierat printre dinţi Gettlanderul cel mândru Mă gândeam eu că ştiu acel chip — Cred că te-am auzit menţionându-l Gorm privi încruntat de jur împrejur la războinicii şi la soţiile lor strânşi acolo, la cheile şi la cataramele mantiilor ce scânteiau în întuneric, şi oftă adânc Am neplăcuta impresie că nu veţi îngenunchea în faţa mea ca vasali — Am stat destul în genunchi Uthil se ridică în picioare, strângându-şi încă sabia la piept Aceeaşi sabie masivă luată de pe puntea nesigură a Vântului din Sud, cu tăişul lustruit acum de căpătase o lucire de lună plină reflectată pe marea cea rece Cel care ar trebui să îngenuncheze eşti tu Tu te afli pe pământul meu, în sala mea, în faţa jilţului meu Gorm îşi înălţă vârfurile cizmelor şi privi în jos — Aşa s-ar părea Însă am avut întotdeauna încheieturi rigide Sunt nevoit să refuz — Păcat Poate c-ar trebui să ţi le dezmorţesc cu sabia mea când îţi voi face o vizită în Vulsgard, la primăvară Expresia de pe chipul lui Gorm se înăspri — Oo, pot să garantez că orice gettlander care va trece graniţa la noi va avea parte de-o primire călduroasă — Atunci, de ce să mai aşteptăm până la primăvară? Uthil coborî treptele una câte una, până ajunse pe cea mai de jos, astfel încât să-l poată privi în faţă pe Gorm, stând amândoi în picioare Luptă-te acum cu mine Un tic nervos îşi făcu apariţia chiar lângă ochiul lui Gorm, strâmbându-i parcă şi obrazul Yarvi îi văzu degetele pline de cicatrice cum i se strâng cu putere în jurul sabiei, în timp ce ochii războinicilor care veniseră cu el aruncau priviri roată prin sală, iar gettlanderii adunaţi acolo începeau şi ei să-i privească din ce în ce mai încruntaţi — Ar trebui să ştii că Mama Război a suflat deasupra mea când eram în leagăn, mârâi regele Vansterlandului S-a prezis că niciun bărbat nu mă poate ucide — Atunci luptă-te cu mine, câine! Răcni Uthil, făcând sala să răsune şi pe toţi ceilalţi să-şi ţină respiraţia, de parcă ar fi fost pentru ultima oară când o mai puteau face Yarvi se întrebă dacă nu cumva vor putea vedea un al doilea rege murind în Sala Zeilor în ziua aceea, şi nici nu s-ar fi deranjat să parieze care din cei doi ar fi fost acela Apoi Mama Scaer îşi aşeză cu blândeţe mâna-i subţire pe pumnul lui Gorm — Zeii îi păzesc pe cei care se păzesc ei înşişi, şopti ea Regele Vansterlandului trase adânc aer în piept Umerii i se relaxară şi-şi desfăcu încet degetele de pe mânerul sabiei, începând în schimb să-şi mângâie barba — Regele acesta nou este foarte nepoliticos, rosti el — Chiar este nepoliticos, zise Mama Scaer Nu l-ai învăţat cum să fie diplomat, Mamă Gundring? Preoteasa îi privi aspru, stând la locul ei, lângă Jilţul Negru — L-am învăţat Şi l-am învăţat şi cu cine trebuie să se poarte diplomat — Cred că vrea să spună că noi nu merităm, zise Gorm — Aşa cred şi eu, răspunse Mama Scaer Şi consider că şi ea e nepoliticoasă — Aşa ştii tu să respecţi o înţelegere, Prinţe Yarvi? Sala cea plină de persoane importante fusese odată plină de cei ce stătuseră la rând pentru a-i săruta mâna lui Yarvi Acum arătau ca şi cum ar fi stat bucuroşi la rând să-i taie gâtul — Nu mai sunt prinţ şi mi-aş fi ţinut cuvântul, dacă aş fi putut Nimeni n-a prevăzut o asemenea întorsătură a evenimentelor — Aşa sunt evenimentele, zise Mama Scaer Niciodată nu se desfăşoară cum ai prevăzut tu că o vor face — Deci n-o să te lupţi cu mine? Întrebă Uthil — De ce eşti atât de însetat de sânge? Gorm îşi dezveli buza de jos E o funcţie nouă pentru tine, însă vei înţelege că un rege e mai mult decât un ucigaş Hai să-i dăm o şansă şi Tatălui Pace, să ne supunem dorinţelor Marelui Rege din Skekenhouse şi să facem din pumn o palmă deschisă La vară, poate, pe un teren care îmi va fi mai favorabil, vei putea supune la test respiraţia Mamei Război Se întoarse şi, urmat de preoteasa şi de războinicii săi, porni către ieşire Vă mulţumesc pentru primirea voastră de învingători, tipică pentru gettlanderi! Veţi mai auzi de mine! Se opri o clipă în prag, o siluetă masivă, conturată în lumina zilei Şi când va veni ziua, voi tuna ca o furtună Uşile Sălii Zeilor se închiseră în urma lor — Cred că va veni o zi când o să regretăm că nu l-am ucis azi, aici, murmură mama lui Yarvi — Moartea ne aşteaptă pe toţi, zise Uthil, lăsându-se înapoi în Jilţul Negru, cu sabia încă în mână Avea un stil de a sta aşezat, tolănit şi relaxat, pe care Yarvi nu l-ar fi putut imita niciodată Şi mai avem şi alte treburi care trebuie rezolvate Ochii regelui se mutară asupra lui Yarvi, la fel de strălucitori ca atunci când îl văzuse pentru prima dată pe puntea Vântului din Sud Nepotul meu Odată prinţ, odată rege, acum — Nimic, zise Yarvi, ridicându-şi bărbia Uthil zâmbi subţire când îl auzi Şi Yarvi îl întrezări pe bărbatul alături de care se chinuise prin ţinuturile îngheţate, cu care împărţise ultima coajă de pâine şi alături de care înfruntase moartea Doar o imagine fugară, apoi chipul regelui redeveni ascuţit ca o sabie şi dur ca o secure — Ai făcut un pact cu Grom-gil-Gorm, zise el, stârnind murmure supărate în sală Un rege înţelept are întotdeauna pe cine da vina, obişnuia Mama Gundring să spună L-ai chemat pe cel mai aprig duşman al nostru să lase un şir de incendii şi de crime în urma lui prin tot Gettlandul Yarvi nu prea putea să nege nimic, chiar dacă negările ar fi putut fi auzite peste furia în creştere din Sala Zeilor Oameni folositori au murit Ce pedeapsă cere legea pentru o faptă ca asta, Mamă Gundring? Bătrâna preoteasă privi când la noul rege, când la fostul ucenic, iar Yarvi simţi cum mâna mamei sale se strânge şi mai tare în jurul braţului său, pentru că amândoi cunoşteau răspunsul — Moartea, regele meu, croncăni Mama Gundring, părând că se cocoşează şi mai mult peste toiag Sau, cel puţin, exilul — Moartea! Ţipă o femeie de undeva din întuneric, iar vocea îi răsună, pierzându-se într-o tăcere de piatră la fel de grea ca aceea dintr-un mormânt Yarvi mai înfruntase moartea şi altă dată Deja de prea multe ori se deschisese Ultima Poartă pentru el, iar el încă mai reuşea să facă umbră pământului Deşi nu se simţea deloc confortabil în apropierea ei de gheaţă, începuse să se obişnuiască şi cu ea, aşa cum reuşise şi cu multe alte lucruri De data asta, deşi inima îi bubuia şi în gură avea un gust acru, o înfruntă stând drept, iar vocea îi răsună cu claritate: — Am făcut o greşeală, rosti Yarvi Am făcut multe greşeli Ştiu asta Însă am făcut un jurământ! L-am făcut în faţa zeilor Un jurământ în faţa lunii şi a soarelui Şi n-am avut nicio altă posibilitate să-l duc la îndeplinire Pentru a răzbuna morţile tatălui şi fratelui meu Să-l dau jos din Jilţul Negru pe trădătorul Odem Şi, deşi regret tot sângele care a fost vărsat, datorită faptului că zeii au fost de partea noastră Yarvi aruncă o privire în sus, către zei, apoi privi umil în jos, în podea, desfăcându-şi braţele în semn de supunere Regele de drept s-a întors Uthil îşi privi mâna încruntat, ţinându-şi degetele relaxat pe metalul Jilţului Negru O mică reamintire că trebuia să-i fie recunoscător planului lui Yarvi pentru că ajunsese acolo nu strica Murmurele începură din nou, se înmulţiră, crescură în intensitate, până când Uthil ridică mâna în semn de tăcere — E adevărat că Odem a fost cel care te-a făcut să alegi această cale, spuse el Crimele lui au fost mult mai mari decât ale tale şi tu deja l-ai pedepsit pentru ele Ai fost îndreptăţit să faci ce ai făcut şi cred că deja s-au comis destule crime aici Iar uciderea ta n-o să-i mai fie de folos nimănui Yarvi rămase cu capul plecat şi înghiţi în sec, uşurat În ciuda greutăţilor prin care trecuse în ultimele luni, i-ar fi plăcut să rămână în viaţă I-ar fi plăcut acum mai mult decât oricând — Însă trebuie să facem şi dreptate Şi în ochii lui Uthil păru că apare o umbră de tristeţe Îmi pare rău, cu adevărat Însă pedeapsa ta va fi exilul, pentru că un bărbat care a stat odată în Jilţul Negru va încerca întotdeauna să-l recapete — Nu l-am găsit niciodată prea confortabil Yarvi făcu un pas în sus, pe postament Ştia ce are de făcut O ştia încă de când Odem căzuse mort la picioarele sale şi văzuse chipul Tatălui Pace aplecat deasupra sa Exilul ar fi avut şi el tentaţiile sale Să nu mai fie dator nimănui Să fie oricine şi-ar dori Însă rătăcise suficient de mult Asta era casa lui şi nu avea de gând să plece nicăieri — Nu mi-am dorit niciodată Jilţul Negru Nu m-am aşteptat niciodată să stau în el Yarvi îşi ridică mâna stângă şi-o scutură, făcându-şi unicul deget să se mişte în faţă şi în spate Nu am înfăţişare de rege în ochii nimănui, nici măcar în ai mei Îngenunche în tăcere Îţi ofer o altă soluţie Privirea lui Uthil se îngustă şi Yarvi se rugă Tatălui Pace ca unchiul său să caute o modalitate de a-l ierta — Vorbeşte, atunci — Lasă-mă să fac ce e cel mai bine pentru Gettland Lasă-mă să renunţ la toate pretenţiile la tronul tău pentru totdeauna Lasă-mă să dau testul de preot, aşa cum mă pregăteam s-o fac înainte de moartea tatălui meu Lasă-mă să renunţ la titlu şi la moştenire şi permite-mi ca familia mea să devină preoţii Locul meu e aici, în Sala Zeilor Nu în Jilţul Negru, ci alături de el Arată-ţi măreţia prin îndurare, regele meu, şi lasă-mă să-mi ispăşesc pedeapsa pentru greşelile mele, permiţându-mi să servesc cu credinţă, pe tine şi ţara Uthil se aşeză încet înapoi în jilţ, încruntat, în timp ce tăcerea se prelungea Într-un sfârşit regele se aplecă spre preoteasă — Ce crezi despre asta, Mamă Gundring? — O soluţie care l-ar face să zâmbească bucuros chiar şi pe Tatăl Pace, murmură ea Am crezut întotdeauna că Yarvi ar fi un preot capabil Încă o mai cred S-a dovedit a fi un om de o şiretenie remarcabilă — Asta am constatat şi eu Însă Uthil tot mai ezita, frecându-şi maxilarul şi gândindu-se în continuare Apoi mama sa îi dădu drumul lui Yarvi şi urcă treptele până la Jilţul Negru, în timp ce trena de la rochia neagră mătură treptele, după care îngenunche la picioarele lui Uthil — Un rege măreţ este îndurător, murmură ea Te rog, regele meu Lasă-mă să-mi păstrez unicul fiu rămas Uthil se foi pe locul lui, deschise gura, însă nu scoase niciun cuvânt Chiar dacă în faţa lui Grom-gil-Gorm nu arătase nicio urmă de teamă, în faţa mamei lui Yarvi tremura — Am fost promişi unul altuia, odată, spuse ea Chiar şi o respiraţie un pic mai zgomotoasă s-ar fi auzit ca un tunet în Sala Zeilor în acel moment, însă toată lumea îşi ţinea respiraţia Toţi te-am crezut mort însă zeii te-au adus înapoi, în locul care îţi aparţine de drept Îşi puse blând mâna pe mâna lui plină de cicatrice, pe care şi-o ţinea aşezată pe braţul Jilţului Negru, în timp ce ochii lui Uthil rămaseră fixaţi pe chipul ei Dorinţa mea cea mai arzătoare este ca acea promisiune să fie îndeplinită Mama Gundring se apropie uşor, vorbind încet: — Marele Rege i-a propus lui Laithlin să se mărite cu el de mai multe ori, şi nu-i va plăcea deloc Uthil nu se uită la ea Glasul îi sună aspru: — Promisiunea noastră e mai veche decât dorinţa lui cu mai bine de douăzeci de ani — Însă chiar şi azi Bunica Wexen a trimis un şoim ca să — Bunica Wexen stă în Jilţul Negru sau eu? În sfârşit, Uthil îşi întoarse privirea spre preoteasă Tu stai Mama Gundring îşi pironi privirea în podea Preotul înţelept convinge, flatează, aduce argumente, sfătuieşte, dar preotul înţelept se şi supune Trimite-i Bunicii Wexen pasărea înapoi cu o invitaţie la nunta noastră Uthil îşi întoarse mâna, în aşa fel încât să-i poată ţine mâna mamei lui Yarvi în palma-i aspră, bătătorită de la cât de mult ţinuse piatra de frecat Tu vei păstra cheia de la trezoreria mea, Laithlin, şi vei avea grijă de acele afaceri, la care te-ai dovedit a fi atât de pricepută — Bucuroasă, zise mama lui Yarvi Şi fiul meu? Regele Uthil se uită îndelung la Yarvi Apoi încuviinţă din cap — El îşi va relua locul ca ucenic al Mamei Gundring Şi, dintr-o singură lovitură, reuşi să pară şi sever, şi îndurător, în acelaşi timp Yarvi respiră uşurat — În sfârşit, Gettlandul are un rege cu care se poate mândri, spuse el Îi voi mulţumi Mării Mamă în fiecare zi pentru că te-a trimis înapoi din adâncuri Apoi îşi îndreptă spatele şi plecă pe urmele lui Grom-gil-Gorm, părăsind încăperea Zâmbi, ignorând luările în derâdere, batjocurile şi murmurele şi, deşi de obicei îşi ascundea mâna beteagă în mânecă, acum o lăsă să atârne mândru În comparaţie cu ţarcurile din Vulsgard, cu rănile făcute de biciul lui Trigg sau cu frigul şi foamea îndurate prin gheţurile fără de sfârşit, dispreţul unor proşti era ceva ce putea fi îndurat cu uşurinţă Cu puţin ajutor din partea celor două mame ale sale, care avusese fiecare motivele ei, fără îndoială, Yarvi ieşi nevătămat din Sala Zeilor Un proscris schilod din nou, legat acum de preoţie Acolo unde îi era locul Cercul se închisese Însă plecase de acolo băiat şi se întorsese bărbat Morţii erau întinşi pe lespezi reci într-o pivniţă rece de sub stâncă Yarvi nu venise aici ca să-i numere Destul de mulţi Asta era tot ce conta Rezultatul planurilor sale minuţioase Consecinţa jurământului său pripit Fără chipuri, doar giulgiuri sub care se ghiceau nasuri, bărbii, picioare Nu exista nicio modalitate de a-şi da seama care erau ucigaşii tocmiţi de mama sa şi care erau vitejii războinici ai Gettlandului Probabil că, după ce trecuseră prin Ultima Poartă, nu mai exista nicio diferenţă între ei Însă Yarvi ştia care este cadavrul lui Jaud Prietenul său Camaradul său de la vâslă Omul care săpase o cărare pentru el prin zăpadă, pentru a-l putea urma Cel a cărui voce blândă îl îndemnase câte o tragere pe rând, în timp ce el însuşi se opintea cu vâsla Care-şi asumase lupta lui Yarvi ca şi cum fusese şi a lui, deşi el nu era un luptător Era cel alături de care stătea Sumael, cu pumnii încleştaţi pe lespede şi cu faţa-i întunecată, luminată acum pe o parte de flacăra pâlpâitoare a unei lumânări — Mama ta mi-a găsit un loc pe o corabie, zise ea, fără să-şi ridice privirea, cu o blândeţe în glas cu care el nu era deloc obişnuit — Navigatorii buni sunt întotdeauna foarte căutaţi, zise Yarvi Doar zeii ştiau, însă şi lui i-ar fi trebuit unul pentru a-i arăta calea pe care s-o urmeze — Plecăm spre Skekenhouse la prima geană de lumină, apoi mai departe — Spre casă? Întrebă el Sumael închise ochii, apoi încuviinţă din cap, cu un zâmbet firav în colţul gurii — Acasă Nu i se păruse atrăgătoare când o văzuse pentru prima dată, însă acum i se părea frumoasă Atât de frumoasă, încât nu-şi putea muta privirea de la ea — Ai luat în considerare dacă, probabil ai putea rămâne? Yarvi se ura şi pentru că pusese întrebarea Pentru că o făcea să-i refuze propunerea Oricum, el era legat de preoţie acum Nu putea să-i ofere nimic Iar trupul lui Jaud stătea acum între ei, o barieră care nu putea fi depăşită — Trebuie să plec, spuse ea De-abia îmi mai amintesc cine eram înainte Şi el putea spune acelaşi lucru despre el — Cu siguranţă, ceea ce contează este cine eşti acum — De-abia dacă reuşesc să-mi dau seama Şi, de altfel, Jaud a fost cel care m-a cărat prin zăpadă Mâna i se îndreptă spre giulgiu, însă, spre uşurarea lui Yarvi, ea o lăsă să cadă la loc Cel puţin, pot să-i duc cenuşa O să i-o las în satul lui Poate chiar voi bea apă din fântâna lui Să beau apă pentru amândoi Ea înghiţi în sec şi dintr-odată, fără să-şi dea seama de ce, Yarvi simţi cum îl cuprinde o furie rece De ce să nu mai reuşeşti să bei cea mai dulce apă din — El a ales să rămână, se răsti Yarvi Sumael încuviinţă încet din cap, fără să-şi ridice privirea — Cu toţii am ales asta — Nu eu l-am obligat — Nu — Ai fi putut pleca şi l-ai fi putut lua şi pe el cu tine, dacă ai fi insistat Acum ea îşi ridică ochii, însă în privirea ei nu se afla nicio urmă din furia pe care el ştia c-o merita, ci doar partea ei de vină — Ai dreptate Asta va fi povara pe care va trebui s-o port toată viaţa Yarvi privi în altă parte şi ochii i se umplură brusc de lacrimi O seamă de lucruri îndeplinite, o seamă de alegeri făcute, şi fiecare din ele păruse a fi răul cel mai mic posibil, însă, fără să-şi dea seama cum se ajunsese aici Ar putea fi ăsta binele tuturor? — Nu mă urăşti? Şopti el — Am pierdut un prieten Nu vreau să mai pierd încă unul Şi-i aşeză cu blândeţe o mână pe umăr Nu prea mă pricep să-mi fac noi prieteni El îşi aşeză palma peste mâna ei, dorindu-şi s-o poată lăsa mai mult acolo Ciudat, cum realizezi cât de mult îţi doreşti să ai un lucru de-abia atunci când îţi dai seama că nu-l poţi avea — Nu dai vina pe mine? Şopti el — De ce aş face-o? Îl mai strânse de umăr pentru ultima oară, în semn de despărţire, apoi îi dădu drumul E mai bine dacă o faci tu Unii sunt salvaţi — Mă bucur că ai venit, zise Yarvi Rămân rapid fără prieteni — Mă bucur că am venit, zise Rulf Pentru tine şi pentru Ankran Nu pot spune că mi-a plăcut ticălosul ăla slăbănog pe când era magazioner, însă, în final, m-am încălzit alături de el Rânji la Yarvi, ceea ce-i făcu să se mişte coaja de la rana de deasupra ochiului De unii oameni te apropii imediat, însă de cei de care te apropii mai greu rămâi cu adevărat apropiat Să luăm nişte sclavi Urmară murmure, mormăituri şi zdrăngănit de lanţuri, în timp ce marfa se ridica în picioare pentru a fi inspectată, iar fiecare pereche de ochi arăta un amestec de ruşine, de teamă, de speranţă sau de lipsă de speranţă, şi Yarvi se trezi frecându-şi uşor cicatricele abia vizibile de pe gât, acolo unde avusese propria-i zgardă Duhoarea locului îi copleşea simţurile şi readucea la suprafaţă amintiri pe care ar fi preferat să le uite Ciudat, cât de repede se reobişnuise să respire aer curat — Prinţe Yarvi! Proprietarul se grăbi să iasă din întunericul din spate, un bărbat corpolent cu o faţă cu piele moale şi palidă, vag familiară Cineva din procesiunea ce se ploconise în faţa lui Yarvi la ridicarea tumulului tatălui său Acum avea şansa să se ploconească încă o dată — Nu mai sunt prinţ, spuse Yarvi, însă de ce nu? Eşti Yoverfell? Negustorul de sclavi se umflă în pene de mândrie când fu recunoscut — Chiar eu, şi sunt profund onorat de vizita ta! Aş putea afla ce fel de sclavi — Numele Ankran îţi sună cât de cât cunoscut? Ochii negustorului se mutară rapid la Rulf, care stătea acolo, masiv şi cu un aspect sumbru, cu degetele mari înfipte sub catarama din argint la care avea prinsă sabia — Ankran? — Trebuie să-ţi împrospătez memoria, aşa cum duhoarea magazinului tău mi-a împrospătat-o pe a mea Ai vândut un bărbat pe nume Ankran, apoi ai extorcat bani de la el, pentru a-i ţine în viaţă soţia şi copilul Yoverfell îşi drese glasul — N-am încălcat nicio lege — Şi nici eu nu voi încălca atunci când îţi voi verifica registrele Chipul negustorului îşi pierdu culoarea — Nu-ţi datorez nimic Yarvi chicoti — Mie? Nu Însă mamei mele, Laithlin, cea care în curând va deveni din nou Regina de Aur a Gettlandului şi păstrătoarea cheii de la trezorerie Înţeleg că ei îi datorezi câte ceva? Mărul lui Adam de la gâtul costeliv al negustorului se mişcă greoi când încercă să înghită — Sunt cel mai umil servitor al reginei — Ba chiar te-aş numi sclavul ei Chiar dacă ai vinde tot ce ai, tot n-ai reuşi să-i înapoiezi tot ce-i datorezi — Atunci, şi sclavul ei, de ce nu? Yoverfell pufni amărât Din moment ce te preocupă afacerile mele, din cauza datoriei pe care o am faţă de ea am ajuns să storc tot ce se putea de la Ankran N-am vrut s-o fac — Însă ce-ţi doreai tu nu mai avea importanţă, zise Yarvi Cât de nobil — Ce vrei? — Hai să începem cu femeia şi cu copilul ei — Foarte bine Cu ochii în pământ, negustorul îşi târşâi paşii în întuneric Yarvi se uită la Rulf, iar bătrânul războinic îşi arcui sprâncenele, în timp ce sclavii îi urmăreau tăcuţi Lui Yarvi i se păru chiar că unul din ei zâmbea Nu era sigur la ce se aştepta Frumuseţe orbitoare sau graţie uluitoare, ori ceva care să-l emoţioneze profund Însă familia lui Ankran era o pereche obişnuită Bineînţeles, majoritatea arată ca nişte oameni obişnuiţi pentru cei care nu-i cunosc Mama era mică de statură şi slăbuţă, cu o privire sfidătoare Fiul avea părul nisipiu, la fel ca tatăl său, şi-şi ţinea ochii în pământ Yoverfell îi grăbi să meargă mai departe şi începu să-şi frângă mâinile nervos — Sănătoşi şi bine îngrijiţi, aşa cum am promis Sunt ai tăi, desigur, daruri, însoţiţi de complimentele mele — Poţi să-ţi păstrezi complimentele, spuse Yarvi Acum vei strânge totul şi-ţi vei muta afacerea în Vulsgard — În Vulsgard? — Da Acolo sunt o mulţime de negustori de sclavi, o să te simţi ca acasă — Dar de ce? — Ca să poţi ţine sub observaţie activitatea lui Grom-gil-Gorm Să cunoşti casa duşmanului tău mai bine decât o cunoşti pe-a ta, aşa am auzit spunându-se Rulf mormăi aprobator, pufni şi-şi mişcă degetele pe sub catarama de la centura sabiei — Ori asta, zise Yarvi, sau vei vândut ca sclav în interiorul propriului tău magazin Ce alegi, ia zi? Yoverfell îşi drese glasul — Voi face pregătirile necesare — Repede, zise Yarvi, şi se grăbi să iasă din duhoarea acelui loc, pentru a putea respira aer curat, cu ochii închişi — Atunci, tu eşti noul proprietar? Soţia lui Ankran stătea alături de el, cu un deget băgat sub zgardă — Nu Mă numesc Yarvi, iar el e Rulf — Am fost prieteni cu soţul tău, zise Rulf, ciufulind părul băiatului, făcându-l să se simtă stânjenit — Unde? Întrebă ea Unde este Ankran? Yarvi înghiţi în sec, întrebându-se cum să-i dea veştile, căutând cuvintele potrivite — Mort, zise Rulf, simplu — Îmi pare rău, spuse Yarvi A murit salvându-mi mie viaţa, ceea ce şi mie mi se pare o afacere proastă Însă voi sunteţi liberi — Liberi? Murmură ea — Da — Nu vreau să fim liberi, vreau să avem ce ne trebuie Yarvi clipi, neştiind ce să spună, apoi gura i se deschise, într-un zâmbet nesigur Nu-şi dorise niciodată mai nimic pentru el însuşi — Aş putea avea nevoie de o servitoare, dacă eşti dispusă să lucrezi — Am fost servitoare de când mă ştiu, spuse ea Yarvi se opri în dreptul atelierului unui fierar şi aruncă o monedă pe un suport acoperit cu ustensile pentru făcut cizme Una din noile monede, un model nou – rotundă şi perfectă, având ştanţat pe una din feţe chipul încruntat al mamei sale — Desfă-le zgărzile, zise el Familia lui Ankran nu spuse nimic în semn de mulţumire pentru eliberare, însă zdrăngănitul ciocanului pe daltă era o mulţumire suficientă pentru Yarvi Rulf îi privea, ţinându-şi un picior pe un zid jos şi antebraţele încrucişate, aşezate pe genunchi — Nu mă pricep să judec ce e corect şi ce nu — Cine se pricepe? — Însă ai făcut un lucru bun — Nu lăsa pe nimeni să afle despre asta, mi-ar putea ruina reputaţia Yarvi văzu o bătrână ce se uita la el din partea cealaltă a pieţei, iar el îi zâmbi, făcându-i cu mâna, apoi o văzu plecând, târşâindu-şi paşii şi mormăind Se pare că am devenit personajul negativ al acestei piese — Dacă viaţa m-a învăţat ceva, aceea e că nu există personaje negative Doar oameni, încercând să facă ce e mai bine — Ce am încercat să fac mai bine s-a transformat într-un dezastru — S-ar fi putut transforma în ceva şi mai rău Rulf plescăi din limbă şi scuipă Şi eşti tânăr Mai încearcă Poate te vei descurca mai bine Yarvi îl privi pe bătrânul războinic printre pleoapele lăsate — Când ai devenit înţelept? — Am fost întotdeauna neobişnuit de introvertit, însă propria ta deşteptăciune te-a orbit — O greşeală obişnuită de-a regilor Sper că sunt suficient de tânăr pentru a învăţa şi ce este modestia — E bine că cel puţin unul din noi este tânăr — Şi ce vei face cu anii care ţi-au mai rămas? Întrebă Yarvi — Aşa cum mă aşteptam, măreţul Rege Uthil mi-a oferit un post în garda sa — Mirosul onoarei O să accepţi? — L-am refuzat — L-ai refuzat? — Onoarea e premiul prostului şi am impresia că Uthil este genul de stăpân care va avea întotdeauna parte de servitori morţi în jurul său — Din ce în ce mai înţelept, spuse Yarvi — Până de curând, am considerat că viaţa mi s-a plafonat, însă acum, că-mi începe din nou, nu vreau să mi-o scurtez Yarvi se uită într-o parte, iar Rulf îşi mută şi el privirea înspre el M-am gândit că ţi-ar putea fi de folos un camarad — Mie? — Ce n-ar putea realiza împreună un preot cu o mână şi un rebel care şi-a depăşit perioada de glorie cu cincisprezece ani? Zgarda de la gâtul fiului lui Ankran cedă după o ultimă lovitură şi acesta se ridică în picioare, clipind uimit, frecându-se pe gât, iar mama lui îl luă în braţe şi-l sărută pe păr — Nu am rămas singur, murmură Yarvi Rulf îl înconjură cu o mână şi-l strânse puternic, tăindu-i răsuflarea — Nu cât sunt eu în viaţă, camarade Era un eveniment foarte important Multe din familiile puternice ce locuiau în ţinuturile mai îndepărtate ale Gettlandului vor fi supărate din cauză că vestea despre întoarcerea regelui Uthil ajunsese la ei cu puţin timp înainte de căsătoria lui cu Laithlin, privându-le astfel de şansa de a li se remarca importanţa la un eveniment ce va rămâne pentru mult timp în memoria întregii ţări Fără îndoială, atotputernicul Mare Rege, de pe tronul său din Skekenhouse, fără a uita-o şi pe atotcunoscătoarea Bunică Wexen ce stătea permanent alături de el, nu vor fi foarte încântaţi la auzul veştii, aşa cum ţinuse neapărat să evidenţieze Mama Gundring Însă mama lui Yarvi ignorase toate aceste obiecţii cu o fluturare a mâinii şi zisese că supărarea lor nu însemna nimic pentru ea Era din nou Regina de Aur Odată ce-şi spusese cu voce tare intenţiile, acestea erau ca şi îndeplinite Aşa că statuile din Sala Zeilor erau împodobite cu ghirlande din primele flori apărute în acea primăvară, iar cadourile de nuntă erau aşezate unele pestre celelalte în spatele Jilţului Negru, într-o grămadă plină de culori ţipătoare, în timp ce oamenii se înghesuiseră sub cupolă ca nişte oi pe timpul iernii, făcând ca aerul să devină ceţos şi irespirabil Cuplul binecuvântat îşi cânta promisiuni unul altuia în faţa zeilor şi a oamenilor, iar razele de lumină ce pătrundeau prin cupolă se reflectau, aruncând flăcări, în armura lustruită a regelui şi în superbele bijuterii ale reginei şi toţi aplaudau, deşi, după părerea lui Yarvi, vocea lui Uthil nu suna prea grozav, iar a mamei sale nu suna nici ea cu mult mai bine Apoi Brinyolf îngână cea mai elaborată binecuvântare ce fusese vreodată auzită în acea sală sfântă, în timp ce Mama Gundring se cocoşa din ce în ce mai neliniştită peste toiagul ei, iar toate clopotele din oraş făceau să răsune un cântec de nuntă şi de veselie Oo, fericită zi! Cum putea Uthil să nu fie mulţumit? Avea Jilţul Negru şi cea mai bună soţie din lume, pe care orice bărbat şi-ar fi dorit-o, râvnită până şi de Marele Rege însuşi Cum putea Laithlin să nu fie încântată? Avea din nou la gât preţioasa cheie de la trezoreria Gettlandului, iar preoţii cultului Zeiţei Unice i se şterseseră din minte, după ce fuseseră mânaţi cu biciul prin tot oraşul şi izgoniţi pe mare Cum puteau locuitorii Gettlandului să nu se bucure? Aveau un rege de fier şi o regină de aur, conducători de încredere, de care puteau fi mândri Conducători cu voci nu prea grozave, probabil, însă care aveau câte două mâini fiecare Însă, deşi toţi erau fericiţi – sau, poate, tocmai de aceea –, Yarvi nu se putea bucura pe deplin pentru nunta mamei sale, aşa cum nu o făcuse nici la incinerarea tatălui său Acel eveniment la care Yarvi nu putuse să nu participe Dacă cineva l-ar fi văzut încercând să se furişeze acum, fără îndoială că nu s-ar fi întristat prea tare Vremea de afară se potrivea mult mai bine cu dispoziţia lui, mai bine decât i se potrivea căldura cu aromă de petale de flori dinăuntru Astăzi vântul scormonitor bătea dinspre mare şi gemea printre parapetele citadelei, biciuindu-l pe Yarvi cu o ploaie sărată, în timp ce hoinărea pe treptele uzate şi pe aleile pustii O văzu de la mare distanţă, pe acoperişul Sălii Zeilor, îmbrăcată cu haine mult prea subţiri, udate de ploaie, cu părul fluturându-i furios în vânt O văzu la timp Ar fi putut hoinări prin altă parte şi ar fi putut găsi un alt loc pentru a se uita încruntat la cer Însă picioarele îl purtaseră către ea — Prinţe Yarvi, rosti ea când el se apropie, rupându-şi cu dinţii o bucată de unghie de la degetul mare şi scuipându-o în vânt Ce onoare Yarvi oftă Deja devenise un clişeu obositor în ultimele zile — Nu mai sunt prinţ, Isriun — Nu? Mama ta este regină din nou, nu-i aşa? N-are ea, agăţată de un lanţ la gât, cheia de la trezoreria Gettlandului? Mâna i se îndreptă spre piept, unde nu se mai afla nicio cheie, niciun lanţ, absolut nimic Ce este fiul unei regine, dacă nu un prinţ? — Un prost schilod? Murmură el — Asta erai când ne-am întâlnit prima dată şi asta o să rămâi pentru totdeauna Fără să mai adaug că şi fiul unui trădător — Atunci avem mai multe în comun ca niciodată, o repezi Yarvi, şi-o văzu cum păli, ceea ce-l făcu să regrete imediat Dacă lucrurile s-ar fi desfăşurat un pic altfel, ei doi ar fi putut sta acum plini de glorie acolo jos, sub cupolă El în Jilţul Negru, ea pe un taburet lângă el, cu ochii strălucindu-le, în timp ce ea i-ar fi strâns mâna beteagă cu afecţiune, sărutându-se mai bine decât o făcuseră prima oară, aşa cum ea îi ceruse atunci când el s-ar fi întors Însă lucrurile stăteau aşa cum stăteau Astăzi nu va mai fi niciun sărut Nici astăzi, nici altă dată El se întoarse pentru a privi marea zbuciumată, cu pumnii strânşi aşezaţi pe parapet — N-am venit aici ca să ne contrazicem — Atunci, de ce ai venit? — Am crezut că ar trebui să-ţi spun, din moment ce Strânse din dinţi şi se uită în jos, la mâna-i beteagă, albă acum pe fondul pietrei ude Din moment ce, adăugă în gând? Din moment ce noi doi eram promişi unul altuia? Din moment ce noi doi am însemnat odată ceva unul pentru celălalt? Nu reuşi să rostească aceste cuvinte Plec spre Skekenhouse Ca să dau testul pentru preoţie Nu voi mai avea familie, nici drept din naştere şi nici soţie Ea râse în vânt — Şi mai multe în comun Eu nu mai am prieteni, nici zestre şi nici tată Atunci se întoarse ca să-l privească şi ura din ochii ei îl făcu să-i fie greaţă I-au aruncat corpul într-o mlaştină Probabil că asta ar fi trebuit să-l bucure pe Yarvi Visase la asta suficient de mult timp, canalizându-şi rugăciunile şi dorinţa pentru a o duce la îndeplinire Încălcând totul, sacrificându-şi prietenii şi prieteniile pentru asta Însă, privind în ochii roşii ai lui Isriun, adânciţi în orbitele întunecate, nu simţi nicio urmă de triumf — Îmi pare rău Nu pentru el, ci pentru tine Gura ei se strâmbă în semn de dispreţ — Ce importanţă crezi că are părerea ta de rău pentru mine? — Niciuna Însă tot îmi pare rău Şi-şi luă mâinile de pe parapet, întorcându-i spatele logodnicei sale şi luând-o în jos pe scări — Am făcut un jurământ! Yarvi se opri Îşi dorea foarte mult să plece de pe acoperişul ăla blestemat şi să nu se mai întoarcă acolo niciodată, însă acum i se făcu pielea de găină pe gât, aşa că se întoarse către ea, deşi nu-şi dorea s-o facă — Poftim? — Un jurământ de soare şi de lună Ochii lui Isriun ardeau, în timp ce părul îi biciuia faţa Am jurat în faţa Celei Care Judecă, în faţa Celui Care-şi Aminteşte şi în faţa Celei Care Face Noduri Strămoşii mei îngropaţi deasupra plajei mi-au fost martori Cel Care Veghează şi Cea Care Scrie mi-au fost martori Acum îmi eşti şi tu martor, Yarvi Voi avea o greutate ce mă va apăsa şi un imbold interior Mă voi răzbuna pe ucigaşii tatălui meu Am jurat! Apoi îi apăru un zâmbet strâmb O imitaţie batjocoritoare a celui pe care i-l arătase atunci când părăsise Sala Zeilor, după ce fuseseră promişi unul altuia — Aşa că, vezi tu, şi o femeie poate face acelaşi jurământ ca şi un bărbat — Dacă e suficient de proastă, zise Yarvi, în timp ce se întorcea pentru a pleca Răul cel mai mic Soarele Mamă zâmbea, în timp ce se scufunda dincolo de marginea lumii, în seara în care Fratele Yarvi se întoarse acasă Prima zi de vară, aşa cum o declaraseră gettlanderii, în timp ce pisicile se lăfăiau pe acoperişurile fierbinţi ale oraşului Thoriby, păsările de mare ţipau leneşe unele la altele şi o briză blândă aducea cu ea un miros sărat pe pantele abrupte şi-l purta cu ea în case prin ferestrele deschise La fel cum îl purta cu ea, prin uşa deschisă, şi în camerele Mamei Gundring, în timp ce Yarvi se lupta cu zăvorul greu, chinuindu-se să-l tragă cu mâna-i beteagă — Vagabondul se întoarce, zise bătrâna preoteasă, lăsându-şi cartea deoparte şi stârnind un nor de praf — Mamă Gundring Yarvi se înclină adânc şi-i întinse o ceaşcă — Şi mi-ai adus ceai Ea închise ochii, inspirând aburul, apoi sorbi şi înghiţi Faţa ei ridată se destinse într-un zâmbet, care-l făcea întotdeauna pe Yarvi extrem de mândru Lucrurile n-au mai fost la fel fără tine — Cel puţin, în ceea ce priveşte ceaiul, categoric — Deci ai trecut testul? — Te-ai îndoit vreodată? — Eu nu, Frate Yarvi, eu nu Şi totuşi, porţi o sabie Ea se uită încruntată la sabia lui Shadikshirram, băgată într-o teacă, la brâul lui Yarvi O vorbă bună respinge toate loviturile — Port asta din alte motive Îmi aduce aminte de unde am venit Un preot îl are alături pe Tatăl Pace, însă un preot bun este prieten şi cu Mama Război — Mda! Destul de adevărat Mama Gundring îi făcu semn cu mâna să se aşeze pe taburetul din partea cealaltă a sobei Cel pe care Yarvi obişnuia să stea deseori, urmărind cu mare atenţie poveştile bătrânei preotese, învăţând alte limbi, învăţând despre istorie, despre întrebuinţările plantelor şi despre maniera potrivită în care trebuie să-i vorbeşti unui rege Oare doar câteva luni trecuseră de când stătuse ultima dată aici? Într-o lume diferită, da, aşa se părea Într-un vis Iar acum se trezise — Mă bucur că te-ai întors, zise Mama Gundring, şi nu doar datorită ceaiului pe care ai învăţat să-l faci Avem multe de realizat în Thoriby — Nu cred că oamenii de aici mă iubesc Mama Gundring ignoră remarca, ridicând din umeri — Deja au uitat Poporul are memoria scurtă — Misiunea unui preot este să-şi amintească — Şi să dea sfaturi, să vindece, să spună adevărul şi să-şi amintească pasajele secrete, să găsească răul cel mai mic şi să-l pună în balanţă cu binele suprem, să netezească drumul pentru Tatăl Pace în toate limbile, să depene poveşti — Să-ţi spun şi eu o poveste? — Ce fel de poveste, Frate Yarvi? — O poveste despre sânge şi dezamăgire, despre bani şi despre crimă, despre trădare şi despre putere Mama Gundring începu să râdă şi sorbi din nou din ceaşcă — Singurul gen de poveste care îmi place Are şi elfi în ea? Dragoni? Troli? Yarvi scutură din cap — Oamenii fac în ea tot răul de care avem nevoie — Adevărat, din nou Este ceva despre care ai auzit povestindu-se în Skekenhouse? — Parţial Am lucrat mult timp la această poveste Încă din noaptea în care a murit tatăl meu Însă acum cred că am şi un început, şi un sfârşit pentru ea — Cunoscându-ţi talentele, chiar cred că va fi o poveste pe cinste — Te va captiva, pur şi simplu, Mamă Gundring — Atunci, începe! Yarvi se aplecă puţin, uitându-se la flăcări, frecându-şi palma strâmbă cu degetul mare O tot repetase încă de când trecuse testul, după ce renunţase la dreptul din naştere şi fusese primit în cadrul preoţimii Încă de când sărutase obrazul Bunicii Wexen, privind-o drept în ochi, găsindu-i mai strălucitori şi mai hulpavi ca niciodată, şi cunoscând întregul adevăr — Cred că nu prea ştiu de unde să încep — Ia-o uşor Hai să ne pregătim pentru cadrul de desfăşurare — Folositor sfat, zise Yarvi Însă sfaturile tale au fost întotdeauna folositoare Deci un Mare Rege trecut binişor de prima tinereţe, o bunică din cadrul preoţimii trecută şi ea binişor de prima tinereţe, avizi de putere, aşa cum toţi cei puternici sunt mereu, s-au uitat la nord de Skekenhouse şi au văzut acolo o ameninţare la adresa poziţiei lor de maiestăţi supreme Şi au văzut acolo nu un bărbat puternic ce mânuia fierul şi oţelul, ci o femeie puternică, ce mânuia aurul şi argintul O Regină de Aur, care intenţiona să bată monede cu aceeaşi greutate, astfel încât tot comerţul din jurul Mării Sfărâmate să se realizeze cu ajutorul monedelor ce vor avea faţa ei ştanţată pe ele Mama Gundring se aşeză mai confortabil, în timp ce ridurile de pe faţa ei se adânciră şi mai mult, cântărind cele auzite — Povestea asta are o sămânţă de adevăr în ea — Cele mai bune poveşti au Tu m-ai învăţat asta Acum, că începuse, cuvintele se succedau cu repeziciune Marele Rege şi preoteasa lui şi-au văzut negustorii cum părăseau cheiurile de acolo pentru cele ale reginei din nord, în timp ce veniturile le scădeau de la lună la lună, iar puterea le scădea şi ea odată cu ele Trebuiau să acţioneze Însă să ucidă o femeie care putea să stoarcă aur şi din aer? Nu Soţul ei era prea mândru şi prea plin de furie ca să se poată negocia cu el Trebuia ucis, deci, iar regina s-ar fi prăbuşit şi ea de pe piedestalul ei înalt, pentru ca ei s-o poată lua la ei, iar ea să stoarcă aur pentru ei Ăsta le era planul — Să ucidă un rege? Murmură Mama Gundring, privindu-l insistent pe Yarvi pe deasupra marginii ceştii El ridică din umeri — Aşa încep poveştile astea de multe ori — Însă regii sunt precauţi şi bine păziţi — Şi mai ales acesta Aveau nevoie de cineva în care el avea încredere Yarvi se aplecă şi mai mult, focul încălzindu-i acum faţa Aşa că au trimis un şoim cu aripile din bronz cu un mesaj Regele trebuie să moară Şi l-au trimis la preoteasa lui Mama Gundring clipi şi înghiţi încet o altă gură de ceai — O sarcină foarte dificilă, pe care s-o încredinţezi unei preotese, să-l ucidă pe omul pe care a jurat să-l slujească — Însă nu tot ea a jurat să-i slujească şi pe Marele Rege şi pe bunica ei? — Cu toţii am făcut-o, şopti Mama Gundring Printre alţii, şi tu, Frate Yarvi — Oo, eu am făcut jurăminte dintotdeauna: de-abia mai ştiu pe care trebuie să le onorez Iar preoteasa asta a avut aceeaşi dilemă, însă dacă un rege stă între zei şi oameni, Marele Rege Suprem stă între zei şi regi şi, de curând, a început să se creadă chiar mai important decât atât Ea ştia că el nu putea fi refuzat Aşa că a urzit un plan Să-şi înlocuiască regele cu un frate de-al acestuia ceva mai înţelegător Să îndepărteze din cale orice moştenitor cauzator de probleme Să dea vina pe un duşman tradiţional din Nordul Îndepărtat, unde şi ideea de civilizaţie este o noţiune total necunoscută Să spună că un porumbel a venit cu o ofertă de pace din partea unei alte preotese şi să-l atragă pe acest rege imprudent într-o ambuscadă — Probabil că ăsta a fost răul cel mai mic, rosti Mama Gundring Poate că trebuia să se întâmple aşa, altfel Mama Război şi-ar fi întins aripile însângerate pe întreaga suprafaţă a Mării Sfărâmate — Răul cel mai mic şi binele suprem Yarvi inspiră adânc, ceea ce păru să-i cauzeze dureri în piept, şi se gândi la păsările negre ce clipiseră la el din cuşca surorii Owd Numai că preoteasa pe care se dă vina n-a folosit niciodată porumbei Doar corbi Mama Gundring se opri cu ceaşca în mână, uitând s-o mai ducă la gură — Corbi? — De cele mai multe ori lucrurile mărunte peste care se sare ne încurcă planurile şi ni le năruie — Oo, un detaliu cauzator de probleme Ochiul Mamei Gundring se zbătu în timp ce privi în jos la ceaşca de ceai, aşa că luă o înghiţitură lungă, stând amândoi aşa, în tăcerea întreruptă doar de pocnetul jucăuş al focului şi de scânteile ce pluteau alene între ei Eram convinsă că vei descurca iţele planului în timp, zise ea Însă nu chiar atât de repede Yarvi pufni — Nu înainte ca eu să mor la Amwend — Aia n-a fost alegerea mea, zise bătrâna preoteasă Cea care îi fusese întotdeauna ca o mamă Tu trebuia să dai testul, să renunţi la dreptul tău din naştere, iar în timp să-mi iei locul, aşa cum amândoi plănuiserăm de mult Însă Odem n-a avut încredere în mine A făcut mutarea prea devreme N-am putut s-o opresc pe mama ta să te instaleze în Jilţul Negru Oftă amarnic Iar Bunica Wexen în niciun caz n-ar fi fost mulţumită cu acest rezultat — Aşa că m-ai lăsat să cad în capcana lui Odem — Cu cel mai profund regret Am considerat că este răul cel mai mic Aşeză ceaşca goală lângă ea Cum se termină această poveste, Frate Yarvi? — Deja s-a terminat Cu cel mai profund regret Îşi ridică privirea din flăcări, privind-o acum în ochi Şi acum sunt Părintele Yarvi Bătrâna preoteasă îşi încruntă privirea, întâi uitându-se la el, apoi la ceaşca pe care el i-o adusese — Rădăcină de limbă neagră? — Am făcut un jurământ, Mamă Gundring, să mă răzbun pe ucigaşii tatălui meu Oi fi eu o jumătate de om, dar am făcut un jurământ întreg Şi atunci flăcările din sobă pâlpâiră, aruncând reflexii de lumină portocalie în recipientele din sticlă de pe rafturi — Ai tatălui şi ai fratelui tău, croncăni Mama Gundring Pe Odem şi pe oamenii lui Şi pe atâţia alţii Iar acum Ultima Poartă se deschide pentru mine Toate din cauza monedelor Ea clipi şi se întoarse cu faţa la foc, iar Yarvi se ridică şi o apucă blând de braţul stâng, strecurându-i o pernă la spate cu mâna dreaptă şi aşezând-o cu mare grijă înapoi în scaunul ei — Se pare că monedele au un efect mortal — Îmi pare rău, şopti Mama Gundring, în timp ce începea să respire din ce în ce mai greu — Şi mie îmi pare rău N-o să găseşti un om căruia să-i pară mai rău ca mie în tot Gettlandul — Nu prea cred Ea schiţă un zâmbet Vei deveni un preot foarte capabil, Părinte Yarvi — O să încerc, zise el Ea nu-i mai răspunse Yarvi inspiră adânc şi-i închise ochii bătrânei, încrucişându-i mâinile în poală şi aşezându-se greoi şi obosit înapoi pe taburetul său, plin de regrete Încă mai şedea pe el când uşa se deschise larg şi o siluetă bocăni în jos pe trepte, făcând mănunchiurile de plante uscate să se legene ca nişte spânzuraţi în spatele lui Unul din războinicii foarte tineri, care de-abia trecuse testul Mai tânăr chiar şi decât Yarvi, stând aşa sub arcadă, în timp ce lumina flăcărilor îi dansa pe faţa fără barbă — Regele Uthil cere să aibă o întrevedere cu preotul său, spuse el — Chiar aşa? Yarvi apucă toiagul Mamei Gundring cu degetele de la mâna sănătoasă Toiagul său, simţind în mână metalul rece făcut de elfi Se ridică — Spune-i regelui că vin imediat Mulţumiri Ca de obicei, celor patru, fără de care: Bren Abercrombie, pe care îl dor ochii de cât a citit citit cartea aceasta Nick Abercrombie, pe care îl dor urechile de cât m-a auzit povestindu-i despre ea Rob Abercrombie, pe care îl dor degetele de cât a răsfoit-o Lou Abercrombie, pe care o dor braţele de cât m-a susţinut Apoi, pentru că nimeni nu e singur pe lume, mai ales cel de faţă, cele mai profunde mulţumiri: Pentru că a sădit sămânţa acestei idei: Nick Lake Pentru că a avut grijă ca ramura să se transforme într-un copac: Robert Kirby Pentru că a avut grijă ca în acest copac să crească fructe de aur: Jane Johnson Apoi, pentru că metafora fructelor de aur a luat-o pe alt drum, tuturor celor care m-au ajutat să le realizez, să le scot pe piaţă, să le public, să le fac reclamă, să le ilustrez, să le traduc şi, mai presus de toate, să-mi vând cărţile, oriunde s-ar afla în lumea largă, dar, mai ales: pentru Natasha Bardon, Emma Coode, Ben North, Tricia Narwani, Jonathan Lyons şi Ginger Clark Artiştilor care au făcut posibilă imposibila provocare de a mă face să arăt elegant: lui Nicolette şi lui Terence Caven, lui Mike Bryan şi lui Dominic Forbes Pentru entuziasmul şi pentru susţinerea inepuizabile, indiferent de vreme: lui Gillian Redfearn Şi tuturor scriitorilor cu care m-am întâlnit pe internet, la bar sau chiar, de câteva ori, în paginile scrise ale cărţilor, care mi-au fost de ajutor, care mi-au dat sfaturi, care m-au făcut să râd şi care mi-au furnizat o mulţime de idei demne de a fi furate Vă ştiţi voi care sunteţi 